
Introducere 


Publicând Eseul lui Gobineau asupra inegalității raselor umane, 
editura Inc iatus propune lectura unei opere care a suscitat vreme 
de peste un secol controverse extrem de animate și este citată în nenu- 
maărate lucrări de ştiinţe politice, sociologie, etnologie şi antropologie. 

Ediţia de faţă nu reproduce decât Cartea I a voluminoasei lucrări, și 
aceasta deoarece aici se găsește esenţa gândirii gobiniene, celelalte 
părti reprezentând „studii de caz“ aduse ca o confirmare a teoriei: Cartea 
a I-a — Civilizaţia antică radiind din Asia Centrală înspre sud-est, Cartea 
a M-a — Civilizația care a radiat din Asia Centrală înspre sud și sud-est, 
Cartea a IV-a — Civilizaţiile semitizate din sud-vest, Cartea a V-a — Civili- 
zatia europeană semitizată, Cartea a VI-a — Civilizația occidentală. Pentru 
traducere s-a folosit textul apărut în volumul I din Operele lui Gobineau, 
coordonat de Jean Gaulmier și Jean Boissel, publicat în 1983 la Galhmard 
în colecția Bibliotheque de la Pleiade. 

Gobineau s-a născut în 1816 la Ville-d'Avray, într-o familie cu un rang 
nobiliar contestat. Numit în 1849 șef de cabinet al lui Tocqueville, pe 
atunci ministru de Externe, în același an a primit postul de secretar al 
legaţiei Franței de la Berna, unde a redactat primele două volume ale 
Eseului asupra inegalității raselor umane, apărute în 1853 (ultimele 
două volume au fost publicate în 1855). Ulterior a mai funcţionat ca 
diplomat la Teheran, Atena, Rio și Stockholm. 

„Eseul face parte, de fapt, dintr-o trilogie, care mai conține Istoria 
perșilor și Povestea lui Ottar Jarl, pirat norvegian. In afară de acestea, 
Gobineau a mai scris romane (Pleiades), foiletoane (Le prisonnier 
chanceux, Ternove, L'Abbaye de Typhaines), nuvele (Scaramouche, 
Mademoiselle Imois), povestiri și amintiri de călătorie (Nouvelles asia- 
tiques, Trois ans en Asie), eseuri (Coup d'oeil sur l'histoire de la mo- 
rale), poeme (Manfredine, Amadis, Beowulb, piese de teatru (Alexan- 
dre le Macédonien), precum şi numeroase articole publicate în ziarele 
şi revistele vremii. In plus, a purtat o corespondenţă bogată, extrem de 
interesante fiind schimburile de scrisori cu Alexis de Tocqueville. 

In mod indiscutabil, Gobineau a rămas în istoria ideilor prin Eseul 
asupra inegalităţi raselor care, potrivit multor comentatori, a deschis 
calea rasismului. Pentru a înţelege mai bine acest proces, vom încerca 
să detaliem, în limitele spaţiului disponibil. 

În 1983, Claude Levi-Strauss formula următoarea definiţie a rasismu- 
lui clasic: „Rasismul este o doctrină care pretinde să vadă în caracterele 
intelectuale și morale atribuite unui ansamblu de indivizi, oricum ar fi 
definit acesta, efectul necesar al unui patrimoniu genetic comun.“ În 
1988, antropologul își lărgea definiţia, denumind rasismul „o doctrină 
precisă care poate fi rezumată în patru puncte: Unu: există o corelație 
între patrimoniul genetic pe de o parte, aptitudinile intelectuale și dis- 
poziţiile morale de cealaltă parte. Doi: acest patrimoniu, de care depind 
aceste aptibydini și dispoziții, este comun tuturor membrilor anumitor 
grupuri umane. Trei: aceste grupări denumite «rase» pot fi ierarhizate 
în funcție de calitatea patrimoniului lor genetic. Patru: aceste diferențe 
autorizează «rasele» zise superioare să le comande, să le exploateze pe 
celelalte, eventual să le distrugă.“! 

Teoria modernă merge dincolo de aceste definiţii, extinzând dome- 
niul rasismului: „Rase imaginare sau rase reale joacă același rol în ca- 
drul procesului social și sunt deci identice din acest punct de vedere: 
aceasta este problema sociologică.“ Aceste aspecte sunt, însă, foarte 
îndepărtate de subiectul Gobineau și de perioada în care a creat. 

Intr-un secol al nouăsprezecelea marcat de frenezia descoperirilor 
în științele sociale, curiozitatea enormă și dorinţa de a formula un sis- 
tem, de a da o explicaţie coerentă pentru mersul lumii și de a oferi pre- 
scripti pentru viitor îl situează pe Gobineau în curentul intelectual al 
epocii. Dar, spre deosebire de contemporanii săi, gânditorul francez 
nu era animat de un spirit liberal, optimist: nu încerca să identifice căile 
prin care societatea omenească ar fi putut ajunge la un nivel superior, 
ci, încredințat de ineluctabilitatea decăderii speciei, dorea doar să-i de 
scrie cauzele și să ofere o periodizare demonstrabilă. Acest aspect îl 
deosebește fundamental de adepții darwinismului social care au ima- 
ginat, într-adevăr, o societate perfectă sub ocârmuirea rasei celei mai 
puternice, câștigătoare a selecției naturale. 

Identificarea şi clasarea diferitelor tipuri umane reprezenta, încă de 
la sfârşitul veacului precedent, o preocupare constantă pentru nume- 
roși cercetători, iar teoriile care asociau caracteristicile somatice cu 


1. Ambele definiţii sunt citate de Pierre-Andre Taguieff în „Le Racisme“, Dossier 20 
CEVIPOF, 1998. 

2. Colette Guillaumin citată în Miche! Wieviorhka, Spaţiul rasismului, editura Huma- 
nitas, 1994. 

virtutile intelectuale și morale erau numeroase; Gobineau însuși citea- 

ză clasificările lui Blumenbach, Prichard, Morton și Carus. Elementul 

nou pe care îl aduce el este încadrarea istorică a acestor deosebiri. 
Componentele fundamentale ale teoriei sale pot fi rezumate ușor: 
e există trei rase principale, cea albă/ariană, cea galbenă și rasa nea- 
grà. Ele nu mai sunt prezente în stare pură, fiind transformate succe- 
siv prin amestecul sângelui. Totuși, chiar și rasele numite de autor 
cuaternare păstrează caracteristicile dominante originare: negrii, 
cu un nivel de inteligenţă scăzut, au o voință puternică, sunt pradă 
instinctelor, sunt instabili din punct de vedere afectiv, nu tin nici la 
viața lor, nici la a celorlalți; membrii rasei galbene sunt predispuși 
spre apatie, au o tendință de mediocritate în toate domeniile, „nu 
visează, nu gustă teoriile, inventează puțin, dar sunt capabili să apre- 
cieze şi să adopte ceea ce e util“, le sunt superiori celor dintâi; în 
sfârșit, albii sunt dotați cu o inteligență energică, un gust extrem 
de dezvoltat pentru libertate, iubesc viața, dar ştiu să și-o sacrifice 
atunci când este necesar, având, în plus față de celelalte rase, simțul 

onoarei. (vezi infra, începutul cap. XVI). 

metisajul conduce la decadență, fapt confirmat, potrivit lui Gobineau, 

și de evoluţia limbilor vorbite de diferitele popoare. 

e Concluzia generală este sumbră: din cauza metisajelor succesive, 
specia umană va dispărea în câteva mii de ani; însă mai cumplit de- 
cât dispariţia este felul în care se va produce aceasta, printr-o degra- 
dare din ce în ce mai accentuată a caracteristicilor fizice, intelectuale 
şi morale ale indivizilor. 


După cum se poate observa, teoria lui Gobineau nu are un caracter 
prescriptiv, mulțumindu-se doar să descrie cauzele și manifestările 
fenomenului; din acest motiv, gânditorul poate fi descris mai degrabă 
ca un rasialist decât ca rasist: aceştia din urmă, potrivit lui Taguieff, 
elaborează doctrine politico-științifice care includ, pe lângă elementul 
explicativ, „prescripții, definesc valori și norme, care se traduc prin dis- 
criminări sau segregări, expulzări sau persecuții, chiar exterminări.“* 

Din acest punct de vedere, e semnificativă soarta postumă a operei 
lui Gobineau. Este adevărat, creaţiile lui au produs o impresie puternică 
asupra lui Wagner, care i-a recomandat colaboratorului său fidel Ludwig 
Schemann să le promoveze — ceea ce acesta a și făcut, înființând o Gobi 
neau-Vereinigung. Este straniu, însă, faptul că nu Eseul asupra inegali- 
tàtii raselor s-a bucurat de cea mai înaltă apreciere în cercul wagnerian, 
ci lucrările literare evident mediocre, precum piesa Alexandre le Mace- 

donien, care a avut parte de nenumărate reprezentații în Germania. La 
fel de interesantă, în raport cu modul în care pangermaniștii şi natio- 
nal-socialiștii și l-au apropriat ulterior pe Gobineau, este reacția pe care 
a produs-o Eseul asupra lui Houston Stewart Chamberlain; în prefața la 
ediția din 1901 a cărții, acesta scria că francezul „este un fals savant, 
care nu ştie nimic despre biologie; este un literat cu erudiție livrescă, 
care a pus pe hârtie reverii ultrafanteziste, divagaţii de profet apocalip- 
tic proorocind sfârșitul lumii.“ Dacă este incontestabil faptul că Rosen- 
berg și Hitler s-au folosit de apologia „raselor germanice primitive“ din 
Eseu, conferindu-i lui Gobineau o sinistră faimă postumă, trebuie, totuși, 
să păstrăm mereu în minte contextul cultural în care a creat acesta; iar 
descrierea pe care i-a făcut-o Hannah Arendt este relevantă: „nu înseam- 
nă în mod necesar că el însuși [Gobineau] ar fi fost un predecesor al 
generației acelui «dans vesel al morții și meseriei» (Joseph Conrad). El 
n-a fost nici un om de stat care să fi crezut în afaceri și nici un poet care 
să fi lăudat moartea. A fost doar un amestec curios de nobil frustrat și 
de intelectual romantic care a inventat rasismul aproape din întâmplare.“ 

Dincolo de rolul său în conturarea ulterioară a ideologiilor rasiste, 
nu trebuie să uităm că, reacționar într-un spirit apropiat de cel al lui 
Burke, profund antiliberal, opus „monstruozității cananeene“ numite 
patrieS, Gobineau a exercitat o influență considerabilă asupra unor 
gânditori precum Nietzche și Spengler, anunțând, înaintea morții lui 
Dumnezeu, moartea speciei umane. 

Concluzia este una singură: deşi lipsită de orice bază științifică, teo- 
ria lui Gobineau trebuie să fie cunoscută de cei care doresc să priveas- 
că ultimul secol și jumătate într-un mod activ și critic. 


Incitatus 


* 


4. Chamberlain citat în Jean Boissel, Notice la Eseul despre inegalitatea raselor 
umane, Gallimard, 1983, p. 1250. 

5. Hannah Arendt, Originile totalitarismului, editura Humanitas, 1994, p. 232. 

6. Eseu asupra inegalitatii raselor umane, Cartea a IV-a, cap. MI, p. 681 în editia din 
1983. 


Majestății sale George al V-lea, rege al Hanovrei, 
prinț regal al Angliei, duce de Cumberland, duce 
de Brunswick și de Luneburg, etc., etc. 


Sire, 


Am onoarea de a oferi aici Majestății Voastre fructul unor lungi 
meditații și al unor studii adesea întrerupte, mereu reluate, care m-au 
pasionat. 

Evenimentele importante — revoluții, războaie sângeroase, răsturnări 
de legi — care de prea mulți ani au loc în statele europene fac imaginaţia 
să se îndrepte cu uşurinţă spre examinarea faptelor politice. În timp ce 
vulgul nu ia în considerare decât rezultatele imediate ale acestora și nu 
admiră sau dezaprobă decât scânteia electrică cu care acestea le lovesc 
interesele, gânditorii mai profunzi caută să descopere cauzele ascunse 
ale unor asemenea teribile zguduiri și, coborând cu lampa în mână pe 
cărările întunecoase ale filosofiei și ale istoriei, încearcă să afle prin ana- 
liza sufletului uman sau prin cercetarea atentă a cronicilor soluția unei 
enigme care tulbură atât de intens existențele și conștiințele. 

Ca fiecare, am simțit curiozitatea îngrijorată pe care o inspiră agita- 
tia epocilor moderne. Dar, punând în slujba înțelegerii mobilurilor aces- 
tora toate forțele inteligenței mele, am văzut orizontul uimirilor mele, 
deja vast, crescând și mai mult. Părăsind, mărturisesc, încetul cu înce- 
tul observaţia erei actuale pentru cea a perioadelor precedente, apoi a 
întregului trecut, am reunit aceste fragmente diverse într-un ansamblu 
imens şi, condus de analogie, m-am îndreptat — aproape că împotriva 
voinţei mele — spre prezicerea viitorului celui mai îndepărtat. Nu mi s-a 
mai părut interesant să cunosc doar cauzele directe ale tulburărilor așa- 
zis reformatoare; am vrut să descopăr rațiunile mai înalte ale acestei 
identități a maladiilor sociale, pe care cunoaşterea cea mai rudimentară 
a cronicilor umane o remarcă la toate naţiile care au existat vreodată și 
pe care o vom găsi, conform acestei asemănări, şi la cele care vor urma. 

Observ, de altfel, facilități deosebite ale epocii prezente pentru un 
astfel de studiu. Dacă prin agitația sa ea duce la practicarea unui soi de 
chimie istorică, tot ea îi facilitează această trudă. Negura deasă, tenebre- 
le profunde care ne ascundeau, din vremuri imemoriale, începuturile 
unor civilizaţii diferite de a noastră se ridică și se dizolvă azi în soarele 
științei. O minunată epurare a metodelor analitice, după ce sub mâna 

lui Niebuhr* a apărut o Romă ignorată de Tit-Liviu, ne descoperă și ne 
explică şi adevărurile amestecate în povestirile fabuloase ale copilăriei 
elenice. Într-un alt colț al lumii, popoarele germanice, mult timp necu- 
noscute, ni se arata la fel de mari, de majestuoase pe cât fuseseră con- 
siderate de barbare de câtre scriitorii din Imperiul Roman târziu. Egiptul 
își deschide mormintele subterane, își traduce hieroglifele, își dezvăluie 
vârsta piramidelor. Asiria îşi scoate la iveală palatele și inscripțiile fără 
sfârșit, odinioară ascunse sub propriile lor ruine. Iranul lui Zoroastru 
n-a știut să ascundă nimic investigațiilor atente ale lui Burnouf**, iar 
India primitivă ne povestește, în Vede, fapte din zorii creaţiei lumii. 
Din aceste cuceriri, deja atât de importante în ele însele, rezultă şi o în- 
țelegere mai justă și mai cuprinzătoare a lui Herodot, a lui Homer şi 
mai ales a primelor capitole din Cartea Sfântă, această comoară abisală 
de spuse înțelepte pe care nu le putem admira îndeajuns pentru bogă- 
tia și justețea lor decât dacă abordăm totul cu un spirit luminat. 

Atâtea descoperiri neașteptate sau nesperate nu depășesc însă, fără 
îndoială, așteptările oricărei critici. Ele sunt departe de a prezenta, fără 
lacune, liste ale dinastiilor, înlănțuirea regulată a domniilor și a faptelor. 
“Totuși, printre aceste rezultate incomplete există unele admirabile pen- 
tru lucrările de care mă ocup, mai fructuoase chiar decât tabelele crono- 
logice cele mai exacte. Ceea ce regăsesc aici cu bucurie e revelația obi- 
ceiurilor, a moravurilor, până la portrete și la costumele unor naţii dis- 
părute. De aici înainte le cunoaștem starea artelo”, întrezărim întreaga 
lor viaţă, fizică și morală, publică și privată și pute: n să reconstituim, cu 
materialele cele mai autentice, ceea ce constituie personalitatea raselor 
și principalul criteriu al valorii lor. 

In fața unei asemenea acumulări de bogății cu totul noi sau abia 
acum înțelese, nimeni nu mai e autorizat să pretindă că explică jocul 
complicat al raporturilor sociale, motivele înălțării și căderii naţiilor 
doar cu ajutorul consideraţiilor abstracte și pur ipotetice pe care le 
poate furniza o filosofie sceptică. În vreme ce faptele pozitive abundă, 
izvorăsc de pretutindeni, se ridică din toate mormintele și de sub mâna 
celui care vrea să le consulte, nu mai e permis ca, precum teoreticienii 
revoluționari, să adunăm nori pentru a forma din ei oameni fantastici 

-şi să ne distrăm făcând himerele să se miște artificial în medii politice 
care le seamănă. Realitatea, prea evidentă, prea presantă, interzice ase- 
menea jocuri, adesea blasfematorii, întotdeauna nefaste. Pentru a decide 


* Barthold Georg Niebuhr (1776-1831) — istoric și diplomat german. Metoda critică 
folosită în Istoria romană +a influențat mult pe istoricii care i-au urmat (n. red.). 
** Eugene Burnouf (1801-1852) — lingvist francez. A descifrat limba zend (sau aves- 
tică) a manuscriselor zoroastriene (n. red.). 

în mod sănătos asupra caracterelor umanității, tribunalul istoriei a de- 
venit singurul competent. De altminteri, sunt de acord, e un arbitru 
sever, un judecător redutabil în evocarea unor epoci la fel de triste ca 
aceasta de acum. 

Nu că trecutul ar fi el însuși imaculat. El conţine totul și găsim astfel 
în el mărturia multor greșeli și a multor eșecuri rușinoase. Oamenii de 
azi ar fi chiar îndreptățiți, prin comparaţie cu el, să se laude cu câteva 
merite care îi lipsesc. Dar dacă, pentru a le respinge acuzațiile, evocăm 
deodată umbrele grandioase ale perioadelor eroice, ce vor spune? Dacă 
le reproşăm că au compromis credinţa religioasă, fidelitatea politică, 
cultul datoriei, ce vor răspunde? Dacă le spunem că nu mai sunt apti 
decât să continue defrișarea cunoștințelor ale cărei principii au fost re- 
cunoscute şi expuse în trecut, dacă adăugăm că antica virtute a devenit 
obiect al deriziunii, că energia a trecut de la om la aburi, că poezia s-a 
stins, iar marii săi interpreţi nu mai trăiesc, că ceea ce numim interes e 
totuna cu consideraţiile cele mai meschine, ce pretexte vor invoca? 

Nimic, sau că toate lucrurile frumoase, căzute în tăcere, nu sunt 
moarte, ci dorm; că toate epocile au avut perioade de tranziție, epoci 
în care suferința luptă cu viaţa şi din care aceasta din urmă iese în final 
victorioasă și strălucitoare şi că, de vreme ce Caldeea prea veche a fost 
înlocuită odinioară de tânăra și viguroasa Persie, Grecia decrepită de 
Roma virilă și dominația bastardă a lui Romulus cel Mare de regatele 
nobililor prinți teutonici, tot astfel și rasele moderne vor întineri la rân- 
dul lor. 

Aici am sperat un moment, unul scurt, şi aș fi vrut să răspund ime- 
diat istoriei pentru a-i confrunta acuzațiile și pronosticurile sumbre, 
dacă n-aş fi fost frapat de observaţia copleșitoare că mă grăbesc prea 
tare să avansez o teorie lipsită de dovezi. Am vrut să le caut și astfel am 
ajuns fără încetare, prin simpatia mea față de manifestările umanității 
în viaţă, să aprofundez și mai mult secretele umanității moarte. 

Atunci, din inductie în inducţie, am ajuns să mă pătrund de această 
evidenţă: că problema etnică domină toate celelalte probleme ale isto- 
riei, a căror cheie o deţine, și că inegalitatea raselor al căror concurs 
formează o naţiune e suficientă pentru a explica toată înlănţuirea desti- 
nelor popoarelor. Nimeni n-a mai fost izbit, de altfel, de presentimentul 
unui adevăr atât de sclipitor. Oricine a putut observa că anumite grupuri 
umane, abătându-se asupra unei ţări, i-au transformat, printr-o acțiune 
subită, atât obiceiurile cât și viaţa, și că acolo unde înainte de venirea 
lor domnea moleșeala, noii veniţi au fost capabili să facă să țâșnească o 
activitate nemaivăzută. Astfel, pentru a da un exemplu, o nouă putere 
a fost conferită Marii Britanii de invazia anglo-saxonă, printr-o acțiune 

a Providenței care, conducând în această insulă câteva din popoarele 
guvernate de spada iluștrilor strămoși ai Majestății Voastre, își rezerva 
dreptul, așa cum a observat odată, cu profunzime, o Augustă Persoană, 
să dea celor două ramuri ale aceleiași națiuni aceeași casă suverană 
ce-și trage drepturile glorioase din sursele îndepărtate ale celei mai eroi 
ce origini. 

După ce am recunoscut că există rase puternice și rase slabe, am 
început să le observ de preferință pe primele, să le disting aptitudinile 
și mai ales să urc pe lanţul genealogiilor lor. Urmând această metodă, 
am sfârșit prin a mă convinge că tot ceea ce e mare, nobil, fecund pe 
pământ, creațiile umane, știința, arta, civilizaţia îl conduc pe observator 
spre un punct unic, ele n-au apărut decât dintr-o singură gândire, nu 
aparțin decât unei singure familii ale cărei ramuri diferite au domnit în 
toate spațiile politice din univers. 

Expunerea acestei sinteze se găsește în această carte, prin care îmi 
depun omagiul la picioarele tronului Majestății Voastre. Nu mi se potri- 
vea, și nici nu m-am gândit la asta, să părăsesc regiunile înalte și pure 
ale discuţiei științifice pentru a cobori pe terenul polemicii contempo- 
rane. Nu am căutat să luminez nici viitorul de mâine, nici măcar cel al 
anilor care vor urma. Perioadele pe care le trasez sunt ample. Încep cu 
primele popoare care au trăit odinioară pentru a ajunge la cele care nu 
există încă. Nu lucrez decât cu serii de secole. Fac, într-un cuvânt, geo- 
logie morală. Vorbesc rar despre om, și mai rar încă despre cetățean 
sau despre supus; adesea, chiar mereu fac referire la diferitele fracțiuni 
etnice, căci nu e vorba pentru mine, pe culmile pe care m-am plasat, 
nici de naționalități fortuite, nici măcar de existența statelor, ci de rase, 
de naționalități și de civilizații diverse. 

Indrăznind să schițez aici aceste considerații, mă simt întărit, Sire, 
de protecția pe care spiritul generos și elevat al Majestății Voastre îl 
acordă eforturilor inteligenței și de interesul particular cu care onorea- 
ză lucrările de erudiție istorică. Nu voi uita niciodată prețioasele învă- 
țături pe care mi-a fost dat să le aud din gura Majestății Voastre și aş 
îndrazni să adaug că nu știu ce să admir mai mult: cunoștințele atât de 
strălucite, de solide și diverse pe care le posedă Suveranul Hanovrei, 
sau generosul sentiment și nobilele aspirații ce le însuflețesc și asigură 
poporului său o domnie atât de prosperă. 

Plin de o recunoștință inalterabilă pentru bunătatea Majestății Voas- 
tre, O rog să binevoiască a primi expresia profundului respect cu care 
am onoarea de a fi, Sire, prea umilul și supusul servitor al Majestății 
Voastre, 

A de GOBINEAU 


CARTEA ÎNTÂI 


Consideraţii preliminare; definiții, cercetare și expunere 
a legilor naturale care domnesc în lumea socială 


Capitolul I 


Condiţia muritoare a civilizațiilor și a societăților 
rezultă dintr-o cauză generală și comună 


Căderea civilizațiilor este cel mai frapant și în același timp cel mai 
obscur din toate fenonrenele istoriei. Infricoșând spiritul, această neno- 
rocire păstrează ceva atât de misterios și de grandios, încât gânditorul 
nu se satură să o observe, să o studieze, să se învârtă în jurul secretului 
său. Fără nici o îndoială, nașterea și formarea popoarelor oferă în urma 
examinării lor observaţii remarcabile; dezvoltarea succesivă a societăți 
lor, succesul lor, cuceririle lor, triumfurile lor au cu ce să frapeze imag} 
naţia și s-o atragă; dar toate aceste fapte, oricât de grandioase le-am 
presupune, par a se explica cu ușurință; le acceptăm drept simple con- 
secințe ale darurilor intelectuale ale omului; odată aceste daruri recu- 
noscute, rezultatele lor nu ne miră; ele explică, prin simpla lor existență, 
lucrurile mari a căror sursă sunt. Astfel, din acest punct de vedere, nu 
avem dificultăţi sau ezitări. Dar când ne dăm seama că după un timp de 
putere și de glorie toate societățile umane intră în declin și cad, spun 
toate, și nu una sau alta, când remarcăm cu câtă teribilă liniște globul 
ne arată, răspândite pe suprafața sa, resturile civilizațiilor ce au prece- 
dat-o pe a noastră, şi nu doar civilizații cunoscute, ci și unele cărora nu 
le știm decât numele și altele care, zăcând în schelete de piatră în fun- 
dul unor păduri aproape la fel de vechi ca lumea*, nu ne-au transmis 
nici măcar această umbră de amintire; când spiritul, întorcându-se către 
statele noastre moderne, își dă seama de extrema lor tinereţe, își spune 


* A. von Humboldt, Examen critique de histoire de la gèographie du Nouveau 
Continent, Paris (n. a.). 

că au început de ieri și unele dintre ele sunt deja caduce: atunci recu- 
noaștem, nu fără o anume groază filosofică, cu câtă rigoare cuvântul 
profeților despre instabilitatea lucrurilor se aplică civilizațiilor ca și po- 
poarelor, popoarelor ca și statelor, statelor ca și indivizilor; și suntem 
constrânși să constatăm că orice aglomerare umană, chiar protejată 
prin cea mai ingenioasă reţea de legături sociale, contractează, în chiar 
ziua în care se formează, ascuns printre elementele vieții sale, princi- 
piul unei morţi inevitabile. 

Dar care este acest principiu? Este el uniform, la fel ca rezultatul 
pe care îl produce, și toate civilizațiile pier din aceeași cauză? 

La prima vedere, suntem tentaţi să răspundem negativ, căci am vă- 
zut multe imperii, Asiria, Egiptul, Grecia, Roma căzând pradă unor con- 
flicte circumstanțiale care nu se asemănau între ele. Totuși, trecând 
dincolo de aparente, găsim imediat, chiar în această necesitate de a 
sfârși care planează asupra tuturor societăților fără excepție, existența 
irecuzabilă, chiar dacă latentă, a unei cauze generale și, plecând de la 
acest principiu sigur al morții naturale independent de toate cazurile de 
moarte violentă, ne dăm seama că toate civilizațiile, după ce au durat 
puțin, prezintă unele tulburări intime, dificil de definit, dar nu mai pu- 
tin dificil de negat, care au în toate locurile și în toate timpurile un ca- 
racter analog; în sfârșit, relevând o diferență evidentă între ruina state- 
lor și cea a civilizațiilor, văzând același tip de cultură persistând uneori 
într-o țară sub o dominație străină, sfidând evenimente dezastruoase, 
iar alteori, din contră, în prezența unor dificultăţi mediocre dispărând 
sau transformându-se, ne oprim la această idee, că principiul morții, 
vizibil pe fundalul tuturor societăților, este nu doar implicit vieţii lor, 
ci chiar același pentru toate. 

Am consacrat examinării acestui fapt important studiile ale căror 
rezultate le înfăţișez aici. 

Noi, modernii, știm primii că orice aglomerare de oameni și modul 
de cultură intelectuală care rezultă din ea trebuie să piară. Epocile pre- 
cedente nu o credeau. În antichitatea asiatică, spiritul religios, emoțio- 
nat ca de o apariţie anormală de spectacolul marilor catastrofe politice, 
le atribuia mâniei cerești pogorâte asupra păcatelor unei naţii; aceasta 
era, gândeau ei, o pedeapsă pentru a-i face să se căiască pe vinovatii 
încă nepedepsiți. Evreii, interpretând greșit sensul Făgăduinței, cre- 
deau că imperiul lor nu se va sfârși niciodată. Roma, chiar în momen- 
tul în care începea să se prăbușească, nu se îndoia de eternitatea impe- 
riului său*. Dar, pentru că au văzut mai multe, generaţiile actuale și știu 


* Amedee Thierry, Histoire de la Gaule sous l'administration romaine, t. I, p. 244 
(n. a.). 

mai multe; și, la fel cum nimeni nu se îndoiește de condiția universal 
muritoare a oamenilor, pentru că toţi oamenii care ne-au precedat sunt 
morţi, tot astfel credem în mod ferm că popoarele au zilele numărate, 
chiar dacă mai numeroase; căci nici unul din cei ce au domnit înaintea 
noastră nu mai continuă s-o facă. Există deci, pentru clarificarea subiec- 
tului nostru, puține lucruri de luat din înţelepciunea antică în afară de 
o singură remarcă fundamentală: recunoașterea amestecului divin în 
conducerea acestei lumi, bază solidă de care nu trebuie să ne depărtăm, 
acceptând-o în toată întinderea pe care i-o asigură Biserica catolică. 
Este incontestabil că nici o civilizație nu se stinge fără voia lui Dumne- 
zeu, şi, aplicând condiţiei muritoare a oricărei societăți axioma sacră de 
care străvechile sanctuare se serveau pentru a explica unele distrugeri 
importante, considerate de ele, în mod eronat, drept fapte izolate, în- 
seamnă să proclamăm un adevăr de prim ordin, care trebuie să domine 
cercetarea adevărurilor pământești. Sunt de acord să se adauge că toate 
societățile pier pentru că sunt vinovate; nu înseamnă decât să stabilim 
un paralelism just cu condiţia indivizilor, găsind în păcat germenele 
distrugerii. Sub acest raport, nimic nu se opune, judecând conform 
simplelor lumini ale spiritului, ca societățile să urmeze soarta ființelor 
care le compun și, vinovate prin ele, să sfârșească precum ele; dar oda- 
tă aceste două adevăruri admise şi cântărite, o repet, înțelepciunea an- 
tică nu ne e de nici un ajutor. 

Ea nu ne spune nimic precis în privinţa căilor pe care le urmează 
voința divină pentru a aduce moartea popoarelor; este, dimpotrivă, 
hotărâtă să considere aceste căi ca fiind esențialmente misterioase. 
Cuprinsă de o pioasă teroare la vederea ruinelor, ea admite prea ușor 
că statele care se prăbușesc nu pot fi astfel lovite, zguduite, înghițite 
decât cu ajutorul minunilor. Că un fapt miraculos s-ar fi produs în anu- 
mite împrejurări, atâta timp cât cărțile sfinte o afirmă, mă supun și o 
cred; dar acolo unde mărturiile sacre nu se pronunță într-o manieră 
formală, și e vorba de majoritatea cazurilor, putem considera în mod 
legitim opinia vremurilor trecute incompletă, insuficient de clară, și să 
recunoaștem, contrar direcţiei în care ea înclină, că, de vreme ce severi- 
tatea celestă se exercită asupra societăților noastre constant și în urma 
unei decizii anterioare stabilite de la primul popor, oprirea se produce 
în modul prevăzut, normal și în virtutea prescriptiilor definitiv înscrise 
în codul universului, alături de alte legi care, în imperturbabila lor regu- 
laritate, guvernează atât lumea animală cât și lumea anorganică. 

Dacă suntem îndreptăţiți să reproșăm tocmai filosofiei sacre din 
primele timpuri faptul de a se fi limitat, în lipsa ei de experiență, pentru 
explicarea unui mister la expunerea unui adevăr teologic indubitabil, 
dar care la rândul său este un alt mister, și de a nu-și fi împins cercetă- 

rile până la observarea faptelor căzând sub incidența rațiunii, cel puțin 
nu putem s-o acuzăm că a ignorat grandoarea problemei căutând solu- 
tii la suprafața pământului. Mai bine zis, ea s-a mulțumit să pună pro- 
blema în mod nobil și, dacă n-a rezolvat-o și nici măcar n-a mai clarifi- 
cato, cel puţin n-a făcut din ea un prilej de a cădea în eroare. Din acest 
punct de vedere ea se situează mult deasupra lucrărilor școlilor natio- 
naliste. 

Spiritele luminate ale Atenei și ale Romei au stabilit această doctri- 
nă acceptată până în zilele noastre, că statele, popoarele, civilizațiile nu 
pier decât prin lux, moliciune, proastă administrare, corupție a mora- 
vurilor, fanatism. Toate aceste cauze, fie reunite, fie izolate au fost de- 
clarate responsabile” de sfârșitul societăţilor, iar consecinţa necesară a 
acestei opinii ar fi că acolo unde cauzele nu acționează n-ar trebui să 
existe nici o forţă dizolvantă. În final ar trebui să stabilim că societățile 
nu mor decât de moarte violentă, fiind astfel mai fericite decât oamenii 
și că, în afară de a eluda cauzele distrugerii pe care tocmai le-am enu- 
merat, putem să ne imaginăm perfect o naţiune la fel de durabilă ca 
globul însuși. Inventând această teză, anticii nu-i percepeau miza; nu 
vedeau în ea altceva decât un mijloc de a susține doctrina morală — sin- 
gurul scop, se știe, al sistemului lor istoric. În relatarea evenimentelor, 
ei se preocupau într-atât să evidentieze înainte de toate influenţa bene- 
fică a virtuţii, efectele deplorabile ale crimei şi viciului, încât tot ce ieșea 
din acest cadru moral, interesându-i prea puțin, rămânea cel mai ade- 
sea neobservat sau neglijat. Această metodă era falsă, meschină și de- 
seori mergea chiar împotriva intenţiei autorilor săi, căci ea explica, 
urmând nevoile momentului, noțiunile de virtute şi de viciu într-un 
mod arbitrar; dar, până la un anumit punct, severul și lăudabilul sen- 
timent care-i stătea la bază îi serveşte drept scuză și, dacă geniul lui 
Plutarh şi al lui Tacit n-au scos din această teorie decât romane și pam- 
flete, acestea sunt niște romane sublime și niște pamflete generoase. 

Aș vrea să mă pot arăta la fel de indulgent faţă de modul în care a 
fost aplicată această teorie de autorii secolului al XVIII-lea, dar între 
aceştia şi maeștrii lor există o prea mare diferenţă: cei dintâi erau devo- 
taţi până la exagerare menţinerii edificiului social, ceilalți au fost avizi 
de noutăți și porniţi să distrugă; unii se străduiau să-şi valorifice în mod 
nobil minciuna, alții au tras din ea concluzii îngrozitoare, știind să gå- 
sească aici arme contra tuturor principiilor de guvernare, care erau 
acuzate pe-rând de tiranie, fanatism, corupție. Pentru a împiedica socie- 
tățile să piară, metoda voltairiană constă în a distruge religia, legea, in- 
dustria, comerțul, sub pretextul că religia înseamnă fanatism, legea — 
despotism, industria şi comerțul — lux și corupție. În mod sigur, domnia 
atâtor abuzuri înseamnă o guvernare rea. 

Scopul meu nu e nici pe departe să încep o polemică; n-am vrut 
decât să arăt în ce măsură ideea comună a lui Tucidide și a abatelui 
Raynal* produce rezultate divergente; a fi conservator ca unul, agresiv 
şi cinic precum celălalt e tot o eroare. Nu e adevărat că acele cauze că- 
rora le este atribuită îndeobște căderea națiunilor sunt neapărat vinova- 
te și, recunoscând că ele se pot vedea în momentul mortii unui popor, 
neg faptul că ar avea destulă forță, că ar fi dotate cu o energie suficient 
de distructivă pentru a determina ele singure catastrofa iremediabilă. 


Capitolul II 


Fanatismul, luxul, relele moravuri și ateismul 
nu duc în mod necesar la căderea societăților 


Mai întâi este necesar să explic bine ce înțeleg prin societate. Aceas- 
ta nu este cercul mai vast sau mai restrâns în care se exercită, sub o 
formă sau alta, o suveranitate distinctă. Republica din Atena nu este o 
societate, nici regatul Magadha**, imperiul din Pont sau califatul Egip- 
tului în timpul Fatimiţilor. Acestea sunt fragmente de societate care se 
transformă fără îndoială, se unesc sau se divid sub presiunea legilor 
naturale pe care le cercetez, dar a căror existență sau moarte nu con- 
stituie existența sau moartea unei societăți. Formarea lor nu e decât un 
fenomen cel mai adesea tranzitoriu şi care nu are decât o acțiune limita- 
tă sau chiar indirectă asupra civilizației în mijlocul căreia are loc. Ceea 
ce înțeleg prin societate e o reuniune, mai mult sau mai puțin perfectă 
din punct de vedere politic, dar completă din punct de vedere social, de 
oameni trăind sub conducerea unor idei asemănătoare și cu instincte 
identice. Astfel, Egiptul, Asiria, Grecia, India, China au fost sau sunt 
încă scena pe care societăţi distincte şi-au derulat destinele, făcând 


* Tucidide (aprox. 460-395 î.Chr.) — istoric grec, autor al Istoriei Războiului Pelopo- 
neziac, o profundă reflexie politică asupra naturii puterii, în care sunt căutate, 
dincolo de fapte, cauzele adânci ale evenimentelor. Arta sa datorează mult învăță- 
turilor sofiștilor. (Cf. Grand Larousse en 10 volumes, 1993.) 

Guillaume Raynal (1713-1796) — istoric şi filosof francez. Cea mai renumită 
operă a sa este Istoria filosofică și politică a institutiilor și comerțului europenilor 
în cele două Indii (1770), conţinând atacuri dure la adresa clerului și a procesului 
de colonizare (n. red.). 

** Magdha — unul dintre cele patru regate principale ale Indiei din timpul lui 
Buddha și Mahâvira, situat la confluenţa fluviilor Gange și Son. A fost leagânul 
budismului și al jaimismului (n. red.). 

abstracţie de perturbările survenite în constituţia lor politică. Cum nu 
voi vorbi de fracțiuni decât atunci când raționamentul meu se va putea 
aplica ansamblului, voi utiliza termenul de natiune sau cel de popor în 
sens general sau restrâns fără ca nici o ambiguitate să rezulte de aici. 
Spunând acestea, revin la examinarea chestiunii, și voi demonstra că 
fanatismul, luxul, relele moravuri și ateismul nu sunt instrumente de 
moarte sigură pentru popoare. 

Toate aceste fapte au fost întâlnite, uneori izolat, alteori simultan și 
cu o foarte mare intensitate și la națiuni care se purtau bine din acest 
punct de vedere sau, în orice caz, nu o duceau rău. 

Imperiul american al aztecilor părea să existe întru gloria celui mai 
mare fanatism. Nu-mi imaginez nimic mai fanatic decât o organizare 
socială care, precum aceea, ar avea o bază religioasă neîncetat hrănită 
de măceluri umane. S-a negat recent, şi poate aparent pe bună dreptate, 
că vechile popoare europene ar fi practicat vreodată uciderea religioasă 
a unor victime considerate inocente, prizonierii de război sau naufra- 
giaţii nefiind cuprinși în această categorie, dar pentru mexicani toate 
victimele erau bune. Cu acea ferocitate pe care un fiziolog modern o 
recunoaște ca fiind caracterul general al raselor din Lumea Nouă, ei 
îi masacrau fără milă pe altarele lor pe concetățeni, fără ezitare și fără 
să aleagă, ceea ce nu-i împiedica să fie un popor puternic, abil, bogat şi 
care ar fi durat şi ucis încă mult timp dacă geniul lui Hernân Cortes și 
curajul tovarășilor săi n-ar fi pus capăt monstruoasei existenţe a unui 
asemenea imperiu. Fanatismul nu duce deci la moartea statelor. 

Luxul și moliciunea nu sunt nici ele mai evident vinovate; efectele 
lor nu se fac simţite decât în clasele înalte și mă îndoiesc că la greci, la 
perși, la romani moliciunea și luxul, având alte forme, au avut o mai 
mare intensitate decât ce vedem petrecându-se azi în Franța, în Germa- 
nia, în Anglia, în Rusia, mai ales în Rusia și.la vecinii noștri de dincolo 
de Canalul Mânecii. Tocmai aceste două țări par a avea o vitalitate neo- 
bișnuită printre statele Europei moderne. Iar în Evul Mediu venețienii, 
genovezii, pisanii care adunau în prăvăliile lor, își etalau în palate, trans- 
portau în vasele lor, pe toate mările, comorile întregii lumi nu erau cu 
siguranță mai slabi. Luxul și moliciunea nu sunt deci cauze necesare 
pentru declinul și moartea unui popor. 

Corupţia moravurilor însăși, cel mai teribil flagel, nu joacă inevitabil 
un rol destructiv. Pentru aceasta ar trebui ca prosperitatea, puterea şi 
dominația unei naţii să se dezvolte direct proporțional cu puritatea obi- 
ceiurilor sale, ceea ce nu se intâmplă. În general, ne-am revenit din fan- 
tezia bizară care atribuia atâtea virtuţi primilor romani. Nu vedem nimic 
edificator, și pe bună dreptate, în acei patricieni de viţă veche care-și 

tratau femeile ca pe niște sclave, copiii ca pe vite si creditorii ca pe fiare; 

și dacă mai rămân unii care apără această cauză, argumentând că nive- 
lul moral variază în diverse epoci, nu e dificil să respingem acest argu- 
ment, demonstrându-i slăbiciunea. În toate timpurile, abuzul de putere 
a trezit aceeași indignare; dacă regii nu au fost alungați pentru violul 
Lucreţiei, dacă n-a fost instituit tribunatul în urma mârșăviei lui Appius, 
cel puţin cauzele mai profunde ale acestor două mari revoluții, servin- 
du-se de astfel de pretexte, mărturisesc destule despre dispozițiile con- 
temporane ale moralei publice. Nu, nu în mai marea virtute trebuie să 
căutăm cauza vigorii din primele timpuri ale tuturor popoarelor, de la 
începutul epocilor istorice nu există grupare umană oricât de mică care 
să nu-și fi trădat toate tendinţele reprobabile; şi totuși, sub acest odios 
bagaj, statele se mentin și chiar, uneori, splendoarea lor se bazează pe 
instituții abominabile. Spartanii au trăit și au câștigat admiraţia prin 
efectele unei legislații banditești. Oare fenicienii și-au datorat sfârșitul 
corupției care-i rodea și pe care o semănau peste tot? Nu, din contră, 
această corupţie a fost instrumentul principal al puterii și al gloriei lor; 
din ziua în care mergeau pe țărmurile insulelor grecești, traficanţi vi- 
cleni, paraziți scelerati, seducând femeile pentru a le vinde, furând de 
peste tot mărfuri pe care apoi le vindeau, reputaţia lor a fost pe drept 
cuvânt înjositoare; dar cu toate acestea au crescut și au deţinut în cro- 
nicile lumii un loc pe care rapacitatea și reaua lor credință nu lau influ- 
entat negativ în nici un fel. 

Departe de a descoperi în societătile tinere o superioritate morală, 
nu mă îndoiesc că, îmbătrânind și, în consecință, apropiindu-se de pră- 
buşire, naţiile prezintă în ochii cenzorului o stare mult mai satisfăcătoa- 
re. Uzanţele se îndulcesc, oamenii se înțeleg mai bine, fiecare învaţă să 
trăiască mai uşor, drepturile reciproce au tiinp să se definească și să se 
înțeleagă mai bine, astfel încât teoriile despre dreptate și nedreptate 
ajung încetul cu încetul la un grad mai înalt de delicateţe. Ar fi dificil de 
demonstrat că în perioada în care grecii au distrus imperiul lui Darius, 
ca şi în epoca în care goții au intrat în Roma, nu existau la Atena, în Babi 
lon şi în marele oraș imperial mult mai multi oameni cinstiți decât în 
zilele glorioase ale lui Harmodius, Cyrus cel Mare și Publicola. 

Fără să ne întoarcem la acele vremuri îndepărtate, putem judeca 
prin noi înşine. Unul din punctele de pe glob unde secolul este mai 
avansat și prezintă un mai mare contrast cu epoca naivă este desigur 
Parisul; si totuși un mare număr de persoane religioase și savante măr- 
biți i W piei un loc, în nici un tiap nu vom ik atâtea virtuți clipa) 

mare oraș. Idealul pe care ni-l facem despre bine este tot atât de înalt 
precum putea fi în sufletele celor mai ilustre modele ale secolului al 
XVII-lea, și chiar a renunțat la acea amărăciune, acel soi de rigiditate și 
de sălbăticie, aș îndrăzni să spun de pedanterie de care atunci nu era 
lipsit; astfel încât, pentru a contrabalansa îngrozitoarele abateri ale spi- 
ritului modern găsim, în aceleași locuri unde acest spirit și-a stabilit se- 
diul puterii sale, contraste frapante, de al căror spectacol consolator 
secolele trecute n-au avut parte într-o asemenea măsură ca noi. 

Nici măcar marii oameni nu sunt scutiți de perioade de corupție și 
de decadenţă, prin mari oameni înțelegându-i pe cei caracterizați prin 
forță de caracter și virtuți puternice. Căutând în catalogul împăraţilor ro- 
mani, cei mai mulţi de altfel superiori prin merite ca și prin rang, găsesc 
nume precum Traian, Antoniu cel Pios, Septimiu Sever, Jovian; iar din- 
colo de tron, chiar în mulțime, îi admir pe toți marii doctori, marii mar- 
tiri, apostolii Bisericii primitive, fără a-i mai pune la socoteală pe păgânii 
virtuoși. Adaug că spiritele active, ferme, valoroase umpleau taberele și 
municipiile, astfel încât putem fi siguri că în vremea lui Cincinnatus, 
păstrând proporțiile, Roma avea tot atâţia oameni eminenti în toate do- 
meniile de activitate. Cercetarea faptelor este întru totul concludentă. 

Astfel, oamenii virtuoși, energici, talentați, departe de a lipsi în perioa- 
dele de decadență și de bătrânețe ale societăților, se găsesc parcă în 
număr mai mare decât în sânul imperiilor nou apărute şi, de altfel, nive- 
lul comun al moralității este aici superior. Nu e deci întotdeauna adevă- 
rat să pretindem că în statele care decad corupția moravurilor este mai 
mare decât în cele care se nasc; că această corupție ar distruge popoa- 
rele e iarăși de contestat, pentru că unele state, departe de a pieri din 
cauza perversității lor, au trăit din ea; dar putem merge chiar mai de- 
parte și demonstra că decăderea morală nu e neapărat mortală, căci 
maladiile care afectează societăţile au avantajul de a se putea vindeca, 
și aceasta uneori destul de repede. 

Într-adevăr, moravurile specifice ale unui popor prezintă variaţii frec- 
vente după perioadele istorice pe care le traversează. Pentru a nu ne 
referi decât la noi, la francezi, constatăm că galo-romanii din secolele 
V și VI, rasă supusă, valorează desigur mai mult decât eroicii lor învin- 
gători, din toate punctele de vedere ale moralei; nici măcar nu le erau 
întotdeauna, luaţi individual, inferiori ca virtute militară și curaj. Se pare 
că, în epocile care au urmat, când cele două rase au început să se ames- 
tece, totul s-a prăbușit și că, spre secolele VIII și IX, teritoriul naţional nu 
reprezenta un tablou de care-să fim prea mândri. Dar în secolele XI, 
XII și XIII spectacolul s-a schimbat total și, în timp ce societatea reușise 
să-și amestece elementele cele mai discordante, starea moravurilor era 


Eseu asupra inegalităţii raselor umane 19 


în general demnă de respect; nu existau, printre noțiunile acelui timp, 
acele complicaţii carei îndepărtează de bine pe cel care vrea să ajungă 
acolo. Secolele XIV si XV au fost deplorabile momente de perversitate 
şi de conflicte; tâlhăria predomina; a fost — în mii de feluri și în sensul 
cel mai larg și mai riguros al termenului — o perioadă de decadența; s-ar 
spune că în fata destrâului, a masacrelor, a tiraniei, a slăbirii tuturor sem- 
timentelor cinstite în nobilii care furau de la supușii lor, în burghezii 
care-și vindeau țara Angliei, într-un cler fără nici o ordine, în sfârșit în 
toate clasele, întreaga societate începea să se prăbușească și să ascundă 
sub ruinele sale atâtea rușini. Societatea nu s-a prăbușit, a continuat să 
trăiască, s-a străduit, a luptat, a ieșit la suprafață. Secolul XVI, în ciuda 
nebuniilor sale sângeroase, consecinţe atenuate ale epocii precedente, 
a fost mult mai onorabil decât cel dinaintea sa, iar pentru umanitate 
noaptea sfântului Bartolomeu n-a fost la fel de rușinoasă ca masacrul 
Armagnacilor. În sfârșit, de la această perioadă de revenire parțială so- 
cietatea franceză a trecut la luminile vii și pure ale epocii lui Fenelon, 
Bossuet și Montausier. Astfel, până la Ludovic al XIV-ea istoria noastră 
prezintă succesiuni rapide de bine și rău, iar vitalitatea proprie unei na- 
țiuni rămâne dincolo de starea moravurilor sale. Am trasat în grabă cele 
mai mari diferențe; cele de detaliu abundă și ar trebui multe pagini pen- 
tru a le enumera; dar, pentru a nu vorbi decât de ceea ce am văzut cu 
ochii noștri, nu se știe că la fiecare zece ani, de la 1787, nivelul morali- 
tătii a variat enorm? Conchid că, întrucât corupția moravurilor e, în de- 
finitiv, un fapt tranzitoriu și variabil care când se agravează, când se 
ameliorează, nu o putem considera o cauză necesară și determinantă a 
ruinei statelor. 

Aici mă văd nevoit să examinez un argument de sorginte contempo- 
rană care nu intra în categoria ideilor importante în secolul al XVIlHea 
dar, cum se leagă de minune cu decadența moravurilor, consider că e 
cum nu se poate mai potrivit. Mai multe persoane cred că sfârșitul unei 
societăți e iminent atunci când ideile religioase tind să se diminueze și 
să dispară. Observăm un fel de corelatie la Atena și Roma între profe- 
sarea în public a doctrinelor lui Zenon și Epicur, abandonul cultelor 
naționale care a urmat — după cum se spune — și sfârşitul celor două 
republici. Omitem să remarcăm că aceste două exemple sunt aproape 
singurele la care putem cita un asemenea sincronism, că imperiul per- 
șilor era foarte devotat cultului magilor atunci când a căzut, că Tyrul, 
Cartagina, Iudeea, monarhiile aztecă și peruviană au fost lovite de moar- 
te îmbrațișându-și altarele cu multă dragoste și că, în consecință, e im- 
posibil să pretindem că toate popoarele care-şi văd distrusă naționalita- 
tea ispășesc astfel un abandon al cultului părinților lor. Dar asta nu e 

tot: în cele două exemple care mi-au părut fondate faptul ce rezultă ţine 
mai mult de aparenţă decât de fond şi neg faptul că la Roma ca și la 
Atena cultul antic a fost vreodată abandonat, până în ziua când a fost 
înlocuit în toate conștiințele prin triumful complet al creștinismului; cu 
alte cuvinte, cred că în materie de credinţă religioasă n-a existat nicio- 
dată la vreun popor o veritabilă soluție de continuitate; că, atunci când 
forma sau natura intimă a credinței s-a schimbat, zeul gal Teutatės a 
fost înlocuit cu romanul Jupiter, iar acesta cu creștinismul, tot așa cum 
moartea urmează după viață, fără tranziția incredulității; și prin urmare, 
dacă nu s-a găsit niciodată o naţiune despre care să se spună că e lipsită 
de credință, e nefondat să afirmăm că lipsa credinţei distruge statele. 

Văd bine pe ce e fondat acest raționament. Am spune că e un fapt 
notoriu că puțin înainte de timpul lui Pericle în Atena și la romani în 
epoca Scipionilor s-a răspândit obiceiul, la clasele elevate, de a reflecta 
asupra chestiunilor religioase mai întâi, apoi de a se îndoi de ele, apoi 
de a nu mai crede și a se lăuda cu ateismul. Din aproape în aproape, 
acest obicei s-a răspândit și n-a mai rămas nimeni cu pretenții de jude- 
cată sănătoasă care să nu sfideze augurii râzând. 

Această opinie, pe lângă puțin adevăr, conţine și lucruri false. Nu 
există nimic exact care să susțină că Aspasia, la sfârșitul micilor sale 
supeuri și Lelius, alături de prietenii săi își făceau o glorie din a nesocoti 
dogmele sacre ale țării lor; dar totuși, în aceste două epoci, cele mai 
strălucitoare din istoria Greciei și a Romei, nu-ţi permiteai să profesezi 
public asemenea idei. Imprudenţele amantei sale Fau costat scump pe 
Pericle însuși; ne amintim de lacrimile pe care le-a vărsat în plin tribu- 
nal și care, singure, n-ar fi reușit s-o absolve pe frumoasa incredulă. 
N-am uitat nici limbajul oficial al poeților timpului, sau cum Aristofan și 
Sofocle, după Eschil, se proclamaseră răzbunătorii nemiloși ai divinități- 
lor ultragiate. Națiunea întreagă credea în zeii săi, îl privea pe Socrate 
ca pe un novator vinovat și voia să-l vadă judecat și condamnat pe 
Anaxagoras. Dar mai târziu?... Mai târziu teoriile filosofice și eretice 
au reușit să pătrundă în masele populare? N-au reușit niciodată, în nici 
o epocă. Scepticismul a rămas o atitudine a oamenilor eleganți, și n-a 
depășit sfera acestora. Veţi obiecta că e inutil să vorbim despre ceea ce 
gândeau micii burghezi, populaţia satelor, sclavii, toți fără vreun cuvânt 
de spus în conducerea statului și ale căror idei nu influenţau politica. 
Dovada că o influențau este că, până la ultima suflare a păgânismului, 
a trebuit să le fie păstrate templele și capelele; a trebuit să le fie plătiți 
hierofanții; oamenii cei mai eminenţi, cei mai Iluminati, cei mai fermi în 
negația religioasă a trebuit nu doar să poarte în public roba sacerdotală, 
ci să îndeplinească — ei, obișnuiți să întoarcă paginile cărții lui Lucrețiu, 

manu diurna, manu nocturna — îndatoririle cele mai neplăcute ale cul- 
tului, şi nu doar să se achite de zilele de ceremonie, ci și să-şi foloseas- 
că rarele momente libere, și acelea disputate de jocurile politice, pen- 
tru a scrie tratate de divinaţie. Mă refer aici la marele Iulius (Cezar) *. 
Și ce dacă! Toţi împărații de după el au fost și a trebuit să fie suverani 
pontifi, chiar și Constantin. În timp ce avea motive mai puternice decât 
toti predecesorii săi pentru a respinge o sarcină atât de odioasă pentru 
onoarea sa de prinț creștin, el a trebuit, constrâns de opinia publică, 
evident mai puternică, chiar dacă pe punctul de a se stinge, a trebuit să 
țină cont de religia națională. Astfel, nu credința burghezilor, a țăranilor, 
a sclavilor era importantă, ci aceea a oamenilor luminați. Aceasta s-a 
revoltat pe bună dreptate, în numele rațiunii și al bunului simț, împo- 
triva absurdităţilor păgânismului; dar masele populare nu voiau, nu 
puteau să renunțe la o credinţă înainte de a le fi fost fi adusă o alta, 
demonstrând astfel acel adevăr că pozitivul și nu negativul contează în 
mersul lumii, iar presiunea acestui sentiment general a fost atât de 
mare încât în secolul al III-lea a avut loc, în rândul claselor înalte, o 
reactie religioasă puternică, serioasă care a durat până la trecerea defi- 
nitivă la Biserică, astfel încât domnia filosofismului ar fi atins apogeul 
sub Antonini și şi-ar fi început declinul puţin după moartea lor. Dar nu 
e momentul să dezbatem această chestiune, de altfel interesantă pen- 
tru istoria ideilor, e suficient să stabilim că reînnoirea a câștigat din ce 
în ce mai mult teren şi să desprindem de aici cauza cea mai evidentă. 

Pe măsură ce lumea romană îmbătrânea, creștea și rolul armatelor. 
De la împărat, care ieșea inevitabil din rândurile armatei, până la ultimul 
ofiţer al pretoriului său, până la cel mai puțin important guvernator de 
district, toți funcţionarii începeau prin a fi sub comanda unui centurion. 
Toti proveneau deci din aceste mase populare a căror nesfârșit pietate 
am arătat-o deja și, ajungând la splendorile unui rang inalt, le displăcea, 
îi soca, îi rănea chiar strălucirea antică a claselor municipale, a acestor 
senatori din orașe carei priveau ca pe niște parveniţi și care ar fi râs de 


* Cezar, democrat și sceptic, știa cum să-și pună limbajul în dezacord cu opiniile 
sale, atunci când o cerea situaţia. Un exemplu bun este discursul funebru rostit 
în cinstea mătușii sale: „Originea maternă a mătușii mele Iulia — spune el — mer- 
ge până la regi; cea paternă este legată de zeii nemuritori: căci regii Marcieni. 
strămoși ai mamei sale, se trăgeau din Ancus Marcius, iar rasa căreia aparține 
familia noastră, cea a luliilor, se trage de la Venus. Astfel, în sângele acesta se 
găseau laolaltă sfințenia regilor, caracterul! celor mai puternici bărbați și adora- 
bila maiestate a zeilor, care îi țin pe regi în puterea lor” (Suetoniu, Vietile celor 
doisprezece Cezari, „lulius“, 5). 

Este un comportament cum nu se poate mai monarhic: dar, pentru un ateu, 
este un comportament cum nu se poate mai religios (n. a.). 


22 JOSEPH ARTHUR, conte de GOBINEAU 


ei din toată inima dacă nu le-ar fi fost frică. Exista astfel o ostilitate între 
conducătorii reali ai statului și familiile altădată superioare. Șefii armatei 
erau credincioşi şi fanatici, așa cum mărturisesc Maximin, Galeriu* şi 
mulți altii; senatorii și decurionii făceau încă deliciul literaturii sceptice; 
dar trăind la curte, deci printre militari, erai obligat să adopti un limbaj 
şi opinii oficiale care să nu fie periculoase. Totul a devenit, încetul cu 
încetul, religios în Imperiu și, prin devoțiune, filosofii înşişi, conduși 
de Evhemer**, au început să inventeze sisteme pentru a concilia teoriile 
rationaliste şi cultul statului, metodă a cărui corifeu a fost împăratul 
Iulian. Nu e cazul să lăudăm mai mult această renaștere a pietăţii păgâ- 
ne, de vreme ce ea a cauzat majoritatea persecuțiilor asupra martirilor 
noştri. Populaţia, ofensată în cultul său de sectele atee, răbdase atâta 
timp cât fusese dominată de clasele înalte; dar, imediat ce democrația 
imperială a redus aceste clase la rolul cel mai umil, cei de jos au vrut 
să se răzbune pe ele şi, greșind ținta, i-au ucis pe creștini, pe care i-au 
numit eretici și i-au luat drept filosofi. Ce diferență între epoci! Un păgân 
într-adevăr sceptic a fost regele Agrippa, care, din curiozitate, a vrut 
să-l asculte pe sfântul Pavel. Îl ascultă, discută cu el, îl ia drept nebun, 
dar nici nu se gândește măcar să-l pedepsească pentru că gândește alt- 
fel decât el Istoricul Tacit era plin de dispreț pentru reprezentanții noii 
religii, dar il învinuia pe Nero pentru cruzimea de care dădea dovadă 
faţă de ei. Agrippa şi Tacit erau increduli, Dioclețian era un om politic 
condus de uralele celor guvernați, Decius și Aurelian erau la fel de fana- 
tici ca și popoarele lor. 

ŞI câtă suferință a urmat, atunci când guvernul roman a îmbrățișat 
definitiv cauza creștinismului, conducând poporul în credință! În Grecia 
s-a opus o teribilă rezistență, în școli ca și în orașe și sate și peste tot 
episcopii au întâmpinat dificultăți în învingerea micilor divinități locale, 
încât victoria a fost mai puțin opera convertirii și a persuasiunii decât a 
îndemânării, a răbdării și a timpului. Geniul apostolilor, uzând de fraude 


* Catus Iulius Verus Maximinus (173-238) — împărat roman (235238). Țăran trac, 
comandant militar, l-a asasinat pe Alexandru Sever și a fost proclamat împărat 
de armatele de pe Rin. A fost asasinat de către soldați. 

Caius Galerius Valerius Maximianus (250-311) — împărat roman, membru al 
tetrarhiei. General, a fost ales cezar în 293 de către Maximian și Diocletian, deve- 
nind ginerele celui din urmă. A condus o campanie victorioasă împotriva perșilor, 
a primit în 305 titlul de August și a păstrat Orientul în cadrul imperiului, fără a 
reuși însă să salveze sistemul tetrarhic. Cu putin timp înaintea morții a promulgat 
un edict de toleranță faţă de creştini („Edictul lui Galeriu“, 311) (n. red). 

** Evhemer (aprox. 340-260 î.Chr.) — filosof grec. Potrivit lui, zeii nu sunt decât 
niște oameni importanți pe care teama, ignoranta sau obișnuința i-a plasat pe un 
piedestal care le conferă nemurirea și atotputernicia (n. red.). 

pioase, a reuşit să înlocuiască divinitățile pădurilor, pajiștilor și ale fân- 
tânilor cu sfinții, martirii şi fecioarele. Astfel omagiile au continuat, un 
timp greșit adresate, până când au găsit calea cea bună. Dar ce spun? 
E acest lucru sigur? E dovedit oare că — în anumite părți ale Franței 
chiar — nu se găsesc parohii unde superstițiile tenace și bizare îi îngrijo- 
rează încă pe preoți? În catolica Bretanie, în secolul trecut, un epistol 
lupta contra unei populații obstinate în cultul unui idol de piatră. Zadar- 
nic era aruncat în apă grosolanul simulacru, adoratorii săi încăpățânați 
ştiau să-l scoată, și a fost nevoie de intervenția unei companii de infante- 
rie pentru a-l face bucăţi. Iată cât de longeviv a fost și este păgânismul. 
În concluzie, nu este fondat să sustinem că Roma și Atena s-au trezit 
într-o zi fără religie. 

Pentru că nu s-a întâmplat deci, nici în timpurile vechi, nici în cele 
moderne, ca o naţiune să-și abandoneze cultul înainte de a adopta în 
mod durabil un altul, e imposibil să pretindem că ruina popoarelor e 
consecința lipsei religiei. 

După ce am refuzat să acordăm o putere în mod necesar distructivă 
fanatismului, luxului, corupției moravurilor și am negat realitatea poli- 
tică a lipsei religiei, nu-mi mai rămâne decât să cercetez influența unei 
proaste guvernări; acest subiect merită un capitol separat. 


Capitolul III 


Meritul relativ al guvernărilor nu influențează 
longevitatea popoarelor 


Înţeleg dificultatea pe care o ridică această problemă. A îndrăzni 
abordarea ei poate părea multor cititori un fel de paradox. Suntem con- 
vinși, și asta e foarte bine, că legile bune și buna administrație influen- 
țează în mod direct și puternic sănătatea unei nații; dar suntem atât de 
siguri încât atribuim acestor legi și acestei administrații chiar durata 
unei orânduiri sociale, iar aici ne înșelăm. 

Am avea dreptate, fără îndoială, dacă popoarele n-ar putea trăi decât 
în bunăstare; dar ştim bine că ele supraviețuiesc timp îndelungat, ca și 
individul, atinse de afecțiuni dezorganizante, ale căror ravagii izbucnesc 
adesea cu putere în exterior. Dacă naţiunile ar muri întotdeauna de a- 
ceste maladii, nici una n-ar depăși primii ani ai formării sale, căci exact 
atunci găsim cea mai proastă administrație, cele mai rele și mai prost 
aplicate legi; dar, spre deosebire de organismul uman, care se teme, 

mai ales în copilărie, +5 EE cărora ştie imita că nu le-ar putea rezis- 
ta, societatea ignoră aceste rele și istoria abundă în exemple în acest 
sens: ea scapă celor mai redutabile, celor mai lungi și celor mai devas- 
tatoare invazii și suferințe politice, între care legile rău întocmite şi ad- 
ministrația opresivă sau neglijentă sunt extremele. 

Să încercăm întâi să precizăm ce este o proastă guvernare. 

Varietăţile acestui rău par destul de numeroase; ar fi chiar imposi- 
bil să le enumerăm pe toate, ele se multiplică la infinit după constituția 
popoarelor, după loc şi timp. Totuși, grupându-le în patru categorii prin- 
cipale, puține varietăți vor scăpa. 

O guvernare e rea atunci când este impusă prin influenţă străină. 
Atena a cunoscut o astfel de guvernare sub cei Treizeci de Tirani; scă- 
pând de ea, spiritul național, departe de a pieri pe parcursul acestei 
oprimări, s-a întărit. i 

O guvernare e rea atunci când e bazată pe cucerire. În secolul al 
XIV-lea, Franța a suferit, aproape în totalitate, jugul Angliei, ieșind din 
această încercare mai puternică și mai strălucitoare. China a fost cuce- 
rită de hoardele mongole. A sfârșit prin a le alunga peste graniță, după 
ce lea hărțuit îndelung. După această epocă, ea a intrat sub un alt jug 
dar, deși manciurienii domnesc de mai multe secole, ei sunt pe punc- 
tul de a avea aceeași soartă ca mongolii, după ce au trecut printr-o pe- 
rioadă de slăbiciune asemănătoare. 

O guvernare este rea mai ales când principiul care i-a dat naștere, 
lăsându-se viciat, încetează să mai fie sănătos şi viguros ca la început. 
Aceasta a fost soarta monarhiei spaniole. Fondată pe spiritul militar și 
pe libertatea comunală, ea a intrat în declin, spre sfârșitul domniei lui 
Filip al Ilea, uitându-și originile. E imposibil să ne imaginăm o țară în 
care bunele obiceiuri să cadă mai mult în uitare, în care puterea să pară 
mai slabă şi mai neluată în seamă, în care chiar organizarea religioasă 
să ofere mai multe prilejuri de critică. Agricultura şi industria, la fel de 
lovite ca restul, erau aproape îngropate în marasmul.naţional. A murit 
Spania? Nu. Această țară, căreia mulți nu-i mai acordau nici o speranță, 
a dat Europei exemplul unei rezistențe obstinate la armele noastre, și 
e, poate, dintre toate statele moderne, cel al cărui caracter național se 
dovedeşte în acest moment cel mai viu. 

O guvernare e încă și mai rea când, prin natura instituţiilor sale, au- 
torizează un antagonism, fie între puterea supremă și masa naţiunii, fie 
între diferitele clase. Lam văzut astfel, în Evul Mediu, pe regii Angliei 
și Franței în conflict cu vasalii lor, pe țărani în luptă cu seniorii; astfel, în 
Germania, primele efecte ale libertăţii de gândire au adus lupte civile 
ale husiților, anabaptiștilor și altor sectanți; într-o epocă putin mai în- 
depărtată Italia a suferit mult prin împărțirea autorității între împărat, 

papă, nobili și comune, iar masele, nemaiștiind de cine să asculte, au 
sfârșit prin a nu mai asculta de nimeni. A murit atunci societatea italia- 
nă? Nu. Civilizaţia sa n-a fost nicicând mai strălucită, industria mai pro- 
ductivă, influenţa externă mai puternică. 

Vreau să cred că uneori, în mijlocul acestor furtuni, o putere înțeleap- 
tă şi regulată, asemănătoare unei raze de soare, va apărea pentru binele 
popoarelor; dar ar fi pentru o perioadă scurtă şi, tot așa cum situația 
contrară nu aduce moartea, nici excepția nu dă viață. Pentru a ajunge 
la un astfel de rezultat, ar trebui ca epocile prospere să fie frecvente și 
destul de lungi. Dacă domniile de acest fel au fost destul de rare, ele au 
existat totuşi dintotdeauna. Câte contestări însă, chiar și pentru cele 
mai bune, câte umbre, chiar în cele mai fericite tablouri! Toţi autorii 
privesc domnia lui William al III-lea ca fiind o epocă de prosperitate 
pentru Anglia? Toti îl admiră fără rezerve pe marele Ludovic al XIV-lea? 
Din contră. Detractorii nu lipsesc, iar reproşurile știu cui să se adrese- 
ze; totuși, apreape tot ceea ce avem, noi şi vecinii noștri, mai ordonat 
sau mai fecund, se află în trecut. Guvernările bune se distribuie într- 
un mod foarte parcimonios în timp, iar atunci când se produc sunt și 
mai contestabile; știința politicii, cea mai elevată, cea mai spinoasă din- 
tre toate, e atât de disproporționată în raport cu slăbiciunea umană, în- 
cât nu putem pretinde, de bună credinţă fiind, că popoarele pier pentru 
că sunt prost conduse. Slavă cerului, se pot obișnui cu acest rău care, 
chiar la intensitatea sa maximă, e preferabil de o mie de ori anarhiei; și 
e un fapt dovedit, pe care cel mai sumar studiu al istoriei îl poate de- 
monstra, că oricât de rea ar fi guvernarea sub care trăiește un popor, 
e adesea mai bună decât cele ce o preced. 


Capitolul IV 


Despre ceea ce ar trebui să înțelegem prin cuvântul 
„degenerare“; despre amestecul principiilor etnice și 
despre cum se fac și se desfac societățile 


Dacă spiritul paginilor de mai sus a fost înțeles, nu veți fi conchis că 
nu dau nici o importanţă maladiilor corpului social, și că proasta guver- 
nare, fanatismul, lipsa religiei nu constituie în ochii mei decât accidente 
fără urmări. Părerea mea este desigur alta. Recunosc, o dată cu opinia 
generală, că e trist atunci când societatea suferă din cauza extinderii 
acestor flageluri, şi că toate precauţiile, toate strădaniile, toate eforturi- 
le pe care le putem aplica împotriva lor nu sunt zadamice; afirm doar 

că, dacă aceste elemente nu sunt fondate pe un principiu distructiv 
mai puternic, dacă nu sunt consecinţele unui teribil rău ascuns, atunci 
putem fi siguri că loviturile lor nu vor fi mortale și că, după o perioadă 
de suferințe mai mult sau mai putin lungă, societatea va ieși din ele poa- 
te întinerită, poate mai puternică. 

Exemplele alese mi se par concludente și numărul lor poate creşte 
la infinit, de aceea fără îndoială că adevărul lor a fost resimțit de conști- 
ința colectivă. Ea a întrevăzut faptul că, în definitiv, nu trebuie acordată 
o importanță disproporționată relelor secundare și că ar trebui căutat 
altundeva, mai adânc, motivul existenţei și al morţii popoarelor. Inde- 
pendent deci de circumstanțele de bunăstare sau de regres, am înce 
put să percepem constituirea societăţilor în ea însăși și să ne arătăm 
dispuși să admitem că nici o cauză exterioară nu are o influență mor- 
tală asupra sa, în timp ce, din contră, un principiu destructiv născut din 
ea și în interiorul său, inerent, atașat structurii sale, chiar dacă nu foarte 
dezvoltat, atrage moartea poporului la care apare, fie el cel mai bine gu- 
vernat din toate popoarele, așa cum un cal epuizat cade pe un drum 
neted. 

Abordând problema din acest punct de vedere, facem, trebuie să 
recunoaștem, un mare pas și ne plasăm pe un teren, în orice caz, mai 
filosofic decât primul. Într-adevăr, Bichat* n-a căutat să descopere mare- 
le mister al existenței studiind exteriorul, ci interiorul subiectului uman. 
Făcând la fel, găsim singurul mijloc valabil de a descoperi ceva. Din 
păcate, acest gând bun nu era venit decât din instinct, logica sa nemer- 
gând prea departe și pierzându-se la prima dificultate. S-a strigat: da, 
desigur, cauza disolutiei unui corp social există chiar în interiorul său, 
dar care este aceasta? Degenerarea, s-a răspuns, națiunile mor atunci 
când sunt compuse din elemente degenerate. Răspunsul era foarte bun, 
etimologic și din toate punctele de vedere, nu mai rămânea decât să 
definim ce trebuie înțeles prin aceste cuvinte: naţiune degenerată. Aici 
tentativele au eșuat: s-a înțeles prin popor degenerat un popor care, 
prost guvernat, abuzând de bogăţiile sale, fanatic sau ateu şi-a pierdut 
virtuțile caracteristice părinților săi. Tristă cădere! Astfel, o naţiune piere 
din cauza flagelurilor sociale pentru că e degenerată şi e degenerată 
pentru că piere. Acest argument circular nu dovedeşte decât că ne aflăm 
în copilăria anatomiei sociale. Popoarele pier pentru că sunt degenerate, 
şi nu din alte cauze; din cauza acestei nenorociri devin definitiv incapa- 
bile să sufere șocul dezastrelor înconjurătoare și atunci, nemaiputând 


* Marie Frangois Xavier Bichat (1771-1802) — om de știință francez. Este fondato- 
rul anatomiei generale. Doctrina sa în privința proprietăţilor vitale este cuprinsă 
în întregime în definiția următoare: „Viaţa este ansamblul funcțiilor care rezistă 
în fața mortii“ (n. red.). 

să suporte loviturile soartei potrivnice, nici să se ridice după ce au fost 
lovite, ne oferă spectacolul ilustrelor lor agonii; dacă mor, este pentru că 
nu mai au aceeași vigoare de a depăși pericolele vieții pe care o aveau 
strămoșii lor, adică, într-un cuvânt, pentru că sunt degenerate. Expresia, 
încă o dată, este foarte bună, dar trebuie să o explicăm mai bine și să-i 
dăm un sens. Cum și de ce se pierde vigoarea? lată ce trebuie spus. 
Cum are loc degenerarea? Acest lucru trebuie expus. Până acum neam 
mulțumit cu cuvântul, n-am deslușit sensul său. Iată ce voi încerca să fac. 

Mă gândesc deci că termenul degenerat, aplicat unui popor, trebuie 
să însemne și înseamnă că acel popor nu mai are valoarea intrinsecă 
pe care o poseda altădată, pentru că nu mai are în venele sale același 
sânge, valoarea sa fiind modificată treptat prin alianțe succesive; altfel 
spus că, sub același nume, n-a mai păstrat aceeași rasă ca fondatorii 
săi; în sfârșit, omul decăzut, pe care îl numim omul degenerat, este un 
produs diferit, din punct de vedere etnic, de eroul marilor epoci. Aș vrea 
ca el să posede ceva din esența sa dar, pe măsură ce degenerează, aceas- 
ta se estompează. Elementele eterogene care predomină de-aici înainte 
în el îi compun o naţionalitate nouă și nepotrivită prin originalitatea sa; 
el nu mai apartine celor pe care îi numeşte strămoşi decât colateral. Va 
muri definitiv, o dată cu civilizația sa, în ziua în care elementul etnic pri- 
mordial va fi într-o asemenea măsură subdivizat și înăbușit sub adaosu- 
rile de rase străine, încât virtualitatea sa nu va mai exercita o acțiune 
suficientă. Desigur, ea nu va dispărea la modul absolut; dar, în practică, 
va fi extrem de slăbită, forța sa va scădea din ce în ce mai mult, iar în 
acel moment degenerarea va putea fi considerată completă şi vor apă 
rea toate efectele sale. 

Dacă reușesc să demonstrez această teoremă, înseamnă că am con- 
ferit un sens termenului de degenerare. Arătând cum esența unei na- 
țiuni se alterează gradat, modific responsabilitatea decadenței; o fac, 
într-un fel, mai puţin rușinoasă, căci ea nu apasă asupra fiilor, ci asupra 
nepoților de frate, a verilor, apoi asupra aliaților din ce în ce mai înde- 
părtați și, atunci când arăt că marile popoare, în momentul morţii lor, 
nu mai au decât o mică, insignifiantă parte moștenită din sângele fon- 
datorilor, am explicat suficient cum e posibil ca civilizațiile să sfârșeas- 
că, de vreme ce nu rămân în aceleași mâini. Dar în același timp ridic o 
problemă mult mai îndrăzneață decât cele abordate în capitolele ante- 
rioare, pentru că pun următoarea întrebare: 

Există între rasele umane diferenţe de valoare intrinsecă atât de 
serioase şi pot fi ele apreciate? 

Fără a mai întârzia, încep o serie de consideraţii referitoare la pri- 
mul punct; al doilea va fi rezolvat pe parcursul discuţiei. 

Pentru a mă face mai bine înțeles, voi începe prin a compara o natiu- 
ne, întreaga națiune, cu corpul uman, în privința căruia fiziologii sustin 
că se înnoiește constant, că se transformă fără încetare și că la capătul 
anumitor perioade mai păstrează foarte puțin din ceea ce era inițial, ast- 
fel încât bătrânul nu mai are nimic din omul matur, maturul nimic din 
adolescent, adolescentul nimic din copil și că individualitatea materială 
nu e menţinută altfel decât prin forme interne și externe care se succed 
copiindu-se aproximativ una pe cealaltă. O diferență pe care o voi admite 
totuși între corpul uman și națiuni este că, la acestea din urmă, formele 
nu se conservă decât foarte puţin, ele distrugându-se și dispărând cu 
rapiditate maximă. Iau un popor sau, mai bine zis, un trib în momentul 
în care, cedând unui instinct de vitalitate pronunțată, dă legi și începe 
să joace un rol în lume. Prin faptul că nevoile și forțele sale cresc, el se 
găsește în contact inevitabil cu alte familii și, prin război sau prin pace, 
reuşeşte să le încorporeze. 

Nu e dat tuturor familiilor umane să se înalțe la acest prim grad, tre- 
cere necesară pentru ca un trib să atingă într-o zi stadiul de naţiune. 
Dacă un anumit număr de rase, care nici măcar nu sunt situate prea 
sus pe scara civilizației, au traversat-o totuși, aceasta nu e o regulă gene- 
rală. Se pare că, din contră, specia umană întâmpină o destul de mare 
dificultate în a se înălța deasupra organizării parcelare și că doar gru- 
purile excepțional dotate reușesc să treacă la o situaţie mai complexă. 
Voi invoca drept exemplu starea actuală a unui mare număr de grupuri 
răspândite în toate colțurile lumii. Aceste triburi primitive, mai ales cele 
ale negrilor din Polinezia, populaţiile siberiene și alte familii din lumea 
boreală, ca și o mare parte a negrilor africani nu au putut depăși nicio- 
dată această neputinţă și trăiesc alături și în raporturi de independență 
deplină. Cei mai puternjci îi masacrează pe cei mai slabi, cei mai slabi 
încearcă să pună o distanță cât mai mare între ei și cei mai puternici; ła 
aceasta se limitează toată politica acestor societăți embrionare care se 
perpetuează de la începutul speciei umane în această stare imperfectă, 
fără a putea face mai mult. Se va obiecta că aceste hoarde mizerabile 
formează o mică parte din populaţia globului; fără îndoială, dar trebuie 
să ținem seama de toate cele asemenea lor care au existat și au dispă- 
rut. Numărul lor este incalculabil și intră în componența majorității 
raselor pure în varietățile galbenă și neagră. 

Dacă trebuie deci să admitem că pentru un număr foarte important 
de oameni e și va fi întotdeauna imposibil să facă primul pas spre civili- 
zaţie, dacă, pe de altă parte, luăm în considerare faptul că aceste popu- 
latii se găsesc răspândite în lumea întreagă, în locuri și climate din cele 
mai diverse, locuind fără deosebire ținuturi înghețate, temperate, tori- 
de, pe târmul mărilor, al lacurilor și al râurilor, în mijlocul pădurilor, al 

preeriilor sau al deşerturilor aride, suntem conduși la concluzia cå o 
parte a umanităţii este, în ea însăși, atinsă de neputința de a se civiliza 
vreodată, măcar în primul grad, pentru că e incapabilă să învingă repul 
sia naturală pe care omul, ca și animalele, o are față de încrucișări. 

Lăsăm deci deoparte aceste triburi nesociabile şi ne continuăm mer- 
sul ascendent cu cele care înțeleg că fie prin pace, fie prin război, dacă 
vor să-şi sporească puterea și bunăstarea, e absolut necesar să-și forțeze 
vecinii să intre în cercul lor de existență. Războiul este, incontestabil, 
cel mai simplu din aceste mijloace. Se face deci război dar, odată cam- 
pania încheiată, când pasiunile destructive sunt satisfăcute, ramân pri- 
zonieri, aceşti prizonieri devin sclavi, sclavii muncesc; iată ranguri, iată 
o industrie, iată un trib devenit populație. E un grad superior care, la 
rândul său, nu e neapărat depășit de grupurile de oameni care au ajuns 
aici; multe se mulțumesc cu atât și se destramă. 

Dar altele, mult mai imaginative și mai energice, înțeleg ceva mai 
mult decât simpla tâlhărie; ele cuceresc un teritoriu vast și iau în pro- 
prietate nu doar locuitorii, ci și pământul. O veritabilă națiune e de-acum 
formată. Atunci, pentru o vreme, se întâmplă adesea ca cele două rase 
să continue să trăiască alături fără a se amesteca; și touși, cum au deve- 
nit indispensabile una alteia, cum comunitatea de bunuri și de interese 
e stabilită pe termen lung, iar ranchiuna cuceririi și orgoliile se mai do- 
molesc, în timp ce cei de jos tind în mod firesc să urce la nivelul stăpâ- 
nilor lor, iar stăpânii au mii de motive să tolereze și uneori să stimuleze 
această tendință, amestecul de sânge sfârșește prin a avea loc, iar oame 
nii de cele două origini, încetând de a se revendica de la triburi distincte, 
se confundă din ce în ce mai mult. 

Spiritul de izolare e totuși inerent în asemenea măsură speciei uma- 
ne încât, chiar în această stare de încrucișare avansată, se opune rezis- 
tentă la o încrucișare ulterioara. Există popoare despre care ştim sigur 
că au o origine multiplă şi care totuși îşi păstrează cu o rezistență extra- 
ordinară acest spirit de clan. Știm acest lucru despre arabi, care nu doar 
că se trag din diferite ramuri ale tulpinei semitice; ei aparţin în același 
timp la ceea ce numim familiile Sem şi Ham, fără a mai vorbi alte înru- 
diri locale numeroase. În ciuda acestei diversități a surselor, atașamen- 
tul lor pentru separarea pe triburi e una din trăsăturile cele mai frapan- 
te ale caracterului lor național și ale istoriei lor politice; într-o asemenea 
măsură încât expulzarea lor din Spania a fost atribuită în mare parte nu 
doar fragmentării puterii lor în această țara, ci mai ales fărâmiţării mai 
intime pe care distincția continuă şi, prin urmare, rivalitatea familiilor 
o perpetuau în sânul micilor monarhii din Valencia, Toledo, Cordoba și 
Granada. Pentru majoritatea popoarelor putem face aceeași remarcă, 
adăugând că, acolo unde separarea pe triburi a dispărut, ea e înlocuită 

de cea pe natiuni, actionând cu o energie aproape identică şi astfel încât ` 


comunitatea de religie nu e suficientă pentru a o anihila. Ea există între 
arabi și turci ca și între persani și evrei, între perși și hinduși, între ne 
storienii sirieni şi kurzi; o găsim și în Turcia europeană, o regăsim în 
Ungaria între maghiari, saxoni, valahi, croați și pot afirma că am văzut-o 
și în anumite părți din Franța, această țară în care rasele sunt amesteca- 
te poate mai mult ca oriunde: există populaţii care, de la un sat la altul, 
refuză încă să contracteze alianțe. 

Mă consider îndreptăţit să conchid, conform acestor exemple din 
toate țările și toate secolele, chiar din țara şi din vremea noastră, că uma 
nitatea resimte, în toate ramurile ei, o repulsie secretă fată de încruci 
şări; că, la mai multe din aceste ramuri, această repulsie este de neîn- 
vins; că la altele ea nu este învinsă decât într-o anumită măsură; că, în 
sfârșit, aceia care încearcă să iasă complet de sub dominaţia acestei idei 
nu reușesc totuși să scape de ea astfel încât să nu le mai rămână măcar 
câteva urme: aceştia formează ceea ce este civilizabil în specia noastră. 

Astfel, umanitatea se supune față de două legi, una a repulsiei, cea- 
laltă a atracției, acţionând în grade diferite asupra diverselor rase; două 
legi, dintre care prima nu e respectată decât de acele rase care nu se 
înalță niciodată dincolo de perfecționările elementare ale vieţii de trib, 
în timp ce a doua, din contră, domnește cu atât mai multă autoritate cu 
cât familiile etnice pe care le conduce sunt mai susceptibile de dezvoltare. 

Dar aici trebuie să fim mai preciși. Am luat un popor în stadiul de 
familie, de embrion; l-am dotat cu aptitudinea necesară pentru a trece 
la starea de naţiune, devine naţiune. Din istorie nu aflu care erau ele- 
mentele constitutive ale grupului originar, tot ceea ce ştiu este că aces- 
te elemente îl făceau apt pentru transformările pe care le-a suferit; o dată 
ce a evoluat i se oferă două posibilităţi. Între aceste două destine, unul 
sau altul este inevitabil: va fi ori cuceritor, ori cucerit. 

Il presupun cuceritor, îi ofer cea mai bună soartă: domină, guvernea- 
ză și civilizează totul; nu se va apuca să semene inutil crume și incendii 
în provinciile pe care le parcurge; monumentele, instituţiile, moravurile 
îi sunt la fel de sacre; ceea ce va schimba, ceea ce va considera bun și 
util să schimbe va fi înocuit de creatii superioare; în mâinile sale, slă- 
biciunea devine forță; se va comporta astfel încât, urmând cuvintele 
Scripturii, va fi mare în fata oamenilor. 

Nu ştiu dacă cititorul s-a gândit deja la asta dar, în tabloul pe care-l 
înfățișez și care, din anumite puncte de vedere, nu e altul decât cel re- 
prezentat de hinduși, de egipteni, perși, macedoneni, două lucruri mi 
se par evidente. Primul e că o naţiune fără forţă se găseşte deodată, 
prin faptul de a fi căzut în mâinile unor stăpâni viguroși, în fata unui 
nou destin, mai bun, așa cum s-a întâmplat saxonilor din Anglia atunci 

când au fost cuceriti de normanzi; al doilea e că un popor de elită, un 
popor suveran, având o înclinație marcată pentru a se amesteca cu un 
alt sânge, se găsește de-aici înainte în contact intim cu o rasă a cărei in- 
ferioritate n-a fost demonstrată doar de înfrângere, ci și prin lipsa calită- 
ților vizibile la învingători. Iată deci, chiar din ziua în care are loc cuce- 
rirea şi începe fuziunea, o modificare sensibilă în compoziția sângelui 
stăpânilor. Dacă noutatea ar trebui să se oprească aici ne-am găsi, la 
capătul unui interval de timp cu atât mai important cu cât națiunile su- 
prapuse ar fi fost la origine mai numeroase, în fața unei rase noi, mai 
puțin puternice, bineînțeles, decât cel mai bun dintre strămoșii săi, 
totuşi puternică încă şi dând dovadă de calități speciale rezultate chiar 
din amestec.și necunoscute celor două familii generatoare. Dar de obi- 
cei nu se întâmplă așa, iar aliajul nu se limitează mult timp la cele două 
rase. 
Imperiul pe care mi Lam imaginat este puternic și acționează asupra 
vecinilor săi. Presupun că face noi cuceriri: un nou sânge vine, de fieca- 
re dată, să se adauge curentului. De-acum încolo, pe măsură ce națiu- 
nea crește, fie prin tratate, fie prin forța armelor, caracterul său se alte- 
rează din ce în ce mai mult. Este bogată, face comerţ, este civilizată; 
nevoile și plăcerile celorlalte popoare găsesc în ea, în capitalele ei, în 
marile sale orașe, în porturi, mari satisfacţii, iar miile de atracții pe care 
le posedă fac din ea locul de sejur al multor străini. Puțin timp trece și 
o distincţie de caste poate, pe bună dreptate, succede distincţiei primi- 
tive pe națiuni. 

Vreau ca poporul la care mă gândesc să-și confirme ideile de se- 
parare prin prescripții religioase formale și o pedeapsă redutabilă să 
vegheze pentru a-i îngrozi pe delincvenți. Pentru că acest popor este 
civilizat, moravurile sale sunt blânde și tolerante, chiar fără a ține sea- 
ma de credință; oracolele sale au spus adevărul, se vor naște oameni 
fără castă, vor trebui create mereu noi distincții, noi clasificări, vor tre- 
bui multiplicate rangurile, recunoașterea fiind aproape imposibilă în 
mijlocul subdiviziunilor variind la infinit, schimbându-se de la provincie 
la provincie, de la canton la canton, de la sat la sat, așa cum se întâmplă 
în ţările hinduse. Dar numai brahmanul a arătat atâta tenacitate în idei- 
le sale separatiste; popoarele civilizate de d, în afara orânduirii sale, 
n-au adoptat niciodată, sau cel puțin au respins multă vreme asemenea 
limitări jenante. În toate statele avansate din punct de vedere al culturii 
intelectuale nu s-a recurs nici o clipă la mijloacele disperate pe care le 
inspira legislatorilor din Aryavarta* dorința de a concilia prescripțiile 
codului lui Manu cu mersul irezistibil al lucrurilor. Pretutindeni în altă 


* Aryavarta — tara arienilor, din India (n. red.). 

parte, castele, atunci când au existat cu adevărat, au încetat să existe 
în momentul în care puterea de a face avere, de a se ilustra prin desco- 
periri utile sau talente agreabile a fost dobândită de toată lumea, fără 
distincţii de origine. Dar în aceeași zi națiunea primitiv cuceritoare, ac- 
tivă, civilizatoare a început să dispară: sângele său era diluat în cel al 
tuturor afluenților pe care i-a deturnat spre ea. 

Cel mai adesea, de altfel, popoarele dominatoare au început să fie 
infinit mai puțin numeroase decât învinșii lor şi se pare, pe de altă parte, 
că anumite rase care sunt baza populaţiei unor locuri foarte întinse sunt 
extrem de prolifice: îi voi cita pe celți, pe slavi. Un motiv în plus pentru 
ca rasele stăpânitoare să dispară rapid. Un alt motiv este că activitatea 
lor mai mare, rolul mai direct pe care- jucau în problemele statului lor 
îi expuneau în mod deosebit funestelor rezultate ale bătăliilor, proscrie- 
rilor și revoltelor. Astfel, în timp ce pe de-o parte ele adună în jurul lor, 
prin chiar geniul lor civilizator, elemente diverse în care trebuie să se 
absoarbă, ele sunt și victime ale unei cauze primare, date de numărul 
lor mic originar, și ale unei mulțimi de cauze secundare care toate com 
curează pentru a le distruge. 

E destul de evident că dispariția rasei victorioase e supusă, în funcție 
de mediu, unor condiții temporale variind la infinit. Totuși, ea are loc 
pretutindeni și pretutindeni e completă cu mult înainte de sfârșitul civi- 
lizației pe care trebuia s-o anime, astfel încât un popor merge, trăiește, 
funcționează, uneori chiar se mărește după ce mobilul său generator 
de viață și de glorie a încetat să mai existe. Găsim aici o contradicție cu 
ceea ce am afirmat mai sus? Deloc, deoarece, în timp ce influența sân- 
gelui civilizator se epuizează prin diviziune, forța de propulsie odinioară 
imprimată maselor supuse sau anexate subzistă încă; instituțiile pe care 
defunctul maestru le-a inventat, legile pe care le-a formulat, moravurile 
cărora le-a oferit modelul se mențin în urma lui. Fără îndoială, legile, 
moravurile, instituțiile nu supraviețuiesc decât uitând anticul lor spirit, 
desfigurate mai mult cu fiecare zi, caduce și pierzându-și seva; dar atâta 
timp cât din ele mai rămâne o umbră, edificiul se tine, trupul pare a avea 
un suflet, cadavrul merge. Când ultimul efort al acestui impuls antic s-a 
sfârșit, totul s-a spus; n-a mai rămas nimic, civilizația e moartă. 

Cred că am acum tot ceea ce e necesar pentru a rezolva problema 
vieții şi morții națiunilor și afirm că un popor nu va muri niciodată rămâ- 
nând la infinit compus din aceleași elemente naţionale. Dacă imperiul 
lui Darius ar mai fi putut arunca în luptă, la bătălia de ia Arbil, perși, 
arieni veritabili, dacă romanii din Imperiul târziu ar fi avut un senat și o 
milite formate din aceleași elemente etnice ca în timpul lui Fabius, do- 
minatia lor nu ar fi luat sfârșit și, atâta timp cât ar fi conservat aceeaşi 
integritate a sângelui, perșii și romanii ar fi trăit și ar fi dominat. Se va 

obiecta ca ar fi văzut atunci, cu timpul, venind spre ei cuceritori mai 
puternici și că ar fi sucombat unor asalturi bine combinate, unei lungi 
presiuni sau, pur și simplu, hazardului unei bătălii pierdute. Statele, în- 
tr-adevăr, ar fi putut pieri în acest mod, nu civilizaţia și nici corpul so- 
cial. Invazia şi înfrângerea n-ar fi constituit decât o tristă, dar temporară 
perioadă proastă. Exemplele în acest sens sunt numeroase. 

In vremurile moderne, chinezii au fost cuceriti în două rânduri; în- 
totdeauna i-au forțat pe învingători să se asimileze; le-au impus respec- 
tarea moravurilor lor; le-au dat mult și n-au primit aproape nimic. O 
dată și-au expulzat primii invadatori și, la un moment dat, vor face la 
fel cu ceilalți. 

Englezii sunt stăpânii Indiei și totuși acțiunea lor morală asupra su- 
pușilor este aproape nulă. Suferă ei înșiși, în multe moduri, influența 
civilizației locale și nu pot să-și impună ideile în mintea unei mulţimi 
care se teme de dominatorii săi, nu se înclină decât fizic în fata lor și-și 
păstrează noțiunile intacte. Rasa hindusă a devenit străină de cea care 
o stăpânește azi și civilizaţia sa scapă legii celui mai puternic. Formele 
exterioare, regatele, imperiile au putut varia și variază încă fără ca fon- 
dul pe care asemenea construcții se bazează, din care doar au emanat, 
să fie alterat în mod esențial de ele: Hyderabad, Lahore, Delhi încetând 
să fie capitale, societatea hindusă va supraviețui în continuare. Va veni 
un moment în care, într-un mod sau altul, India va reîncepe să trăiască 
public după legile sale proprii, aşa cum o face acum în mod tacit; apoi, 
fie prin rasa sa actuală, fie prin metiși, își va recâștiga pe deplin perso- 
nalitatea politică. 

Hazardul cuceririlor nu poate hotărî viața unui popor. Cel mult el 
îi suspendă pentru un timp manifestările și, într-un fel, onorurile exte- 
rioare. Atâta timp cât sângele unui popor și instituţiile sale păstrează 
încă, într-o măsură suficientă, amprenta rasei inițiatoare, acel popor 
există; fie că are de-a face, precum chinezii, cu niște cuceritori care nu 
sunt decât materialicește mai energici decât el, fie că, precum hindusșii, 
duce o luptă a răbdării, altfel destul de greu de înțeles, împotriva unei 
națiuni superioare din toate punctele de vedere așa cum sunt englezii, 
viitorul său sigur ar trebui să-l consoleze: va fi liber într-o zi. Din contră, 
la acel popor care, precum grecii, precum romanii din Imperiul târziu, 
și-a epuizat definitiv principiul etnic și consecințele care decurg din el, 
momentul înfrângerii va fi cel al morții: și-a epuizat timpul pe care i-l 
acordase cerul, căci și-a schimbat complet rasa, deci natura, și în con- 
secinţă este degenerat. 

In virtutea acestei observaţii, trebuie să considerăm ca și rezolvată 
întrebarea, adesea vehiculată, ce s-ar fi întâmplat dacă poporul Cartagi- 
nei, în loc sa sucombe în fața Romei, ar fi devenit stăpân al Italiei. Apart 

nând ramurii feniciene, inferioară în virtuți politice rasei căreia îi apar- 
țineau soldaţii lui Scipion, un rezultat contrar în bătălii de la Zama nu 
le-ar fi schimbat cu nimic soarta. După o zi fericită, a doua zi ar fi avut 
parte de contrariu; sau, absorbiți de elementul italian prin victorie, cum 
au fost prin înfrângere, rezultatul final ar fi fost identic. Destinul civili- 
zaţiilor nu e în mâna hazardului, nu depinde de o aruncare de zaruri; 
sabia nu ucide decât oamehi, iar națiunile cele mai belicoase, cele mai 
de temut, cele mai triumfătoare, atunci când nu au în inimă, în minte și 
în mână decât bravură, știință strategică și succes în bătălii, fără alt in- 
stinct superior, n-au obținut niciodată un sfârșit mai frumos decât să 
înveţe de la cei pe care i-au învins, și să învețe rău, cum se trăiește în 
pace. Cronicile celților și ale hoardelor nomade ale Asiei nu povestesc 
altceva. 

După ce am dat un sens cuvântului degenerare şi am tratat astfel 
problema vitalității popoarelor, trebuie să demonstrez acum ceea ce a 
trebuit, pentru claritatea discuţiei, să susțin a priori că există diferențe 
sensibile în valoarea relativă a raselor umane. Consecintele unei astfel 
de demonstrații sunt considerabile, miza lor e mare. Inainte de a le 
aborda, trebuie să le desprindem dintr-un ansamblu prea vast de fapte 
și de argumente capabile să susțină un asemenea edificiu. Prima pro- 
blemă pe care am rezolvat-o nu era decât portalul templului. 


Capitolul V 
Inegalitățile etnice nu sunt rezultatul instituțiilor 


Ideea unei egalităţi native, originare și permanente între diversele 
rase este una dintre opiniile cele mai răspândite și mai adoptate în lume. 
Dată fiind izolarea inițială a triburilor, a populațiilor și acea retragere 
în ele însele pe care toate au practicat-o într-o epocă mai mult sau mai 
puțin îndepărtată și din care un mare număr n-a ieșit niciodată, nu avem 
motive să ne mirăm. Cu excepţia a ceea ce s-a întâmplat în timpurile 
noastre moderne, această noțiune a servit drept bază pentru aproape 
toate teoriile guvernării. Nu există popor, mare sau mic, care să nu-şi 
fi făcut din ea principiul fundamental al statului. Sistemul castelor, al 
rangurilor nobiliare, al aristocrației, atâta timp cât sunt fondate pe pre 
rogativele nașterii, nu au altă origine; iar dreptul primului născut, presu- 
punând preexcelența primului fiu și a descendenților săi, e doar un de 
rivat al acesteia. Sunt în concordanță cu această doctrină repulsia față 
de străini şi superioritatea pe care fiecare națiune și-v adjudecă faţă de 

vecinii săi. De-aici înainte mărite, civilizate și utile unul altuia, pe măsură 
ce grupurile se amestecă și fuzionează vedem la ele cum principiul ab- 
solut al inegalităţi și al ostilității raselor e atacat şi discutat. Mai apoi, 
când cei mai multi dintre cetăţenii statului simt că le curge prin vene un 
sânge amestecat, această majoritate, transformând în adevăr universal 
şi absolut ceea ce nu este real decât pentru ea, se simte chemată să afir- 
me că toti oamenii sunt egali. O lăudabilă repulsie față de opresiune, o 
oroare legitimă de abuzul de forță aruncă atunci, în toate inteligențele, 
un văl peste amintirea raselor dominante care n-au încetat niciodată, căci 
acesta este mersul lumii, să legitimeze, până la un punct, anumite acuza- 
tii. De la protestul împotriva tiraniei se trece la negarea cauzelor natu- 
rale ale superiorității insultate; aceasta e declarată nu doar perversă, ci 
şi uzurpatoare; se neagă în mod eronat faptul că anumite aptitudini sunt 
fataimente atributele moștenirii exclusive a anumitor descendente; în 
fine, cu cât un popor e compus din elemente mai eterogene, cu atât se 
complace mai mult în a declara că facultățile cele mai diverse sunt sau 
pot fi posedate în aceeași măsură de toate fracțiunile speciei umane, 
fără excepție. Această teorie, aproximativ valabilă în ceea ce îi privește, 
e aplicată de gânditorii metiși ansamblului de generații care au apărut, 
apar și vor apărea pe pământ; gânditorii aceștia ajung să-și rezume în- 
tr-o zi sentimentele în câteva cuvinte care, precum burduful lui Eol, 
închid în ele nenumărate furtuni: „Toţi oamenii sunt frați!“ 

Iată axioma politică. Vreți axioma ştiinţifică? „Toţi oamenii, spun 
apărătorii egalității umane, sunt dotați cu instrumente intelectuale ase- 
mănătoare, de aceeași natură, de aceeași valoare, de aceeaşi amploare.“ 
Nu sunt poate chiar cuvintele lor, dar acesta este sensul. Astfel, creierul 
unui indian huron contine în germene un spirit întru totul asemănător 
celui al unùi englez sau al unui francez! De ce atunci, de-a lungul seco- 
lelor, nu a inventat nici tiparul, nici motorul cu aburi? Aș fi îndreptățit 
să-l întreb pe acest huron, dacă e egal cu compatrioții noștri, cum se 
tace că războinicii tribului său n-au dat un Cezar sau un Carol cel Mare 
și prin ce inexplicabilă neglijență rapsozii și vrăjitorii săi n-au devenit 
Homer sau Hipocrate? Acestei întrebări i se răspunde de obicei invo- 
când influenţa suverană a mediului. Conform acestei doctrine, o insulă 
nu va cunoaște, în materie de progrese sociale, ceea ce cunoaște un 
continent; în nord nu va fi același lucru ca în sud; pădurile nu vor per- 
mite dezvoltarea pe care o favorizează câmpia deschisă, ce știu eu? 
Umiditatea unei mlaștini va adăposti o civilizație pe care seceta Saharei 
ar înăbuși-o sigur. Oricât de ingenioase ar fi aceste mici ipoteze, ele 
au împotriva lor vocea faptelor. In ciuda vântului, a ploii, a frigului, a 
căldurii, a sterilității, a abundentei, peste tot lumea a văzut înflorind pe 
rând, și pe aceleași meleaguri, barbaria si civilizația. Felahul abrutiza! 

se calcinează sub același soare care- arde pe puternicul preot din Mem- 
phis, savantul profesor din Berlin predă sub același cer nemilos care a 
văzut odinioară mizeria sălbaticului finic. 

Cel mai curios este că opinia egalitară, admisă de majoritatea spiri- 
telor, de unde s-a răspândit în instituţiile și în moravurile noastre, n-a 
găsit suficientă forță pentru a detrona evidenţa și că oamenii cei mai 
convinși de adevărul său dau dovadă zilnic de sentimentul contrariu. 
Nimeni nu se abtine să constate, în fiecare moment, grave diferenţe în- 
tre nații și chiar limbajul uzual le mărturisește cu cea mai naivă incon- 
secvență. Nu facem astfel decât să imităm ceea ce s-a practicat în epoci 
nu mai puțin convinse decât noi, și din aceleași motive, de egalitatea 
absolută a raselor. 

Fiecare nație a știut dintotdeauna să menţină, alături de dogma libe- 
rală a fraternității, calificative și epitete care să indice diferențele. Roma- 
nul din Italia îl numea pe romanul din Grecia graeculus și-i atribuia 
monopolul vorbăriei vanitoase și al lipsei de curaj. Râdea de colonul 
din Cartagina și afirma că recunoaște de la o poștă spiritul său agresiv 
și reaua sa credință. Alexandrinii treceau drept spirituali, insolenti și ne- 
supuși. În Evul Mediu, monarhii anglo-saxoni îi considerau pe supușii 
lor galezi ușuratici și săraci cu duhul. Cine n-a auzit azi enumerându-se 
trăsăturile distinctive ale germanului, spaniolului, englezului sau rusu- 
lui? Nu mă voi pronunța asupra exactității judecăților. Notez doar că 
ele există și că opinia curentă le adoptă. Astfel, dacă, pe de-o parte, fami 
lile umane sunt considerate egale și, pe de alta, unele sunt frivole, cele- 
lalte așezate, unele zgârcite, altele risipitoare, unele iubitoare de luptă, 
altele cruțându-și puterile și viața, rezultă că aceste națiuni atât de dife- 
rite ar trebui să aibă destine diferite, deci, să spunem cuvântul, inegale. 
Cei mai puternici vor juca în tragedia lumii rolurile de regi și de stăpâni, 
cei mai slabi se vor mulțumi cu roluri mai umile. 

Nu cred că în zilele noastre am realizat o legătură între ideile gene- 
ral admise despre existența unui caracter special al fiecărui popor și 
convingerea nu mai puţin răspândită că toate popoarele sunt egale. To- 
tuși, această contradicție frapează; ea e flagrantă, și e cu atât mai gravă 
cu cât partizanii democraţiei nu sunt ultimii care celebrează superiori- 
tatea saxonilor din America de Nord asupra tuturor naţiilor de pe acel 
continent. Într-adevăr, ei atribuie înaltele prerogative ale favoriților lor 
exclusiv influenței formei de guvernământ. Totuși ei nu neagă, din câte 
ştiu, predispoziția nativă a compatrioților lui Penn și Washington de a 
înființa în toate locurile pe unde trec instituţii liberale și, ceea ce înseam- 
nă mai mult, de a ști să le conserve. Această forță de rezistență nu e, mă 
întreb, o importantă calitate repartizată acestei ramuri a familiei umane, 


Eseu asupra inegalităţii raselor umane 37 


calitate cu atât mai prețioasă cu cât pare să lipsească majorității grupuri 
lor care au populat odinioară sau populează încă universul? 

Nu am intenţia să mă bucur fără luptă la vederea acestei inconsec- 
vente. Aici partizanii egalității vor aduce ca argument puterea instituti- 
ilor și a moravurilor; acum vor spune încă o dată în ce măsură esența 
guvernării prin propria sa virtute și în ce măsură despotismul sau liber- 
tatea influențează meritul și dezvoltarea unei naţiuni, dar eu voi contesta 
forța acestui argument. 

Instituţiile publice nu au de ales decât între două origini: ori derivă 
din națiunea care trebuie să trăiască sub conducerea lor ori, înființate 
de un popor influent, sunt aplicate de el statelor intrate în sfera sa de 
acțiune. 

În privința primei ipoteze nu există dificultăți. Poporul și-a croit în 
mod evident instituțiile pe măsura instinctelor și nevoilor sale; s-a ferit 
să statueze ceva ce ar fi putut jena pe unii sau pe alții și dacă, fără să 
vrea, a făcut-o, neplăcerile care rezultă de aici îl determină să-și corec- 
teze legile și să le pună într-o mai bună concordanţă cu scopul lor. În 
orice ţară autonomă putem spune că legea emană direct de la popor, 
nu pentru că el ar avea în mod constant posibilitatea de a o promulga 
direct, ci pentru că, pentru a fi bună, trebuie ca ea să fie modelată pe 
vederile sale și să fie așa cum, dacă ar fi fost bine informat, și-ar fi ima- 
ginat-o el însuși. Dacă un legislator înțelept pare, la prima vedere, unica 
sursă a legii, privind mai îndeaproape ne vom convinge că, prin înțelep- 
ciunea sa, venerabilul maestru se limitează la a asculta vocea națiunii 
din care face parte. Drept precum Lycurg, el nu va ordona nimic care 
să nu poată fi admis de către un dorian din Sparta și, teoretician precum 
Dracon, el va crea un cod care va fi curând modificat sau abrogat de un 
ionian din Atena, incapabil, ca toti fiii lui Adam, să păstreze mult timp o 
legislaţie străină de tendințele sale adevărate și naturale. Intervenţia 
unui geniu în această importantă acţiune de instituire a legilor nu e ni- 
ciodată altceva decât o manifestare specială a dorinței luminate a unui 
popor; dacă nu e decât produsul izolat al reveriilor unui individ, nici un 
popor nu va putea să li se conformeze mult timp. Nu putem deci admi- 
te că instituțiile astfel inventate și modificate de diversele rase au făcut 
din rase ceea ce le vedem că sunt. Ele sunt efecte, nu cauze. Influența 
lor este, evident, foarte mare: ele conservă geniul național, ele îi croiesc 
drumuri, îi indică scopul și chiar, până la un punct, îi ascut instinctele 
și-i oferă cele mai bune instrumente de acțiune; dar ele nu-și creează 
creatorul și, putând să-l conducă spre succes și ajutându-l să-și dezvolte 
calitățile proprii, ele nu vor face decât să eșueze lamentabil atunci când 
vor pretinde să lărgească prea mult cercul sau să-l schimbe. Într-un cu- 
vânt, ele nu pot face imposibilul. 

' Falsele instituții și efectele lor au jucat totuși un rol important în 
lume. Când Charles I, prost sfătuit de contele de Strafford, a vrut să im- 
pună englezilor o guvernare absolută, regele și ministrul său mergeau 
pe terenul mlăștinos și sângeros al teoriilor. Când, la noi, calviniștii vi- 
sau o administraţie în același timp aristocratică și republicană și se stră- 
duiau s-o impună pe calea armelor, ei se situau, la rândul lor, de partea 
adevărului. 

Când regentul a pretins să dea câștig de cauză curtenilor învinși în 
1652 și să încerce guvernarea prin intrigi pe care o doreau cardinalul și 
prietenii săi*, eforturile sale n-au plăcut nimănui și au jignit în egală mă 
sură nobilii, clerul, parlamentul și starea a treia. Doar câțiva spioni s-au 
bucurat. Dar atunci când Ferdinand Catolicul a aplicat împotriva mauri- 
lor din Spania teribilele și necesarele sale mijloace de distrugere, atunci 
când Napoleon a restabilit religia în Franţa, a încurajat spiritul militar 
și a organizat puterea într-un mod protector şi totodată restrictiv, acești 
doi potentati au ascultat și înțeles bine spiritul supușilor lor și Hau trans- 
pus în practică. Într-un cuvânt, falsele instituții, adesea foarte frumoase 
pe hârtie, sunt cele care, nefiind conforme cu calităţile și dorințele na- 
tionale, nu se potrivesc unui stat, chiar dacă au avut succes în statul 
vecin. Ele nu creează decât dezordine și anarhie, chiar dacă ar fi împru- 
mutate din legislația îngerilor. Celelalte, pe care teoreticianul și mora- 
listul le pot dezaproba dintr-un punct sau altul de vedere sau chiar la 
modul absolut, sunt bune din motivele contrarii. Spartanii erau puțini, 
inimoși, ambițioși și violenti: de pe urma falselor legi n-ar fi profitat de- 
cât câţiva bieti escroci; Lycurg a făcut din ei niște curajoși tâlhari. 

Nu încape îndoială: cum națiunea e născută înaintea legii, legea de- 
pinde de ea şi poartă amprenta ei înainte de a-i conferi la rândul său 
națiunii propria sa amprentă. Modificările pe care timpul le aduce insti- 
tutiilor sunt încă o dovadă în acest sens. 

Am spus mai devreme că, pe măsură ce popoarele se civilizează, 
cresc, devin mai puternice, sângele lor se amestecă şi instinctele lor 
suferă schimbări treptate. Căpătând astfel aptitudini diferite, le devine 
imposibil să se conformeze legilor care pentru înaintașii lor erau con- 
venabile. La noile generații, noi sunt și moravurile și tendințele, iar 
modificările profunde în structura instituțiilor nu încetează să apară. 
Aceste modificări devin tot mai frecvente și mai profunde, pe măsură 
ce rasa se schimbă, în timp ce, atunci când populaţia era înrudită mai 


* Aluzie la politica de împăciuire aplicată de Mazarin după înfrângerea definitivă 
a Frondei; prin aceasta, cardinalul se prefăcea că acordă unele satisfacţii foştilor 
participanti la Frondă, însă atitudinea sa față de janseniști a nemulțumit clerul 
(n. red.). 

îndeaproape cu primii creatori ai statului, ele erau rare și gradate. În 
Anglia, țară în care, din toate naţiunile Europei, modificările sângelui 
au fost cele mai lente și mai puţin variate, vedem încă instituţii din seco- 
lele al XIV-lea și al XV-lea subzistând la baza edificiului social. Regăsim 
aici, aproape de vechea sa vigoare, organizarea comunală a Plantageneti- 
lor şi a Tudorilor, același mod de a amesteca nobilimea în guvernare și 
de a constitui această nobilime, același respect pentru vechimea famili- 
ilor unit cu același gust pentru parveniţii de merit. Totuși, cum, începând 
cu Iacob I și mai ales de la unirea înfăptuită de regina Ana, sângele en- 
glez a început să se amestece din ce în ce mai mult cu cel scoțian și 
irlandez și cum și alte naţiuni au contribuit, chiar dacă imperceptibil, la 
alterarea purității descendenţei, rezultă că inovațiile, rămânând destul 
de fidele spiritului primitiv al constituţiei, au devenit mai frecvente în 
zilele noastre. 

În Franța, căsătoriile etnice au fost, din contră, numeroase și variate. 
S-a întâmplat chiar ca, prin revirimente bruște, puterea să treacă de la 
o rasă la alta. În viaţa socială au avut loc mai multe schimbări, iar aces- 
tea au fost cu atât mai grave cu cât grupurile care se succedau la putere 
erau mai diferite. Atâta timp cât nordul Franţei a rămas preponderent 
în politica ţării, feudalitatea sau, mai bine zis, resturile sale informe s-au 
apărat destul de bine, iar spiritul municipal a fost de partea lor. După 
expulzarea englezilor, în secolul al XV-lea, provinciile din centru, mai 
putin germanice decât cele de dincolo de Loara și care, restaurându-și 
independența națională sub conducerea lui Carol al VI-lea, își vedeau 
în mod natural sângele galo-roman predominând în consilii și în tabere, 
au făcut să domnească gustul pentru viața militară, cel pentru cuceriri 
specific rasei celtice și cel pentru autoritate prezent în sângele roman. 
In secolul al XVI-lea, ele au pregătit terenul pe care tovarășii acvitani ai 
lui Henric al IV-lea, mai puţin celtici și încă și mai romani, au venit în 
1599 să-și aducă o importantă contribuţie la puterea absolută. Apoi Pari- 
sul, dobândind puterea datorită concentrării favorizate de geniul meri- 
dional, Parisul, a cărui populație este un amestec al specimenelor etnice 
celor mai variate, n-a mai avut nici un motiv pentru a înțelege, iubi şi 
respecta nici o tradiţie, nici o tendință specială, iar această capitală, acest 
turn Babel, rupând cu trecutul, fie el din Flandra, Poitou sau Languedoc, 
a atras Franţa în experimentarea doctrinelor celor mai străine de vechi- 
le sale tradiții. 

Nu putem deci admite că instituţiile fac popoarele așa cum le vedem, 
când aceste popoare le-au inventat. Dar se întâmplă la fel și în cazul celei 
de-a doua ipoteze, adică atunci când o națiune își primeşte legile din 
mâini străine, mâini care au puterea necesară pentru a o face să le ac- 
cepte, vrând, nevrând? 

Există exemple de asemenea tentative. Nu voi găsi, într-adevăr, une- 
le care să fi fost executate pe scară largă de guverne politice din Antichi- 
tate sau din timpurile moderne; înțelepciunea lor nu a încercat niciodată 
să transforme chiar fondul unor mari mulțimi. Romanii erau prea abili 
pentru a se deda unor asemenea experimente periculoase. Nici Alexan- 
dru, înaintea lor, nu le-a încercat; și convinși, din instinct, de inutilitatea 
unor asemenea eforturi, succesorii lui Augustus s-au mulțumit, ca și în- 
vingătorul lui Darius, să domnească peste un vast mozaic de popoare 
care-şi conservau toate obiceiurile, legile, moravurile, procedeele pro- 
prii de administrare și de guvernare şi care, în majoritate, rămânând 
din punctul de vedere al rasei identice cu ele însele, nu au acceptat să 
aibă în comun cu celelalte popoare supuse decât prescripțiile fiscale 
sau militare. , 

Există totuși o circumstanţă care nu trebuie neglijată. Mai multe 
din popoarele aservite romanilor aveau în legile lor puncte care intrau 
într-atât în dezacord cu cele ale stăpânilor lor, încât acestora le era impo- 
sibil să le tolereze existența: o mărturisesc sacrificiile umane ale druizi- 
lor, care au atras interdicțiile cele mai severe. Ei bine, romanii, cu toată 
puterea lor, n-au reușit niciodată să elimine complet riturile barbarilor. 
In Narbonnaise, victoria a fost ușoară: populația galică a fost înlocuită 
aproape în întregime cu coloni romani, dar în centru, unde se găseau 
triburile cele mai unite, rezistența s-a menținut, iar în peninsula bretonă 
în care, în secolul al IV-lea, o colonie aducea din Anglia vechile obice- 
iuri față de sângele vechi, populaţiile au continuat din patriotism și ata 
şament la propriile valori, să ucidă oameni pe altarele lor cât de des 
îndrăzneau. Cea mai activă supraveghere nu a reuşit să le smulgă din 


mâini cuțitul și torta sacră. Toate revoltele începeau prin restaurarea. 


acestei teribile părți a cultului național, iar creştinismul, învingător încă 
indignat al unui politeism fără morală, s-a lovit cu groază, la armoricani, 
de superstiții și mai respingătoare. N-a reușit să le distrugă decât după 
eforturi îndelungate de vreme ce, în secolul al XVII-lea, masacrarea 
naufragiaților și exercitarea dreptului asupra epavelor subzistau în toate 
parohiile unde sângele kimric* se conservase pur. Aceste obiceiuri 
barbare răspundeau instinctelor și sentimentelor neîmblânzite ale unei 
rase care, nefiind suficient de amestecată, nu avusese până atunci sufi- 
ciente motive pentru a le schimba. 

Acest fapt e demn de reflecţie, dar timpurile moderne prezintă mai 
ales exemple de instituţii impuse și nesuportate. O caracteristică remar- 


* Rasa kimrică (în fr. kymrique) — potrivit etnografiei secolului al XIX-lea, popula 
în vechime nord-estul Galiei; celelalte populații prezente în Galia erau gaelii și 
iberii (n. red.). 

cabilă a civilizaţiei europene este intoleranta sa, consecinţă a conștien- 
tizării valorii şi forței sale. Ea se găsește în lume fie în faţa unor barbarii 
evidente, fie alături de alte civilizaţii. Le tratează pe toate cu un dispreț 
aproape egal și, văzând în tot ceea ce nu-i aparţine obstacole în calea 
cuceririlor sale, ea e dispusă să le ceară popoarelor o transformare com- 
pletă. Totuși spaniolii, englezii și olandezii, uneori nici chiar noi, fran- 
cezii, n-am îndrăznit să ne abandonăm complet impulsurilor geniului 
novator, acolo unde am întâlnit mari mase, astfel că am imitat discretia 
forțată a cuceritorilor Antichității. Orientul și Africa, fie septentrională, 
fie occidentală, sunt mărturii irefutabile ale faptului că națiunile cele 
mai luminate nu reușesc să dea popoarelor cucerite instituţii împotriva 
naturii acestora. Am amintitadejă că India engleză iși continuă modul 
său secular de viață, urmând legile pe care și le-a dat odinioară. Javane- 
zii, deşi foarte supuși, sunt departe de a adopta instituții asemănătoare 
celor ale olandezilor. Ei continuă să trăiască în fața stăpânilor lor așa 
cum trăiau liberi și, din secolul al XVI-lea, când a început acțiunea euro- 
penilor în lumea orientală, nu se observă nici cea mai mică influență a 
acestora asupra popoarelor celor mai supuse. 

Dar nu toate popoarele supuse sunt indeajuns de numeroase pentru 
ca stăpânul european să fie dispus să cedeze. Asupra unora s-a acționat 
cu puterea sabiei pentru a facilita convingerea lor. Am dorit schimbarea 
modului lor de viaţă, instituţii pe care noi le știam bune și utile. Dar am 
reușit? 

Din acest punct de vedere, America ne oferă un câmp vast de expe- 
riente. In întregul sud, unde spaniolii au domnit fără constrângeri, la 
ce s-a ajuns? La dezrădăcinarea vechilor imperii, fără îndoială, dar nu 
la luminarea populației; nu au fost creați oameni asemănători profeso- 
rilor lor. 

In nord, folosind procedee diferite, rezultatele au fost tot negative. 
Ce spun? Au fost nule din punct de vedere al influenței binefăcătoare, 
catastrofale din punct de vedere al umanităţii, căci cel puţin indienii spa- 
nioli se înmulţesc în mod remarcabil; au transformat chiar sângele în- 
vingătorilor, care și ei au coborât la nivelul lor, în timp ce pieile-roșii din 
Statele Unite au pierit în ciocnirea cu energia anglo-saxonă. Puţinii care 
au rămas mor de la o zi la alta și mor la fel de necivilizați ca părinții lor. 

În Oceania se intâmplă la fel: populaţiile aborigene se sting pretutin- 
deni. Reusim să le smulgem armele, să-i facem inofensivi, dar nu să-i 
schimbăm. Pretutindeni unde europeanul e stăpân, ele nu se mai mă- 
nâncă între ele, dar beau alcool, și această nouă abrutizare este tot ceea 
ce spiritul nostru de inițiativă reușește să-i facă să iubească. In sfârșit, 
există în lume două guverne formate din oameni de altă rasă decât noi 

după modelul nostru: unul în insulele Sandwich, altul în Santo Domingo. 
Aprecierea acestor două state va demonstra inutilitatea tuturor tentati- 
velor de a da unui popor instituții care nu-i sunt sugerate de propriul 
geniu. 

In insulele Sandwich, sistemul reprezentativ e prezent în toată stră- 
lucirea sa. Găsim aici un parlament cu două camere, un minister care 
guvernează, un rege care domnește; nimic nu lipsește. Dar totul nu e 
decât decorativ. Angrenajul indispensabil al mașinăriei, cel care o pune 
în mișcare, e corpul misionarilor protestanți. Fără ei, rege, pairi și depu- 
taţi, neștiind pe unde s-o apuce, ar înceta imediat să funcționeze. Doar 
misionarilor le revine onoarea de a găsi ideile, de a le prezenta, de a le 
impune, fie prin creditul de care se bucură la neofiții lor, fie, la nevoie, 
prin amenințări. Totuși mă îndoiesc că, dacă misionarii n-ar avea ca in- 
strumente ale voinței lor decât parlamentul și regele, ei nu s-ar vedea 
obligați, după ce au luptat un timp împotriva inaptitudinii elevilor lor, 
să ia în mâini o mare parte din treburi, foarte direct și în consecință pe 
față. Au prevenit acest inconvenient prin intermediul unui minister care 
e pur și simplu compus din oameni de rasă europeană. Astfel, afacerile 
se tratează și se decid, de fapt, între misiunea protestantă și agenții săi, 
restul nefiind acolo decât de formă. 

În privința regelui Kamehameha al III-lea, el e, se pare, un prinț me- 
rituos. A renunțat să-și tatueze faţa și, chiar dacă nu i-a convertit pe toți 
curtenii săi, are totuși satisfacția de a nu mai vedea pe frunțile și pe obra 
jü lor decât desene destul de fine. Marea parte a națiunii, nobili de țară 
și oameni din popor, persistă în această privință, ca și în altele, în vechi- 
le idei. Totuși, cauze foarte numeroase fac ca în fiecare zi în insulele 
Sandwich populaţia europeană să crească. Vecinătatea Californiei face 
din regatul hawaian un punct foarte interesant pentru clarviziunea na- 
țiunilor noastre. Vânătorii de balene dezertori și mateloții refractari din 
marina militară nu mai sunt singurii coloni de rasă albă de aici; negus- 
tori, speculanti, aventurieri de toate felurile vin, își construiesc case și 
se stabilesc aici. Rasa indigenă, copleșită, se va amesteca și, încetul cu 
încetul, va dispărea. Nu știu dacă guvernul reprezentativ și independent 
nu va lăsa curând locul unei administrații delegate, ținând de o mare 
putere străină; sunt sigur însă că instituțiile importate vor sfârși prin a 
se stabili definitiv în această țară și ziua triumfului lor va fi — sincronism 
necesar — ziua ruinei totale a indigenilor. 

În Santo Domingo independența e totală. Aici nu există misionari 
exercitând o putere voalată și absolută, nici un minister străin functio- 
nând în spirit european; totul e lăsat în seama inspirației populăţiei în- 
seși. In partea spaniolă, această populaţie e compusă din mulatri. Nu 


Eseu asupra inegalității raselor umane 43 


voi vorbi despre ei. Aceşti oameni par a imita, de bine, de rău ceea ce 
civilizația noastră are mai facil: încearcă, asemenea tuturor metișilor, 
să-și arate apartenența la acea ramură a genealogiei lor care îi onorea- 
ză mai mult; sunt deci susceptibili, până la un punct, de a pune în prac- 
tică obiceiurile noastre. Dar nu la ei trebuie să studiem chestiunea ab- 
solută. Să trecem deci munții care separă Republica Dominicană de 
statul Haiti. 

Ne găsim aici în faţa unei societăți ale cărei instituții nu sunt doar 
asemănătoare instituţiilor noastre, ci derivă chiar din principiile cele mai 
recente ale înţelepciunii noastre politice. Tot ceea ce, de șaizeci de ani, 
a proclamat liberalismul cel mai rafinat în adunările legiuitoare din Euro- 
pa, tot ceea ce au putut scrie gânditorii cei mai dedicați independenței 
şi demnităţii omului, toate declaraţiile de drepturi și principii și-au găsit 
ecoul pe malurile Artibonitului. Nirnic african n-a supraviețuit în legile 
scrise; amintirile meleagurilor hamitice au dispărut în mod oficial din 
conștiințe, niciodată în limbajul oficial n-a existat vreo urmă a lor; insti- 
tuţiile, repet, sunt complet europene. Să vedem acum cum se împacă 
ele cu moravurile. 

Ce contrast! Moravurile? Sunt la fel de depravate, de brutale, de fero- 
ce ca în Dahomey sau în ținutul felatahilor*. Aceeași dragoste barbară 
pentru podoabe se unește cu indiferența pentru meritul formei; frumu- 
seţea stă în culoare și dacă un veșmânt e de un roșu viu și garnisit cu 
auriu, gustul nu e deloc interesat de continuitatea stofei, iar de curățe- 
nie nu se preocupă nimeni. Vrem să ne apropiem, în această țară, de un 
înalt funcționar? Suntem conduși lângă un mare negru revărsat pe o 
bancă de lemn, cu capul înfășurat într-o batistă zdrențuită și acoperit cu 
o pălărie cu coarne împodobită din belșug cu aur. O imensă sabie spân- 
zură alături de această grămadă de membre; haina brodată nu are vestă; 
generalul poartă papuci. Vorbiţi cu el, încercaţi să pătrundeți în spiritul 
său pentru a aprecia natura ideilor sale? Veţi găsi cea mai mare incultură 
alături de cel mai sălbatic orgoliu, ce nu are egal decât într-o profundă și 
incurabilă indolență. Dacă acest om deschide gura, vă va debita toate 
locurile comune cu care ziarele ne obosesc de jumătate de secol. Acest 
barbar le știe pe dinafară; el are alte interese, are instincte diferite, are 
altfel de cunoștințe. Vorbeşte ca baronul d'Holbach**, gândeşte ca 


* Felatahi (sau fulahi) — locuitori ai Africii Occidentale, trăind mai ales în Sudan 
(n. red.). 

** Paul Henri Thiry, baron d'Holbach (1723-1789) — filosof și scriitor francez de 
origine germană. În Sistemul naturii a arătat că natura materială este cauza pri- 
mordială a tot ceea ce există și câ aceasta există dintotdeauna. Materialist și me 
canicist, a colaborat la redactarea Enciclopediei și a afirmat în numeroase lucrări 
că toate religiile conduc la despotism. 

domnul de Grimm* și, în fond, nu are alte griji decât să mestece tutun, 
să bea alcool, să-și spintece dușmanii și să se sfătuiască cu vrăjitorii. 
În restul timpului doarme. 

Statul e împărțit în două facţiuni, care nu separă incompatibilități de 
doctrină, ci de culoare a pielii: mulatrii stau de o parte, negrii de cealaltă. 
Muulatrii au, fără îndoială, mai multă inteligenţă, un spirit mai deschis. 
Am remarcat-o deja pentru dominicani: sângele european a modificat 
natura africană și aceşti oameni ar putea, amestecați într-o masă de albi 
şi cu bune exemple permanent sub ochi, să devină cetățeni utili. Din 
nefericire, supremaţia din punctul de vedere al numărului și al puterii 
aparţine negrilor. Aceştia, ca și bunicii lor, n-au cunoscut decât pămân- 
tul Africii și sunt încă influentati de el; bucuria lor supremă e lenea; rați- 
unea lor supremă e crima. Între cele două partide care împart insula a 
domnit întotdeauna ura cea mai intensă. Istoria statului democratic Haiti 
nu e decât un lung șir de masacre: mulatri masacrați de negri, pentru 
că aceștia sunt mai puternici; negri masacrați de mulatri, când puterea 
e în mâinile lor. Instituţiile, oricât de filantropice, nu pot face nimic; ele 
dorm neputincioase pe hârtia pe care au fost scrise; ceea ce domneşte 
liber este adevăratul spirit al populațiilor. Conform legii naturale indica- 
te mai sus, populația neagră, aparținând acelor triburi incapabile să se 
civilizeze, urăște din răsputeri toate celelalte rase; vedem astfel negri 
din Haiti respingându-i energic pe albi și interzicându-le intrarea pe teri- 
toriile lor; ei vor să-i excludă și pe mulatri și vizează exterminarea lor. 
Ura faţă de străini este principalul mobil al politicii locale. Apoi, din cau- 
za lenei organice a speciei, agricultura e nulă, industria nu există nici cu 
numele, comerțul se reduce de la o zi la alta, mizeria, accentuându-se, 
împiedică populația să se reproducă, în timp ce permanentele războaie, 
revoltele, execuțiile militare reușesc s-o împuţineze de la o zi Ja alta. 
Rezultatul inevitabil și apropiat al unei asemenea situații ar fi transfor- 
marea în deșert a unei tări ale cărei resurse naturale și fertilitate au îm- 
bogăţit odinioară generații de agricultori, iar câmpiile fecunde, văile 
magnifice și colinele grandioase ale reginei Antilelor să fie abandonate 
caprelor sălbatice. 

Presupunând că populaţiile acestei nefericite țări ar fi putut acționa 
conform spiritului raselor din care provin sau, negăsindu-se sub influen- 
(a și protectoratul inevitabil al puterilor străine, şi-ar fi format societatea 
liber și urmându-și propriile instincte, atunci ar fi avut loc, mai mult sau 


* Melchior, baron de Grimm (17231807) — scriitor și critic german. A făcut pentru 
o vreme parte din cercurile lui Voltaire, Diderot și Rousseau. În 1753, ka înlocuit 
pe abatele Raynal în funcția de redactor la Correspondance litteraire" (n. red.). 

mai puţin spontan, dar nu fără câteva violențe, o separare între oamenii 
de cele două culori. 

Mulatrii ar fi locuit pe malul mării, pentru a fi, așa cum căutau, a- 
proape de europeni. Sub îndrumarea acestora, i-am fi văzut negustori, 
mai ales misiți, avocați, medici, strângând legăturile care le convin, 
amestecându-se din ce în ce mai mult, ameliorându-se treptat, pierzân- 
du-și, în proporțiile date, caracterul o dată cu sângele african. 

Negrii s-ar fi retras spre interior și ar fi format mici societăți asemă- 
nătoare celor create odinioară de sclavii fugari chiar în Santo Domingo, 
în Martinica, în Jamaica și mai ales în Cuba, unde teritoriul întins și pă- 
durile dese oferă adăposturi mai sigure. Acolo, în mijlocul produselor 
atât de variate și de uimitoare ale vegetației antileze, având din belșug 
mijloacele de existență pe care le oferă cu ușurință un pământ bogat, 
ar fi revenit liberi la acea organizare patriarhală și despotică, atât de 
naturală a acelor congeneri ai lor pe care învingătorii musulmani ai 
Africii nu i-au supus încă. Gustul pentru izolare ar fi fost totodată cauza 
și rezultatul acestor instituții. Triburile care se formau ar fi devenit, în 
scurt timp, străine și ostile unele altora. Războaiele locale ar fi devenit 
singurui eveniment politic al diferitelor cantoane, iar insula, sălbatică, 
putin populată, prost cultivată și-ar fi păstrat totuşi o dublă populație, 
acum condamnată să dispară, ca urmare a influenței funeste a legilor 
și instituțiilor fără legătură cu structura inteligenței negrilor, cu nevoile 
și interesele lor. 

Aceste exemple din Santo Domingo și din insulele Sandwich sunt 
destul de concludente. Nu pot totuși rezista dorinței de a arăta, înainte 
de a părăsi definitiv acest subiect, un alt fapt analog și al cărui caracter 
deosebit conferă opiniei mele mai multă forță. Am ales un stat unde in- 
stituțiile, impuse de predicatori protestanți, nu sunt decât un calc destul 
de pueril al organizării britanice; am vorbit apoi de un guvern liber din 
punct de vedere material, dar legat intelectual de teoriile europene și 
care a trebuit să pună în practică aceste teorii, din care s-a tras moartea 
nefericitelor populaţii haitiene. Iată acum un exemplu de cu totul altă 
natură, care mi-a fost oferit de tentativele părinților iezuiți de æ civiliza 
pe indigenii din Paraguay. 

Acești misionari, prin elevarea inteligenței și frumusețea curajului 
lor, au trezit admirația tuturor; chiar și inamicii declarați ai ordinului i-au 
elogiat pentru acest lucru. Într-adevăr, dacă instituțiile apărute dintr-un 
spirit străin unei națiuni au avut vreodată șanse de succes, atunci aces- 
tea au fost bazate pe puterea spiritului religios și pe un geniu al obser- 
vației, pe cât de just, pe atât de fin. Părinții erau convinşi, opinie de altfel 
foarte răspândită, că barbaria e pentru viața popoarelor ceea ce copilă- 

ria este pentru viata indivizilor și că o naţiune este cu atât mai tânără 
cu cât se arată mai sălbatică și mai incultă. 

Pentru a-și aduce neofiti la adolescenţă, ei i-au tratat deci ca pe copii 
şi le-au făcut un guvern despotic pe cât de ferm în vederile și voința sa, 
pe atât de blând și afectuos în forme. Populaţiile americane au, în gene- 
ral, tendințe republicane și monarhia sau aristocrația, rare la ele, nu se 
dovedesc în acest caz decât limitate. Predispoziţiile native ale guarani- 
lor, cărora li se adresau iezuiţii, nu contrastau, din acest punct de ve- 
dere, cu cele ale celorlalti indigeni. Totuși, printr-o întâmplare fericită, 
aceste popoare dădeau dovadă de o inteligenţă relativ dezvoltată, de 
ceva mai puţină ferocitate decât unii dintre vecinii lor și de o oarecare 
ușurință în a concepe noi trebuințe. O sută douăzeci de mii de suflete 
au fost adunate în satele misiunilor conduse de părinţi. Tot ceea ce ex- 
perienţa, studiul zilnic și mila îi învăţaseră pe iezuiţi conta; se făceau 
eforturi nesfârșite de a grăbi succesul fară a-l compromite. In ciuda atâ- 
tor precautii, ei simțeau totuși că nu era suficientă puterea absolută pen- 
tru a-i constrânge pe neofiți să persiste pe calea cea bună și se puteau 
convinge, în mai multe ocazii, de lipsa de soliditate reală a edificiului. 

Când măsurile contelui de Aranda i-au înlăturat din Paraguay pe 
pioșii și abilii săi civilizatori, am avut cea mai tristă şi cea mai completă 
demonstraţie. Guaranii, lipsiți de ghizii lor spirituali, au refuzat să aibă 
încredere în conducătorii laici trimiși de coroana Spaniei. Nu au arătat 
nici un interes noilor instituții. Au prins din nou gustul pentru viața săl- 
batică și azi, cu excepția a treizeci și şapte de sate ce vegetează de-a 
lungul fluviilor Parana, Paraguay și Uruguay, sate ce conţin desigur un 
nucleu de populație metisă, restul s-au întors în păduri și trăiesc acolo 
într-o stare la fel de sălbatică precum, mai la vest, triburile din aceeași 
ramură, Guaranis și Cirionos. Fugarii și-au reluat vechile obiceiuri, nu 
în întreaga lor puritate, ci unele de-abia înnoite și care decurg direct 
din primele, și asta pentru că nu e dat nici unei rase umane să fie infi- 
delă instinctelor sale, nici să abandoneze drumul pe care a așezat-o 
Dumnezeu. Putem crede că, dacă iezuiţii ar fi continuat să-și conducă 
misiunile din Paraguay, eforturile lor, cu ajutorul timpului, ar fi condus 
la succese. Sunt de acord, dar cu această unică condiţie, ca grupuri de 
populaţie europeană să fi venit treptat, sub protecția dictaturii lor, să se 
stabilească în ținut, să se amestece cu indigenii, modificându-le treptat, 
în cele din urmă complet, sângele, iar în aceste condiții s-ar fi format în 
aceste locuri un stat purtând poate un nume aborigen, pretinzând poate 
că descinde din strămoși autohtoni, dar de fapt la fel de european ca 
instituțiile care l-au condus. 

Iată ce aveam de spus despre raporturile dintre instituții și rase. 

Capitolul VI 


În progres sau în stagnare, popoarele sunt 
independente de locurile în care trăiesc 


E imposibil să nu ținem cont de influenta atribuită de mai mulți sa 
vanți* climatelor, naturii solului și dispunerii topografice asupra dezvol- 
tării popoarelor; chiar dacă am amintit în trecere de doctrina mediilor, 
ar fi o veritabilă pierdere să nu vorbesc despre ea mai pe larg. 

In general, suntem înclinati să credem că o natiune așezată sub un 
cer temperat, nu atât de torid încât să-i enerveze pe oameni, nici atât de 
rece încât să facă solul neproductiv, pe malul unor mari fluvii, căi largi 
și mobile, cu câmpii și văi prielnice mai multor feluri de culturi, la poale- 
le unor munți plini de metale va părăsi repede barbaria și, astfel ajutată 
de natură, se va civiliza negreșit. Pe de altă parte, în continuarea acestui 
raționament, admitem cu ușurință că triburile arse de soare sau izolate 
pe ghețurile eterne, neavând alt teritoriu decât stâncile sterile, sunt mai 
expuse la a rămâne în starea de barbarie. Atunci e de la sine înțeles că, 
urmând această ipoteză, umanitatea nu ar fi perfectibilă decât cu ajuto- 
rul naturii materiale, că toată valoarea și grandoarea sa ar exista în ger- 

*mene în afara sa. Oricât de specioasă pare la prima vedere această opi- 
nie, ea nu concordă în nici un punct cu numeroasele realități observabile. 

Nici un pământ nu e mai fertil, nici o climă mai blândă decât cele ale 
ținuturilor Americii. Marile fluvii abundă, golfurile sunt vaste, adânci, 
magnifice, numeroase; metalele prețioase se găsesc la suprafața pămân- 
tului; vegetaţia oferă aproape spontan mijloacele de existență cele mai 
abundente și mai variate, în timp ce fauna, bogată în specii comestibile, 
are resurse și mai substanţiale. Și totuși cea mai mare parte din aceste 
fericite ținuturi e străbătută, de mai multe secole, de popoare cărora le 
este străină cea mai mediocră formă de exploatare a acestor comori. 

Unii au fost pe punctul de a face mai mult. O agricultură slabă, o 
prelucrare barbară a minereurilor sunt fapte care se observă mai peste 
tot. Câteva arte utile, practicate cu un oarecare talent, îl surprind încă 


* Aluzie la Buffon care, în Istoria naturală a omului, estima că, laolaltă cu hrana, 

- climatul este principala cauză a varietății speciei umane. El împărțea suprafața 

globului în mai multe zone paralele cu ecuatorul și atribuia fiecărei zone o varie 
tate umană distinctă prin culoare (n. red.) 

pe călător. Dar totul, în definitiv, este foarte umil și nu formează un tot 
unitar, un fascicul din care să fi ieșit vreodată o civilizaţie oarecare. A 
existat, desigur, în epoci foarte îndepărtate, în ţinutul întins între lacul 
Erie și golful Mexic, de la Missouri până la Munţii Stâncoși, o nație care 
a lăsat urme remarcabile ale prezenței sale. Ruinele construcțiilor, in- 
scripțiile gravate pe pietre, tumulii, mumiile indică o cultură intelec- 
tuală avansată. Dar nimic nu dovedește că între această misterioasă 
nație și populațiile ce rătăcesc azi peste mormintele sale ar exista vreo 
înrudire. În orice caz, dacă printr-o legătură naturală oarecare sau prin- 
tr-o iniţiere din postura de sclavi aborigenii actuali dețin de la vechii 
stăpâni ai țării primele noțiuni ale acestei arte pe care o prăctică într-un 
stadiu elementar, nu putem decât să ne mirăm și mai mult de imposibi- 
litatea lor de a perfectiona ceea ce au învăţat; și aș vedea în acest lucru 
un motiv în plus de a fi convins că primul popor venit, plasat în cele 
mai favorabile circumstanţe geografice, nu e destinat prin aceasta să 
se civilizeze. 

Din contră, faptul civilizației e complet independent de aptitudinea 
unui climat și a unui ținut de a servi nevoilor umane. India e un loc care 
a trebuit fertilizat, Egiptul la fel. Iată două centre celebre ale culturii și 
perfecțiunii umane. China, în afară de fecunditatea câtorva părți ale sale, 
a întâmpinat dificultăți greu de învins în altele: primele evenimente au 
fost luptele contra fluviilor; primele binefaceri ale împăraților antici au 
fost construcțiile de canale, pentru asanarea mlaștinilor. În tinutul Meso- 
potamiei, între Tigru și Eufrat, teatru al splendorii primelor state asirie- 
ne, teritoriu sfințit de măreția celor mai sacre amintiri, solul e totuși atât 
de putin productiv, încât doar vastele și curajoasele lucrări de irigaţii au 
putut să-l facă să hrănească oamenii. Acum, când canalele sunt distruse 
sau înfundate cu gunoaie, sterilitatea și-a reintrat în drepturi. Sunt deci 
înclinat să cred că natura n-a favorizat aceste regiuni într-atât pe cât se 
crede. Totuși nu voi discuta despre aceasta. Admit faptul că Egiptul, 
China, India și Asiria au fost locuri foarte potrivite pentru stabilirea unor 
mari imperii și dezvoltarea unor civilizații puternice, reunind cele mai 
bune condiții de prosperitate. Voi spune și că aceste condiții erau de 
asemenea natură încât, pentru a profita de ele, era indispensabil să fi 
atins în prealabil un grad înalt de dezvoltare socială. Astfel, pentru ca 
negoțul să se poată folosi de marile cursuri de apă, trebuia ca industria, 
sau măcar agricultura, să existe deja, iar atracţia către popoarele vecine 
nu putea avea loc înainte de constructia și dezvoltarea orașelor si a pie 
telor. Marile avantaje ale Chinei, Indiei și Asiriei presupun deci, la po- 
poarele care au profitat de ele, o veritabilă vocaţie intelectuală și chiar 
o civilizație anterioară zilei în care a început exploatarea acestor avan- 
taje. Dar să părâsim regiunile tavorizate şi să privim în altă parte. 


Eseu asupra inegalității raselor umane 49 


Când fenicienii, în migraţia lor, au venit din Tylos, sau din alt loc 
din sud-est, ce au găsit ei în regiunea Siriei unde s-au așezat? O coastă 
aridă, pietroasă, înghesuită între mare și lanțuri de stânci care păreau 
că vor rămâne pentru totdeauna sterile. Un teritoriu atât de neprimitor 
împiedica pentru totdeauna națiunea să se extindă, căci ea se găsea 
strânsă din toate părțile de un brâu de munți. Şi totuşi, acest loc care 
trebuia să fie o închisoare a devenit, graţie geniului practic al poporului 
care trăia acolo, un cuib al templelor și al palatelor. Fenicienii, condam- 
nati pentru totdeauna să nu fie altceva decât grosolani ihtiofagi sau cel 
mult mizerabili pirați, au fost într-adevăr pirați, dar în stil mare și, în 
plus, negustori abili, speculanti îndrăzneți și fericiți. Bun, va spune un 
sceptic, nevoia îl învață pe om; dacă fondatorii Tyrului și ai Sidonului ar 
fi locuit pe câmpiile Damascului, mulțumindu-se cu produsele agricul 
turii, n-ar fi fost niciodată un popor ilustru. Mizeria le-a dat ghes și lea 
trezit geniul. 

Dar de ce totuși nu Ha trezit și pe cel al atâtor triburi africane, ame- 
ricane, oceaniene aflate în circumstanțe asemănătoare? De ce îi vedem 
pe kabilii din Maroc, rasă veche și care a avut în mod sigur timp de gân- 
dire şi, lucru şi mai surprinzător, toate incitările posibile la imitație, că 
nu au conceput niciodată o idee mai fecundă, pentru a-și îndulci soarta 
nefericită, decât simpla tâlhărie maritimă? De ce în acel arhipelag al 
Indiilor care pare făcut pentru comerț, în insulele oceanice, care pot 
comunica atât de usor una cu alta, relațiile fructuoase sunt aproape ex- 
clusiv în mâinile raselor străine, chineză, malaieziană şi arabă? Iar acolo 
unde popoare indigene sau nații metise se ocupă de ele activitatea se 
diminuează? De ce circulatia nu are loc decât după date din ce în ce 
mai elementare? Pentru că de tapt, pentru ca un stat comercial să se 
stabilească pe o coastă sau pe o insulă oarecare, îi trebuie ceva mai 
mult decât marea deschisă, decât ideile născute din sterilitatea solului, 
decât lecţiile din experienţa altuia; e nevoie, în spiritul băștinașului de 
pe acea coastă sau insulă, de aptitudinea specială care ea singură îl va 
face să profite de instrumentele de muncă și de succes aflate la înde- 
mâna sa. 

Dar nu mă voi limita la a arăta că o situaţie geografică, declarată con- 
venabilă pentru că e fertilă sau tocmai pentru că nu e, nu dă națiunilor 
valoarea lor socială: mai trebuie să stabilim bine că această valoare saci- 
ală este total independenta de circumstanțele materiale înconjurătoare. 
Îi voi da ca exemplu pe armeni, închiși în muntii lor, în aceiaşi munți 
unde alte popoare trăiesc si mor barbare din generaţie în generaţie, 
care au ajuns dintr-o antichitate foarte înapoiată la o civilizație destul 
de înaltă. Aceste regiuni erau totusi aproape închise, fără o fertilitate 
remarcabilă, fără ieșire la mare. 

Evreii se găseau într-o poziție asemănătoare, înconjurați de triburi 
vorbind dialecte ale unei limbi înrudite cu a lor și înrudite ca sânge cu 
ei; totuși le-au luat-o înainte. l-am văzut războinici, agricultori, comerci- 
anți; i-am văzut, sub această guvernare complicată, în care monarhia, 
teocrația, puterea patriarhală a capilor de familii și puterea democratică 
a poporului, reprezentată prin adunări și prin profeti se echilibrau într-un 
mod bizar, traversând secole lungi de prosperitate și glorie și învingând, 
printr-un sistem de emigrare dintre cele mai inteligente, dificultățile 
care se opuneau expansiunii dincolo de limitele strâmte ale domeniului 
lor. Şi ce era acest domeniu? Călătorii moderni știu cu câte eforturi sa- 
vante îi întrețineau fecunditatea agronomii israeliți. De când această 
rasă aleasă nu mai locuiește pe munții și câmpiile sale, fântâna de unde 
se adăpau turmele lui Iacov e acoperită de nisip, via lui Nabot invadată 
de deşert, iar locul pe care era palatul lui Ahab de buruieni țepoase. Și 
în acest mizerabil colț de lume, cine au fost evreii? O repet, un popor 
abil în tot ceea ce a întreprins, un popor liber, puternic, inteligent și 
care, înainte de a-și pierde brav, cu arma în mână, titlul de naţiune in- 
dependentă, a dat lumii aproape la fel de mulţi doctori câți negustori. 

Grecii înșiși erau departe de a avea cu ce să se laude în materie de 
condiții geografice. Tara lor nu era decât, în mare parte, un pământ ne 
primitor. Dacă Arcadia a fost un ținut iubit de păstori, dacă Beoţia s-a 
declarat iubită de Ceres și Triptolem, Arcadia și Beoţia au jucat un rol 
mic în istoria elenă. Însuși bogatul Corint, orașul favorit al lui Plutus și 
Venus Melanis, nu joacă aici decât un rol secundar. Cui îi revine gloria? 
Atenei, ale cărei câmpii și măslini prăpădiți erau acoperite de un praf 
albicios; Atenei, care, drept comerț principal, vindea statui și cărti; apoi 
Spartei, îngropate într-o vale îngustă, sub grămezile de pietre unde o 
căuta victoria. 

Iar Roma, în bietul tinut Latium unde au așezat-o fondatorii săi, pe 
malul micului Tibru care venea să se verse pe o coastă aproape necu- 
noscută, pe care niciodată vreun vas fenician sau grec nu ajungea decât 
din întâmplare, prin așezarea sa topografică a ajuns ea să stăpânească 
lumea? Dar, îndată ce lumea s-a supus romanilor, politica a considerat 
că această metropolă e prost plasată și cetatea eternă și-a început lunga 
serie de afronturi. Primii împărați, având privirea îndreptată mai ales 
spre Grecia, au avut mai totdeauna reședințe acolo. Tiberiu stătea în Ita- 
lia, la Capri, în centrul universului său. Succesorii săi stăteau în Antiohia. 
Unii din ei, preocupați de problemele Galiei, au mers până la Augusta 
Treverorum, Trier de astăzi. In fine, un decret a luat Romei titlul de 
capitală pentru a-l da orașului Milano. Dacă romanii au făcut să se vor- 
bească de ei în lume, au făcut-o cu siguranță în ciuda poziției districtu- 
lui din care proveneau primele lor armate și nu datorită acesteia. 

Ajungând în vremurile moderne, multitudinea faptelor despre care 
aş putea vorbi mă stânjenește. Văd cum prosperitatea părăseşte coaste- 
le mediteraneene, dovadă neîndoielnică a faptului că nu aparținea aces- 
tonlocuri. Marile orase.oomerciale.din Evul Mediu au apărut acolo unde 
nici un teoretician din epocile precedente nu le-ar fi construit. Novgorod 
se înalță într-un tinut îngheţat, Bremen pe o coastă aproape la fel de 
rece. Orașele hanseatice din centrul Germaniei s-au fondat în mijlocul 
unui ținut care abia s-a trezit la viață; Veneţia a apărut de pe fundul unui 
golf adânc. Dominația politică aparține unor locuri odinioară aproape 
neobservate. În Franta, puterea rezidă la nord de Loara și aproape din- 
colo de Sena. Lyon, Toulouse, Narbonne, Marsilia, Bordeaux au decă- 
zut din rangul înalt conferit de romani. Parisul a devenit o cetate impor- 
tantă, Parisul, un orășel prea îndepărtat de mare pentru comerț și prea 
aproape de ea pentru când vor veni vasele de război normande. In Italia, 
orașe care odinioară erau neînsemnate au devenit reședințe ale papilor. 
Ravenna se ridică din mijlocul mlaștinilor, Amalfi e de mult timp puter- 
nic. Notez în trecere că hazardul n-a avut nici o contribuţie la aceste 
revirimente, care se explică toate prin prezenţa unor rase victorioase 
sau dominante. Vreau să spun că nu locul i-a conferit valoare naţiunii, 
n-a făcut-o și n-o va face niciodată; din contră, națiunea a dat, dă și va da 
teritoriului valoarea sa economică, morală și politică. 

Pentru a fi cât se poate de clar, voi adăuga totuși că nu vreau să neg 
importanța situației pentru anumite orașe, fie noduri ale comerțului pe 
uscat, fie porturi la mare, fie capitale. Observațiile care s-au făcut, mai 
ales în privința Constantinopolelui și a Alexandriei, sunt incontestabile. 
In mod sigur există pe glob anumite locuri pe care le putem numi locuri- 
cheie și astfel se explică faptul că, după străpungerea istmului Panama, 
puterea pe care o avea orașul care se construia încă pe acest canal ipo- 
tetic îi conferă un rol important în mersul lumii. Dar acest rol o naţiune 
îl joacă bine, prost sau deloc, în funcție de valoarea ei. Măriţi Chagres* 
și faceţi ca cele două mări să se unească între zidurile sale; apoi popu- 
lati orașul după plac: alegerea pe care o faceți va determina viitorul noii 
cetăți. Dacă rasa e cu adevărat demnă de norocul ce i-a fost hărăzit, dacă 
amplasamentul orașului nu e cel mai potrivit pentru a profita de toate 
avantajele uniunii celor două oceane, această populație îl va părăsi și va 
merge în altă parte pentru a-și făuri o soartă splendidă. 


* Chagres — oraș astăzi decăzut, pe coasta mării Caraibelor, în zona actualului 
Canal Panama (n. red.). 

Capitolul VII 


Creștinismul nu creează și nu transformă 
aptitudinea civilizatoare 


il tU bi ada 


După obiecțiile legate de instituții și de climă urmează una pe care, 
să spun drept, trebuia s-o așez înainte de toate, nu pentru că o consider 
mai puternică, ci pentru respectul inspirat în mod firesc de faptele pe 
care se bazează. Considerând juste concluziile precedente, două afir- 
mații devin din ce în ce mai evidente: întâi că marea majoritate a rase- 
lor umane sunt inapte de a se civiliza vreodată, doar dacă nu se ames- 
tecă; apoi, nu numai că aceste rase nu posedă resortul interior necesar 
pentru a le împinge înainte pe scara perfecționării, ci că nici un agent 
exterior nu poate fecunda sterilitatea lor organică, chiar dacă e foarte 
energic. Aici ne vom întreba, fără îndoială, dacă creștinismul trebuie să 
existe zadarnic pentru națiuni întregi, dacă există popoare condamnate 
să nu-l cunoască niciodată? 

Unii autori au răspuns afirmativ. Contrazicând fără scrupule făgă- 
duința evanghelică, ei au negat caracterul special al noii legi, acela de 
a fi accesibilă tuturor oamenilor. O astfel de opinie reproduce formula 
restrânsă a evreilor. Ea însemna intrarea pe ușa ceva mai largă decât 
cea a vechii Alianțe; totuși, însemna o intrare. Nu vreau să-i urmez pe 
partizanii acestei idei condamnate de Biserică și nu mi-e deloc greu să 
recunosc că toate rasele umane sunt dotate cu o capacitate egală de a 
intra în sânul comunității creștine. Din acest punct de vedere nu există 
nici un obstacol originar, nici diferenţe de natură între rase; inegalita- 
tea lor nu afectează cu nimic acest lucru. Religiile nu sunt, cum s-a pre- 
tins, repartizate pe zone pe suprafața globului împreună cu sectanții lor. 
Nu e adevărat că de la un anume meridian la altul creştinismul trebuie 
să domine, în timp ce de la o anumită limită va prelua conducerea isla- 
mismul până la frontiera de netrecut unde va trebui să i-o cedeze budis- 
mului sau brahmanismului, în timp ce șamaniștii și fetișiștii își vor îm- 
părți restul lumii. 

Creștinii sunt răspândiți la toate latitudinile și în toate climatele. Sta- 
tistica, fără îndoială imperfectă, dar probabilă în datele sale, ni-i arată în 
număr mare, mongoli rătăcind pe câmpiile Asiei înalte, sălbatici vânând 
pe platourile Cordilierilor, eschimoși pescuind în ghețurile arctice, chi- 
nezi și japonezi murind sub jugul persecutorilor. Observaţia nu permite 

nici cea mai mică îndoială asupra acestui lucru. Dar aceeași observație 
nu permite nici confuzia care se face zilnic între creștinism, aptitudinea 
universală a oamenilor de a-i recunoaște adevărurile, de a-i practica pre- 
ceptele, și facultatea, cu totul diferită, de cu totul alt ordin și de altă na 
tură care face o familie umană, spre deosebire de altele, să înțeleagă 
necesitățile pur pământești de perfecționare socială și să știe să-i traver- 
seze fazele pentru a se înălța la starea pe care noi o numim civilizație și 
ale cărei grade marchează raporturile de inegalitate între rase. 

S-a pretins, desigur pe nedrept, în ultimul secol, că doctrina renun- 
țării, care constituie o parte capitală a creștinismului, era, prin natura sa, 
opusă dezvoltării sociale și că oamenii al căror merit suprem trebuie să 
fie de a nu aprecia nimic în această lume și de a fi cu ochii ațintiți și do- 
rinţele îndreptate către Ierusalimul ceresc nu sunt potriviți pentru a face 
această lume să progreseze. Imperfecțiunea umană se angajează să răs- 
pundă acestui argument. Nu am avut niciodată motive să ne temem că 
omenirea ar renunţa la bunurile seculare și, oricât de clare ar fi fost în 
acest sens recomandările și sfaturile, putem spune că, luptând contra 
unui curent considerat irezistibil, cerem mult pentru a obține puțin. În 
plus, învăţăturile creștine sunt un bun vehicul social, în sensul că îm- 
blânzesc moravurile, facilitează raporturile dintre oameni prin caritate, 
condamnă orice violenţă, te obligă să apelezi la puterea rațiunii și cer 
astfel o plenitudine de autoritate pentru suflet care, în mii de situaţii, se 
întoarce în beneficiul trupului. Apoi, prin natura intelectuală și metafizi- 
că a dogmelor sale, religia cheamă sufletul să se înalțe, în timp ce, prin 
puritatea moralei sale, ea tinde să-l detașeze de o mulţime de vicii și de 
slăbiciuni periculoase pentru progresul interesului material. Contrar 
deci filosofilor secolului al XVIII-lea, suntem îndreptățiți să-i acordăm 
creştinismului epitetul de civilizator, dar e nevoie de măsură, această 
idee amplificată putând duce la erori profunde. 

Creștinismul este civilizator în măsura în care îl face pe om mai înțe- 
lept și mai blând; totuși nu e astfel decât indirect, căci această blândețe 
și această dezvoltare a inteligenței nu au scopul de a se aplica lucrurilor 
perisabile, și vedem pretutindeni creștinismul mulțumindu-se cu starea 
socială în care își găsește neofiții, oricât de imperfectă ar fi ea. Dacă 
poate înlătura ceea ce dăunează sănătății sufletului, restul nu-l intere- 
sează. li lasă pe chinezi cu robele lor, pe eschimoși cu blănurile lor, la 
fel cum i-a găsit, primii mâncând orez, ceilalți untură de balenă, și nu 
dă nici o importanță adoptării unui alt gen de existenţă de către aceștia. 
Dacă starea acestor oameni presupune o ameliorare ulterioară, crești- 
nismul va căuta cu siguranță s-o aducă, dar nu va schimba total obice- 
iurile pe care le-a întâlnit dintru început și nu va forta irecerea de la o 
civilizatie la alta, pentru că el n-a adoptat nici una; el se serveste de toate 

şi e deasupra tuturor. Dovezile abundă; voi vorbi despre ele, dar mai 
întâi, fie-mi îngăduit s-o mărturisesc, n-am înteles niciodată această doc- * 
trină modernă care constă în identificarea legii lui Hristos cu interesele 
acestei lumi, din care reiese o pretinsă ordine de lucruri numită civiliza- 
tia creștină. 

Există, fără îndoială, o civilizație păgână, o civilizație budistă, brah- 
mană, iudaică. Au existat și există societăți în care religia este baza, ea 
a dat o formă, a compus legi, a reglat îndatoririle civile, a marcat limite- 
le, a indicat ostilitățile; sunt societăți care nu trăiesc decât după prescrip- 
ţii mai mult sau mai putin largi ale unei formule teocratice și pe care nu 
ni le imaginăm vii fără credinţa și riturile lor, așa cum credința și riturile 
nu ar fi posibile fără poporul pe care l-au format. Toată antichitatea a 
trăit, mai mult sau mai puţin, după această regulă. Toleranta legală, in- 
ventie a politicii romane, și vastul sistem de asimilare și fuziune a culte 
lor, operă a unei teologii a decadenţei, au fost, pentru păgânism, roadele 
ultimelor epoci. Dar atâta timp cât a fost tânăr și puternic avea câte ora- 
şe, atâţia Jupiteri, Mercuri, Venus diferite, iar Dumnezeu, gelos, dar alt 
fel decât cel al evreilor și mai exclusiv încă, nu-și recunoștea, în această 
lume și în cealaltă, decât concetățenii. Astfel, fiecare civilizație de acest 
gen s-a format şi a crescut sub egida unei divinități, a unei religii anume. 
Cultul și statul s-au unit atât de strâns, de inseparabil, încât erau răspun- 
zătoare în mod egal de bine și de rău. Recunoscând deci în Cartagina 
urmele politice ale cultului lui Hercule din Tyr, cred că pe bună drepta- 
te putem pune pe același plan acțiunea doctrinei predicate de preoți cu 
politica sufeților* și direcţia dezvoltării sociale. Nu mă îndoiesc nici că 
Anubis cel cu cap de câine, Isis Neith și ibișii nu i-au învățat pe oamenii 
din valea Nilului tot ceea ce au știut și practicat; dar cea mai mare nou- 
tate pe care creștinismul a adus-o în lume este faptul că a acţionat în 
mod opus față de religiile precedente. Ele aveau popoarele lor, el nu a 
avut unul; n-a ales pe nimeni, s-a adresat tuturor și nu doar bogaților și 
săracilor laolaltă, ci a primit de la Sfântul Duh limba fiecăruia, pentru a 
vorbi cu fiecare în limba țării sale și a propovădui credința cu ideile și 
imaginile cele mai ușor de înțeles de către fiecare națiune. Nu venea 
să schimbe exteriorul omului, lumea materială, venea së înveţe să le 
disprețuiască. Nu voia să atingă decât fiinţa interioară. O carte apocrifă, 
venerabilă prin vechimea sa, spune: „Cel puternic să nu se mândrească 
cu forţa sa, nici bogatul cu bogățiile sale; cel care se vrea slăvit se slă- 
veste întru Domnul“*. Fortă, bogăţie, putere lumeasca, mijloace de a 
o dobândi, acestea nu contează pentru legea noastră. Nici o civilizație, 


* Sufet (lat. suffes, -etis) — magistrat suprem al Cartaginei (n. red.). 
** Evangiles apocryphes. Histoire de Josepf le Charpentier, cap. |, Paris, 1849 (n. a). 

de orice fel ar fi ea, nu-i va atrage dragostea și nici disprețul; pentru 
această rară imparțialitate și pentru efectele sale, această lege s-ar putea 
numi pe bună dreptate catolică, universală, căci ea nu aparține propriu- 
zis nici unei civilizații, ea n-a venit să preconizeze nici o formă de exis- 
tență pământească, ea nu o respinge pe nici una și vrea să le purifice pe 
toate. 

Dovezile acestei indiferente pentru formele exterioare ale vieții so- 
ciale, pentru viața socială însăși, abundă mai întâi în cărțile canonice, 
apoi în scrierile părinților și în relatările misionarilor, din cele mai vechi 
timpuri până în prezent. În afara faptului că credința pătrunde în sufletul 
unui om și că în acţiunile sale acesta nu face nimic care să încalce pre- 
scripțiile religioase, restul e indiferent în ochii credinței. Ce contează la 
un convertit forma casei sale, croiala și materialul hainelor sale, regulile 
sale de guvernare, proporția de despotism și de libertate care-i animă 
instituţiile publice? Pescar, vânător, agricultor, navigator, războinic, ce 
importanță are? Există, în aceste diverse moduri de existență materială, 
ceva care să-l poată împiedica pe om, de orice rasă ar fi el, englez, turc, 
siberian, american, hotentot, să deschidă ochii spre lumina creștină? 
Nimic. Odată obținut acest rezultat, restul contează prea puțin. Sălbati- 
cul galla* e susceptibil de a deveni, rămânând galla, un credincios la 
fel de bun, un ales la fel de pur ca și cel mai sfânt prelat al Europei. lată 
superioritatea evidentă a creștinismului, ceea ce îi dă caracterul său 
principal de gratie. Nu trebuie să H înlăturăm doar pentru a fi de acord 
cu o idee favorită a timpului și a ţării noastre, care e de a căuta pretutin- 
deni, chiar în lucrurile cele mai sfinte, o latură utilă din punct de vedere 
material. 

De o mie opt sute de ani de când există Biserica, ea a convertit multe 
națiuni și la toate a lăsat să domnească, fără s-o atace, puterea politică 
pe care a găsit-o acolo. Incă de la începuturile sale a susținut cu tărie că 
nu voia să se atingă de forma exterioară a societății. I s-a reproșat chiar, 
din acest punct de vedere, un exces de toleranță. Iau ca dovadă atitudi- 
nea iezuiţilor în privința ceremoniilor chineze. Ceea ce nu vedem este 
că ea nu a oferit lumii un tip unic de civilizaţie la care să le pretindă cre- 
dincioșilor săi să adere. S-a acomodat cu orice, chiar și cu bordeiul cel 
mai sărăcăcios, iar acolo unde se întâlnește un sălbatic destul de stupid 
pentru a nu înțelege utilitatea unui adăpost se găsește și un misionar 
destul de devotat pentru a se așeza alături de el pe piatra tare și a nu se 
gândi decât să facă să pătrundă în sufletul său noțiunile esenţiale ale 


* Gallas (sau Oromos) — etnie din familia kușită, cu 3 milioane de membri, dintre 
care jumătate sunt islamizaţi, trăind pe platourile înalte din sudul Etiopiei și nord- 
vestul Kenyei (n. red.). 

mântuirii. Creștinismul nu e deci civilizator în sensul în care îl înțelegem 
de obicei, astfel că el poate fi adoptat de rasele cele mai diverse fără a 
le răni aptitudinile speciale și fără a le cere ceva ce le depășește facultățile. 

Am spus mai sus că el înalță sufletul prin sublimul dogmelor sale și 
că dezvoltă spiritul prin subtilitatea lor. Da, în măsura în care sufletul și 
spiritul cărora se adresează sunt susceptibile de a se înălța și de a se 
dezvolta. Misiunea sa nu este de a răspândi geniul, nici de a furniza idei 
celor care nu au. Nici geniul, nici ideile nu sunt necesare mântuirii. 
Creștinismul a declarat că, dimpotrivă, îi preferă celor puternici pe cei 
slabi și umili. El nu dă decât ceea ce vrea să primească. Fecundează, nu 
creează; susține, nu înlătură; ia omul așa cum e și doar îl ajută să mear- 
gă: dacă omul e șchiop, nu-i cere să alerge. Astfel, dacă deschid Vieţile 
Sfinţilor, voi găsi acolo mai ales savanţi? Desigur că nu. Multimea de 
preafericiţi cărora Biserica le onorează numele și amintirea se compune 
mai ales din individualități prețioase prin virtuțile sau devotamentul lor, 
dar care, pline de geniu în lucrurile cerești, nu erau astfel în cele pă- 
mântești; și când mi se arată sfânta Rosa de Lima venerată ca sfântul 
Bernard, sfânta Zita implorată ca sfânta Tereza, și toți sfinții anglo-sa- 
xoni, cea mai mare parte a călugărilor irlandezi și solitarii grosolani 
din Thebaida, în Egipt, și acele legiuni de martiri care, în mijlocul popu- 
laţiei terestre, datorează unei sclipiri de curaj și de devotament gloria 
eternă, respectați ca egali de cei mai abili apărători ai dogmei, de cei 
mai savanți elogiatori ai credinței, mă văd îndreptățit să repet că crești- 
nismul nu e civilizator în sensul restrâns și lumesc pe care îl dăm noi 
acestui cuvânt și că, de vreme ce nu cere fiecărui om decât ceea ce aces- 
ta a primit, tot așa nu cere nici unei rase decât lucrurile de care este 
capabilă, și nu se angajează să-i asigure, în ansamblul politic al popoa- 
relor din univers, un râng superior celui la care îi dau dreptul facultăţile 
sale. În consecință, nu admit argumentul egalitar care confundă posibi- 
litatea de a adopta credinţa creștină cu aptitudinea pentru o dezvoltare 
intelectuală nedefinită. Văd cea mai mare parte din triburile Americii 
meridionale intrate de secole sub orânduirea Bisericii și totuși încă săl- 
batice, neînţelegând civilizaţia europeană care se practică sub ochii lor. 
Nu sunt surprins că, în nordul noului continent, indienii Cherokee au 
fost convertiți în mare parte de preoții metodiști, dar aș fi surprins dacă 
această populație ar ajunge să formeze, rămânând pură, bineînţeles, 
unul din statele confederației americane și să exercite o oarecare influ- 
enţă în Congres. Găsesc că e întru totul natural ca luteranii danezi și 
moravii să le fi deschis ochii eschimoșilor spre lumina religiei, dar nu 
și ca neofiţii să fi rămas exact în aceeaşi stare socială în care vegetau 
înainte. In sfârșit, în ochii mei e un fapt simplu și natural ca laponii sue- 
dezi să fie în aceeași stare de barbarie ca și strămoșii lor, chiar dacă 

doctrinele salvatoare ale Evangheliei le-au fost aduse de secole. Cred 
sincer că toate aceste popoare ar putea da naștere, poăte au făcut-o deja, 
unor persoane remarcabile prin pietatea şi puritatea moravurilor lor, 
dar nu mă aştept să văd ieșind niciodată din rândul lor savanți teologi, 
militari inteligenți, matematicieni abili, artiști de merit, într-un cuvânt 
elita spiritelor rafinate ale căror număr și succesiune perpetuă dau forța 
şi fecunditatea raselor dominatoare, mai mult decât rara apariţie a unor 
genii ieșite din comun care nu sunt urmate de către popoare, pe căile 
pe care se angajează, decât dacă acele popoare sunt ele însele capabile 
să le înțeleagă și să înainteze sub conducerea lor. E deci necesar și just 
ca creștinismul să fie total dezinteresat în această privință. Dacă toate 
rasele sunt la fel de capabile de a-l cunoaște şi de a-i gusta binefacerile, 
el nu are şi misiunea de a le face egale: împărăția sa, o putem spune cu 
îndrăzneală, în sensul de aici, nu e din această lume. 

În ciuda celor spuse mai devreme, mă tem că unele persoane obiș- 
nuite, prin participarea firească la ideile timpului, să judece meritele 
creştinismului prin prejudecățile epocii noastre, ar putea avea dificultăți 
în a se detașa de noțiunile inexacte și, acceptând în totalitate observaţiile 
pe care le-am expus, ar putea fi tentate să acorde acțiunii indirecte a 
religiei asupra moravurilor, și a moravurilor asupra instituțiilor, și a in- 
stituțiilor asupra ansamblului societăţii, o putere determinantă pe care 
eu nu o recunosc. Aceștia vor crede că există, fie și prin influența perso- 
nală a propovăduițorilor credinței, în simpla frecventare a bisericii, ceva 
care să modifice sensibil situaţia materială a convertiţilor și noțiunile 
lor despre bunăstarea materială. Vor spune, de exemplu, că apostolii, 
ieșiți în mod aproape constant, chiar dacă nu necesar, dintr-o națiune 
mai avansată decât cea căreia îi aduceau credinţa, se vor simți îndem- 
naţi ei înșiși, prin instinct, să reformeze obiceiurile pur umane ale neo- 
fitilor lor, îndreptându-le în același timp căile morale. Au de-a face cu 
sălbatici, cu popoare ajunse, prin ignoranță, să sufere mari nenorociri? 
Se vor strădui să-i înveţe meșteșugurile şi să le arate cum să scape de 
foamete lucrând pământul și oferindu-le unelte pentru aceasta. Apoi, 
mergând și mai departe, acești misionari îi vor învăţa să-și construiască 
adăposturi mai bune, să crească vite, să îndrepte cursurile apelor, fie 
pentru a amenaja irigații, fie pentru a preveni inundațiile. Din aproape 
în aproape, vor ajunge să le insufle gustul pentru lucruri pur intelectua- 
le, pentru a-i învăța să se servească de un alfabet și poate chiar, cum s-a 
întâmplat cu indienii Cherokee, să inventeze unul ei înșiși. În fine, dacă 
vor obţine succese cu adevărat ieșite din comun, își vor face populația 
să imite atât de bine moravurile pe care leau propovăduit încât de-acum 
încolo, complet instruită în exploatarea pământului, ea va avea, ca acei 
Cherokee de care am vorbit şi ca acei Creeks de pe malul de sud al 

Arkansas-ului, turme bine întreținute și chiar numeroși sclavi negri pen- 
tru a lucra pe plantațiile lor. 

Am ales special două popoare sălbatice pe care le-am citat ca fiind 
printre cele mai avansate; și, departe de a fi de acord cu egalitariștii, 
nu-mi imaginez, observând aceste exemple, că s-ar putea găsi unele 
mai izbitoare privind incapacitatea generală a raselor de a intra pe o 
cale pe care natura lor proprie nu le-a arătat-o. 

Iată două populații, izolate de numeroasele națiuni distruse sau ex- 
pulzate de albi, și de altfel două populații care nu se aseamănă cu altele, 
pentru că se spune că descind din rasa alegană, căreia îi sunt atribuite 
marile vestigii ale monumentelor antice descoperite la nord de Missis- 
sippi. Există deja, în spiritul celor care pretind să constate egalitatea 
între Cherokees și europeni, o mare contradicţie intrinsecă sistemului, 
pentru că primul punct al demonstrației lor constă în a stabili că natiu- 
nile alegane nu se aseamănă cu anglo-saxonii decât pentru că sunt 
superioare ele însele celorlalte rase ale Americii septentrionale. De 
altfel, ce s-a întâmplat cu aceste două triburi de elită? Guvernul ameri- 
can le-a luat teritoriile pe care trăiau în vechime și, printr-un tratat de 
transplantare, le-a făcut să emigreze pe un anumit teren, unde a marcat 
locul fiecăruia. Aici, sub supravegherea ministerului de război și sub 
conducerea preoților protestanți, acești indigeni au trebuit să îmbrățișe- 
ze, vrând, nevrând stilul de viață pe care! practică azi. Autorul de unde 
iau aceste detalii, și care la rândul său le ia din marea lucrare a domnu- 
lui Gallatin*, ne asigură că numărul indienilor Cherokee crește. El adu- 
ce drept dovadă faptul că, pe vremea când îi vizita Adair**, numărul răz- 
boinicilor lor era estimat la 2 300 și că azi cifra totală a populației lor 
este de 15 000, cuprinzând 1 200 de sclavi negri, deveniți proprietatea 
lor; și cum el adaugă și că școlile lor sunt, ca și bisericile, conduse de 
misionari, că acești misionari, în calitatea lor de protestanți, sunt căsăto- 
riți, dacă nu toți, atunci majoritatea, că au copii sau servitori de rasă albă 
şi probabil un soi de stat-major de angajaţi europeni de toate meseriile, 
devine foarte dificil de apreciat dacă chiar a avut loc o creștere a popu- 
laţiei indigene, în timp ce e foarte ușor de observat presiunea puternică 
pe care rasa europeană o exercită asupra învăţăceilor săi. 

Aflaţi într-o imposibilitate recunoscută de a purta un război, dezrădă- 
cinați, înconjurați din toate părțile de puterea americană, imensă pentru 
imaginaţia lor, și, pe de altă parte, convertiți la religia dominatorilor lor 


* Gallatin, Synopsis of the Indian Tribes of North-Ameriga (n. a.). 
** James Adair :'âuitor'al lucrării The History of American Indians Particularly 
those Nations Adjoining to the Mississippi, East and West Florida (...], Londra, 
1775 (n. red.). 

şi adoptând-o, cred, sincer; tratați cu blândeţe de instituțiile spirituale și 
convinși de necesitatea de a munci așa cum acești stăpâni le arată, ne- 
vrând să moară de foame, înțeleg că s-a reușit să se facă din ei agricul- 
tori. Trebuie sfârșit prin a le indica prattica acelor idei care le sunt re- 
prezentate zilnic, fără încetare. 

Ar însemna să desconsiderăm inteligența chiar și a ultimei ramuri a 
speciei umane, a celei mai umile, dacă ne-am declara surprinși văzând 
cum cu răbdare, punând cu abilitate în joc lăcomia și abstinenta, se ajur 
ge la a le învăţa pe aceste animale ceea ce instinctul lor nu le ajuta să 
cunoască. Când târgurile de tară nu sunt pline decât de animale savante 
puse să facă tumbele cele mai bizare, ar trebui oare să ne revoltăm că 
oamenii supuși unei educații riguroase și lipsiți de orice mijloc de a i se 
sustrage ajung la acele funcții ale vieţii civilizate pe care, în starea lor 
sălbatică, le pot înțelege, chiar dacă nu vor să le practice? Ar însemna 
să-i punem pe aceşti oameni mai prejos, chiar mult mai prejos decât 
câinele care joacă cărți și calul gastronom! Vrând să adunăm toate fap- 
tele pentru a le transforma în argumente ale inteligenței anumitor gru- 
puri umane, sfârșim prin a ne arăta prea ușor satisfăcuți și dovedim un 
entuziasm puţin onorant chiar și pentru cei ce l-au suscitat. 

Stiu că unii oameni foarte erudiți au făcut loc acestor reabilitări puțin 
grosolane, pretinzând că între anumite rase umane și marile specii de 
maimuțe nu există decât deosebiri de nuanță. Cum resping fără rezerve 
o asemenea injurie, nu voi ţine nici seama de exagerările prin care i se 
răspunde. Fără îndoială, în ochii mei rasele sunt inegale; dar nu cred 
despre nici una că ar fi formată din brute sau ființe asemănătoare aces- 
tora. Ultimul trib, cea mai grosolană varietate, sub-genul cel mai mizera- 
bil al speciei noastre este cel puţin susceptibil de imitație, și nu mă îndo- 
iesc că, luând un subiect oarecare dintre hidoșii boșimani, putem obti- 
ne, dacă nu din subiectul adult, măcar din fiul sau nepotul său, suficientă 
inteligenţă pentru a exercita o meserie, chiar și una care necesită anu- 
mite studii. Oare de aici vom trage concluzia că natia căreia îi aparține 
acest individ va putea fi civilizată în modul nostru? Ar însemna să gân- 
dim superficial și să ne grăbim cu concluziile. E mare diferența între 
practicarea meseriilor și artelor într-o civilizație avansată şi acea civiliza- 
tie însăşi. De altfel, suntem oare siguri că misionarii protestanți, legă- 
tură indispensabilă între tribul sălbatic și centrul inițiator al convertirii, 
sunt suficienți pentru această sarcină? Sunt ei depozitarii unei științe 
sociale complete? Mă îndoiesc; şi, dacă se va rupe vreodată comunica- 
rea între guvernul american și mandaătarii spirituali trimisi Aa indienii 
Cherokee, în câțiva ani călătorul va întâlni la fermele indigenilor insti- 
tutii neașteptate, cu totul noi, rezultate din amestecul câtorva albi cu 

pieile roșii, și nu va mai recunoaște decât o palidă reflectare a celor pro- 
povăduite la New York. 

Se vorbește adesea de negri care au învățat muzică, de negri care 
lucrează la bancă, de negri care știu să scrie, să citească, să numere, să 
danseze, să vorbească precum albii; și-i admirăm, și conchidem că acești 
oameni sunt buni la toate! Și, alături de această admiraţie și de aceste 
concluzii grăbite, aceleași persoane se miră de contrastul între națiu- 
nile slave și noi. Ele vor spune că popoarele rus, polonez, sârb, totuși 
altfel înrudite cu noi decât negrii, nu sunt civilizate decât la suprafață; 
că doar clasele lor înalte se află în posesia ideilor noastre, grație neînce- 
tatelor mișcări de fuziune cu familiile engleze, franceze, germane; vor 
observa o incapacitate de neînvins a maselor de a se sincroniza cu mer- 
sul lumii occidentale, în ciuda faptului că aceste mase sunt creştine de 
atâtea secole, unele chiar dinaintea noastră! Există deci o mare diferen- 
tă între imitație și convingere. Imitația nu indică în mod necesar o rup- 
tură serioasă cu tendinţele ereditare şi nu intrăm cu adevărat în sânul 
unei națiuni decât dacă suntem în stare de a progresa noi înșine, prin 
noi înşine și fără un îndrumător. In loc să lăudăm abilitatea sălbaticilor, 
din orice parte a lumii ar fi ei, de a conduce căruţa, de a silabisi sau citi 
dacă-i învăţăm, să ni se arate, într-unul din locurile care se află în con- 
tact secular cu europenii, și sunt destule, unul singur în care ideile, 
moravurile, instituțiile uneia din națiunile noastre au fost atât de bine 
adoptate împreună cu doctrinele noastre religioase, încât totul progre- 
sează printr-o mișcare la fel de naturală ca în statele noastre; un singur 
loc în care tiparul produce efecte similare cu cele de la noi, sau unde se 
perfecționează științele, sau unde se încearcă noi aplicaţii ale descope- 
'ririlor noastre, sau unde filosofia noastra dă naștere altor filosofii, altor 
sisteme politice, unei literaturi, unor arte, cărți, statui sau tablouri! 

Nu, nu sunt atât de exigent, de exclusivist. Nu cer decât ca, o dată 
cu credința noastră, un popor să adopte tot ceea ce cuprinde individua- 
litatea noastră; presupunând că o respinge, admit ca el să aleagă una 
diferită. Ei bine, să-l vad măcar, atunci când deschide ochii asupra ade- 
vărurilor Evangheliei, că înțelege subit în ce măsură viața sa pământeas- 
că e mizerabilă, așa cum era odinioară şi cea spirituală; să-l văd creân- 
du-şi o ordine socială după placul său, adunând idei rămase până atunci 
sterile, preluând și transformând idei străine. Vreau să-l văd la treabă: 
îi cer doar să se apuce de ea. Nici unul nu începe, nici unul n-a încercat. 
Nu mi se va arăta, adunând toate registrele istoriei, o singură națiune 
ajunsă la civilizația europeană prin adoptarea creștinismului, nici una pe 
căre acest fapt:s-p facă să se civilizeze ea însăși atunci când nu era deja. 

În schimb, am descoperit în vastele regiuni ale Asiei meridionale și 
în unele regiuni din Europa state formate din mai multe mase suprapu- 

se de religii diferite. Ostilitățile între rase se menţin în continuare alături 
de cele religioase și vom distinge patanul* devenit creștin de hindusul 
convertit, la fel de ușor pe cât îl vom distinge pe rusul din Orenburg 
de triburile nomade creștinate în mijlocul cărora trăiește. Încă o dată, 
creștinismul nu e civilizator și are dreptate să nu fie. 


Capitolul VIII 
Definiţia cuvântului „Civilizație“; 
dezvoltarea socială are o sursă dublă 


Aici își va avea locul o digresiune indispensabilă. Mă servesc în fie- 
care clipă de un cuvânt care cuprinde în semnificația sa o mulțime de 
idei important de definit. Vorbesc adesea despre civilizație, și pe bună 
dreptate, căci doar prin existența relativă sau prin absenţa absolută a 
acestei particularități pot ierarhiza meritul raselor. Vorbesc despre civi- 
lizaţia europeană și o disting de civilizațiile pe care le consider diferite. 
Nu trebuie să las să existe nici cea mai mică ambiguitate, cu atât mai 
mult cu cât nu sunt de acord cu un scriitor celebru care, în Franţa, s-a 
ocupat special de fixarea caracterului și scopului expresiei pe care o 
utilizez. 

Domnul Guizot, dacă mi se permite să combat marea sa autoritate, 
debutează, în cartea sa despre Civilizația în Europa“, printr-o confuzie 
de cuvinte din care decurg grave erori pozitive. El afirmă că civilizația 
este un fapt. 

Cuvântul fapt sau trebuie înțeles aici într-un sens mult mai puțin pre- 
cis decât în limbajul uzual, într-un sens larg și variabil, aș spune chiar 
elastic și care nu i-a aparținut niciodată, sau nu e deloc potrivit pentru 
a caracteriza noțiunea cuprinsă în cuvântul civilizație. Civilizația nu e un 
fapt, este o serie, o înlățuire de fapte mai mult sau mai putin unite între 
ele și apărute prin concursul unor idei adesea destul de numeroase, idei 
și fapte ce se fecundează fără încetare. Un mers continuu este conse- 
cința primelor principii; alteori, această consecință este stagnarea; în 
orice caz, civilizația nu este un fapt, e un fascicul de fapte și idei, e o stare 
în care se află o societate umană, un mediu în care ea a reușit să ajungă, 
pe care la creat, care emană din ea și care, la rândul său, acționează 
asupra ei. 

* Patan — nume dat descendenților cuceritorilor afgani și mongoli ai Indiei. Engle- 
zii au recrutat din rândurile lor cea mai mare parte a trupelor „indigene“ (n. red.). 
** Guizot, Historire generale de la civilisation en Europe, Paris, Didier, 1828 (n. a). 

Această stare are un caracter de generalitate pe care un fapt nu-l 
are niciodată; ea se pretează la numeroase variații, variații pe care un 
fapt nu le-ar putea suporta fără să dispară şi, printre altele, e complet 
independent de formele guvernamentale, dezvoltându-se la fel de bine 
sub despotism ca în regim de libertate și neîncetând să existe nici mă- 
car când tulburările civile modifică sau chiar schimbă din temelii con- 
dițiile vietii politice. 

Nu spunem totuși că trebuie să respectăm prea putin formele de 
guvernare. Alegerea lor e intim legată de prosperitatea corpului social: 
falsă, ea îl distruge; judicioasă, îl servește şi-l dezvoltă. Numai că aici nu 
e vorba de prosperitate; problema e mai gravă: e vorba de însăși exis- 
tenta popoarelor și a civilizaţiilor, fenomen intim legat de anumite con- 
diții elementare, independente de starea politică, și care pot fi rațiunea 
lor de a fi, mbtivele direcţiei lor, ale expansiunii lor, ale fecundității sau 
slăbiciunii lor, tot ceea ce le constituie, cu rădăcini de altfel foarte adânci. 
Se înțelege de la sine că, în fata unor consideraţii atât de importante, 
problemele de conformatie politică, de prosperitate sat de mizerie trec 
pe planul al doilea, căci ceea ce contează în primul rând, pretutindeni și 
totdeauna, este faimoasa întrebare a lui Hamlet: a fi sau a nu fi. Pentru 
popoare ca și pentru indivizi, ea e mai presus de orice. Cum domnul 
Guizot nu pare a-și fi dat seama de acest adevăr, civilizaţia e pentru el 
nu o stare, nu un mediu, ci un fapt, iar principiul generator de care ea 
ține e un fapt de natură strict politică. 

Să deschidem cartea ilustrului și elocventului profesor: vom găsi un 
număr de ipoteze alese pentru a pune în evidență gândirea dominantă. 
După ce a indicat un număr de situaţii în care se pot găsi societățile, 
autorul se întreabă „dacă instinctul general ar recunoaște starea unui 
popor care se civilizează; dacă acesta este sensul pe care umanitatea îl 
leagă în mod natural de cuvântul civilizație“. 

Prima ipoteză este aceasta: „lată un popor a cărui viață exterioară 
este blândă, comodă: plătește puține impozite, nu suferă deloc, i se face 
dreptate în relațiile private, intr-un cuvânt, existența materială și morală 
a acestui popor este ținută cu grijă într-o stare de inerție, nu pot spune 
de opresiune, mai curând de comprimare. Există astfel de exemple. 
Există un mare număr de mici republici aristocratice în care supușii 
sunt trataţi ca o turmă, bine întreţinuți și fericiți din punct de vedere 
material, dar fără activitate intelectuală și morală. Este aceasta civiliza- 
ție? Este acesta un popor care se civilizează?“ 

Nu ştiu dacă acesta este un popor care se civilizează, dar poate fi un 
popor foarte civilizat, altfel ar trebui să plasăm printre hoardele barbare 
toate aceste republici aristocratice din antichitate și din timpurile mo- 
derne care se găsesc, așa cum remarcă însuși domnul Guizot, cuprinse 

în ipoteza sa; iar instinctul public nu poate să nu fie jignit de o metodă 
care-i exclude pe fenicieni, pe cartaginezi, pe lacedemonieni din sanc- 
tuarul civilizaţiei, pentru a face același lucru cu venețienii, genovezii, 
pisanii, cu toate orașele libere imperiale din Germania, într-un cuvânt 
cu toate municipalităţile puternice din ultimele secole. In afara faptului 
că această concluzie pare ea însăși prea violent paradoxală pentru ca 
sentimentul comun la care face apel să fie dispus s-o admită, ea are de 
înfruntat o dificultate și mai mare. Aceste mici state aristocratice cărora, 
în virtutea formei lor de guvernământ, domnul Guizot le refuză aptitu- 
dinea civilizaţiei, nu au fost niciodată, cele mai multe dintre ele, în pose- 
sia unei culturi specifice doar lor. Atât de puternice cum le vedem, ele 
se confundau, sub acest raport, cu popoarele guvernate diferit, dar de 
rase înrudite, și nu făceau decât să participe la un ansamblu de civilizații. 
Astfel, cartaginezii și fenicienii, îndepărtați unii de ceilalți, erau uniți 
într-un tip asemănător de cultură și care-și avea modelul în Asiria. Repu- 
blicile italiene se uneau în mișcarea de idei și opinii dominantă în sânul 
monarhiilor vecine. Orașele imperiale șvabe și turingiene, independen- 
te din punct de vedere politic, erau dependente de progresul sau decă- 
derea generală a rasei germane. Rezută din aceste observații că dom- 
nul Guizot, dând astfel popoarelor note de merit calculate după forma 
şi gradul libertăţilor lor, creează între rase disjuncții nejustificate și dife- 
rente care nu există. Nu e loc să continuăm aici discuţia; dar dacă am 
fi început o controversă, nu ar fi trebuit să refuzăm să admitem inferio- 
ritatea orașelor Pisa, Genova, Veneţia față de Milano, Neapole și Roma? 

Dar domnul Guizot vine în întâmpinarea acestei obiecții. Dacă nu 
recunoaște civilizația la un popor „guvernat cu blândețe, dar ținut într-o 
situație de comprimare“, nu o admite nici la un popor „a cărui existență 
materială este mai puțin blândă, mai puţin comodă, totuși suportabilă, 
dar căruia, în schimb, nu i s-au neglijat nevoile morale, intelectuale...; 
căruia i s-au cultivat sentimente înalte, pure; ale cărui credințe religioa- 
se şi morale au atins un anumit grad de dezvoltare, dar la care princi- 
piul libertăţii este înăbușit; unde i se dă fiecăruia partea sa de dreptate, 
unde nu i se permite nimănui s-o caute singur. Este starea în care au 
căzut cele mai multe popoare din Asia, unde dominaţiile teocratice înă- 
bușă umanitatea; este cazul hindușilor, de exemplu.“ 

Astfel, pe lângă popoarele aristocratice, trebuie să-i mai respingem 
şi pe hinduși, pe egipteni, pe etrusci, pe peruvieni, pe tibetani, pe japo- 
nezi și chiar Roma modernă și teritoriile ei... . sesu. 

Nu mai vorbesc de ultimele două ipoteze, pentru pia primelor 
două, starea de civilizare e atât de restrânsă, încât aproape nici o natiu- 
ne nu mai e autorizată să se intituleze astfel. Din moment ce, pentru a 

avea dreptul să se pretindă astfel, trebuie să se bucure de instituţii mo- 
deratoare ale puterii și libertăţii în care dezvoltarea materială și progre- 
sul moral să se combine așa și nu altfel, unde guvernarea și religia tre- 
buie să se înscrie în limite precise și unde supușii trebuie să aibă drep- 
turi de o natură bine definită, înseamnă că nu sunt popoare civilizate 
decât acelea ale căror instituţii politice sunt constituționale și reprezen- 
tative. De aici, nu voi putea salva nici măcar toate popoarele europene 
de injuria de a fi considerate barbare și dacă, din aproape în aproape, 
măsurând gradul de civilizație tot prin perfecțiunea unei unice forme 
politice, refuz acele state constituționale care nu se servesc bine de 
instituția parlamentară, pentru a rezerva premiul doar celor care o uti- 
lizează bine, mă voi găsi în situaţia de a nu considera cu adevărat civi- 
lizată, în trecut ca și în prezent, decât națiunea engleză. 

Desigur, sunt plin de respect și de admiraţie pentru marele popor 
pentru care victoria a fost ceva obișnuit, ca și progresele industriei și 
ale comerțului. Dar totuși nu mă simt dispus să-l admir doar pe el: mi 
s-ar părea prea crud și prea umilitor pentru umanitate să mărturisesc că, 
de la începutul secolelor, ea n-a reușit să facă să înflorească civilizația 
decât pe o mică insulă a Oceanului Atlantic și că nu și-a creat cu adevă- 
rat legi decât de la domnia lui William și a Mariei* încoace. Această con- 
cepție, s-o mărturisim, pare cam îngustă. Apoi vedeti pericolele ei! Dacă 
vrem să legăm ideea de civilizaţie de o formă politică, rațiunea, observa- 
tia, știința își vor pierde șansele de a decide în această privință și doar 
pasiunea partidelor o va face. Se vor găsi spirite care, conform preferin- 
telor lor, vor refuza instituțiilor britanice onoarea de a fi ideale pentru 
perfecționarea umană; se vor entuziasma pentru ordinea stabilită la 
Sankt Petersburg sau la Viena. În sfârșit, mulți, și poate cei mai multi, 
între Rin și Munţii Pirinei, vor sustine că, în ciuda câtorva pete, țara cea 
mai rafinată din lume e încă Franţa. Din momentul în care determina- 
rea gradului de cultură devine o chestiune de preferință, de sentiment, 
devine imposibil sa ne mai înțelegem. Omul cel mai nobil va fi pentru 
fiecare cel care va gândi asemenea lui referitor la datoriile guvernanti- 
lor şi ale supușilor, în timp ce nefericiţii cu vederi diferite vor fi barbari 
și sălbatici. Cred că nimeni nu va îndrăzni să contrazică această logică, 
însă trebuie să mărturisim, de comun acord, că sistemul care îi dă nas- 
tere este cel puţin incomplet. 

In ceea ce mă privește, eu nu-l consider superior, mi se pare inferior 
chiar definiției date de baronul Wilhelm von Humboldt „Civilizatia este 


* William de Orania — rege al Angliei între 1689 și 1702. Maria Stuart, sotia lui, de 
vine regină sub numele de Maria a Il-a (n. red). 

umanizarea popoarelor în instituţiile lor exterioare, în moravuri şi în 
sentimentul interior care le corespunde“*. 

Găsesc aici un defect opus celui pe care mi-am permis să remarc 
în formula domnului Guizot. Legătura este prea slabă, terenul indicat 
prea vast. Din moment ce civilizaţia se obține printr-o simplă îndulcire 
a moravurilor, mai multe popoare sălbatice și foarte sălbatice vor avea 
dreptul de a o lua înaintea națiunilor europene al căror caracter ar fi 
puțin mai aspru. În insulele din Marea Sudului există mai multe triburi 
inofensive, cu obiceiuri foarte blânde, foarte amabile, dar pe care nu 
ne-am gândi niciodată, oricât le-am lăuda, să le punem mai presus de 
norvegieni, care sunt destul de duri, și nici măcar alături de malaiezenii 
feroce care, îmbrăcaţi cu stofe strălucitoare tesute de ei înșiși și străbă- 
tând valurile în bărci abil construite cu propriile mâini, sunt în același 
timp teroarea comerțului maritim și cei mai inteligenți mijlocitori ai lui 
în zonele orientale ale Oceanului Indian. Această observaţie nu putea 
scăpa unui spirit atât de eminent ca al domnului Wilhelm von Humboldt; 
astfel, alături de civilizație și la un nivel superior, el vede cultura şi decla- 
ră că prin ea oamenii, cizelaţi deja, dobândesc știința și arta. 

Conform acestei ierarhii, găsim lumea populată, în a doua vârstă a 
sa**, de ființe afectuoase și simpatice, dintre cele mai erudite, de poeți 
și artiști dar care, datorită tuturor acestor calități reunite, sunt străini de 
trebuințele vulgare ale războiului, ca și de cele ale muncii și meseriilor. 

Gândindu-ne la putinul timp liber pe care existența perfecționată și 
îndestulată a epocilor celor mai fericite îl asigură contemporanilor săi 
pentru a se dedica ocupatiilor pure ale spiritului, văzând lupta neînce- 
tată care trebuie dusă cu natura și cu legile universului pentru a reuși 
să supraviețuieşti, ne dăm îndată seama că filosoful berlinez a vrut mai 
puțin să descrie realitatea decât să desprindă din mijlocul abstracțiuni- 
lor anumite entităţi carei păreau frumoase şi mărețe, care sunt într-ade- 
văr astfel, şi să le facă să se miște într-o sferă ideală ca și ele. Îndoielile 
pe care le puteam avea în această privință dispar când ajungem în punc- 
tul culminant al sistemului, constând într-un al treilea și ultim nivel su- 
perior celorlalte două. Acest punct suprem este cel la'care se situează 
omul format, adică omul care în natura sa posedă „ceva foarte înalt și 
foarte intim în același timp, adică un mod de înțelegere care răspân- 


* W. von Humboldt, Uber die Kawi-Sprache auf der Insel Java, Einleitung, t I, 
p. xxxvii, Berlin, in4°: Die Civilisation ist die Vermenschlichung der Völker in 
ihren ăusseren.Einrichtungen und Gebrauchen und der darauf Bezug habenden 
inneren Gesinnung (n. a.). 

** Adică la cel de-al doilea nivel de perfecționare (n. a.). 

deste armonios asupra sensibilităţii și a caracterului impresiile pe care 
le primește de la activitatea intelectuală și morală în ansamblul său“*. 

Această înlănțuire laborioasă merge deci de la omul civilizat sau îm- 
blânzit, umanizat, la omul cultivat, savant, poet sau artist pentru a ajunge 
în fine la cea mai mare dezvoltare pe care o poate atinge specia noastră, 
la omul format care, dacă înţeleg bine, ar fi reprezentat cu justețe de 
ceea ce se spune că era Goethe în seninătatea sa olimpiană. Ideea din 
care provine această teorie nu e alta decât profunda diferență remarcată 
de domnul Wilhelm von Humboldt între civilizația unui popor și nivelul 
relativ de perfecționare a marilor individualități; diferență de așa natură 
încât civilizațiile străine de a noastră au putut, în mod evident, să posede 
oameni superiori în multe privințe celor pe care noi îi admirăm cel mai 
mult: de exemplu, civilizaţia brahmanică. 

Împărtășesc fără rezerve părerea savantului ale cărui idei le expun 
aici. Nimic nu e mai exact: starea noastră socială europeană nu produce 
nici cei mai buni și mai sublimi gânditori, nici cei mai mari poeți, nici 
cei mai pricepuți artiști. Totuși îmi permit să cred, contrar opiniei ilus- 
trului filolog că, pentru a judeca şi defini civilizaţia în general, trebuie să 
ne debarasăm cu grijă, fie și pentru o clipă, de judecăţile de detaliu pri- 
vind o civilizație sau alta în particular. Definiţia nu trebuie să fie nici 
prea cuprinzătoare, ca pentru omul de primul nivel, pe care continuu să 
nu-l consider civilizat doar pentru că e îmblânzit; nici prea restrânsă, ca 
pentru înțeleptul din a treia categorie. Travaliul ameliorator al speciei 
umane este astfel prea redus și nu ajunge decât la rezultate pur izolate 
și tipice. 

Sistemul domnului Wilhelm von Humboldt face, în rest, cinste de 
licateţii grandioase care era trăsătura dominantă a acestei generoase 
inteligente, și îl putem compara, prin natura sa esențialmente abstractă, 
acelor lumi fragile imaginate de filosofia hindusă. Născute din creierul 
unui Dumnezeu adormit, ele se ridică în atmosferă asemenea baloane- 
lor de săpun făcute de un copil, se risipesc și se succed după bunul plac 
al viselor cu care se amuză somnul celest. 

Situat prin caracterul cercetării mele pe un teren mai evident pozi- 
tiv, am nevoie să ajung la rezultate pe care practica și experiența să le 
poată cântări mai bine, Ceea ce punctul meu de vedere se străduiește 
să cuprindă nu €, o dată cu domnul Guizot, starea mai mult sau mai 
puțin prosperă a societăţilor; nu e nici, o dată cu domnul Wilhelm von 
Humboldt, elevația izolată a inteligenţelor individuale; este ansamblul 
puterii, atât materiale cât si morale, dezvoltate în rândul maselor. Tulbu- 
rat, recunosc, de spectacolul devierilor în care s-au rătăcit oamenii cei 


* Id., ibid., p. xxxvii (n. a.). 

mai admiraţi ai acestui secol, am nevoie, pentru a urma liber o cale di- 
ferită de a lor, să revin la mine însumi și să fac cât mai detașat posibil 
deducțiile indispensabile pentru a-mi atinge scopul cu pas sigur. Rog 
deci cititorul să mă urmărească cu răbdare și atenţie prin meandrele 
prin care o voi apuca și mă voi strădui să clarific cât mai bine obscuri- 
tatea naturală a subiectului meu. 

Nu există populație atât de abrutizată încât să nu-și dezvolte un du- 
blu instinct: cel al nevoilor materiale și cel al vieţii morale. Intensitatea 
lor dă naștere celei dintâi și celei mai sensibile diferenţe între rase. 
Nicăieri, nici la triburile cele mai primitive, cele două instincte nu au 
forte egale. La unele, nevoile fizice domină de departe; la altele, din con- 
tră, tendințele contemplative. Astfel, hoardele de rasă galbenă ne par 
dominate de partea materială, fără să fie totuși private de orice lumină 
asupra lucrurilor supraumane. Din contră, la cea mai mare parte a tri- 
burilor negre de același rang, habitudinile sunt mai degrabă de gândire 
decât de acțiune, iar imaginaţia pune preț mai mult pe lucrurile nevă- 
zute decât pe cele palpabile. Nu voi trage de aici concluzia că ultimele 
din aceste rase sălbatice sunt superioare primelor din punctul de vedere 
al civilizației, pentru că nu sunt, așa cum dovedeşte experienţa secole- 
lor, mai susceptibile de a o atinge decât celelalte. Timpul a trecut și ele 
nu au făcut nimic pentru a-și îmbunătăți soarta, închise cum sunt toate” 
într-o incapacitate de a combina suficiente idei cu suficiente fapte pen- 
tru a ieși din înapoierea lor. Mă limitez la a remarca faptul că, la cel mai 
de jos nivel al populațiilor umane găsim acest dublu curent, divers con- 
stituit, al cărui mers îl voi urmări pe măsură ce voi înainta. 

Deasupra populațiilor siberiene, a negrilor Fidas și a pelagienilor* 
trebuie să așezăm triburile care nu se mulțumesc doar cu un adăpost 
din crengi și cu raporturi sociale bazate exclusiv pe forță, ci înțeleg și 
doresc o stare mai bună. Ele sunt cu un grad deasupra celor mai bar- 
bare. Ele aparțin raselor mai degrabă active decât gânditoare, le vom 
vedea perfecționându-și instrumentele de lucru, armele, podoabele, 
având un guvern în care războinicii vor deține preeminenta asupra 
preotilor, știința schimburilor se va dezvolta considerabil, iar spiritul 
mercantil va fi destul de ascuţit. Războaiele, la fel de crude, vor avea 
totuși o tendință către jaf; într-un cuvânt, bunăstarea, bunurile fizice 
vor fi principalul scop al indivizilor. Vad realizarea acestui tablou la 
mai multe dintre naţiile mongole; o descopăr, chiar dacă cu diferențe 
onorabile, la triburile Quichuas și Aymaras din Peru; și văd antiteza, 
adică detașarea de interesele materiale, la tribul Dahomey din Africa 
occidentală și la cafri. 


* Fidas (papuași) și pelagieni — populații din Oceania (n. red.). 

Acum îmi continui drumul ascendent. Abandonez aceste grupuri al 
căror sistem social nu este destul de viguros pentru a ști să se impună, 
prin fuziunea sângelui, în fața unor grupuri mult mai mari. Ajung la cele 
al căror principiu constitutiv posedă o virtualitate atât de puternică, în- 
cât leagă și cuprinde tot ceea ce se află în vecinătatea centrului său de 
acțiune și instaurează pe suprafeţe imense dominaţia incontestabilă a 
unui ansamblu de idei și de fapte mai mult sau mai puțin coordonate, 
într-un cuvânt ceea ce s-ar putea numi civilizație. Aceeași diferență, ace- 
eași clasificare pe care am făcut-o în primele două cazuri se regăsește 
aici în întregime, chiar mai clară, deși roadele sale reale și scopul său 
nu se întâlnesc decât aici cu adevărat. Din momentul în care, din starea 
de populaţie, o aglomerare de oameni își extinde suficient relațiile, ori- 
zontul, pentru a trece la cea de popor, remarcăm la ea că cele două 
curente, material și intelectual, și-au sporit forța, urmând ca grupurile 
care intră în componenţa sa și fuzionează cu ea să aparțină într-o mai 
mare măsură unuia sau altuia dintre acestea. Astfel, există anumite re- 
zultate când domină facultatea de gândire, și altele când domină facul- 
tatea activă. Natiunea își dezvoltă calitățile în mod diferit, după cum 
unul sau altul din aceste elemente domină. Putem aplica aici simbolis- 
mul hindus, reprezentând curentul intelectual prin Prakriti, principiul 
feminin, și cel material prin Purușa, principiul masculin, cu condiția ca, 
bineînțeles, să nu înțelegem prin aceasta doar o idee de fecundare reci- 
procă, fără a pune de o parte un elogiu și de cealaltă o condamnare. 

Vom remarca, de altfel; că în diferite epoci din viața unui popor și 
într-o strictă dependenţă de inevitabilele amestecuri de sânge, oscilația 
între cele două principii devine mai puternică și se întâmplă ca unul să 
domine asupra celuilalt în mod alternativ. Faptele care rezultă din aceas- 
tă mobilitate sunt foarte importante și modifică în mod sensibil carac- 
terul unei civilizații, acționând asupra stabilității sale. 

Voi împărţi deci toate popoarele, pentru a le plasa mai bine, dar ni- 
ciodată la modul absolut, sub acţiunea unuia dintre curente, în două 
categorii. În fruntea categoriei masculine îi voi pune pe chinezi, iar ca 
prototip al clasei adverse îi voi alege pe hinduși. 

După chinezi va trebui să înscriem majoritatea populațiilor vechii 
Italii, primii romani ai republicii, triburile germanice. Ín tabăra adversă 
văd națiunile Egiptului, cele ale Asiriei, care urmează după oamenii 
din Hindustan. 

Urmând cursul secolelor, ne dăm seama că mai toate popoarele și-au 
transformat civilizația în urma oscilării celor două principii. Chinezii din 
nord, populaţie de altfel cu totul materialistă, s-au aliat treptat cu triburi 
de alt sânge, mai ales în Yunnan, iar acest amestec a făcut ca geniul lor 
să fie mai putin utilitar. Dacă această dezvoltare a stagnat sau a fost foar- 


Eseu asupra inegalităţii raselor umane 69 


te lentă pe parcursul secolelor, e pentru că masa populațiilor masculine 
o depășea cu mult pe a celor de sânge contrar. 

Pentru grupurile noastre europene, elementul utilitar pe care] adu- 
ceau triburile germanice s-a întărit fără încetare spre nord, prin accesul 
celților și al slavilor. Dar, pe măsură ce popoarele albe au coborât mai 
mult spre sud, influențele masculine au scăzut în intensitate, pierzân- 
du-se într-un element prea feminin (trebuie să facem câteva excepții 
ca, de exemplu, Piemontul și nordul Spaniei) și acest element feminin 
a triumfat. g 

Să trecem acum de cealaltă parte. Íi vedem pe hinduși ajunși la un 
înalt grad al perceperii lucrurilor supranaturale și mai mult meditativi 
decât activi. Cum cele mai vechi cuceriri ale lor i-au pus în contact mai 
ales cu rase organizate asemănător, principul masculin n-a putut să se 
dezvolte suficient. Civilizaţia n-a căpătat în acest mediu un avânt utilitar 
proporțional cu succesele sale de alt gen. Din contră, Roma antică, uti- 
litară în mod natural, nu excelează în sensul opus decât atunci când o 
fuziune completă cu grecii, africanii și orientali îi transformă această 
natură şi-i creează un temperament cu totul nou. 

Pentru greci, travaliul interior a fost comparabil cu cel al hindușilor. 

Din ansamblul acestor fapte trag concluzia că orice activitate uma- 
nä, fie intelectuală, fie morală, își are sursa primitivă într-unul din cele 
două curente, masculin sau feminin, și că doar la rasele înzestrate din 
abundență cu unul din aceste două elemente, fără a fi nici una complet 
lipsită de celălalt, starea socială poate ajunge la un grad satisfăcător 
de cultură și prin urmare la civilizație. 

Trec acum la alte puncte care sunt demne de remarcat. 


Capitolul IX 
Consecința definiției cuvântului „civilizație“; caracteristici 
diferite ale societăților umane; civilizația noastră nu este 
superioară celor care au existat înaintea ei 


Atunci când o națiune, aparținând seriei feminine sau masculine, 
posedă un instinct civilizator suficient de puternic pentru a-și impune “ 
legea asupra mulțimilor, mai ales destul de fericit pentru a corespunde 
nevoilor și sentimentelor acestora punând stăpânire pe convingerile lor, 
cultura care trebuie să rezulte există chiar din acel moment. Acest in- 
stinct esenţial deține cel mai practic din toate meritele, singurul care-l 
face util şi-i poate da viată, căci interesele individuale sunt, prin natura 

lor, menite să rămână izolate. Asocierea le lezează întotdeauna parțial; 
astfel, pentru ca o convingere să ia naștere într-un mod intim și fecund, 
ea trebuie să fie în acord cu logica aparte şi cu sentimentele poporului 
pe care-l solicită. 

Când un mod de a înțelege dreptul e acceptat de mase, în realitate 
el dă satisfacție, în punctele sale principale, trebuințelor considerate de 
ele esențiale. Naţiunile masculine vor dori mai ales bunăstare; naţiunile 
feminine se vor preocupa mai mult de exigentele imaginației; dar, re- 
pet, din momentul în care mulțimile se înrolează sub un stindard sau, 
ceea ce e mai exact aici, din momentul în care un regim anume se face 
acceptat, se naște o civilizație. 

O a doua caracteristică de netăgăduit a acestei stări este nevoia de 
stabilitate, care decurge direct din cea dintâi; căci îndată ce oamenii 
au admis, în comun, că un anume principiu trebuie să-i reunească și 
au consimțit la sacrificii individuale pentru a face să domnească acest 
principiu, primul lor impuls este de a-l respecta, pentru ceea ce le adu- 
ce ca și pentru ceea ce-i costă, și de a-l declara inamovibil. Cu cât o rasă 
se menține mai pură, cu atât baza sa socială este atacată, pentru că logi- 
ca rasei rămâne aceeași. Totuși, este necesar ca această nevoie de stabi- 
litate să fie satisfăcută mult timp. O dată cu amestecurile de sânge vin 
modificările în ideile naţionale; o dată cu aceste modificări, un discon- 
fort care cere schimbări corelative în edificiu. Uneori, aceste schimbări 
aduc progrese veritabile, și mai ales în zorii societăţilor în care princi- 
piul constitutiv este, în general, absolut, riguros, în urma dominației 
totale a unei singure rase. Apoi, când variațiile se multiplică după voința 
unor mulțimi eterogene și fără convingeri comune, interesul general nu 
mai e totdeauna de partea schimbărilor. Totuși, atâta timp cât grupul 
rămâne sub stăpânirea primelor impresii, el nu încetează să urmăreas- 
că, prin ideea de mai bine care-l conduce, o himeră a stabilităţii. Variat, 
inconstant, schimbându-se de la o oră la alta, el se crede etern și mer- 
gând spre un soi de țel paradisiac. El păstrează, chiar contrazicând-o în 
fiecare moment prin actele sale, doctrina potrivit căreia una din trăsătu- 
rile principale ale civilizaţiei este de a lua de la Dumnezeu, în favoarea 
intereselor umane, ceva din imutabilitatea sa; și dacă această asemă- 
nare vizibilă nu există, el se consolează convingându-se că mâine o va 
atinge. 

Alături de stabilitate și de concursul intereselor individuale care se 
ating fără a se distruge trebuie să plasăm o a treia și o a patra caracte- 
ristică, blestemul violenței şi sociabilitatea. 

In sfârșit, din sociabilitate și din nevoia de a se apăra mai puțin cu 
pumnul decât cu capul se nasc perfecționările inteligenței care, la rân- 

dul lor, aduc perfecționări materiale; mai ales după aceste două trăsă- 
turi se recunoaște o stare socială avansată. 

Cred că-mi pot rezuma acum gândirea asupra civilizației, definind-o 
ca: O stare de stabilitate relativă, în care mulțimile se străduiesc să-și 
găsească în mod pașnic satisfacerea trebuințelor, rafinându-și inteligen- 
ta și moravurile. 


În această formulă intră toate popoarele pe care le-am citat până, 


acum drept civilizate. Acum trebuie să aflăm dacă, fiind îndeplinite 
condiţiile indicate, toate. civilizațiile sunt egale. Nu cred acest lucru, 
căci, dacă trebuinţele și sociabilitatea tuturor națiunilor de elită nu au 
nici aceeași intensitate, nici aceeași direcție, inteligența și moravurile 
lor au, la rândul lor, grade foarte diverse. De ce are nevoie un hindus 
din punct de vedere material? De orez și de unt pentru hrană și de o 
pânză de bumbac ca îmbrăcăminte. Am fi tentaţi, fără îndoială, să atri- 
buim această extremă sobrietate condițiilor climaterice. Dar tibetanii 
locuiesc într-un ținut cu climă aspră; totuși sobrietatea lor este încă și 
mai notabilă. Ceea ce domină la aceste popoare este dezvoltarea filoso- 
fică şi religioasă menită să satisfacă exigentele, altfel destul de înalte, 
ale sufletului și spiritului. Astfel, aici nu există nici un echilibru între 
principiile masculin și feminin; partea intelectuală predominând, rezultă 
că toate eforturile acestei civilizații sunt îndreptate doar spre un rezul- 
tat în detrimentul celuilalt. Monumente imense, munți de piatră vor fi 
sculptați cu eforturi și chinuri care îngrozesc imaginația. Construcții 
gigantice vor acoperi pământul; în ce scop? Cel de a onora zeii, și nu 
se va face nimic pentru om, poate doar morminte. Alături de minunile 
produse de dalta sculptorului, literatura, la fel de puternică, va crea ca- 
podopere admirabile. Ín teologie și în metafizică ea va fi la fel de inge- 
nioasă, de subtilă și de variată, iar gândirea umană va cobori fără teamă 
în profunzimi incomensurabile. În poezia lirică, civilizația feminină va 
fi mândria umanității. 

Dar dacă din domeniul reveriei idealiste trec ła invențiile materiali- 
cește utile și la științele care le generează, cad de pe o culme într-un 
abis, iar ziua strălucitoare face loc nopții. Invențiile utile rămân rare, 
meschine, sterile; talentul de a observa nu există deloc. In timp ce chi- 
nezii inventau mult, hindușii nu-și imaginează decât puțin și nu se pre 
ocupă de asta; grecii, de asemenea, ne transmiteau adesea cunoștințe 
nedemne de ei, iar romanii, ajunși în punctul culminant al istoriei lor, 
deși au încercat, n-au putut face cu mult mai mult, căci amestecul asia- 
tic, în care erau absorbiți cu o rapiditate înspăimântătoare, le refuza cal; 
tăţile indispensabile unei atente investigări a realității. Ceea ce putem 
spune totuși despre ei este că geniul lor administrativ, legislaţia și mo- 
numentele utile cu care își împânzeau teritoriile atestă suficient carac- 

terul pozitiv pe care la îmbrăcat gândirea lor la un moment dat și do- 
vedesc că, dacă sudul Europei n-ar fi fost acoperit atât de repede prin 
nesfârșitele colonizări din Asia și Africa, știința pozitivă ar fi învins și 
inițiativa germanică ar fi avut, prin urmare, mai mult succes. 

Învingătorii secolului al V-lea au adus în Europa un spirit de aceeași 
„ categorie cu cel chinez, dar altfel înzestrat. I vedem înarmat într-o mai 
mare măsură cu facultăți feminine. El a realizat un acord mai fericit al 
celor două mobiluri. Pretutindeni unde a dominat această ramură, ten- 
dintele utilitare, înnobilate, sunt incontestabile. În Anglia, în America de 
Nord, în Olanda, în Hanovra, aceste dispoziţii domină celelalte instincte 
naționale. La fel se întâmplă chiar și în Belgia și în nordul Franţei, unde 
tot ceea ce înseamnă aplicaţie pozitivă a găsit facilități miraculoase pen- 
tru a se face înțeleasă. Pe măsură ce înaintăm către sud, aceste predis- 
pozitii se diminuează. Nu trebuie, desigur, să atribuim acest lucru soa- 
relui mai puternic — căci piemontezii și catalanii locuiesc în regiuni mai 
calde decât provensalii și locuitorii din Languedocul de jos — ci influen- 
tei sângelui. 

Seria raselor feminine ocupă cel mai mult loc pe glob, iar această 
observaţie se aplică în particuiar Europei. Exceptând familia teutonică 
și o parte din slavi, nu găsim, în zona aceasta, decât grupuri puțin înzes- 
trate cu simț utilitar și care, jucându-și deja rolul în epocile anterioare, 
nu mai pot să o ia de la capăt. Masele, nuanţate în varietatea lor, prezin- 
tă, de la gal la celtiberian, de la celtiberian la amestecul anonim al nați- 
ilor italiene și romane, o ierarhie descendentă, dacă nu din punctul de 
vedere al tuturor aptitudinilor principiului masculin, cel putin din punc- 
tul de vedere al celor principale. 

Amestecul triburilor germanice cu rasele din lumea veche, această 
uniune între grupuri atât de masculine și resturi de rase pierind printre 
reminiscenţe ale vechilor idei, a creat civilizația noastră; bogăţia, diver- 
sitatea, fecunditatea care fac mândria societăților noastre sunt un rezul- 
tat natural al elementelor trunchiate și disparate pe care triburile strămo- 
şilor noștri ştiau, până la un anumit punct, să le amestece, să le transfor- 
me și să le utilizeze. 

Peste tot pe unde se întinde cultura noastră, ea are două caracteris- 
tici comune: una este de a fi luat cel puţin contact cu germanicii; cea- 
laltă, de a fi creştină. Dar. o spun din nou, această a doua caracteristică, 
chiar dacă mai evidentă și sărind prima în ochi, deoarece exista în afara 
statelor noastre, pentru care este un fel de înveliș, nu e esențială, având 
în vedere că un număr mare de națiuni sunt creștine și că multe altele 
ar putea deveni, fără a tace parte din cercul civilizației noastre. Prima 
caracteristică este, din contră, pozitivă, decisivă. Acolo unde n-a pătruns 
elementul germanic nu există tipul nostru de civilizație. 

Ceea ce mă aduce la următoarea întrebare: putem afirma că societă- 
tile europene sunt întru totul civilizate? Că ideile, faptele care se produc 
la suprafața lor au motive să fie adânc înrădăcinate în rândul maselor și 
că rezultatele acestor idei și principii corespund instinctelor majorității? 
Trebuie să mai adăugăm și această întrebare, care este corolarul: ulti- 
mele straturi ale populației noastre gândesc şi acționează ele în sensul 
a ceea ce numim civilizaţia europeană? 

Am admirat pe bună dreptate extrema omogenitate a ideilor şi vede- 
rilor care, în perioada de înflorire a statului grec, conduceau întreaga 
masă a cetățenilor. Asupra fiecărui punct esențial, datele, adesea contra- 
dictorii, porneau totuși de la aceeași sursă: se dorea mai multă sau mai 
puţină democraţie, mai multa sau mai puţină oligarhie în politică; în 
religie, erau adorate de preferință Ceres de la Eleusis sau Minerva de 
la Partenon; în materie de gusturi literare, îl puteai prefera pe Eschil lui 
Sofocle, pe Alceu lui Pindar; în fond, am putea spune că toate ideile dis- 
putate erau naționale; discuția nu ataca decât măsura lor. La Roma, 
înainte de războaiele punice, era la fel, iar civilizaţia țării era uniformă, 
incontestabilă. În modul său de a proceda, ea se întindea de la stăpân la 
sclav; fiecare participa într-un grad diferit, dar nu participa decât la ea. 

De la războaiele punice pentru succesorii lui Romulus și pentru toți 
grecii de la Pericle şi mai ales de la Filip, acest caracter omogen a înce- 
put să se altereze din ce în ce mai mult. Amestecul mai mare de națiuni 
ducea la un amestec de civilizații și rezulta un produs multiplu, foarte 
savant, mult mai rafinat decât cultura antică, care avea inconvenientul 
crucial, în Italia ca și în Elada, de a nu exista decât pentru clasele supe- 
rioare și de a lăsa clasele de jos în ignoranță în privința naturii sale, a 
meritelor și a căilor sale. Civilizaţia romană, după marile războaie din 
Asia, a fost fără îndoială o puternică manifestare a geniului uman; totuși, 
cu excepția retorilor greci, care-i furnizau partea transcendentală, a ju- 
risconsulților sirieni, care i-au compus un sistem de legi atee, egalitare 
și monarhice, a oamenilor bogaţi, angajaţi în administraţia publică sau 
în afacerile financiare şi, în fine, a oamenilor distractiei și ai plăcerilor, 
ea a avut nenorocul de a nu fi decât suportată de mase, având în vedere 
că popoarele europene nu înțelegeau nimic din elementele sale asiatice 
şi africane, că locuitorii Egiptului nu pricepeau decât ceea ce li se adu- 
cea din Galia și din Spania, iar aceia din Numidia nu apreciau nici ei 


ceea ce le venea din restul lumii. Astfel, dedesubtul a ceea ce putem 


numi clase sociale trăiau mulțimi nenumărate, civilizate diferit decât 
lumea oficială, sau neavând nici un fel de civilizație. Minoritatea poporu- 
lui roman era deci aceea care, aflându-se în posesia secretului, îi confe- 
rea un preț anume. lată exemplul unei civilizații acceptate si conducând 

nu prin convingerea popoarelor pe care le cuprinde, ci prin epuizarea, 
prin slăbiciunea, prin renunțarea lor. 

În China ni se prezintă un cu totul alt spectacol. Teritoriul este fără 
îndoială imens; dar de la un capăt la altul al acestei întinderi circulă, la 
rasa naţională (le las deoparte pe celelalte), același spirit, aceeași inteli- 
gență a civilizaţiei posedate. Oricare i-ar putea fi principiile, fie că-i apro- 
băm sau blamăm scopurile, trebuie să mărturisim că mulțimile iau parte 
în mod demonstrativ la această inteligență. Și nu pentru că această țară 
ar fi liberă în sensul în care noi o înțelegem, că o emulație democratică 
împinge pe toată lumea să facă bine pentru a ajunge la locul pe care 
legile H garantează. Nu, resping orice imagine ideală. Țăranii, ca și bur- 
ghezii, sunt prea puțin susceptibili, în Imperiul de Mijloc, de a-și depăși 
condiția doar prin merit. La acest capăt de lume, și în ciuda promisiuni- 
lor oficiale de aplicare a sistemului examenelor pentru recrutarea func- 
ţionarilor publici, nimeni nu se îndoiește că familiile de funcționari iau 
locurile și că sufragiile școlare costă adesea mai mulți bani decât efor- 
turi de învăţare; dar ambitiile lezate, gemând sub nedreptățile acestei 
organizări, nu-și imaginează alta mai bună, iar ansamblul civilizației exis- 
tente este pentru întregul popor obiectul unei imperturbabile admirații. 

Lucru remarcabil, în China educația generală este foarte răspândită; 
ea ajunge la clase pe care nu ni le imaginăm, la noi, nici măcar ca resim- 
tind trebuinţe de acest gen. Prețul mic al cărților, mulțimea și prețul 
scăzut al şcolilor permit oamenilor doritori să se instruiască, cel puțin 
într-o măsură suficientă. Legile, cu spiritul și tendinţele lor, sunt foarte 
bine cunoscute şi chiar guvernul se străduieşte să-i facă pe toți să înțe- 
leagă această știință utilă. Instinctul comun are cea mai mare oroare de 
schimbările politice. Un judecător foarte competent în această privință, 
care nu doar a locuit la Canton, ci a și studiat problemele locale cu aten- 
ție, domnul John Francis Davis, comisar al Majestății Sale britanice în 
China, afirmă că a văzut acolo o națiune a cărei istorie nu prezintă nici 
o tentativă de revoluție socială, nici de schimbare a formelor puterii. 
După părerea sa, nu o putem defini mai bine decât declarând-o compu- 
să în întregime din conservatori hotărâți. 7 

Este un contrast izbitor cu civilizația lumii romane, în care modifi- 
cările guvernamentale s-au succedat cu o rapiditate înfricoșătoare până 
la sosirea naţiunilor din nord. Pretutindeni în această societate nebună 
se găseau ușor populaţii suficient de dezinteresate de ordinea existentă 
pentru a se arăta dispuse să servească cele mai nebunești tentative. 
N-a rămas nimic neîncercat în această perioadă de câteva secole, nu s-a 
respectat nici un principiu. Proprietatea, religia, familia au trezit, aici ca 
pretutindeni, îndoieli considerabile asupra legitimității lor, şi mari mase, 

la nord sau mai la sud, au fost dispuse să aplice cu forța teoriile novato- 
rilor. Nimic nu avea, în lumea greco-romană, o bază solidă, nici măcar 
unitatea imperială, indispensabilă totuși, se pare, binelui comun, și nu 
doar armatele, cu mulțimea lọr de Augusti improvizați, au încercat să 
zguduie constant acest simbol al societăţii; împărații înșiși, începând 
cu Dioclețian, credeau atât de puţin în monarhie, încât au încercat de 

"bunăvoie dualismul puterii, apoi au guvernat câte patru. Repet, nici o 
instituție, nici un principiu nu au fost stabile în această mizerabilă so- 
cietate, care nu avea altă rațiune mai bună de a fi decât imposibilitatea 
fizică de a eșua într-o parte sau alta, până când niște braţe viguroase au 
venit s-o distrugă, obligând-o să devină ceva definit. 

Găsim astfel între aceste două mari organisme sociale, Imperiul 

Celest și lumea romană, o perfectă opoziție. Civilizației din Asia orienta- 
lă îi voi adăuga civilizația brahmanică, căreia trebuie să-i admirăm în 
același timp intensitatea și răspândirea. Dacă, în China, toată lumea, 
sau aproape, atinge un anumit nivel de cunoștințe, e la fel printre hin- 
duși: fiecare, în casta sa, e animat de un spirit secular și știe clar ceea 
ce trebuie să învețe, să gândească și să creadă. La budiștii din Tibet și 
din alte părți ale Asiei înalte, nimic mai rar decât să întâlnești un țăran 
care să nu știe să citească. Toată lumea are convingeri asemănătoare 
despre subiectele importante. 
__ Vom găsi oare aceeași omogenitate la popoarele noastre europene? 
Intrebarea nu merită să fie pusă. Abia imperiul greco-roman ne oferă 
nuanțe, diferențe nu între popoare, ci în sânul acelorași naționalități. 
Voi trece peste ceea ce privește Rusia-și o mare parte din statele austrie- 
ce: demonstrația mea ar fi prea facilă. Să vedem Germania, sau Italia, 
Italia meridională mai ales; Spania, chiar dacă într-o mai mică măsură, 
prezintă o imagine asemănătoare; la fel și Franța. 

Să luăm Franţa: nu voi spune doar că diferenţa de maniere îi frapea- 
ză și pe observatorii cei mai superficiali, că s-a văzut de mult că între 
Paris și restul teritoriului e un abis și că de la porțile capitalei începe o 
cu totul altă națiune decât în interiorul său. Nimic mai adevărat; oame- 
nii care se încred în unitatea politică stabilită la noi pentru a conchide 
că există o unitate de idei și o fuziune a sângelui se lasă pradă unei 
mari iluzii. 

Nici o lege socială, nici un principiu generator al civilizației nu sunt 
înțelese în același mod în departamentele noastre. E inutil să-i chemăm 
aici pe normand, pe breton, pe angevin, pe limousin, pe gascon, pe pro- 
vensal; toată lumea știe cât de puţin se aseamănă aceste popoare și cât 
diferă judecăţile lor. Ceea ce trebuie semnalat e că în timp ce în China, 
în Tibet și în India noțiunile esenţiale pentru menținerea civilizației sunt 
familiare tuturor claselor, la noi nu e nicidecum la fel. Prima, cea mai 


76 JOSEPH ARTHUR, oua de PORNEAU 


elementară, cea mai Toin dintre cunoștințe rămâne un mister 
pentru populația noastră rurală: pentru că în general ea nu știe să scrie 
și să citească și nu se consideră important ca ea să învețe, deoarece nu 
se vede utilitatea acestui lucru. În această privință cred mai putin în 
promisiunile legii, în minciunile instituțiilor, și mai mult în ceea ce am 
văzut eu însumi și în ceea ce au constatat bunii observatori. Guvernele 
şi-au epuizat eforturile cele mai lăudabile pentru a-i scoate pe țărani din 
ignoranță; nu doar copiii au, în satele noastre, toate facilitățile pentru a 
se instrui, ci și adulții care, recrutați la vârsta de douăzeci de ani, întâl- 
nesc, în școlile regimentelor, cele mai bune mijloace pentru a dobândi 
cunoștințele indispensabile. În ciuda acestor măsuri, în ciuda acestei 
solicitudini pateme și a repetării de către administrație câtre agenții 
săi a eternului compelle intrare*, clasele agricole nu învață nimic. Am 
văzut, şi o dată cu mine toate persoanele care au locuit în provincie, 
părinți care-și trimit copiii la școală cu repulsie și taxează drept timp 
pierdut orele pe care aceştia și le petrec acolo, retrăgându-i sub cel 
mai mic pretext şi nelăsând ca anii de școală să se prelungească; iar 
când părăsește școala, tânărul nu are altceva de făcut decât să uite ceea 
ce a învățat; își face chiar o mândrie din asta, atitudine imitată de solda- 
tii liberaţi care, în mai multe părti ale Franţei, nu doar că nu mai vor să 
scrie şi să citească ci, prefăcându-se că au uitat limba franceză, ajung să 
o uite cu adevărat. Aș aproba deci cu dragă inimă atâtea eforturi gene- 
roase risipite în van pentru a instrui populația noastră rurală, dacă n-aș 
fi convins că știința pe care vrem să le-o oferim nu lè convine și că, din- 
colo de aparenta lor nepăsare, se ascunde o ostilitate de neînvins față 
de civilizația noastră. Găsesc în această rezistență pasivă o dovadă a 
ostilităţii, dar nu e singura. Acolo unde se reușește, cu ajutorul unor 
circumstanţe care par favorabile, să se învingă această încăpățânare, 
apare și mă urmărește o altă dovadă mai convingătoare. Pe alocuri, ten- 
tativele de instruire reușesc. Departamentele din est și marile orașe 
manufacturiere numără mulți muncitori care învață bucuroși să scrie și 
să citească. Trăiesc într-un mediu care le dovedește utilitatea acestor 
lucruri. Dar îndată ce acești oameni posedă într-o măsură satisfăcătoare 
primele elemente ale instruirii, ce fac ei, în cea mai mare parte, din ele? 
Mijloace de a acumula idei și sentimente nu în mod instinctiv, ci activ 
ostile ordinii sociale. Nu fac excepție decât populaţiile agricole și chiar 
muncitorii din nord-est, unde cunoștințele elementare sunt mai răspân- 
dite decât oriunde, păstrate o dată ce au fost dobândite și nu aduc în 
general decât roade bune. Vom remarca faptul că aceste populații țin 
mai îndeaproape de rasa germanică și nu mă mir văzându-le ceea ce 


* „Sileşte-i să intre“, Luca 14, 23 (n. red.). 

sunt. Ceea ce spun despre departamentele din est se aplică și Belgiei 
și Olandei. 

Daca, după ce am constatat lipsa gustului pentru civilizația noastră, 
privim fondul de credinţe și de opinii, depărtarea devine și mai remar- 
cabilă. Cât despre credințe, trebuie să-i mulțumim din nou creștinismu- 
lui pentru că nu a fost prea exclusiv și n-a impus o formulă prea restrân- 
să. Ar fi întâmpinat obstacole mai periculoase. Episcopii și preoții au 
de luptat, nu mai puțin azi decât acum un secol, cinci sau cincisprezece, 
împotriva superstițiilor și a tendințelor transmise ereditar și cu atât 
mai de temut cu cât, aproape niciodată mărturisite, ele nu se lasă com- 
bătute, nici învinse. Nu există preot luminat, care a evanghelizat sate, 
care să nu știe cu câtă străduință profundă ţăranul, chiar credincios, 
continuă să ascundă în sufletul său nu știu ce idee tradițională a cărei 
existență nu se dezvăluie decât rareori și împotriva voinţei sale. Îi vor- 
beşte despre ea? Neagă, nu acceptă să discute și rămâne cu o convinge- 
re de neclintit. Are toată încrederea în preotul său, până la ceea ce am 
putea numi religia sa exclusiv secretă, și de aicr această închidere în 
tăcere care, în toate provinciile noastre, este caracteristica cea mai mar- 
cată a ţăranului față de ceea ce el numește burghez și linia de demarca- 
ție de netrecut între el și proprietarii cei mai iubiți ai ținutului său. Iată, 
în fața civilizației, care este atitudinea acestui popor care trece drept 
unul dintre cele mai civilizate; sunt înclinat să cred că dacă, făcând o 
statistică aproximativă, am spune că în Franţa zece milioane de suflete 
acționează în sfera noastră de sociabilitate și douăzeci și șase de milioa- 
ne rămân în afara ei, am fi tot departe de adevăr. 

Iar dacă popoarele noastre n-ar fi decât grosolane și ignorante, am 
putea să ne ocupăm mai puțin de această separare și să ne consolăm cu 
ideea vulgară de a le cuceri încetul cu încetul şi de a le amesteca cu ma- 
sele deja luminate. Dar acești oameni au ceva de sălbatici: la prima vede- 
re, îi consideri lipsiți de rațiune și aproape brute, pentru că exteriorul le 
e umil și șters; apoi, pe măsură ce pătrunzi, oricât de puţin, în viața lor 
particulară, îţi dai seama că ei nu se conformează, în izolarea lor volun- 
tară, unui sentiment de neputinţă. Afecţiunea și antipatiile lor nu merg 
la întâmplare și totul, la ei, concordă, într-o înlânțuire logică de idei 
foarte înapoiate. Vorbind adineauri de religie, aș fi putut remarca și dis- 
tanta imensă ce separă doctrinele noastre morale de cele ale țăranilor 
noștri, măsura în care ceea ce ei ar numi delicateţe e diferit de ceea ce 
înțelegem noi prin acest cuvânt! Și, în fine, cu câtă tenacitate continuă 
ei să privească tot ceea ce nu e ca ei, țăran, la fel cum oamenii din vechi 
me îi priveau pe străini! Într-adevăr, nu-l ucid, datorită terorii singulare 
și misterioase pe care le-o inspiră legile pe care nu le-au făcut ei; dar îl 
urăsc pe faţă, se tem de el și, atunci când nu există riscuri, fură de la el 

cât pot. Sunt ei deci răi? Nu între ei; îi vedem schimbând vorbe bune și 
formule de politeţe. Doar că se consideră o altă specie, dacă e săi cre- 
dem, o specie oprimată, slabă, care trebuie să recurgă la șiretenie, dar 
care-și păstrează un orgoliu tenace și foarte disprețuitor. În unele din 
provinciile noastre, ţăranul se consideră de viță mai bună și mai veche 
decât fostul său senior. Orgoliul de familie al anumitor țărani îl egalea- 
ză azi cel puţin pe cel al nobilimii medievale. 

Nu există nici o îndoială, fondul populaţiei franceze nu are decât 
puţine puncte comune cu suprafața sa; e un abis deasupra căruia e sus- 
pendată civilizația, iar'apele adânci și imobile ce dorm în fundul prăpas- 
tiei se vor dovedi într-o zi dizolvante în mod irezistibil. Evenimentele 
cele mai tragice au însângerat ţara, fără ca națiunea agricolă să caute 
altă cale decât cea pe care era forțată să o apuce. Acolo unde interesul 
său personal și direct nu e în joc, ea a lăsat să treacă furtunile fără să se 
amestece, nici chiar din simpatie. Înfricoșate și scandalizate de acest 
spectacol, multe pesoane au spus că țăranii sunt esențialmente perverși; 
e totodată o nedreptate și o apreciere falsă. Țăranii ne privesc aproape 
ca pe niște dușmani. Ei nu înţeleg nimic din civilizația noastră, nu con- 
tribuie la ea de bunăvoie și, pe cât posibil, se cred autorizați să profite 
de dezastrele ei. Dacă-i privim în afara acestui antagonism, uneori activ, 
cel mai adesea inert, nu ne mai îndoim că în ei rezidă mari calități mo- 
rale, deși uneori aplicate în mod neobișnuit. 

Aplic întregii Europe ceea ce am spus despre Franța și conchid că, 
asemănătoare în această privință Imperiului Roman, lumea modernă 
cuprinde mult mai mult decât stăpânește. Nu putem avea deci multă 
încredere în durata stării noastre sociale, iar putinul atașament pe care-l 
inspiră aceasta din urmă, chiar în clasele superioare celor rurale, mi se 
pare o bună dovadă. Civilizaţia noastră este comparabilă cu acele insu- 
lite efemere împinse la suprafaţa mărilor de forța vulcanilor subacvatici. 
Lăsate în seama acţiunii distrugătoare a curenților și părăsite de forța 
care le susținuse la început, ele se vor prăbuși într-o zi, iar resturile lor 
vor fi înghiţite de valurile cuceritoare. Sfârşit trist, și pe care multe rase 
generoase l-au avut înaintea noastră! Nu putem îndepărta răul, el este 
inevitabil. Înţelepciunea nu poate decât să-l prevadă și nimic mai mult. 
Cea mai mare prudenţă nu poate contrazice nici măcar pentru un mo- 
ment legile imuabile ale lumii. 

Astfel, necunoscută, negată sau urâtă de cei mai mulți oameni aflați 
în umbra ei, civilizaţia noastră este totuși unul din cele mai glorioase 
monumente pe care le-a înălțat vreodată geniul speciei. Dar nu prin in- 
ventivitate se remarcă ea. Dincolo de asta, să spunem că a dus departe 
spiritul comprehensiv și puterea de a cuceri, care este o consecință a 
acestuia. A înţelege totul înseamnă a lua totul. Dacă nu ea a creat știin- 

tele exacte, cel puţin le-a dat exactitate și le-a scăpat de divagaţiile de 
care, printr-un fenomen ciudat, erau pline mai mult decât toate celelalte 
cunoștințe. Graţie descoperirilor sale, ea cunoaște lumea materială 
mai bine decât societăţile precedente. Ea a ghicit o parte din legile sale 
principale, știe să le expună, să le descrie şi să împrumute de la natură 
forțe miraculoase peptru a le spori pe cele ale omului. Din aproape în 
aproape și prin justețea cu care folosește inducția, ea a reconstruit frag- 
mente imense de istorie, lucru pe care cei vechi nu lau bănuit niciodată 
și, cu cât s-a îndepărtat de epocile primitive, cu atât le-a pătruns mai 
bine misterele. Acestea sunt dovezi de superioritate şi ar fi o nedreptate 
dacă i le-am contesta. ' 

Admiţând acestea, suntem oare îndreptăţiţi să conchidem, așa cum 
se face de obicei cu prea mare ușurință, că civilizația noastră deține su- 
perioritatea absolută asupra tuturor celor care au existat și există în 
afara ei? Da și nu. Da, pentru că datorează prodigioasei diversități de 
elemente componente faptul că se bazează pe un puternic spirit de 
comparaţie şi de analiză, care o ajută să-și însușească aproape orice; da, 
pentru că acest eclectism îi favorizează dezvoltarea în cele mai diverse 
sensuri; din nou da, pentru că, grație sfaturilor geniului germanic, prea 
utilitar pentru a fi distructiv, și-a construit o moralitate ale cărei înțelepte 
exigente erau în general necunoscute până la ea. Dar dacă împingem 
ideea meritului său până.la a o declara superioară fără rezerve, spun 
nu, pentru că, de fapt, ea nu excelează prin nimic. 

În arta guvernării, o vedem supusă oscilărilor neîncetate provocate 
de exigenţele raselor diferite pe care le cuprinde. În Anglia, în Olanda, 
la Neapole, în Rusia principiile sunt încă destul de stabile, pentru că 
populaţia e mai omogenă, sau măcar aparține unor grupuri din aceeași 
categorie şi având instincte similare. Dar pretutindeni altundeva, mai 
ales în Franţa, în Italia centrală, în Germania, unde diversitatea etnică 
este fără limite, teoriile guvernării n-au putut să se înalțe niciodată la 
rangul de adevăruri, iar știința politică este în permanentă ekperimenta- 
re. Civilizația noastră, devenită astfel incapabilă de a avea o credință fer- 
mă în ea însăși, e lipsită de stabilitatea care e una din principalele carac- 
teristici din definiția pe care am dat-o mai sus. Cum nu găsim această 
tristă neputinţă la societățile budiste și brahmanice, cum nici Imperiul 
Celest nu o cunoaște, aceste civilizații au un avantaj asupra noastră. 
Acolo toată lumea e de acord cu ceea ce trebuie să creadă în materie 
de politică. Sub o administraţie înțeleaptă, atunci când instituțiile secu- 
lare dau roade, oamenii se bucură. Când, în mâini nindernângtice, ele 
dăunează binelui public, le deplâng ca pe ei înșiși. Dar respectul nu 
încetează niciodată să le înconjoare. Uneori doresc să le purifice, dar 
niciodată să le distrugă sau să le înlocuiască cu altele. Ar trebui să fim 


80 JOSEPH ARTHUR, conte de GOBINEAU 


orbi ca să nu vedem aici o garanție de longevitate pe care societatea 
noastră e departe de a o avea. 

Din punctul de vedere al artelor, inferioritatea noastră faţă de India 
este clară, tot atât ca față de Egipt, Grecia și America. Nici în domeniul 
grandiosului, nici în cel al frumosului nu avem nimic comparabil cu 
capodoperele raselor antice; și când zilele noastre se vor fi sfârșit și rui- 
nele orașelor şi ale monumentelor noastre vor acoperi pământul, călă- 
torul nu va descoperi în pădurile şi mlaștinile de pe malurile Tamisei, 
ale Senei și ale Rinului nimic care să rivalizeze cu somptuoasele ruine 
de la Philae, Ninive, Partenon, Salsette*, din valea Tenochtitlan. Dacă în 
domeniul științelor pozitive secolele viitoare au ce învăţa de la noi, nu 
se întâmplă la fel și cu poezia. Admirația disperată pe care o acordăm, 
pe bună dreptate, minunilor intelectuale ale civilizațiilor străine e o do- 
vadă arhisuficientă. 

Vorbind acum despre rafinamentul moravurilor, e evident că sun- 
tem premianți din toate punctele de vedere. O suntem prin propriul 
nostru trecut, cu momente în care luxul, delicatețea obiceiurilor şi somp- 
tuozitatea vieții erau înțelese într-un mod infinit mai generos și mai larg 
ca în zilele noastre. Într-adevăr, plăcerile erau mai puțin generalizate. 
Ceea ce numim bunăstare nu aparținea decât câtorva. O cred; dar dacă 
trebuie să admitem, fapt incontestabil, că eleganța moravurilor înalță 
într-atât spiritul mulțimilor spectatoare încât înnobilează existența unor 
indivizi favorizați şi că răspândește peste întreaga țară un luciu de mă- 
reţie și de frumusețe devenit patrimoniu comun, civilizația noastră, 
esențialmente meschină în manifestările sale exterioare, nu e compa- 
rabilă cu rivalele sale. 

Voi încheia acest capitol remarcând modul în care caracterul pri- 
mitiv organizator al oricărei civilizații este identic cu trăsătura cea mai 
evidentă a spiritului rasei dominatoare; că o civilizaţie se alterează, se 
transformă pe măsură ce rasa suferă și ea asemenea efecte; că în civili- 
zatie se continuă, pe o durată mai mică sau mai mare, impulsul dat de 
o rasă care totuși a dispărut și, în consecinţă, că genul de ordine impus 
într-o societate este faptul care accentuează cel mai mult aptitudinile 
particulare şi grădul de elevare al unui popor, este oglinda cea mai clară 
în care-și poate acesta reflecta individualitatea. 

Îmi dau seama că am făcut o digresiune destul de lungă, ale cărei 
ramificații s-au întins mai departe decât voiam. Nu regret prea mult Am 
putut expune, cu această ocazie, anumite idei care trebuia neapărat să 


* Salsette — insulă indiană din Marea Oman, aflată la nord de insula Bombay, cele 
bră pentru arhitectura templeior și mănăstirilor sale budiste, săpate în pereții 
munților în secolul al IX-lea și al X-lea (n. red.). 

treacă prin fața ochilor cititorului. Totuși, e momentul să reintru în cursul 
natural al deducțiilor mele. Seria e încă departe de a fi completă. 

Am spus de la început acest adevăr, că viaţa sau moartea societăți- 
lor rezultă din cauze interne. Am spus care sunt aceste cauze. M-am 
adresat naturii lor intime pentru a le putea cunoaște. Am demonstrat 
falsitatea originilor care le sunt în general atribuite. Căutând un semn 
care să le poată denunța în mod constant și servind, în orice caz, la con- 
statarea existenţei lor, am găsit aptitudinea de a crea civilizația, pusă 
alături de imposibilitatea de a concepe această stare. Dar părăsesc pen- 
tru moment această cercetare. Care e primul punct de care trebuie să 
mă ocup acum? După ce am recunoscut în ea însăși cauza latentă a vie- 
tii sau a morții societăților după un semn natural și constant, e timpul 
să studiez natura intimă a acestei cauze. Am spus că ea derivă din me- 
ritul relativ al raselor. Logica cere deci să precizez imediat ce înțeleg 
prin cuvântul rasă, și aceasta va face obiectul capitolului următor. 


Capitolul X 
Unii anatomiști atribuie umanității origini multiple 


Trebuie să cercetăm mai întâi cuvântul rasă în accepţia sa fiziologică. 

Opinia unui mare număr de observatori, pornind de la prima impre- 
sie și judecând extremele“, este că familiile umane sunt marcate de dife- 
rente atât de radicale, încât nu putem decât să le refuzăm identitatea de 
origine. Alături de descendența adamică, erudiţii ce aderă la acest sis- 
tem presupun mai multe alte genealogii. Pentru ei, unitatea primordială 
nu există în specie sau, mai bine zis, nu există o singură specie; există 
trei, patru și mai multe, din care au rezultat generații perfect distincte 
care, prin amestecurile lor, au format hibrizi. 

Pentru a înțelege această teorie, se pornește cu ușurință de la con- 
vingerea comună, punând sub ochii criticului diferenţele clare, evidente, 
frapante între grupurile umane. Când observatorul se află în fața unui 
subiect cu carnaţie gălbuie, cu barba și părul rare, cu faţa lată, cu cra- 
niu piramidal, cu ochii foarte oblici, cu pielea pleoapelor atât de întinsă 
spre unghiul extern încât ochiul abia se deschide, cu statură destul de 
umilă și cu membrele greoaie, acest observator recunoaște un tip bine 


* Flourens, „Eloge de Blumenbach“, Memoirs de l'Academie des sciences, Paris, 
1847, in quarto, p. xiii (n. a.). 

caracterizat, bine marcat şi ale cărui principale trăsături sunt uşor de 
ținut minte. 

Apare un alt individ: e un negru de pe coasta occidentală a Africii, 
înalt, cu un aspect viguros, cu membre greoaie, cu o tendință marcată 
spre obezitate. Culoarea nu mai e gălbuie, ci complet neagră; părul nu 
mai e rar și drept ci, dimpotrivă, des, gros, lânos și crescând repede; ma- 
xilarul inferior e ieșit în afară, craniul are acea formă numită prognată, 
iar statura nu e mai putin originală. „Oasele lungi sunt îndreptate spre 
exterior, tibia și peroneul sunt, spre înainte, mai convexe decât la euro- 
peni, gambele sunt înalte; tălpile sunt foarte plate, iar călcâiul, în loc să 
fie arcuit, se continuă aproape în linie dreaptă cu celelalte oase ale tălpii, 
care este foarte mare. Mâna prezintă și ea, în dispunerea ei generală, 
caracteristici asemănătoare.“* 

Când ochiul se opreşte un moment asupra unui individ astfel con- 
format, spiritul își amintește involuntar structura maimuţei și e înclinat 
să admită că rasele negre din Africa occidentală au ieșit dintr-o ramură 
care nu are nimic în comun, în afară de câteva raporturi generale între 
forme, cu familia mongolă. 

Vin apoi triburi al căror aspect flatează și mai puţin decât cel al ne- 
grului congolez amorul propriu al umanității. E meritul specific al Ocea 
niei de a furniza specimenele cele mai degradate, cele mai hidoase, cele 
mai respingătoare ale acestor ființe mizerabile formate, se pare, pentru a 
servi drept tranziţie între om și brută. Faţă de mai multe triburi australie- 
ne, negrul african capătă valoare și paresă trădeze o mai bună descen- 
denţă. La multe din nefericitele popoare ale acestei lumi recent desco- 
perite, mărimea capului, excesiva subțirime a membrelor, forma fame- 
lică a corpului le dau un aspect hidos. Părul e drept sau ondulat, cel mai 
adesea lânos, carnația este neagră, pe un fond cenușiu. 

În fine, dacă, după ce am examinat aceste tipuri din toate colțurile 
lumii, revenim la locuitorii Europei, ai sudului și vestului Asiei, îi găsim 
superiori în frumuseţe, în justeţea proporțiilor membrelor, în regulari 
tatea trăsăturilor feței, încât suntem imediat tentaţi să acceptăm conclu- 
zia partizanilor multiplicităţii raselor. Nu doar că ultimele popoare pe 
care le-am numit sunt mai frumoase decât restul umanității, adunătură 
destul de tristă, trebuie s-o recunoaștem, de urâțenii; nu doar că aceste 
popoare au avut gloria de a furniza modele admirabile de Venus, Apollo 
și Hercule Farnese; dar, mai mult, între ele s-a stabilit o ierarhie vizibilă 
încă din Antichitate și, în mijlocul acestei nobleţi umane, europenii sunt 
superiori prin frumuseţea formelor și vigoarea dezvoltării musculare. 
Nimic nu pare deci mai rezonabil decât a declara familiile din care se 


* Prichard, Histoire naturelle de Phomme (n. a.). 


Eseu asupra inegalității raselor umane 83 


compune umanitatea la fel de străine una de cealaltă precum sunt între 
ele animalele de specii diferite. 

Aceasta a fost și concluzia primelor remarci și, atâta vreme cât ne 
vom ocupa doar de-fapte generale, va părea că nimic nu poate s-o infirme. 

Camper* a sistematizat printre primii aceste studii. El nu s-a mai 
multumit să decidă doar în urma unor mărturii superficiale; a vrut să-și 
organizeze demonstraţia în mod matematic și a încercat să precizeze, 
din punct de vedere anatomic, diferențele caracteristice dintre catego- 
riile umane. Reuşind, a stabilit o metodă strictă care nu mai lasă nici o 
îndoială și opiniile sale au căpătat acea rigoare fără de care nu se poate 
vorbi de știință. A luat deci fața laterală a craniului și a măsurat deschi- 
derea profilului prin intermediul a două linii numite de el linii faciale. 
Intersecţia lor formează un unghi care, prin deschiderea sa mai mare 
sau mai mică, ar trebuie să indice gradul de dezvoltare a rasei. Una din 
aceste linii merge de la baza nasului la orificiul auditiv; cealaltă e tan- 
gentă proeminenţei frunţii în partea de sus, iar în partea de jos părții 
celei mai proeminente a maxilarului inferior. Prin unghiul format astfel 
se stabilește, nu doar pentru om, ci pentru toate clasele de animale, o 
scară avându-l în vârf pe european; și, cu cât unghiul e mai ascuţit, cu 
atât subiecții se îndepărtează de tipul care, în opinia lui Camper, repre- 
zintă perfecțiunea. Astfel, păsările și peștii formează cel mai mic unghi. 
La mamiferele de diferite clase el crește. O anumită specie de maimuță 
urcă până la 42 de grade, chiar până la 50. Apoi urmează capul negrului 
din Africa având, ca şi cel al calmucului, 70. Europeanul ajunge la 80 și, 
pentru a cita chiar cuvintele inventatorului, atât de măgulitoare pentru 
congenerii noștri: „De această diferenţă de 10 grade depinde frumuse- 
tea sa cea mai mare, ceea ce am putea numi frumusețea comparativă. 
Cât despre frumusețea absolută care ne izbește în unele opere ale sculp- 
turii antice, precum capul lui Apollo sau Meduza lui Sosicles, ea rezultă 
dintr-o deschidere și mai mare a unghiului care, în acest caz, ajunge 
până la 100 de grade.“** 

Această metodă era seducătoare prin simplitatea ei. Din nefericire, 
faptele au fost împotriva ei, accident întâmplat multor sisteme. Owen*** 
a stabilit, printr-o serie de operații fără replică, că Pierre Camper nu stu- 
diase conformaţia craniului maimuţelor decât pe subiecți tineri și că, la 


indivizii ajunși la vârsta adultă, creșterea dinţilor, lărgirea maxilarelor. 


* Pierre Camper — anatomist olandez din secolul al XVIII-lea, inventator al masură- 
rii unghiului facial, menite inițial să faciliteze arta desenării capetelor (n. red.). 
** Camper, citat în Prichard, Histoire naturelle de l'homme, t I, p. 152 (n. a.). 
*** Richard Owen (1802-1894) — naturalist englez. Opera sa principală este Arche- 
type and Homologies of Vertebrate Skeleton, Londra, 1848 (n. red.). 

şi dezvoltarea arcadei zigomatice nefiind însoţite de o creștere cores- 
punzătoare a creierului, diferențele fața de craniul uman sunt cu totul 
altele decât cele ale căror cifre le-a stabilit Camper, de vreme ce unghiul 
facial al urangutanului negru sau al cimpanzeului cel mai favorizat de 
natură nu depășește 30, cel mult 35 de grade. De la această cifră la cele 
70 de grade ale negrului și calmucului e prea mult pentru ca seria ima- 
pginată de Camper să rămână admisibilă. 

Frenologia* şi-a bazat multe din demonstrații pe teoriile savantului 
olandez. Se recunoștea, în seria ascendentă de la animale spre om, dez- 
voltarea corespunzătoare a instinctelor. Totuși, faptele au contrazis și 
acest punct de vedere. S-a obiectat, între altele, că elefantul, a cărui inte- 
ligenţă e incontestabil superioară celei a urangutanilor, prezintă un 
unghi facial mult mai ascuţit decât al lor; în plus, chiar printre maimu- 
tele cele mai inteligente, cele mai susceptibile de a primi o educaţie 
domestică aparţin celor mai mari specii. 

În afară de aceste două defecte, metoda lui Camper mai prezintă o 
latură contestabilă. Ea nu se aplică tuturor varietăților rasei umane. Ea 
lasă pe dinafară acele triburi cu capul piramidal și acest lucru e destul 
de frapant. 

Blumenbach, contrazicându-l pe predecesorul său, a propus la rån- 
dul său un sistem: de a studia craniul uman începând de sus. El şi-a 
numit invenţia norma verticalis, metoda verticală. El a pretins că, prin 
compararea mărimii părţii superioare a capetelor, vor ieși în evidență 
principalele diferenţe în configuraţia generală a craniilor. După părerea 
sa, studiul acestei părţi a corpului dă naștere atâtor remarci, mai ales 
privind punctele ce determină caracterul național, încât e imposibil să 
supunem această diversitate la o măsură unică de linii și unghiuri și că, 
pentru a ajunge la o clasificare satisfăcătoare, trebuie să luăm în consi- 
derare capetele sub acel unic aspect care poate avea cel mai mare nu- 
măr de varietăţi. Or, ideea sa ar prezenta acest avantaj. Ea se rezumă 
astfel: „Se aşază seria de cranii de studiat astfel încât oasele malare să 
se afle pe aceeași linie orizontală, ca atunci când acestea se sprijină pe 
maxilarul inferior; apoi ne aşezăm în spatele lor, privind succesiv dea- 
supra vertex-ului fiecăruia; din acest punct vom sesiza variații în forma 
părților care contribuie cel mai mult la caracterul naţional, constând fie 
în direcția oaselor maxilare și malare, fie în lărgimea sau îngustimea 
conturului oval prezentat de vertex, fie, în sfârșit, în configuraţia plată 
sau bombată a osului frontal.“** 


* Frenologie — teorie elaborată de Gall și Spurzheim, numită și „craniologie“, stabi- 
lind anumite raporturi între capacitatea craniană și dezvoltarea corelată a funcți- 
ilor intelectuale (n. red.). 

** Blumenbach citat în Prichard, Histoire naturelle de /homnie, t. I, p. 157 (n. a.). 

Consecința acestui sistem a fost, pentru Blumenbach, împărțirea 
umanităţii în cinci mari categorii“, împărțite la rândul lor în mai multe 
genuri şi tipuri. 

Această clasificare trezește mai multe îndoieli. Putem să-i reproșăm, 
pe bună dreptate, ca și celei a lui Camper, că a neglijat mai multe carac- 
teristici importante; pentru a evita obiecțiile principale legate de aceas- 
ta, Owen a propus să fie examinată baza craniului, nu vârful. Unul din 
rezultatele principale ale acestei noi metode era identificarea definitivă 
a unei linii de demarcaţie clare între om și urangutan, astfel încât deve- 
nea aproape imposibilă găsirea legăturii imaginate de Camper între 
cele două specii. Într-adevăr, examinând cele două cranii, de om şi de 
urangutan, pornind de la bază, ne dăm seama dintr-o privire de diferen- 
tele capitale. Diametrul antero-posterior este mai alungit la urangutan 
decât la om; arcada zigomatică, în loc să se afle în jumătatea anterioară 
a bazei craniene, formează, în regiunea mediană, doar o treime din 
lungimea totală a diametrului; în fine, poziția orificiului occipital, atât de 
interesantă prin raporturile sale cu formele generale ale individului și 
mai ales prin influența sa asupra habitudinilor, nu e deloc aceeași. La 
om, ea se află aproape la mijlocul bazei craniului; la urangutan, ea se 
află la mijlocul treimii posterioare a acesteia. 

Meritul observaţiilor lui Owen este mare, fără îndoială; prefer totuși 
cel mai recent sistem cranioscopic, care este şi cel mai ingenios în mai 
multe privințe, cel al savantului american Morton**, adoptat de domnul 
Carus***. Iată în ce constă acesta: 

Pentru a demonstra diferențele între rase, cei doi savanţi au pornit 
de la ideea că, cu cât craniile sunt mai mari, cu atât indivizii cărora ele 
aparțin sunt superiori. Se pune deci întrebarea: dezvoltarea craniului 
este egală la toate categoriile umane? 

Pentru a obţine răspunsul dorit, domnul Morton a luat mai multe 
cranii aparținând unor albi, unor negri, mongoli, piei-roșii din America 
de Nord și, acoperind cu vată toate deschizăturile, mai puțin foramen 


* Adică: 1. rasa caucaziană; 2. mongolă; 3. etiopiană; 4. americană; 5. malaieziană. 


Clasificarea se află în Blumenbach, De generis humani varietate nativa, Gottin- 
gen, 1775 (n. red.). 

** Morton — fondator al școlii americane de etnologie si antropologie. Principala 
sa lucrare este Crania americana, publicată în 1839 (n. red.). 

*** Carl Gustav Carus (1789-1869) — medic, filosof și pictor german, considerat 
drept un precursor al lui Gobineau prin lucrarea sa, Uber ungleiche Befähigung 
der verschiedenen Menschheitsstamme für hohere geistige Entwicklung („Tra- 
tat.asupra inegalității aptitudinii diferitelor rase umane de a ajunge la un nivel cul- 
tural mai înalt) (n. red.). 

magnum, a umplut complet interiorul cu boabe de piper uscate, apoi a 
comparat cantitățile. Acest examen l-a condus la următorul tabel: 


Popoare albe 


„mongoli 
Popoare galbene < 


malaiezieni 
Piei-roșii 
Negri 


Rezultatele din primele două coloane sunt foarte curioase. În schimb, 
nu pun prea mare preț pe ultimele două, căci pentru ca violenta pertur- 
bare pe care o aduc rezultatelor din a doua coloană să fie reală ar fi tre- 
buit, mai întâi, ca domnul Morton să fi operat pe un număr mult mai 
mare de cranii și apoi să fi specificat poziția socială a persoanelor cărora * 
le-au aparținut. Astfel, a putut avea destui subiecți excepționali în ceea 
ce-i priveşte pe albi și pe pieile-roșii, procurându-și capete care au apart} 
nut unor oameni de nivel mai ridicat decât cel comun, în timp ce pentru 
negri nu cred că a avut la dispoziție capete de șefi de trib sau, pentru cei 
de rasă galbenă, de mandarini. Astfel se explică faptul că a-putut atribui 
cifra 100 unui indian american, în timp ce mongolul cel mai inteligent 
pe care l-a examinat nu depășește 93 și e depășit chiar de negru, care 
are 94. Asemenea rezultate sunt cu totul incomplete, nesistematice și 
fără valoare științifică. În asemenea probleme ar trebui să evităm cu 
grijă judecățile bazate pe examinarea individuală. Sunt deci înclinat să 
resping a doua jumătate a calculelor domnului Morton. 

Mă simt nevoit să mai contest și un alt detaliu. În coloana a doua, 
între 87, indicând capacitatea craniului de alb, 83 pentru cel de rasă 
galbenă și 78 pentru negru e o gradatie evidentă. Dar măsurile de 83, 
81 şi 82, date pentru mongoli, malaiezieni și piei-roșii sunt medii care se 
confundă, și cu atât mai mult cu cât domnul Carus nu ezită să-i așeze pe 
mongoli și pe malaiezieni într-o singură rasă, adică să reunească cifrele 
83 și 81. De ce, atunci, să luăm cifra 82 drept caracteristică a unei rase 
distincte și să creăm astfel, arbitrar, o a patra mare subdiviziune umană? 

Această anomalie susține, de altfel, partea slabă a sistemului domnu 
lui Carus. Savantul saxon presupune că, așa cum vedem planeta noas- 
tră trecând prin patru stadii, de noapte, zi, dimineaţă și amurg, tot aşa 
trebuie să existe, în specia umană, patru varietăţi corespunzând acestor 

variaţii ale luminii. El întrezărește aici un simbol, tentație întotdeauna 
periculoasă pentru un spirit rafinat. Domnul Carus i-a cedat, așa cum ar 
fi făcut mulţi savanți compatrioți. Popoarele albe sunt popoarele zilei; 
cele negre, ale nopții; cele galbene, ale dimineții sau ale crepusculului 
orientului; cele roșii, ale serii sau ale crepusculului occidentului. Ghicim 
toate apropierile ingenioase care vin să se adauge acestui tablou. Astfel, 
naţiunile europene, prin strălucirea științei și civilizației lor, au o legă- 
tură mai evidentă cu starea luminoasă și, în timp ce negrii dorm în tene- 
brele ignoranței, chinezii trăiesc într-o semi-lumină care le conferă o 
existență socială incompletă, totuși puternică. Pentru pieile-roșii, care 
dispar încetul cu încetul din această lume, ce imagine ar fi mai frumoa- 
să decât cea a apusului de soare! 

Din nefericire, comparaţia nu e demonstrație și, lăsându-se pradă 
acestui impuls poetic, domnul Carus și-a stricat întrucâtva frumoasa 
sa teorie. În privința restului, trebuie spus ceea ce am spus și pentru 
celelalte doctrine etnologice, ale lui Camper, Blumenbach sau Owen: 
domnul Carus nu reușește să sistematizeze ansamblul diferențelor 
fiziologice remarcate la rasele umane. 

Partizanii unității etnice au remarcat această lipsă și au pretins că, din 
moment ce observaţiile asupra conformației craniului par a nu putea fi 
clasificate încât să formeze un sistem care să demonstreze separarea 
originară a raselor, trebuie să considerăm diferențele nu ca trăsături 
radical diferite, ci ca simple rezultate ale unor cauze secundare inde- 
pendente, lipsite total de caracter specific. 

Ar însemna să ne bucurăm prea curând. Dificultatea de a găsi o me- 
todă nu înseamnă imposibilitatea descoperirii ei. Partizanii unității n-au 
admis totuși această rezervă. Pentru a-și impune opinia, ei au remarcat 
că anumite triburi aparținând aceleiași rase, departe de a prezenta ace 
lași tip fizic, se deosebesc, din contră, destul de mult. De exemplu, fără 
a tine cont de proporţia elementelor din fiecare amestec, ei au citat dife- 
rite ramuri ale familiei metise malaio-polineziene și au adăugat că, dacă 
grupele a căror origine este comună pot totuși să aibă forme craniene 
și faciale total diferite, rezultă că cele mai mari diferențe în acest gen nu 
dovedesc multiplicitatea originară; că, de-acum încolo, oricât de stranii 
ar putea părea, în ochii europenilor, negrii sau mongolii, acest lucru nu 
demonstrează această multiplicitate a originilor. În concluzie, cauzele 
separării familiilor umane trebuind să fie căutate mai departe în timp, 
putem considera deviaţiile fiziologice ca simple rezultate ale unor cau- 
ze locale acționând într-un interval de timp mai mult sau mai puțin în- 
delungat. 

Înconjuraţi de atâtea obiecţii bune şi rele, partizanii multiplicității 
raselor au încercat să-şi lărgească cercul argumentelor și, fără a se mai 

limita la studiul craniilor. au trecut la cel al individului întreg. Pentru a 
arăta, ceea ce este adevărat, că diferentele nu există doar în aspectul 
feței și în construcţia oaselor capului, ei au invocat fapte nu mai putin 
grave, precum forma bazinului, proporția relativă a membrelor, culoa- 
rea pielii, natura părului. 

Camper și alti anatomiști au recunoscut, de mai mult timp, că bazi- 
nul negrului prezintă câteva particularităţi. Doctorul Vrolik*, extinzân- 
du-și cercetările, a observat că, pentru europeni, diferenţele între bazi- 
nul femeii și cel al bărbatului sunt mult mai puţin marcate, iar în rasa 
neagră vede, la ambele sexe, un caracter mai evident de animalitate. 
Savantul din Amsterdam, plecând de la ideea potrivit căreia conforma- 
ţia bazinului o influențează în mod necesar pe cea a fătului, a ajuns la 
concluzia existenţei unor diferențe originare. 

Domnul Weber** a atacat această teorie cu puţin succes totuși. A 
trebuit să recunoască faptul că anumite forme de bazin se întâlnesc mai 
frecvent la o rasă decât la alta și nu i-a mai rămas decât să arate că aceas- 
tă regulă are și excepții și că anumiţi subiecți americani, africani, mon- 
goli prezintă forme proprii europenilor. Nu e mare lucru, mai ales că 
domnul Weber, vorbind despre aceste excepții, nu pare să se fi gândit 
la faptul că această conformatie deosebită poate să nu fie decât rezulta- 
tul unui amestec al sângelui. 

In privinţa dimensiunii membrelor, adversarii unității speciei pretind 
că europeanul este mai bine proportionat. Li se răspunde că subțirimea 
membrelor, la naţiile care se hrănesc mai mult cu vegetale, sau cu o ali- 
mentatie imperfectă, nu trebuie să surprindă; desigur, această replică e 
bună. Dar atunci când se menţionează dezvoltarea extraordinară a bus- 
tului la Quichuas (încași), criticii, deciși să n-o accepte drept caracteris- 
tică specifică, neagă argumentul într-un mod puţin concludent, căci a 
pretinde, așa cum fac ei, că această lărgime a pieptului se explică, pre- 
cum la muntenii din Peru, prin înălțimea lanțului Anzilor, nu înseamnă 
a oferi un motiv serios. Există în lume numeroase populaţii care trăiesc 
în munți și care sunt alcătuite diferit față de Quichuas. 

Urmează observațiile privind culoarea pielii. Partizanii unității sus- 
țin că aici nu se găsește nici un argument specific: mai întâi pentru că 
această colorare ține de circumstanțele climaterice și nu e permanentă, 
afirmaţie mai mult decât îndrăzneață; apoi, deoarece culoarea se pretea- 
ză la stabilirea unui număr infinit de nuanţe, prin care se trece în mod 


* Gerard Vrolik — anatomist olandez; a scris Consideraţii asupra diversității bazine- 
lor diferitelor rase umane, Amsterdam, 1826, si Memorii asupra unor subiecte 
interesante de anatomie și fiziologie, Amsterdam, 1822 (n. red.). 

** Ernst Weber (1795-1878) — fiziolog german. Gobineau se refer la lucrarea sa 
Annotationes anatomicae et physiologicae, Leipzig, 1851 (n. red.). 

imperceptibil de la alb la galben, de la galben la negru, fără a se putea 
descoperi o linie de demarcație suficient de bine definită. Acest lucru 
dovedește doar existența a nenumărați hibrizi, observaţie pe care parti- 
zanii unităţii o trec cu vederea. Referitor la caracterul specific al părului, 
domnul Flourens, cu marea sa autoritate, e de partea unităţii originare 
a raselor. 

După ce am trecut rapid în revistă argumentele inconsistente, am 
ajuns la adevărata citadelă științifică a partizanilor unităţii. Ei au un argu- 
ment de o mare forţă, pe care l-am lăsat la urmă: ușurința cu care dife- 
ritele ramuri ale speciei umane produc hibrizi, şi fecunditatea acestor 
hibrizi înşişi. 

Observațiile naturaliștilor par să fi demonstrat că, în lumea animală 
sau vegetală, metișii nu se pot naște decât din specii destul de înrudite 
și chiar în acest caz, produsele lor sunt condamnate dinainte la sterili- 
tate. S-a observat, de altfel, că între speciile apropiate, chiar dacă fecun- 
darea e posibilă, acuplarea e dezgustătoare și nu se obține, de regulă, 
decât prin șiretenie sau prin forță, ceea ce ar indica că, în stare liberă, 
numărul de hibrizi este și mai limitat decât e prin intervenția omului. 
Sa tras concluzia că facultatea de a produce indivizi fecunzi trebuie tre 
cută în categoria caracteristicilor specifice. 

Cum nimic nu ne autorizează să credem că specia umană ar fi scuti- 
tă de această lege, nimic altceva n-a putut, până acum, să zguduie forța 
obiecţiei care, mai mult decât toate celelalte, ține în șah sistemul adver- 
sarilor unității. Se afirmă, e adevărat, că în anumite părți ale Oceaniei 
femeile indigene, devenite mame ale unor metiși europeni, nu mai sunt 
capabile de a fi fecundate de compatrioții lor. Admiţând această infor- 
matie ca exactă, ea ar putea deveni punctul de plecare al unor investi- 
gatii mai aprofundate; dar, în prezent, nu știm deocamdată cum să ne 
servim de ea pentru a infirma principiile admise în privința generării 
hibrizilor. El nu aduce nici o dovadă împotriva deducțiilor pe care leam 
făcut în această privință. 


Capitolul XI 


Diferenţele etnice sunt permanente 


Partizanii unității afirmă că separarea raselor e aparentă și se dato- 
rează doar circumstanțelor locale precum acelea a căror influentă o 
suferim azi, sau deviațiilor accidentale de conformaţie la părintele unei 
ramuri. Întreaga umanitate are, pentru ei, acces la aceleași perfectio- 
nări; pretutindeni tipul originar, comun, mai mult sau mai puțin voalat, 

persistă cu aceeași forță, iar negrul, sălbaticul american, tungusul din 
nordul Siberiei pot și trebuie, supuși unei educații similare, să ajungă să 
rivalizeze cu europeanul în materie de frumuseţe a formelor. Această 
teorie este inadmisibilă. 

Am văzut mai sus care era cea mai solidă bază științifică a partiza- 
nilor unității: fecunditatea încrucișărilor umane. Această observație, 
care părea dificil de contrazis până acum, nu va mai fi invincibilă și nu 
mă va putea opri dacă nu se va baza pe un alt argument, de natură di- 
ferită și care, mărturisesc, mă impresionează mai mult: se spune că 

Geneza nu admite, pentru specia noastră, mai multe origini. 

- Dacă textul e clar, peremptoriu, incontestabil, trebuie să ne plecăm 
capul: cele mai mari îndoieli vor ceda, rațiunea nu are decât să'se decla- 
re imperfectă și învinsă, originea umanității e una singură și tot ce pare 
să demonstreze contrariul nu e decât o aparență de care nu trebuie să 
ne lăsăm înșelați. Căci mai bine să lăsăm o problemă de erudiție în ob- 
scuritate decât să ne hazardăm contra unei asemenenea autorități. Dar 
dacă Biblia nu e explicită? Dacă toate Cărţile sfinte, consacrate altor 
lucruri decât clarificării chestiunilor etnice, au fost prost înțelese și dacă, 
fără să le dăunăm, putem să extragem din ele un alt sens, atunci nu voi 
ezita. 

Că Adam este autorul speciei albe, trebuie s-o admitem cu siguran- 
tă. E clar că Scripturile vor să înțelegem asta, fiindcă din el descind ge- 
nerații care, incontestabil, au fost albe. Punând astfel problema, nimic 
nu dovedește că, în gândirea primilor autori ai genealogiei adamice, 
creaturile care nu aparțineau rasei albe treceau drept făcând parte din 
specie. Nu se spune un cuvânt despre națiile galbene și, doar printr-o 
interpretare al cărei caracter arbitrar voi reuși să-l dovedesc în Cartea 
următoare, se atribuie patriarhului Ham culoarea neagră. Fără îndoială, 
traducătorii și comentatorii, afirmând că Adam este autorul a tot ceea 
ce poartă numele de om, au inclus în familia fiilor săi toate popoarele ve- 
nite mai apoi. Conform acestora, urmașii lui lafet sunt sursa națiunilor 
europene, semiţii ocupă Asia anterioară, hamiţii, din care se face, repet, 
fără motive temeinice, o rasă de origine melaniană, ocupă regiunile afri- 
cane. lată în ceea ce privește o parte a globului: e minunat, dar ce facem 
cu populația din restul lumii? Ea rămâne în afara acestei clasificări. 

Nu insist acum asupra acestei idei. Nu vreau să intru în luptă pe fată, 
chiar împotriva unor simple interpretări, dacă ele sunt acreditate. Mă 
mulțumesc să arăt că s-ar putea, fără a ieși din limitele impuse de Bise- 
rică, să li se conteste valoarea; apoi mă întreb dacă, admițând ca atare 
opinia partizanilor unității, nu s-ar mai putea explica faptele și altfel de- 
cât o fac ei si să se examineze dacă diferentele fizice si morale esentiale 


Eseu asupra inegalității raselor umane 91 


între rasele umane nu pot exista, cu toate consecințele lor, independent 
de unitatea sau de multiplicitatea originii primare? 

Admitem identitatea etnică pentru toate varietățile canine; cine totuși 
ar constata la toate aceste animale, fără distincții între genuri, aceleași 
forme, aceleași tendințe, aceleași obiceiuri, aceleași calități? La fel și 
pentru alte specii, cum ar fi caii, rasa bovină, urșii ș.a. Pretutindeni iden- 
titate în privința originii, diversitate în rest, și diversitate atât de profund 
stabilită, incât nu se poate pierde decât prin încrucișări, și nici chiar a- 
tunci tipurile nu revin la o identitate reală de caracter. În timp ce, atâta 
timp cât puritatea raselor se menţine, trăsăturile speciale rămân perma- 
nente și se reproduc, din generaţie în generație, fâră deviații sensibile. 

Acest fapt incontestabil a condus la întrebarea dacă în speciile ani- 
male domesticite putem recunoaște formele și instinctele ramurii primi- 
tive. Întrebarea pare să rămână fără răspuns. E imposibil de determinat 
care ar fi trebuit să fie forma și aspectul individului primitiv și cu cât 
s-au depărtat de ea deviaţiile pe care le avem azi sub ochi. Un mare nu- 
măr de vegetale ridică aceeași problemă. Mai ales omul, creatura cea 
mai interesantă sub aspectul originilor, refuză să se lase descifrată sub 
acest raport. 

Diferitele rase au fost sigure că autorul antic al speciei a avut exact 
aceleași caracteristici ca și ei. Doar din acest punct de vedere tradițiile 
lor sunt unanime. Albii și-au făcut un Adam și o Evă pe care Blumenbach 
+a declarat caucazieni; și o carte frivolă în aparență, dar plină de observa 
ţii juste și de fapte exacte, O mie și una de nopți, povestește că anumiți 
negri îi credeau la rândul lor negri pe Adam și Eva. Acești autori ai ome- 
nirii fiind creați după chipul și asemănarea lui Dumnezeu, Dumnezeu 
e tot negru, ca și îngerii, iar profetul lui Dumnezeu era, desigur, prea 
favorizat pentru a arăta o piele albă discipolilor săi. 

Din nefericire, știința modernă n-a putut face nimic pentru a simplifi- 
ca aceste opinii. Nici o ipoteză verosimilă n-a reuşit să lumineze această 
obscuritate şi, într-adevăr, rasele umane diferă tot atât de generatorul 
lor comun, dacă au unul, pe cât diferă între ele. Rămâne de explicat, pe 
terenul îngust pe care mă mișc și admițând opinia partizanilor unității, 
această deviere de la tipul primitiv. 

Cauzele ei sunt dificil de descurcat. Opinia partizanilor unității o 
atribuie, cum am spus, influenței climei, poziției topografice și habitu- 
dinilor. E imposibil să mă raliez la o asemenea părere, având în vedere 
că modificările în constituția raselor, de la începutul timpului istoric, 
sub influența circumstanțelor indicate aici, nu par să fi avut importanța 
care ar trebui să li se atribuie pentru a explica satisfăcător asemenea 
profunde diferențe. Veţi înțelege îndată. 

Presupun că două triburi, încă asemănătoare tipului primitiv, locu- 
iesc unul într-un ținut muntos, situat în interiorul unui continent, altul 
pe o insulă din regiunea maritimă. Aerul va fi cu totul diferit pentru cele 
două populaţii, la fel și hrana. Dacă, în plus, atribui hrană din belșug 
uneia, precară celeilalte, dacă o plasez pe prima sub acțiunea unui cli- 
mat rece, iar pe cealaltă sub un soare tropical, e sigur că voi fi acumulat 
contrastele locale esenţiale. Curgerea timpului adăugându-și forțele 
activității naturale a agenţilor fizici, încetul cu încetul cele două grupuri 
vor sfârși prin a căpăta câteva caracteristici proprii care le vor deosebi. 
Dar, chiar și la capătul mai multor secole, nimic esenţial, organic nu se 
va fi schimbat în conformaţia lor; iar dovada este că întâlnim popoare 
separate printr-o întreagă lume, plasate în condiţii de climă și de exis- 
tentă foarte diferite, ale căror tipuri seamănă totuși perfect. Toţi etnolo- 
gü sunt de acord. S-a dorit chiar ca hotentoții să devină colonie chineză, 
într-atâta semănau cu locuitorii Imperiului Celest, supoziție de altfel in- 
acceptabilă. La fel, descoperim o mare asemănare între portretul vechi- 
lor etrusci, așa cum nea rămas el, și araucanii din America meridiona- 
lă. Faţa, formele corpului indienilor cherokee par să se confunde cu 
cele ale mai multor populații italiene, cum sunt calabrezii. Fizionomia 
ascuțită a locuitorilor din Auvergne, mai ales a femeilor, este mai apro- 
piată de cea a triburilor indiene din America de Nord decât de caracte- 
rul comun al populațiilor europene. Astfel, din moment ce, în climate 
îndepărtate și diferite și în condiții de viață atât de puţin asemănătoare, 
natura poate produce tipuri asemănătoare, e clar că nu agenții exteriori 
care acționează azi își impun caracteristicile lor tipurilor umane. 

Totuși, trebuie să recunoaștem că circumstanțele locale pot cel pu- 
țin să favorizeze intensitatea mai mare sau mai mică a nuanțelor pielii, 
tendința spre obezitate, dezvoltarea relativă a mușchilor pectorali, alun- 
girea membrelor inferioare sau a brațelor, măsura forței fizice. Dar, încă 
o dată, nimic esenţial; a judeca după micile modificări pe care aceste 
cauze, atunci când își schimbă natura, le aduc conformaţiei indivizilor 
nu e credibil, iar faptul că ele nu au exercitat o mare acțiune e o dovadă 
în plus. 

Dacă nu știm ce revoluţii au putut surveni în organizarea fizică a po- 
poarelor până în zorii istoriei, putem cel puțin să remarcăm că această 
perioadă nu cuprinde, aproximativ, decât jumătate din vârsta atribuită 
speciei noastre; și dacă timp de trei sau patru mii de ani întunericul este 
de nepătruns, ne rămân alți trei mii de ani, la începuturile cărora putem 
situa câteva naţiuni; totul dovedește că rasele cunoscute atunci și răma- 
se, de atunci, într-o stare de relativă puritate nu și-au schimbat aspectul 
în mod notabil, chiar dacă unele nu mai locuiesc în aceleași ținuturi, ne- 
maifiind supuse, prin urmare, acelorași cauze exterioare. li voi da ca 

exemplu pe arabi. Așa cum îi reprezintă monumentele egiptene, tot 
așa îi găsim și azi, nu doar în deserturile aride ale ținuturilor lor, ci și în 
locurile fertile, adesea umede, din Malabar și de pe coasta Coromandel, 
în insulele din Marea Indiei, în mai multe locuri de pe coasta septentrio- 
nală a Africii, unde sunt, într-adevăr, mai amestecați decât oriunde altun- 
deva, iar urma lor se mai întâlnește și în câteva părți din Rousillon, din 
Languedoc și de pe țărmul spaniol, chiar dacă s-au scurs aproape două 
secole de la invazia lor. Influență mediilor, dacă avea, așa cum se presu- 
pune, puterea de a face și de a desface limitele organice, n-ar fi lăsat să 
existe o asemenea longevitate a tipurilor. Schimbându-si locul, descen- 
denții ramurii ismaelite și-ar fi schimbat și conformaţia. 

După arabi, îi voi cita pe evrei, încă și mai remarcabili în această 
privință, pentru că au emigrat în climate extrem de diferite de cel al 
Palestinei și pentru că nu și-au păstrat nici vechiul lor mod de viață. 
Tipul lor a rămas totuși asemănător cu el însuși, suferind doar schim- 
bări cu totul neînsemnate, care nu au fost suficiente, la nici o latitudine, 
în nici o ţară, pentru a altera caracterul general al rasei. Așa cum îi ve- 
dem pe războinicii rehabiți din deșerturile arabe, tot așa sunt și pașnicii 
israeliți portughezi, francezi, germani și polonezi. Am avut ocazia de a 
examina un om aparținând acestei categorii. Forma feței sale îi trăda 
perfect originea. Mai ales ochii săi erau de neuitat. Acest locuitor din 
nord, ai cărui strămoși direcți trăiau, de mai multe generații, între ză- 
pezi, părea că mai ieri a fost ars de soarele Siriei. Astfel, trebuie să ad- 
mitem că fata semitului a păstrat, în trăsăturile sale principale și carac- 
teristice, aspectul pe care-l avea în picturile egiptene executate acum 
mai bine de trei sau patru mii de ani, iar acest aspect se regăsește, în 
circumstanțele climaterice cele mai diverse, ca fiind la fel de frapant 
și de recognoscibil. Identitatea între strămoși și urmași nu se limitează 
la trăsăturile fizice: ea persistă și în conformația membrelor, și în tem- 
perament. Evreii germani sunt, în general, mai scunzi, și prezintă o 
structură mai fragilă decât oamenii de rasă europeană, printre care 
trăiesc de secole. În afară de aceasta, vârsta nubilității este, la ei, mult 
mai precoce decât a compatrioților lor de altă rasă. 

Iată o aserțiune diametral opusă sentimentului domnului Prichard, 
Acest fiziolog, în zelul său de a demonstra unitatea speciei, încearcă să 
arate că perioada pubertăţii, la ambele sexe, este aceeași pretutindeni și 
pentru toate rasele. Motivele pe care le invocă sunt extrase din Vechiul 
Testament în privința evreilor și, pentru arabi, din legea Coranului prin 
care vârsta căsătoriei pentru femei era la cincisprezece și chiar la opt- 
sprezece, în opinia lui Abu-Hanifah*. 


* Abu-Hanifah — comentator al Coranului, fondator al scoli hanafite; a predat drep- 
tul musulman la Kufa în secolul al VIlHea (n. reġ). 

Aceste două argumente par discutabile. Mai întâi, mărturiile biblice 
nu sunt admisibile în acest domeniu pentru că expun adesea fapte în 
afara mersului obișnuit al lucrurilor, de pildă nașterea Sarei, survenită 
la bătrâneţe și când Avraam însuși avea o sută de ani, e un eveniment 
pe care un raționament obișnuit nu se poate baza. Trecând la opinia 
şi la prescripțiile legii musulmane, voi remarca faptul că, în realitate, 
Coranul nu a avut doar intenția de a constata aptitudinea fizică înainte 
de a autoriza căsătoria, ci a vrut și ca o femeie să fie suficient de inteli- 
gentă și de educată pentru a fi capabilă să înțeleagă îndatoririle unei 
stări atât de serioase. Dovadă faptul că Profetul are grijă să ordone, pen- 
tru tinerele fete, continuarea educației religioase până la nuntă. Din 
acest punct de vedere, era mai simplu ca acest moment să fie întârziat 
pe cât posibil, legislatorul considerând foarte important să dezvolte 
rațiunea înainte ca ea să se arate la fel de grăbită în hotărâri pe cât este 
natura în ale sale. Asta nu e tot. Împotriva mărturiilor serioase pe care 
le invocă domnul Prichard există altele mai concludente, chiar dacă 
mai frivole şi care tranșează problema în favoarea opiniei mele. 

De obicei poeții, în poveștile lor de dragoste, își arată eroinele în 
floarea frumuseţii lor, fără a se preocupa de dezvoltarea morală, iar 
poeții orientali au avut mereu amante mai tinere decât vârsta indicată 
de Coran. Zelika, Leila nu au nici paisprezece ani. În India, diferența e 
şi mai marcată. Sakuntala ar fi în Europa o fată foarte tânără, un copil. 
Cea mai frumoasă vârstă a dragostei pentru o femeie din acea ţară este 
de la nouă la doisprezece ani. Iată deci o opinie generală, bine stabilită 
şi admisă la rasele indiană, persană și arabă, că primăvara vieţii, la femei, 
e o epocă puțin precoce pentru noi. Mult timp, scriitorii noştri au fost 
de acord în această'privinţă cu vechile modele ale Romei. Romanii, în 
acord cu institutorii lor greci, acceptau vârsta de cincisprezece ani pen- 
tru maturitate. De când ideile din nord ne-au influențat literatura, n-am 
mai văzut în romane decât adolescenţi de optsprezece ani și mai mult. 

Dacă, acum, ne întoarcem la argumente mai puţin vesele, vom găsi 
la fel de multe. In afară de ceea ce am spus mai devreme despre evreii 
germani, putem spune că, în mai multe părți ale Elveţiei, dezvoltarea 
fizică a populaţiei este atât de lentă, încât, pentru bărbaţi, ea nu se sfâr- 
șește nici ia douăzeci de ani. O altă serie de observații, foarte uşor de 
abordat, o oferă țiganii. Indivizii de această rasă au aceeași precocitate 
fizică precum hindușii, părinţii lor; sub cerurile mai aspre, în Rusia, în 
Moidova, îi vedem păstrându-şi, o dată cu noțiunile și obiceiurile stră- 
vechi, aspectul, forma feței și proporțiile corporale ale unor paria. Nu 
pretind totuși să-l combat pe domnul Prichard în toate privințele. Una 
din observațiile pe care mă grăbesc să le adopt este că „diferenţa de 
climă nu are decât puţin sau deloc efect asupra schimbărilor fizice care 

se produc în timp în constituția umană“. Această remarcă este fondată 
și nu voi căuta s-o infirm, limitându-mă la a adăuga că ea pare să contra- 
zică putin principiile susținute de savantul fiziolog și anticar american. 

Cheia discuţiei o constituie chestiunea permanenţei tipurilor. Dacă 
e demonstrat că rasele umane sunt, fiecare, închise într-un fel de indivi- 
dualitate din care nimic în afară de amestec nu le poate scoate, atunci 
doctrina partizanilor unităţii e în impas şi nu poate să nu recunoască 
faptul că, din moment ce tipurile sunt ereditare, constante, permanente, 
în ciuda climatelor și a timpului, umanitatea nu e mai puțin împărțită, în 
mod definitiv, decât dacă distincţiile specifice ar proveni dintr-o diversi- 
tate primitivă de origini. 

Ne este ușor să sustinem, de-acum înainte, această aserțiune atât de 
importantă. Am văzut că ea se bazează pe mărturiile sculpturilor egip- 
tene, în ceea ce-i priveşte pe arabi, și pe observarea evreilor și a țigani- 
lor. Neam priva fără motiv de un ajutor prețios dacă nu neam aminti, 
în același timp, că picturile din templele și mormintele din valea Nilului 
atestă și ele permanenta tipului negru cu părul cret, cu prognatism și 
buze groase și că descoperirea recentă a basoreliefurilor de la Khorsa- 
bad, venind să confirme ceea ce arătau deja monumentele figurative 
din Persepolis, stabileşte, la rândul său, în mod incontestabil, identita- 
tea fiziologică a populațiilor asiriene cu acele națiuni care ocupă acum 
același teritoriu. 

Dacă am avea documente asemănătoare pentru un număr mai mare 
de rase care mai există încă, rezultatele ar rămâne aceleași, iar perma- 
nenta tipurilor ar fi încă o dată demonstrată. E suficient totuși că am 
stabilit acest lucru pentru toate cazurile în care studiul este posibil. 
Acum nu mai rămâne decât ca adversarii să propună obiecții. 

Le lipsesc însă resursele și, încercând să se apere, se contrazic pe 
ei înşişi de la primele cuvinte sau intră în contradicţie cu realitățile cele 
mai evidente. Astfel, ei afirmă că evreii s-au schimbat după climă, iar 


faptele demonstrează contrariul. Argumentul lor este că există în Ger- * 


mania mulți israeliți blonzi cu ochi albaștri. Pentru ca această afirmaţie 
să aibă valoare, din punctul lor de vedere, ar trebuie ca clima să fie re 
cunoscută ca fiind cauza unică sau măcar principală a acestui fenomen, 
și chiar savanții din această școală afirmă, pe de altă parte, că'culoarea 
pielii, a părului și a ochilor nu depinde în nici un mod de situația geo- 
grafică, nici de influența căldurii sau a frigului. Ei semnalează, pe bună 
dreptate, ochi albaștri și păr blond la singalezi, la care observă chiar și o 
mare varietate de culori ale pielii, de la brun închis la negru. Pe de altă 
parte, ei recunosc că samoiezii și tungușii, chiar dacă trăiesc pe țărmu- 
rile Mării Îngheţate, au un ten foarte închis. Climatul nu are deci nici o 
influență asupra culorii pielii, a părului și a ochilor. Trebuie de-acum să 

privim aceste aspecte fie ca indiferente în sine, fie ca anexate rasei şi, de 
vreme ce ştim cu precizie că părul roșu nu e și n-a fost niciodată rar în 
Orient, nimeni nu poate fi surprins să-l vadă azi la evreii germani. Nu e 
nimic de stabilit aici, nici permanenta tipurilor, nici-contrariul. 

Partizanii unității nu sunt mai fericiţi nici când apelează la ajutorul “ 
dovezilor istorice. Nu dau decât două: una se aplică turcilor, cealaltă 
maghiarior. Pentru primii, originea asiatică e considerată indiscutabi- 
lă. Se crede că la fel este și legătura lor strânsă cu ramurile finice ale 
ostiak-ilor și laponilor. Deci au avut iniţial fața galbenă, pomeții ieșiți 
în afară, talia mică a mongolilor. Stabilind aceasta, ne întoarcem spre 
descendenţii lor actuali și, văzându-i pe aceștia cu aspectul lor european, 
cu barba deasă și lungă, ochii migdalați și nu oblici, conchidem victo- 
rioși că rasele nu sunt permanente, de vreme ce turcii s-au transformat 
astfel. „Intr-adevăr, spun partizanii unității, unele persoane pretind că au 
avut loc amestecuri cu familiile greacă, georgiană și circaziană. Dar. 
adaugă ei, aceste amestecuri n-au putut fi decât parțiale: nu toți turcii 
erau destul de bogați pentru a-și cumpăra femei din Caucaz; nu toți 
aveau haremuri cu sclave albe și, pe de altă parte, ura grecilor față de 
cuceritorii lor și antipatiile religioase n-au favorizat alianțele, atâta vre 
me cât cele două popoare, chiar dacă trăind împreună, sunt și azi la fel 
de separate ca în prima zi a cuceririi.“* 

Aceste argumente sunt mai degrabă specioase decât solide. Nu pu 
tem admite decât sub beneficiu de inventar originea finică a rasei turce. 
Această origine n-a fost demonstrată, până acum, decât printr-un singur 
argument: înrudirea limbilor. Voi stabili nfai jos în ce măsură acest argu- 
ment izolat lasă loc îndoielii și criticilor. Presupunând, totuși, că fonda- 
torii națiunii au aparținut tipului galben, abundă mijloacele de a stabili 
că au avut cele mai bune motive să se îndepărteze de el. 

Intre momentul în care primele hoarde turanice au coborât spre sud- 
vest și ziua în care au cucerit cetatea lui Constantin, între aceste două 
date separate de atâtea secole s-au petrecut multe evenimente; turcii 
occidentali au avut sorți diferite. Rând pe rând învingători și învinși, 
sclavi sau stăpâni, ei s-au instalat în mijlocul unor naţii foarte diferite. 
După cronicari, strămoșii lor oguzi, coborâți din munții Altai, trăiau, în 
vremea lui Avraam, în stepele imense ale Asiei înalte care se întind de 
la Katai la lacul Aral, din Siberia în Tibet, chiar pe vechiul și misteriosul 
teritoriu unde trăiau încă în acea epocă numeroase popoare germanice. 
Situaţie destul de neobișnuită: îndată ce scriitorii Orientului au început 
să vorbească despre popoarele din Turkestan, a fost pentru a le lăuda 
frumusețea staturii și a chipului lor. În privinţa aceasta, toate hiperbolele 


* „Ethnology or the Science of Races“, „Edinburgh Review“, octombrie 1848 (n. a). 

le sunt familiare, și cum acești scriitori aveau sub ochi, pentru a le servi 
drept termen de comparaţie, cele mai frumoase tipuri ale lumii vechi, 
nu e prea probabil că s-au entuziasmat la vederea unor creaturi incon- 
testabil urâte și respingătoare cum sunt, de obicei, indivizii de sânge 
mongol. Astfel, în ciuda lingvisticii, poate prost aplicate, ar fi ceva de 
spus pe acest subiect. Să admitem totuși că oguzii din Altai au fost, cum 
se presupune, un popor finic şi să mergem mai departe la epoca musul- 
mană în care triburile turce se stabiliseră în Persia și în Asia Mică sub 
diferite denumiri și în situații la fel de variate. 

Osmaniâii nu existau încă, iar seldjukizii din care trebuie să descin- 
dă erau deja amestecați în mare masură cu rase islamice. Prinții acestei 
naţiuni, ca Ghaiaseddin-Kaihosraw în 1273, se căsătoreau în libertate cu 
femei arabe. Făceau chiar mai mult, de vreme ce mama unui alt dinast 
seldjukid, Aseddin, era creștină; și, din moment ce capii, care în orice 
ținut au mai multă grijă decât vulgul pentru păstrarea purității genealo- 
gice se arătau atât de lipsiți de prejudecăți, putem măcar să presupunem 
că nici supușii nu erau mai scrupuloși. Cum raidurile lor permanente le 
dădeau ocazia să aducă sclavi de pe vastul teritoriu pe care-l parcurgeau, 
nu există nici o îndoială că în secolul al XIII-lea vechea ramură oguză, 
căreia îi aparțineau mai de departe seldjukizii din Rumelia, era impreg- 
nată de sânge semitic. 

Din această ramură a ieșit Osman, fiul lui Ortoghrul și părintele os- 
manlâilor. Familiile adunate în jurul cortului său erau puțin numeroase. 
Armata sa nu valora mai mult decât o bandă, și dacă primii succesori ai 
acestui Romulus rătăcitor au reușit să o mărească, au făcut-o utilizând 
procedeul practicat de fratele său, Remus, adică deschizându-și cortu- 
rile pentru toţi cei care voiau să intre. 


Presupun că ruina imperiului seldjukid le-a oferit recruți din rasa lor. - 


Această rasă era destul de alterată, se vede; de altfel, resursele i-au fost 
insuficiente, fiindcă din acel moment turcii au pornit la vânătoare de 
sclavi în scopul declarat de a-și îngroșa rândurile. La începutul secolului 
al XIV-lea, Urkan, sfătuit de Khalil Tjendereli cel Negru, a instituit miliția 
ienicerilor. La început, n-au fost decât o mie, dar sub Mohamed al IV-lea 
noile miliții numărau o sută patruzeci de mii de soldaţi și cum, până în 
acea epocă, se avusese grijă să nu fie printre ei decât copii creștini luați 
din Polonia, din Germania și Italia sau recrutați din partea europeană a 
Turciei, apoi convertiți la islamism, au fost cel puţin cinci sute de mii de 
capi de familie care, într-o perioadă de patru secole, au infuzat sânge 
european în venele națiunii turce. 

Adaosurile etnice nu se opresc aici. Pirateria, practicată la scară lar- 
gă în tot bazinul Mediteranei, avea mai ales ca scop umplerea haremu- 
rilor și, ceea ce e și mai concludent, nu era bătălie dusă și câștigată care 

să nu mărească la rândul său numărul credincioșilor. O bună parte din 
bărbaţii luati prizonieri se lepădau de credință și intrau în rândul turci- 
lor. Apoi, împrejurimile câmpului de bătălie ofereau toate femeile pe 
care învingătorii le puteau lua. Adesea, această pradă era atât de abun- 
dentă, încât era dificil de plasat: se schimba cea mai frumoasă fată pen- 
tru o cizmă. Adăugând aceste observaţii la cifra binecunoscută a popu- 
latiei turce, atât în Asia, cât şi în Europa, care n-a depășit niciodată 12 
milioane, suntem convinși că chestiunea permanenței tipului n-are ni- 
mic de-a face, ca argument pro sau contra, cu istoria unui popor atât de 
amestecat ca turcii. Şi acest adevăr este atât de evident încât întâlnind, 
așa cum se întâmplă adesea, la indivizii osmanlâi căteva trăsături recog- 
noscibile ale rasei galbene, nu trebuie să atribuim acest fapt originii 
finice directe, ci pur și simplu efectelor unei alianțe slave sau tătare adu- 
când, la mâna a doua, ceea ce ea însăși a primit ca străin. lată ceea ce 
putem observa asupra etnologiei otomanilor. Trec acum la maghiari. 

Pretențiile partizânilor unității sunt fondate pe raționamentul urmă- 
tor: „Maghiarii sunt de origine finică, înrudiți cu laponii, cu samoiezii, 
cu eschimoșii, toti scunzi, cu fețe late și pomeți proeminenți, cu pielea 
galbenă sau brun murdar. Totuşi maghiarii au o statură înaltă și bine 
legată, membre lungi, suple și viguroase, trăsături asemănătoare celor 
ale popoarelor albe și de o evidentă frumusețe. Finicii au fost întotdeau- 
na slabi, nu prea inteligenți, oprimaţi. Printre cuceritorii lumii, maghia- 
rii dețin un rang ilustru. Au luat sclavi, dar nu au fost sclavi; deci, de 
vreme ce maghiarii sunt finici și diferă fizic și moral de toate celelalte 
ramuri din tulpina lor primitivă, înseamnă că s-au schimbat enorm.“* 

Schimbarea, dacă ar fi avut loc, ar fi fost extraordinară și inexplica- 
bilă, chiar pentru partizanii unității, chiar dacă presupunem că grupu- 
rile sunt dotate cu o mobilitate excesivă; căci metamorfoza ar fi avut loc 
între sfârșitul secolului al IX-lea și epoca noastră, adică în doar opt sute 
de ani în care, după cum se știe, compatrioții sfântului Ștefan s-au ames- 
tecat destul de puţin cu naţiunile în mijocul cărora au trăit. Din fericire 
pentru bunul simț comun, nu trebuie să ne mirăm, de vreme ce raţio- 
namentul pe care voi combate, de altfel perfect, păcătuiește în punctul 
său esențial; ungurii nu sunt finici. 

Într-o notă foarte bine scrisă, domnul A. de Gerando** a distrus teo- 
riile lui Schlozer și ale partizanilor săi*** și a dovedit, prin argumentele 


* „Ethnology or the Science of Races“, „Edinburgh Review“, p. 439 (n. a.). 
** Essai historique sur l'origine des Hongrois, Paris, in octavo, 1844 (n. a.). 
*** Kurd von Schlozer — autor al lucrării Premiers Habitants de la Russie: Finnois, 
Slaves, Scythes et Grecs. Essai historique et geographique, Paris, 1846. „Parti- 
zanii“ săi sunt Reiff, Rabbe şi Kharamzin (n. red.). 

cele mai solide, extrase din istorici greci şi arabi, prin opinia analiştilor 
unguri, prin fapte constatate și date care sfidează toată critica, în fine 
prin argumente filologice, înrudirea secuilor cu hunii și identitatea pri- 
mitivă a tribului transilvan cu ultimii invadatori ai Panoniei. Ungurii sunt 
deci huni. 

Aici intervine o nouă obiecţie. Se va spune câ pentru maghiari re- 
zultă o înrudire diferită, dar nu mai putin apropiată cu rasa galbenă. E 
o eroare. Dacă numele de huni este numele unei națiuni, el este și, isto- 
ric vorbind, un nume colectiv, care nu desemnează o rasă omogenă. 
In mulțimea de triburi înrolate sub stindardul strămoșilor lui Attila se 
distingeau, între altele, anumite bande numite hunii albi, în care predo- 
mina elementul germanic. 

Într-adevăr, contactul cu grupurile galbene le alterase puritatea sân- 
gelui: dar e și ceea ce mărturisește cu sinceritate faţa putin unghiulară 
şi osoasă a maghiarilor. Limba e apropiată de dialectele turce: maghiarii 
sunt deci huni albi și această naţiune, din care s-a făcut impropriu un 
popor galben, pentru că se contopea cu această rasă, prin alianţe volun- 
tare sau forțate, e compusă deci din metiși cu bază germanică. Limba 
are rădăcini și o terminologie cu totul străine de cea a speciei dominan- 
te, așa cum era pentru scitii galbeni, care vorbeau un dialect arian, și 
pentru scandinavii din Neustria care au adoptat, după câțiva ani de cu- 
cerire, dialectul celto-latin al supușilor lor. Nimic în toate acestea nu ne 
autorizează să credem că timpul, efectul climei diferite sau al schimbării 
obiceiurilor au făcut, dintr-un lapon sau un ostiak, dintr-un tungus sau 
un permian un sfânt Ştefan. In virtutea acestei respingeri a argumente- 
lor prezentate de partizanii unității, conchid că permanenta tipurilor 
raselor este dincolo de orice îndoială, și atât de puternică, de neclintit, 
încât schimbarea cea mai completă de mediu nu o poate distruge, atâta 
timp cât o ramură umană nu se amestecă cu alta. 

Astfel, de orice parte am fi în problema unității sau a multiplicității 
speciilor, diferitele familii sunt azi perfect separate unele de celelalte, 
de vreme ce nici o influenţă exterioară nu le poate face să se adune, 
să se asimileze, să se confunde. 

Rasele actuale sunt deci ramuri distincte ale uneia sau mai multor 
tulpini primitive pierdute, pe care timpurile istorice nu leau cunoscut 
niciodată, ale căror caracteristici, chiar și cele mai generale, nu suntem 
în stare să ni le imaginăm; iar aceste rase, diferind între ele prin formele 
exterioare şi prin proporțiile membrelor, prin structura craniului, prin 
conformația internă a corpului, prin natura sistemului pilos, prin culoa- 
rea pielii etc., nu reușesc să-şi piardă trăsăturile principale decât în urma 
încrucișărilor. 


100 JOSEPH ARTHUR, conte de GOBINEAU 


Această permanenţă a caracteristicilor generice e suficientă pentru 
a produce diferențe radicale și inegalităţi, a le conferi caracterul de legi 
naturale și a aplica vieții fiziologice a popoarelor aceleași distincții pe 
care le voi aplica mai târziu vieții lor morale. 

Pentru că m-am resemnat, din respect pentru un agent științific pe 
care nu-l pot distruge și, mai mult, pentru o interpretare religioasă pe 
care nu îndrăznesc s-o atac, să las la o parte îndoielile vehemente pe 
care le am în chestiunea unităţii primordiale, voi încerca acum să expun, 
pe cât posibil, prin mijloacele care îmi rămân, cauzele probabile ale unor 
diferenţe fiziologice atât de ireconciliabile. 

Nimeni nu va nega faptul că deasupra acestei chestiuni grave pla- 
nează o misterioasă obscuritate, din cauze atât fizice, cât și imateriale. 
Anumite motive aparținând domeniului divin, cărora spiritul înfricoșat 


le simte vecinătatea fără să le ghicească natura, domină cele mai adânci . 


tenebre ale problemei și e foarte verosimil ca agenții tereștri, cărora li 
se cere cheia secretului, să nu fie ei înșiși decât niște instrumente, niște 
resorturi inferioare ale marii opere. Originile tuturor lucrurilor, ale 
tuturor mișcărilor, ale tuturor faptelor sunt nu infinituri mici, cum ne 
amuză adesea să le numim, ci, din contră, atât de imense, atât de vaste 
fată de slăbiciunea noastră, încât putem să le bănuim și să arătăm poate 
că ele există, fără a spera să le putem atinge sau să ni se arate într-un 
mod sigur. Tot așa cum, într-un lanț de fier care trebuie să suporte o 
greutate mare, inelul cel mai apropiat de obiect e adesea cel mai mic, 
tot așa cauza ultimă poate părea adesea insignifiantă, și, dacă o privim 
izolat, uităm lunga serie care o precede și o susţine și care, puternică, 
are capătul dincolo de vederea noastră. Nu trebuie deci, ca în anecdota 
antică, să ne minunăm de puterea petalei de trandafir care face apa să 
se reverse: e mai just să considerăm că accidentul s-a datorat lichidului 
cu care era plin vasul. Să acordăm tot respecul cauzelor prime, genera- 
toare, celeste și îndepărtate, fără de care nimic n-ar exista și care, confi- 
dente ale motivatiei divine, au dreptul la o parte din venerația adusă 
autorului lor omnipotent; totuși, să ne abținem să vorbim aici despre 
ele. Nu doar ieșind din sfera umanului putem spera să întâlnim certitu- 
dini, și ar trebui să ne limităm la a apuca lanțul, dacă nu de ultima și 
cea mai mică verigă a lui, măcar de partea sa vizibilă și tangibilă, fără a 
avea pretenţia, prea dificil de susținut, de a trece dincolo de aceasta. 
Nu e vorba de o lipsă de respect; e, din contră, sentimentul sincer al 
unei slăbiciuni insurmontabile. 

Omul e nou venit pe lume. Geologia, fără a proceda altfel decât prin 
inducti, e drept, uneori cu o insistență remarcabilă, constată absența 
sa din toate formațiunile anterioare ale globului și nu-l întâlnește printre 

fosile. Când, pentru prima dată, strămoșii noștri au apărut pe pământul 
deja bătrân, Dumnezeu, conform cărților sfinte, i-a învăţat că vor fi stă- 
pânii acestuia și că totul se va pleca în fața autorităţii lor. Această promi- 
siune de dominație se adresa mai puţin indivizilor decât descendenților 
lor, căci aceste creaturi slabe păreau a avea puţine resurse, nu voi spune 
pentru a îmblânzi toată natura, măcar pentru a rezista celor mai slabe 
forţe ale sale. În perioadele precedente, Cerurile văzuseră ieșind din lu- 
tul terestru și din apele adânci, ființe impozante în alt mod decât omul. 
Fără îndoială, majoritatea raselor gigantice dispăruseră în revoluțiile 
teribile prin care lumea anorganică a dovedit o putere atât de dispro- 
porționată față de cea a naturii animate. Totuși, un mare număr de ast: 
fel de animale monstruoase mai trăiau încă. Turmele de elefanți și de 
rinoceri bântuiau toate climatele, și chiar mastodontul a lăsat urme ale 
existenţei sale în tradițiile americane. 

Acești monștri întârziaţi erau de ajuns pentru a imprima primilor 
indivizi din specia noastră, o dată cu un sentiment înfricoșat de inferio- 
ritate, gânduri destul de modeste despre problematica lor dominație. 
Şi nu doar animalele trebuiau înfrânte, iar imperiul lor cucerit. Puteau, 
la rigoare, să se lupte cu ele, să-și folosească șiretenia, în lipsa forței și, 
dacă nu să le învingă, măcar să le evite și să fugă de ele. Nu era la fel cu 
această imensă natură care, din toate părțile, înconjura familiile primiti- 
ve și le făcea să simtă din plin înfricoșătoarea ei dominație. Cauzele cos- 
mice cărora trebuie să le atribuim străvechile tulburări mai acționau 
încă, chiar dacă erau mai slabe. Cataclisme parțiale schimbau încă po- 
zițiile relative ale uscatului și oceanelor. Când nivelul mărilor creștea și 
înghițea plaje întinse, când o teribilă erupție vulcanică înălța din adân- 
curi un ținut muntos care venea să se adauge continentului. Lumea era 
încă în formare, iar lehova nu o liniștise spunându-i: totul e bine! 

În această situaţie, condiţiile atmosferice se resimţeau din cauza lip- 
sei generale de echilibru. Luptele între pământ, foc, apă aduceau varia- 
ţii rapide ale umidității, secetei, căldurii, frigului, iar emanaţiile unui 
sol încă fremătând exercitau asupra ființelor o acţiune irezistibilă. Toate 
aceste cauze, învăluind globul într-o atmosferă de luptă, de suferințe, de 
chinuri, măreau presiunea pe care natura o exercita asupra omului, iar 
influența mediilor și a diferențelor climaterice avea, acționând asupra 
strămoșilor noștri, o cu totul altă eficiență decât azi. Cuvier afirmă, în 
al său Discurs asupra revoluțiilor Globului, că starea actuală a forțelor 
anorganice nu ar putea, în nici un fel, să determine convulsii terestre, 
înălțări și alte formaţiuni asemănătoare celor ale căror efecte sunt con- 
statate de geologie. Această natură, atât de teribil dotată, exercita atunci 
asupra ei înseşi şi asupra omului modificări devenite azi imposibile și 

care nu mai sunt posibile nici de-acum încolo. Omnipotenţa ei s-a pier- 
dut, sau mai degrabă a slăbit într-atât, încât, într-o serie de ani însemnând 
jumătatea timpului pe care specia noastră la petrecut pe pământ, ea n-a 
produs nici o schimbare mai importantă, nicidecum una comparabilă 
cu acele trăsături care au separat pentru totdeauna diferitele rase. 

Două puncte sunt neîndoielnice: că principalele diferențe care se 
pară ramurile speciei noastre au fost fixate în prima jumătate a existen- 
tei noastre terestre și apoi că, pentru a concepe un moment în care, în 
această primă jumătate, s-au putut efectua schimbările fiziologice, tre- 
buie să ne întoarcem în timpurile în care influența agenţilor externi a 
fost mult mai activă decât în starea normală a lumii. Această epocă nu 
e alta decât cea din preajma creaţiei, supusă influențelor oribile ale ulti- 
melor tresăriri ale catastrofelor terestre. 

Admiţând doctrina partizanilor unităţii, e imposibil să admitem că 
separarea tipurilor a avut loc la o dată posterioară. 

Nu ar trebui să tinem seama de acele deviații accidentale care se pro- 
duc uneori la anumiți indivizi și care, dacă s-ar perpetua, ar crea în mod 
incontestabil varietăți demne de atenţie. Fără a vorbi de anumite afec- 
țiuni, cum ar fi cocoaşa, au apărut fapte curioase care par, la prima vede- 
re, potrivite pentru explicarea diversității raselor. Pentru a nu cita decât 
unul, domnul Prichard vorbește, după domnul Baker*, despre un om 
cu tot corpul, cu excepția fetei, acoperit cu un fel de carapace de culoare 
închisă, asemănătoare unui neg imens, dur, insensibil și cornos și care, 
tăiată, nu lăsa să curgă nici un pic de sânge. În diferite epoci, acest te- 
gument ciudat, atingând 6 grosime de trei sferturi de deget, se desprin- 
dea, cădea şi era înlocuit de un altul la fel. Acest om a avut patru fii, toți 
asemănători tatălui lor. Unul singur a supraviețuit, dar domnul Baker, 
care l-a văzut în copilărie, nu ne spune dacă a ajuns la maturitate. Con- 
chide doar că, dacă tatăl a putut avea asemenea urmași, s-ar fi putut 
forma o familie aparte, care ar fi conservat un tip special și, cu ajutorul 
timpului și al uitării, această varietate de oameni ar fi fost considerată 
ca având caracteristici specifice. 

Concluzia e admisibilă, doar că indivizii atât de diferiți de caracte- 
rele generale ale speciei nu se perpetuează. Posteritatea lor reintră în 
regula comună, unde se stinge. Tot ceea ce deviază de la ordinea natu- 
rală și normală nu e capabil să păstreze viața. Altfel, accidentele cele mai 
stranii ar fi îndepărtat de mult umanitatea de condiţiile sale fiziologice 
permanente. Trebuie deci să înțelegem că una din condiţiile esențiale, 


* Henry Baker (1702-1774) — naturalist englez care a prezentat în 1731, în fața 
Societăţii Regale de la Londra, „Omul — porc spinos“ (n. red.). 

constitutive, ale acestor anomalii este tocmai caracterul lor tranzitoriu 
și nu putem include în această categorie părul negrului, pielea sa nea- 
gră, culoarea galbenă a chinezului, fața sa lată, ochii oblici. Acestea sunt 
caracteristici permanente care nu au nimic anormal și care, în conse- 
cință, nu provin dintr-o deviație accidentală. 

Să recapitulăm ceea ce am spus până acum. 

În fața dificultăților pe care le prezintă interpretarea cea mai răspân- 
dită a textului biblic și obiecția rezultată din legea generării hibrizilor, 
e imposibil să ne pronunțăm categoric în favoarea multiplicităţii origini- 
lor speciei. 

Trebuie deci să ne mulțumim să atribuim cauze inferioare acestor 
varietăți diferite a căror principală caracteristică este permanenta, per- 
manenţă care nu se poate pierde prin efectele încrucișărilor. Putem 
întrezări aceste cauze în energia climaterică a globului din primele tim- 
puri ale apariției rasei umane. Nu încape îndoială că natura anorganică 
era pe vremea aceea puternică într-un mod în care n-a mai fost de atunci 
și că sub presiunea ei au putut avea loc modificări etnice devenite de-a- 
tunci imposibile. Probabil că ființele expuse acestei acțiuni redutabile 
se pretau mai mult la aceasta decât tipurile actuale. Omul nou creat avea 
forme încă nesigure, poate că nu aparținea în mod clar nici varietăți 
albe, nici celei negre sau galbene. În acest caz, deviațiile care au trans- 
format caracteristicile primitive ale speciei în varietățile de azi au avut 
de parcurs mai puțin drum decât ar face rasa neagră, de exemplu, pen- 
tru a ajunge la cea albă, sau cea galbenă pentru a se confunda cu cea 
neagră. Presupunând acest lucru, ar trebui să ne reprezentăm individul 
adamic la fel de străin de toate grupurile umane actuale; acestea ar fi 
gravitat în jurul său și ar fi fost despărțite între ele de dublul distanței 
existente între el și fiecare din acestea. Ce au conservat indivizii de toa- 
te rasele de la tipul primitiv? Doar caracterele cele mai generale ale spe- 
ciei noastre: vaga asemănare a formelor pe care și cele mai îndepărtate 
tipuri o au în comun; posibilitatea de a-și exprima trebuințele prin sune 
te articulate, dar nimic mai mult. Cât despre trăsăturile mai speciale ale 
acestui prim tip, le-am pierdut pe toate, atât popoarele negre cât și cele 
non-negre; și, chiar dacă am descins din el, am primit ca influențe străi- 
ne tot ceea ce constituie natura noastră proprie și distinctă. De-acum 
încolo, produse totodată ale rasei adamice primitive și ale mediilor cos- 
mogonice, rasele umane n-au mai avut între ele decât raporturi foarte 
slabe, aproape nule. Mărturia perenă a acestei fraternități primordiale 
ar fi posibilitatea de a da naștere unor hibrizi fecunzi, și ar fi singura. 
Nimic mai mult. In același timp în care diferențele mediilor primordiale 
ar fi conferit fiecărui grup caracterul său izolat, formele, trăsăturile și 

culoarea sa în mod permanent, ele ar fi distrus cu siguranţă unitatea 
primitiva, rămasă în stadiul de factor steril în ceea ce priveşte influența 
sa asupra dezvoltării etnice. Permanenta riguroasă, indubitabilă a trăsă- 
turilor şi a formelor, această permanență pe care cele mai vechi docu- 
mente istorice o afirmă și o garantează ar fi cheia, confirmarea acestei 
eterne separări a raselor. 


Capitolul XII 


Cum s-au separat rasele din punct de vedere fiziologic 
și ce varietăți s-au format apoi prin amestecurile lor. 
Ele sunt inegale în forță și în frumusețe 


Trebuie să clarificăm complet chestiunea influențelor cosmogonice, 
de vreme ce argumentele ce reies din ea sunt cele cu care mă mulțu- 
mesc aici. Prima îndoială ce trebuie îndepărtată este următoarea: Cum, 
reuniți într-un punct printr-o origine comună, oamenii au putut fi expuși 
unor acţiuni fizice total diferite? Și dacă grupurile lor, atunci când dife- 
renţele de rasă începuseră deja, erau destul de numeroase pentru a se 
răspândi în climate diverse, cum se face că, având de luptat cu dificul- 
tăți imense, ca traversarea de păduri adânci și de locuri mlăștinoase, de 
deserturi de nisip sau de zăpadă, traversări de fluvii, ajungând la lacuri 
și oceane, au reușit să întreprindă călătorii pe care omul civilizat, cu toa- 
tă puterea sa, nu le face decât cu mare greutate? Pentru a răspunde la 
aceste obiecții, trebuie să examinăm care a fost primul spațiu al speciei. 

O noţiune foarte veche, și adoptată de mari spirite ale timpurilor 
moderne, ca Georges Cuvier, este că diferitele sisteme de munţi ar fi 
trebuit să servească drept punct de pornire pentru anumite categorii 
de rase. Astfel, albii și chiar anumite varietăţi africane care, prin forma 
craniului, se apropie de proporțiile familiei noastre, ar fi avut ca primă 
reședință Munţii Caucaz. Rasa galbenă ar fi descins din înălțimile în- 
gheţate din Altai. La rândul lor, triburile de negri şi-ar fi construit prime- 
le adăposturi și ar fi încercat primele migrații pe versanții meridionali 
ai Muntilor Atlas; în acest mod, tot ceea ce ar fi cunoscut cel mai bine 
timpurile originare ar fi fost aceste locuri de temut, greu accesibile, pline 
de orori, de torenti, de caverne, gheţuri, zăpezi eterne, prăpăstii de ne- 
trecut, în timp ce, pentru strămoșii noștri, toate terorile necunoscutului 
s-ar fi aflat în câmpiile dechise, pe malurile fluviilor, lacurilor și mărilor. 

Primul motiv care pare să-i fi condus pe vechii filosofi la aceasta teo- 
rie, şi pe moderni la reînnoirea ei, e ideea că, pentru a traversa marile 
crize fizice ale globului, specia umană a trebuit să se refugieze pe vâr- 
furi, unde valurile potopurilor nu o puteau ajunge. Dar această aplicare 
mărită și generalizată a tradiţiei Araratului, chiar dacă e potrivită pentru 
epocile posterioare timpurilor primitive, când populațiile acoperiseră 
deja fata pământului, devine inadmisibilă pentru timpurile în care spe- 
cia a trebuit să se nască în calmul relativ al naturii şi, în treacăt fie spus, 
ea este contrară noțiunilor de unitate a speciei. In plus, munţii au fost 
întotdeauna, din cele mai vechi timpuri, obiectul unor temeri, al unui 
respect superstițios. Toate mitologiile și-au plasat aici reședințele zeilor. 
Grecii și brahmanii și-au visat adunările divine pe culmea noroasă a 
Olimpului şi pe muntele Meru; pe înălțimile Caucazului și-a primit Pro- 
meteu pedeapsa misterioasă a unei crime și mai misterioase; dacă oa- 
menii ar fi început prin a locui în aceste refugii înalte, e putin probabil 
ca imaginaţia lor să le fi văzut înalte încât să ajungă până la cer. Venerăm 
la un nivel mediocru ceea ce am văzut, cunoscut, călcat în picioare: n-ar 
mai fi existat divinități decât în ape și pe câmpii. Sunt deci de părerea 
contrarie, presupunând că ţinuturile deschise și plate au fost martorii 
primilor pași ai oamenilor. In sensul acesta merg și noțiunile biblice*; 
din momentul în care primul sălaș e stabilit astfel, dificultățile migrați- 
ilor s-au diminuat sensibil, căci terenurile plate, în general străbătute de 
fluvii, sfârșesc în mări şi nu mai e nevoie să ne preocupăm de traversa 
rea mai dificilă a pădurilor, deserturilor și marilor mlaștini. 

Există două feluri de migrații: unele voluntare, de care nu e vorba 
decât în epocile de geneză; celelalte sunt neprevăzute şi mai probabile 
la sălbaticii neîndemânatici și imprudenți decât la națiunile evoluate. E 
suficientă o familie pe o plută în derivă, câțiva nefericiți surprinși de flux, 
ținându-se de trunchiuri de copaci și duși de curent pentru a oferi mo- 
tivul unei transplantări îndepărtate. Cu cât omul e mai slab, cu atât mai 
mult e jucăria forțelor anorganice. Cu cât are mai puțină experiență, cu 
atât e mai mult sclavul accidentelor pe care nu știe să le prevină și să le 
evite. Se cunosc exemple frapante ale usurintei cu care unele ființe din 
specia noastră au fost transportate, impotriva voinţei lor, la distanțe con- 
siderabile. Astfel, se povestește că în 1696 două pirogi din Ancorso, în 


+ „Apoi Domnul Dumnezeu a sădit o grădină în Eden, spre răsărit, și a pus acolo 
pe omul pe care! zidise“ (Facerea, 2, 8). „Și din Eden ieşea un râu, care uda raiul, 
iar de acolo se împărțea în patru brate“ (Facerea, 2, 10). „Şi a luat Domnul Dum- 
nezeu pe omul pe care-l făcuse și l-a pus în grădina cea din Eden, ca s-o lucreze 
şi s-o păzească“ (Facerea, 2, 10) (n. a.). Traducerea versetelor este extrasă din 
Biblia editată cu aprobarea Sfântului Sinod, de Societatea Biblică Interconfesio- 
nală din România, 1988 (n. red.). 

care erau treizeci de sălbatici, bărbaţi și femei, au fost surprinse de vre- 
mea rea și, după ce au plutit câtva timp în derivă, au ajuns în cele din 
urmă într-una din insulele Filipine, Samal, la o distanţă de trei sute de 
leghe de punctul din care porniseră. Alt exemplu: patru băștinași din 
Ulea, aflându-se într-o barcă, au fost luaţi de o rafală de vânt, au rătăcit 
opt luni pe mare și au sfârșit prin a ajunge într-una din insulele Radack, 
la extremitatea orientală a arhipelagului Carolinelor, făcând astfel invo- 
luntar o traversare de 550 de leghe. Acești nefericiti au trăit doar cu peş- 
te și strângeau picăturile de ploaie cu cea mai mare grijă. Când această 
resursă le lipsea, plonjau pe fundul mării şi beau acea apă care, se spu- 
ne, este mai puțin sărată. E de înțeles că, ajunși la Radack, acești patru 
navigatori erau într-o stare deplorabilă; totuși, și-au revenit destul de 
repede. 

Aceste două exemple sunt suficiente pentru a admite ideea unei rapi- 
de difuzii a anumitor grupuri umane în climate foarte diferite, și sub in- 
fluenta unor circumstanțe locale opuse. Dacă, totuși, e nevoie și de alte 
dovezi, putem vorbi despre ușurința cu care insectele, moluștele, plan- 
tele se răspândesc peste tot şi nu e necesar să demonstrez că ceea ce 
se întâmplă pentru categoriile de ființe pe care leam numit este, pe 
bună dreptate, mai ușor pentru om. Molușştele terestre sunt duse în 
mare prin distrugerea falezelor, apoi purtate de curenți pe plaje înde- 
părtate. Zoofitele, lipite de cochilia moluștelor, sau lăsându-și mugurii 
să plutească pe suprafață oceanului, stabilesc colonii îndepărtate acolo 
unde sunt purtate de vânturi; și chiar acei arbori de specii necunoscu- 
te, acele grinzi sculptate care, în secolul al XV-lea, eșuau, după ce trecu- 
seră atâta timp neobservate, pe coastele Canarelor și, servind de text 
meditațiilor lui Cristofor Columb, au contribuit la descoperirea Lumii 
Noi, purtau probabil pe suprafața lor ouă de insecte, pe care căldura 
unei seve noi trebuia să le facă să scoată pui departe de locul lor de ori- 
gine și de locul unde trăiau congenerii lor. 

Nu e deci greu de conceput că primele familii umane ar fi putut lo- 
cui în climate foarte diverse, în locuri foarte îndepărtate unele de altele. 
Dar, pentru ca temperatura și condiţiile locale care rezultă din aceasta 
să fie diverse, nu e necesar, nici în stadiul actual în care se află globul, 
ca locurile să se afle la mare distanţă. Fără a vorbi de țările muntoase 
precum Elveția unde, pe o distanță de una sau două leghe de teren, 
condițiile de atmosferă și de sol variază într-atât, încât acolo găsim în- 
gemănate, într-un fel, flora Laponiei și cea a Italiei meridionale; fără a 
aminti că în Isola Madre, pe lacul Maggiore, cresc portocali, cactuși 
uriași și palmieri pitici, cu vedere la Simplon, toată lumea știe cu cât 
temperatura din Normandia este mai aspră decât cea din insula Jersey. 

Într-un triunghi strâmt, și fară a fi nevoie să apelăm la studierea diferem 
telor de relief, coastele noastre vestice oferă spectacolul cel mai variat 
în materie de existente vegetale. 

Care trebuie să fi fost valoarea contrastelor, pe un spațiu mai re 
strâns, în epocile nesigure în care se năștea specia noastră! Același 
loc devenea cu ușurință teatrul celor mai mari revoluții atmosferice, 
când marea se apropia sau se îndepărta prin inundarea sau secarea 
regiunilor învecinate; în timp ce munții se înălțau, dintr-o dată, în mase 
enorme, sau scădeau la nivelul obișnuit al globului, lăsând câmpii acolo 
unde le fuseseră crestele; când, în sfârșit, tresăririle din axa pământului 
şi, prin urmare, în echilibrul general și în înclinația polilor pe ecliptică, 
veneau să tulbure economia generală a planetei. 

Trebuie astfel să considerăm eliminată orice obiecție bazată pe difi- 
cultatea schimbării locurilor și temperaturilor la începuturile lumii și 
nimic nu se opune posibilității ca familia umană să-și fi întins foarte de- 
parte unele din grupurile sale sau, păstrându-e unite într-un spațiu des- 
tul de restrâns, să le fi văzut suferind influențe multiple. Astfel s-ar fi 
putut forma tipurile secundare din care au descins ramurile actuale ale 
speciei. Cât despre primul om, cel adamic, de vreme ce = imposibil să 
știm ceva despre caracteristicile sale specifice, după cum nu cunoaștem 
nici cât a păstrat sau pierdut din asemănarea cu el fiecare din familii, să-l 
lăsăm în afara controversei. Astfel, în analiza noastră, nti'vom merge 
mai departe de rasele formate în a doua etapă. 

Aceste rase bine definite sunt, după părerea mea, trei: albă, neagră 
și galbenă. Dacă utilizez denominații legate de culoarea pielii, nu e pen- 
tru că găsesc expresiile juste sau fericite, căci cele trei categorii despre 
care vorbesc nu au ca trăsătură distinctivă culoarea pielii, întotdeauna 
cu multiple nuanţe, și am văzut mai sus că era vorba de elemente de 
conformaţie și mai importante. Dar, ca să nu inventez eu termeni noi, 
ceea ce nu cred că am dreptul să fac, mă rezum la a alege, din termino- 
logia uzuală, numele nu cele mai bune, ci mai puţin defectuoase decât 
altele; le prefer clar pe cele utilizate aici și care, după un avertisment 
prealabil, sunt destul de inofensive, tuturor acelor apelative luate din 
geografie sau din istorie care au adus atâta dezordine pe un teren des- 
tul de confuz el însuși. Astfel avertizez, o dată pentru totdeauna, că înțe- 
leg prin albi acei oameni care sunt numiţi și de rasă caucaziană, semi- 
tică, iafetică. li numesc negri pe hamiți și galbeni pe cei din ramura 
altaică, mongolă, finică, tătară. Acestea sunt cele trei elemente pure și 
primitive ale umanităţii. Nu există motive pentru a admite cele douăzeci 
și opt de varietăţi ale lui Blumenbach, nici pe cele șapte ale domnului 
Prichard, ambele clasând în rândurile lor hibrizi notorii. Fiecare din 

cele trei tipuri originare, în particular, nu va prezenta probabil niciodată 
o unitate perfectă. Marile cauze cosmogonice n-au creat doar varietăți 
distincte în interiorul speciei: ele au și determinat, acolo unde au actio- 
nat, în sensul celor trei varietăți principale, apariția mai multor genuri 
care posedă, în afara trăsăturilor principale ale ramurii lor, trăsături 
distinctive particulare. Nu a fost nevoie de încrucișări etnice pentru a 
aduce aceste modificări speciale, ele preexistau tuturor aliajelor. Căutăm 
în van azi să le constatăm în aglomerarea metisă care constituie ceea ce 
numim rasa albă. Această imposibilitate ar trebui să existe și pentru 
rasa galbenă. Poate că tipul melenian s-a conservat pur undeva; cel pu- 
țin a rămas mai aproape de cel originar și demonstrează astfel ceea ce 
putem să admitem pentru cele două categorii umane, nu conform măr- 
turiei simțurilor noastre, ci după inducțiile furnizate de istorie. 

Negrii au continuat să ofere diferite varietăţi originale, cum ar fi 
tipul cu prognatism și păr lânos, cel al negrului hindus din Kamaoun* 
și Dekkhan, cel al pelagianului din Polinezia. E sigur că varietățile s-au 
format între aceste genuri prin amestecuri, și că de aici derivă, atât pen- 
tru negri, cât și pentru albi și galbeni, ceea ce am putea numi tipurile 
terțiare. 

S-a relevat un fapt demn de a fi remarcat, despre care se pretinde 
azi că ar fi un criteriu sigur pentru a recunoaște gradul de puritate etni- 
că a unei populaţii. Este vorba despre asemânarea fetelor, a formelor, 
a constituției și, mai departe, a gesturilor și a ținutei. Cu cât o națiune 
va fi mai puțin rezultatul unui aliaj, cu atât membrii săi vor avea mai 
mult în comun similitudinile pe care le enumăr. Cu cât va fi mai ames- 
tecată, cu atât se vor găsi diferențe în fizionomia, talia, portul, în sfârșit 
în aparența indivizilor săi. Faptul este incontestabil și din el se poate 
trage o concluzie prețioasă; dar nu e deloc cea la care vă gândiţi. 

Prima observație care a dus la această concluzie a fost făcută asupra 
polinezienilor; or, polinezienii nu sunt o rasă pură, pentru că rezultă 
din amestecuri de grade diferite între negri și galbeni. Transmiterea 
integrală a tipului la diferiți indivizi nu indică deci puritatea rasei, ci 
doar faptul că elementele, mai mult sau mai puţin numeroase, din care 
rasa este alcătuită, au reușit să se contopească perfect împreună, astfel 
încât combinaţia a devenit la sfârșit omogenă, iar fiecare individ al spe- 
ciei, neavând în vene alt sânge decât cel a] vecinului său, nu are de ce 
să difere fizic de acesta. Așa cum frații și surorile se aseamănă frecvent, 
ca provenind din elemente asemănătoare, astfel, când două rase pro- 
ductive au reușit să se amestece atât de bine încât națiunea nu mai are 


* Kamaoun (sau Kumaon) — regiune a Indiei învecinată cu Tibetul și Nepalul (n. red.). 

grupuri care să moștenească în esență mai mult de la una decât de la 
cealaltă, se stabilește, prin echilibru, un fel de puritate fictivă, un tip arti- 
ficial, reprezentat de toți nou-născutții. 

Astfel, tipul terțiar, al cărui mod de formare bam definit, a putut avea 
de la început pecetea fals atribuită a purității absolute și adevărate a ra- 
sei, adică asemănarea indivizilor săi, și acest lucru a fost posibil într-un 
interval cu atât mai scurt cu cât cele două varietăți ale unui același tip 
sunt mai putin diferite între ele. De aceea, într-o familie, dacă tatăl apar- 
ține unei alte nații decât celei a mamei, copiii vor semăna fie cu unul, fie 
cu celălalt, iar o identitate a caracteristicilor lor fizice va fi greu de stabi- 
lit; în timp ce, dacă părinţii sunt din aceeași ramură națională, această 
identitate se va produce fără nici o dificultate. 

Mai trebuie să semnalăm o lege înainte de a merge mai departe: 
încrucișările nu aduc numai fuziunea a două varietăți, ele determină 
crearea de caracteristici noi, care devin de-acum înainte trăsătura cea 
mai importantă prin care putem identifica un sub-gen. Vom vedea ime- 
diat exemple. Nu e nevoie să adaug ceea ce se înțelege de la sine, că 
dezvoltarea acestei noi originalități nu putea fi completă dacă fuziunea 
tipurilor generatoare nu era în prealabil perfectă, condiție fără care rasa 
terțiară nu poate trece drept fondată cu adevărat. Ghicim deci că e ne- 
voie aici de cu atât mai mult timp, cu cât cele două naţiuni care fuzio- 
nează sunt mai numeroase. Până când amestecul nu e complet, iar ase- 
mănarea și identitatea fiziologică a indivizilor nu sunt stabilite, nu există 
un nou sub-gen, nu există dezvoltare normală a unei originalități pro- 
prii, fie ea și compozită; nu există decât confuzia și dezordinea care se 
nasc totdeauna din combinaţia nedesăvârșită de elemente străine unul 
de celălalt. 

Nu avem decât o slabă cunoaștere istorică a raselor terțiare. Doar 
la începuturile cele mai neclare ale cronicilor umane putem întrevedea, 
în anumite puncte, specia albă în acea stare care nu pare să fi durat prea 
mult nicăieri. Înclinaţiile esențialmente civilizatoare ale acestei rase de 
elită o împingeau în mod constant să se amestece cu alte popoare. Cât 
despre tipurile negru și galben, acolo unde le găsim în acest stadiu ter- 
tiar, ele nu au istorie, căci se află în stare de sălbăticie. 

Raselor terțiare le succedau altele, pe care le vom numi cuaternare. 
Ele proveneau dintr-o alianță între două mari varietăţi. Polinezienii năs- 
cuti din amestecul tipului galben cu cel negru, mulatrii din albi și negri, 
iată unele generații aparținând tipului cuaternar. Inutil să remarcăm, o 
dată mai mult, că noul tip unește într-un mod mai mult sau mai puțin 
reușit caracteristicile speciale ce amintesc de dubla sa descendență. 

Din momentul în care o rasă cuaternară e modificată prin interven- 
tia unui nou tip, amestecul se echilibrează dificil, se combină lent și se 

er cu mari foii Caracteristicile originare intrate în com- 
poziţia sa, deja considerabil slăbite, se neutralizează continuu, având 
tendinta să dispară într-o confuzie care devine principala trăsătură a 
acestui nou produs. Cu cât acest produs se multiplică şi se încrucișea- 
ză, cu atât această dispoziție creşte, până la infinit. Populaţia la care 
acest lucru are loc e prea numeroasă pentru ca echilibrul să aibă vreo 
șansă de a se instaura înainte de trecerea câtorva secole. Ea nu prezintă 
decât un spectacol înfricoșător de anarhie etnică. La indivizi întâlnim, 
ici și colo, câte o trăsătură dominantă care amintește în mod sigur că 
această populație are în vinele sale sânge de proveniență multiplă. Un 
om va avea părul unui negru, altul o faţă mongolă; unul ochi de german, 
celălalt talie de semit, și toți vor fi părinți! Iată fenomenul oferit de ma- 
rile naţiuni civilizate, și-l observăm mai ales în porturile, capitalele și 
coloniile lor, locuri în care fuziunile au loc cu mai mare ușurință. La 
Paris, la Londra, la Cadiz, la Constantinopole vom găsi, fără a ieşi din- 
tre zidurile orașelor, limitându-ne la a observa populaţia ce se pretinde 
indigenă, caracteristici aparținând tuturor ramurilor umanității. În cla- 
sele de jos, de la prognatismul negrului la fața triunghiulară și ochii 
oblici ai chinezului, vom vedea tot; căci, în principal de la dominaţia 
romană, rasele cele mai îndepărtate şi cele mai disparate și-au adus 
contribuția la sângele locuitorilor marilor orașe. Invaziile succesive, 
comerțul, coloniile implantate, pacea şi războiul au contribuit, pe rând, 
la creşterea dezordinii și, dacă am putea urca putin pe arborele genea- 
logic al primului om venit, am fi uimiţi de stranietatea strămoșilor săi. 

După ce am stabilit diferenţa fizică între rase, mai rămâne de stabilit 
dacă acest fapt este însoțit de inegalitate, fie în frumuseţea formelor, 
fie în măsura forței musculare. Problema nu va rămâne mult timp sub 
semnul întrebării. 

Am constatat deja că, dintre toate grupurile umane, cele care aparțin 
naţiunilor europene și descendenților lor sunt cele mai frumoase. Pen- 
tru a fi întru totul convinși, e suficient să comparăm tipurile variate răs 
pândite pe glob și să vedem că, de la construcţia oarecum rudimentară 
a feței pelagianului și a locuitorului "Țării de Foc, până la talia înaltă şi 
nobilele proporții ale lui Carol cel Mare, până la inteligenta regularitate 
a trăsăturilor lui Napoleon, până la impozanta maiestate a feţei regale 
a lui Ludovic al XIV-lea, există o serie de grade prin care popoarele care 
nu sunt de rasă albă se apropie de frumuseţe, dar nu o ating. 

Cei care se apropie cel mai mult de ea sunt cei mai apropiați stră- 
moşi ai noștri, precum familia ariană degenerată a Indiei și a Persiei şi 
populaţiile semitice cel mai afectate de contactul cu negrii. Pe măsură 
ce toate aceste rase se îndepărtează de tipul alb, trăsăturile și membre- 
le lor suferă defecte de formă și proporții care, amplificându-se la cele 


Eseu asupra inegalității raselor umane 111 


ce ne-au devenit străine, sfârșesc prin a produce acea urâţenie excesivă, 
moștenire antică, caracter de neșters al celor mai multe rase umane. 
Nu mai ascultăm ideea reprodusă de Helvetius în cartea sa Despre spi- 
rit, care face din nofiunea de frumos ceva facil și variabil. Toţi cei care 
ar mai putea avea niște scrupule în această privință să consulte admira- 
bilul eseu al domnului Gioberti*, nu le va mai rămâne nimic de contes- 
tat. Nicăieri nu s-a demonstrat mai bine că frumosul este o idee abso- 
lută și necesară, care nu poate fi aplicată facultativ, iar în virtutea princi- 
piilor solide stabilite de filosoful piemontez nu ezit să recunosc că rasa 
albă e superioară în frumuseţe tuturor celorlalte care diferă între ele în 
măsura în care se apropie sau se îndepărtează de modelul oferit. Există 
deci o inegalitate în privința frumuseții la grupurile umane, inegalitate 
logică, explicabilă, permanentă și incontestabilă. 

Există și o inegalitate dë forțe? Fără îndoială, sălbaticii din America 
şi hindușii ne sunt mult inferiori în această privință. Australienii la fel. 
Negrii au și ei mai puţină vigoare a mușchilor. Toate aceste popoare 
suportă mult mai greu oboseala. Dar trebuie să distingem între forța 
pur musculară, cea care nu are nevoie decât de a se dezlănțui la un 
moment dat pentru a învinge, şi acea putere a rezistenței a cărei princi 
pală caracteristică este durata. Aceasta din urmă este mai tipică decât 
prima, care la nevoie are rivali chiar printre rasele cele mai faimoase 
prin slăbiciune. Greutatea pumnului, dacă vrem să o luăm drept unic cri 
teriu al forței, găsește la populațiile negre abrutizate, la neozeelandezii 
foarte debil construiți, la lascari**, la malaiezi câțiva indivizi care ar pu- 
tea să uzeze de ea astfel încât să contracareze exploatarea populației 
engleze; în timp ce, dacă am lua popoarele ca mase și le-am judeca după 
suma de chinuri pe care le îndură fâră să crâcnească, popoarele de rasă 
albă ar avea câștig de cauză. 

Chiar și printre aceste popoare, în privința forței, ca și în cea a fru- 
musetii, se întâlnesc inegalităţi între diferitele grupuri, chiar dacă într-un 
grad mai scăzut. Italienii sunt mai frumoși decât germanii şi elveţienii, 
mai frumoși decât francezii și spaniolii; englezii au o mai mare frumu- 
seţe a corpului decât naţiile slave. 

Cât despre forța pumnului, englezii sunt primii între naţiile europe- 
ne, în timp ce francezii și spaniolii au o mai mare rezistență la oboseală, 


* Vicenzo Gioberti (1801-1852) — filosof şi om politic italian, adept al spiritualismu- 
lui creştin; teoriile sale naționaliste au avut un rol important în unificarea Italiei. 
Aici, Gobineau se referă la lucrarea sa Eseu asupra frumosului, sau Elemente 
de filosofie estetică, apărută la Bruxelles în 1843 (n. red.) 

** Lascari (din persanul laskhar, mercenar) — băștinași indieni care lucrau ca ma 
teloți în Oceanul Indian (n. red.). 

la privaţiuni, la intemperiile climatelor celor mai dure. Acest lucru a fost 
dovedit de francezi în timpul funestei campanii din Rusia. Acolo unde 
germanii şi trupele din nord, obișnuite totuși cu rigorile temperaturilor, 
s-au prăbușit, aproape în totalitate, in zăpadă, regimentele noastre, plă- 
tind un groaznic tribut rigorilor retragerii, au putut totuși să se salveze 
în cea mai mare parte. S-a atribuit acest lucru superiorității educaţiei 
morale și sentimentului războinic, dar explicația este putin satisfăcâtoa- 
re. Ofițerii germani, care au pierit cu sutele, aveau tot atâta onoare și un 
sentiment al datoriei la fel de înalt ca si soldatii nostri. si nu s-au abătut 
de la ele. Să spunem, în concluzie, că poporul francez posedă anumite 
calități fizice superioare celor din familia germană și care-i permit să în- 
frunte, fără a muri, zăpezile Rusiei ca și nisipurile arzătoare ale Egiptului. 


Capitolul XIII 


Rasele umane sunt inegale din punct de vedere 
intelectual; umanitatea nu e perfectibilă la infinit 


Pentru a aprecia diferențele intelectuale dintre rase, prima grijă ar 
fi să constatăm până la ce nivel de stupiditate poate cobori omenirea. 
Cunoastem deja rezultatul celui mai important efort al său: civilizația. 

Majoritatea observatorilor ştiinţifici a avut până acum tendinta de 
a considera tipurile cele mai neînsemnate ca fiind mult mai înapoiate, 
ceea ce e departe de adevar. 

Aproape toate informatiile inițiale despre un trib sălbatic îl înfățișea- 
ză în culori îngrozitoare, atribuindu-i o asemenea lipsă de inteligenţă și 
de rațiune, încât îl coboară la nivelul maimuţei și mai jos decât elefan- 
tul. Această judecată, e adevărat, are contrastele ei. Un navigator e bine 
primit într-o insulă, crede că găsește, la locuitorii acesteia, blândeţe și 
ospitalitate, reușește să-i determine pe unii să muncească, oricât de pu- 
țin, alături de mateloți, atunci elogiile se adună asupra fericitei populații; 
ea e declarată bună la toate, capabilă de orice și uneori entuziasmul, de- 
pășind orice limită, jură că a găsit în rândurile ei spirite superioare. 

“Trebuie să ne ferim de judecata prea favorabilă, ca și de cea prea 
severă. Pentru că anumiţi tahitieni au contribuit la repararea unei bale- 
niere, națiunea lor nu devine prin aceasta civilizabilă. Pentru că un om 
din Tonga-Tabou a dovedit bunăvoință fată de străini, nu are în mod 
necesar acces la progres şi, la fel, nu suntem autorizaţi şă coborâm până 
la nivelul de brută un indigen de pe o coastă până atunci necunoscută 

pentru că i-a primit pe vizitatori cu săgeți sau Lam găsit mâncând șopârle 
vii şi pamânt. Acest gen de hrană nu anunţă, bineînţeles, o inteligență 
prea mare și nici moravuri cultivate. Dar, să fim înțeleși, și la canibalul 
cel mai respingător există o scânteie din focul divin, iar înțelegerea i 
s-ar putea lumina cel puțin până la un anumit nivel. Nu există triburi 
atât de umile încât să nu emită, asupra lucrurilor de care sunt înconju- 
rate, nişte judecăţi oarecare, adevărate sau false, juste sau eronate care, 
prin însuși faptul că există, dovedesc în mod suficient persistenta unei 
raze de rațiune la toate ramurile umanităţii. Prin acest lucru, sălbaticii 
cei mai degradaţi au acces la învățarea religiei și se disting, în mod par- 
ticular și recognoscibil, de animalele cele mai inteligente. 

Totuşi, această viață morală, situată în adâncul conștiinței fiecărui 
individ al speciei noastre, este ea capabilă să se dilate la infinit? Au toți 
oamenii, în același grad, puterea nelimitată de a progresa în dezvolta- 
rea lor intelectuală? Altfel spus, sunt diferitele rase umane dotate cu 
puterea de a se egala unele pe altele? Această întrebare este, în fond, 
cea a perfectibilității nelimitate a speciei și a egalității raselor. În ambele 
privinţe, răspunsul meu este nu. 

Ideea perfectibilității nelimitate i-a sedus pe modemi, ei sprijinin- 
du-se pe observaţia că civilizația noastră posedă avantaje și merite pe 
care predecesorii noștri, altfel cultivati, nu le aveau. Se citează toate 
faptele care disting societățile noastre. Am vorbit deja despre ele; le 
enumăr bucuros din nou. 

Suntem deci asiguraţi că posedăm, în tot ceea ce privește domeniul 
științei, opinii mai corecte; că moravurile noastre sunt, în general, blân- 
de, iar morala noastră preferabilă celei a grecilor și a romanilor. Se ada- 
ugă și că avem, în domeniul libertăţii politice, al ideilor și al sentimen- 
telor, opinii, credințe, o toleranță care dovedesc mai mult decât toate 
celelalte superioritatea noastră. Nu lipsesc teoreticienii plini de speran- 
tă care să susțină că efectele instituțiilor noastre ar trebui să ne ducă 
direct în grădina Hesperidelor, atât de căutată, dar de negăsit de când 
niște navigatori i-au constatat absenţa din insulele Canare. 

O cercetare puțin mai serioasă a istoriei conferă acestor pretenții 
înalte adevărata lor valoare. 

Suntem, într-adevăr, mai savanți decât strămoșii noștri, pentru că am 
profitat de descoperirile lor. Dacă avem mai multe cunoștințe, e doar 
pentru că suntem continuatorii lor, elevii și moștenitorii lor. Rezultă 
de aici că descoperirea forței aburilor și rezolvarea câtorva probleme 
de mecanică ne vor conduce la omniscienţă? Cel mult, aceste succese 
ne vor duce la pătrunderea tuturor secretelor lumii materiale. Când 
vom fi izbutit această cucerire, pentru care trebuie să mai facem multe 
lucruri care nu sunt nici măcar începute sau întrevăzute, vom fi avansat 

noi fie și cu un pas dincolo de simpla constatare a legilor fizice? Neam 
sporit mult fortele pentru a reacționa la cele ale naturii și a o adapta pe 
aceasta nevoilor noasţre. Am traversat pământul de la un capăt la altul, 
sau am recunoscut acest traseu ca impracticabil. Am învățat să ne de- 
plasăm prin aer și, apropiindu-ne cu câteva mii de metri de limitele atmo- 
sferei respirabile, am descoperit și clarificat câteva probleme de astro- 
nomie sau de alt fel; nimic mai mult. Toate acestea nu ne duc la infinit. 
Și dacă am număra toate sistemele planetare care se mișcă în spațiu am 
fi mai aproape de infinit? Vom fi învățat despre marile mistere un lucru 
neștiut din vechime? Mi se pare că am schimbat doar metodele între- 
buinţate înaintea noastră pentru a ne învârti în jurul secretului. N-am 
făcut nici un pas mai mult în tenebrele sale. 

Apoi, admițând că suntem mai luminați în anumite privințe, cât am 
pierdut, pe de altă parte, din noţiunile familiare strămoșilor noștri în- 
depărtaţi! Vă îndoiti că în timpul lui Avraam se știa mai mult despre 
istoria primordială decât știm noi? Câte lucruri descoperite de noi nu 
sunt, de fapt, decât cunoștințe uitate și regăsite! Şi cum, în anumite 
privințe, suntem inferiori celor ce trăiau odinioară! Ce ar putea să se 
compare, așa cum spuneam mai sus despre un alt obiect, ce ar putea 
să se compare, alegând din cele mai splendide realizări ale noastre, cu 
aceste minuni pe care Grecia, Egiptul, India, America ni le arată încă, 
atestând măreţia fără limite a atâtor alte edificii pe care povara secole- 
lor le-a făcut să dispară, în mai mică măsură decât ineptele ravagii ale 
omului? Ce sunt artele noastre pe lângă cele ale Atenei? Ce sunt gândi- 
torii noştri pe lângă cei ai Alexandriei și ai Indiei? Ce sunt poeții noștri 
față de Vaimiki*, de Kalidasa**, de Homer și de Pindar? 

Pe scurt, noi facem altceva. Ne supunem spiritul altor scopuri, altor 
cercetări decât alte grupuri civilizate ale umanității; dar, schimbând 
terenul. n-am putut păstra toată fertilitatea pământurilor pe care ei le 
culti, au ueja. Există deci, o dată cu cucerirea unei părți, o abandonare 
a alteia. E o tristă compensație și, departe de a anunţa un progres, ea 
nų indică decât o deplasare. Pentru a exista o achiziție reală, ar trebui 
ca păstrând în integritatea lor principalele bogății ale societăților ante- 
rioag „Să reuşim să ajungem, alături de lucrările lor, la anumite rezul- 
tate pe care şi ele și noi le căutam; ca științele și artele noastre, spriji- 
fim dq-se pe ştiinţele și artele lor, să găsească o noutate profundă în pri- 
vinta şieții și a morții, a formării ființelor, a principiilor primordiale ale 


* Vălmiki — înțelept al Indiei antice; se pare că a trăit în secolul al IV-lea î.Chr. Ii 
sunt atribuite Rămâyana și Yogāvaşiştha (n. red.). 

** Kālidāsa — poet și autor dramatic indian de limbă sanscrită (sec. IV-V). A mar- 
cat apogeul dramei sanscrite prin capodopera lui, Sakuntală (n. red.). 

lumii. Or, asupra tuturor acestor întrebări știința modernă nu mai are 
acele sclipiri care se proiectau, ne gândim, în zorii timpurilor antice și, 
prin propria credință și prin propriile eforturi, ea n-a ajuns decât la aceas- 
tă mărturisire umilitoare: „Caut şi nu găsesc“. Nu există deci progres 
real în cuceririle intelectuale ale omului. Doar critica noastră este incon- 
testabil mai bună decât cea a înaintaşilor noștri. E un punct important, 
dar critică înseamnă clasare, nu achiziție. 

In privinţa ideilor pretins noi din politică, putem fără nici un inconve- 
nient să ne permitem cu ele libertăți mai mari decât cu științele noastre. 

Această fecunditate a teoriilor cu care ne mândrim o găsim la fel de 
mare în Atena de după Pericle. Mijlocul de a ne convinge îl reprezintă 
recitirea comediilor lui Aristofan, amplificări satirice, a căror lectură 
era recomandată de Platon celor care voiau să cunoască moravurile 
publice din orașul Minervei. Refuzăm comparatia de când pretindem 
că între starea noastră socială actuală și sclavagismul antichităţii gre- 
cești există o mare diferență. Demagogia era mai profundă, dacă vreți, 
atâta tot. Atunci se vorbea despre sclavi pe același ton pe care se vor- 
bește acum despre muncitori și proletari, și cât de avansat era acest 
popor atenian care a făcut totul pentru a fi pe placul plebei sale servile 
după bătălia de la Arginuses!* 

Să ne mutăm la Roma. Să deschidem scrisorile lui Cicero. Ce tory 
moderat era acest orator roman! Ce similitudine perfectă între republi- 
ca sa și societățile noastre constituționale, ca să nu mai vorbim de limba- 
jul partidelor și de luptele parlamentare! Şi acolo, în clasele de jos se 
agita o populație de sclavi depravați, mereu cu gândul la revoltă, atunci 
când nu încercau să-și facă dreptate cu pumnii. Să-i lăsăm pe aceștia, cu 
atât mai uşor cu cât legea nu le recunoștea existența civilă, nu contau 
în politică şi nu influențau deciziile, în perioadele tulburi, decât ca auxi- 
liari ai agitatorilor liberi. 

Ei bine! Lăsându-i pe sclavi deoparte, nu avem, în Forum, tot ceea 
ce constituie un stat social modern? Populaţia care cerea pâine, jocuri, 
gratuități și dreptul de a se distra; burghezia, care a dorit și a obținut 
pentru sine locurile de funcţionari publici; patriciatul, transformat suc- 
cesiv și dând mereu înapoi, pierzându-și mereu din drepturi, până când 
apărătorii săi au acceptat chiar, ca unic sistem de apărare, refuzul orică- 
ror prerogative, cerând doar libertate pentru toți? Nu sunt acestea ase- 
mănări perfecte? 


* Arginuses (în gr. Arginoussai) — arhipelag din Marea Egee. În largul acestuia 
s-a desfășurat în 406 î.Chr. o bătălie între atenieni și lacedemonieni, soldată cu 
victoria celor dintâi. La întoarcere, strategii învingători au fost puși sub acuzaţie 
de către Arhedemos, conducătorul partidei democratice (n. red.). 

Credeţi că, între opiniile care se exprimă azi, oricât de variate ar fi, 
există una singură, fie şi o nuanţă care să nu fi fost cunoscută la Roma? 
Vorbeam adineauri de scrisorile de la Tusculum: e gândirea unui con- 
servator progresist. Faţă de Sylla, Pompei și Cicero erau liberali. Nu 
atât cât Cezar, dar mai mult decât Cato. Mai târziu, sub principat, ve 
dem în Pliniu cel Tânăr un regalist moderat, iubitor de pace totuși. Nu 
vrea nici prea multă libertate, nici exces de putere și, pozitiv în doctri- 
nele sale, ținând foarte puţin la măreția dispărută a epocii lui Fabius, 
îi prefera administraţia prozaică a lui Traian. Nu aceasta era părerea 
tuturor. Mulţi credeau, temându-se de vreun nou Spartacus, că împăra- 
tul nu-și prea făcea simțită puterea. Câţiva provinciali, în schimb, cereau 
și obțineau ceea ce numim garanții constituționale, în timp ce opiniile 
socialiste nu-și găseau alt interpret decât pe Cezarul gal C. Junius Postu 
mus*, care striga: Dives et pauper, inimici, bogatul și săracul sunt năs- 
cuți dușmani. 

Pe scurt, orice om care avea pretenția să participe la luminile timpu- 
lui său susținea cu tărie egalitatea oamenilor, dreptul universal de a 
poseda bunuri pe acest pământ, necesitatea evidentă a civilizației greco- 
latine, perfecțiunea ei, blândețea ei, progresele ei viitoare și mai mari 
decât avantajele actuale, pentru a încununa totul, eternitatea ei. Aceste 
idei nu erau doar mândria şi consolarea păgânilor, erau și speranțele cele 
mai solide ale primilor și celor mai iluștri părinți ai Bisericii, al căror in- 
terpret era Tertulian. 

În sfârșit, pentru a încheia tabloul cu un ultim fapt frapant, cel mai 
numeros dintre aceste partide era cel al indiferenților, al acelor oameni 
prea slabi, prea dezgustaţi, prea temători sau prea indeciși pentru a găsi 
un adevăr în mijlocul tuturor acestor teorii disparate pe care le vedeau 
fără încetare trecând prin fața ochilor, oameni care, bucurându-se de 
ordine când aceasta exista, suportând, de bine de rău, dezordinea când 
ea se instaura, admirau, în orice timp, progresul distracţiilor materiale 
necunoscute de părinții lor și, fără a vrea să se mai gândească la rest, se 
consolau repetând pe săturate: Azi se muncește într-un mod miraculos**. 

N-am mai avea motive să credem în perfecționarea științei politice 
decât dacă am inventa un sistem necunoscut până la noi care să nu fi 


* Marcus Cassianus Latinius Postumus — ofițer gal, însărcinat de Gallianus cu apă- 
rarea Rinului, a fost ales de soldați împărat (în 258). A reunit sub autoritatea sa 
provinciile gale și germanice, Bretania şi o parte a Spaniei, asigurând o guverna 
re eficace pentru Occidentul roman amenințat de triburile germanice. A fost ucis 
de propriii soldați (în 268) pentru că le-a interzis să jefuiască orașul Mainz de as- 
tăzi (n. red.). 

** On travaille aujourd'hui d'un air miraculeux“ — Moliere, Tartuffe, actul HI, sce- 
na II (n. red.). 

fost practicat înainte, cel puțin în esența lui. Această glorie ne lipseşte. 
Monarhiile limitate au fost cunoscute dintotdeauna. Vedem chiar mo- 
dele curioase ale acestora la anumite populaţii americane rămase totuși 
barbare. Republicile democratice și aristocratice de toate formele și 
funcționând după metodele cele mai variate au existat în noua lume 
ca și în cea veche. Tlascala* este, în acest gen, un specimen complet, 
ca și Atena, Sparta și Mecca înainte de Mahomed. Şi dacă ar fi adevărat 
că am aplicat științei guvernării o oarecare perfecțiune secundară inven- 
tiei noastre, ar fi de ajuns pentru a justifica o pretenţie atât de grosolană 
ca aceea a perfectibilităţii nelimitate? Să fim modești, așa cum a fost odi- 
nioară cel mai înţelept dintre regi: Ni] novi sub sole**. 

Să vedem acum moravurile. Spunem că ale noastre sunt mai blânde 
decât cele ale altor mari societăți umane: e încă o afirmaţie care invită 
la critică. 

Există azi retori care ar vrea să facă să dispară din codul națiunilor 
recursul la război. Au luat această teorie de la Seneca. Anumiți înţelepţi 
din Orient profesau și ei, în această privință, idei conforme celor ale Fra- 
ților moravi***. Dar chiar dacă iubitorii păcii universale ar reuși să dez- 
guste pentru totdeauna omenirea de război, ar trebui ca ei să transfor- 
me complet pasiunile umane. Nici Seneca, nici brahmanii nu au obținut 
această victorie. E îndoielnic că ea ne-ar fi rezervată și, în privința indul 
genței noastre, puteți vedea pe străzile și pe câmpurile noastre urma ei 
însângerată. 

Principiile noastre sunt pure și elevate, se spune. Dar corespunde 
practica acestor cuvinte? 

Să așteptăm, pentru a ne lăuda, ca țările noastre, care de la începu- 
tul civilizaţiei moderne nu au rezistat nici cincizeci de ani fără masacre, 
să poată număra, precum Italia romană, două secole de pace care, de 
altfel, n-au dovedit — vai! — nimic pentru viitor. 

Perfectibilitatea umană nu e deci demonstrată de starea civilizaţiei 
noastre. Omul a putut învăța anumite lucruri, dar a și uitat multe altele. 
N-a adăugat un alt simț simțurilor sale, un membru membrelor sale, o 
nouă însușire sufletului său. N-a făcut decât să se mute pe un alt sector 
al cercului care-i e sortit, iar comparaţia destinului său cu cele ale nume 
roaselor familii de păsări și insecte nu poate să-i inspire la nesfârșit gân- 
duri consolatoare asupra fericirii sale de pe pământ. 


* Tlascala (sau Tlaxcala) — stat înfloritor din Mexic, în epoca precolumbiană (n. red.). 

** „Nimic nou sub soare“ — cuvintele lui Solomon în Ecleziastul 1, 9 (n. red.). 

*** Fraţii moravi — sectă cehă din secolul al XV-lea, de inspirație husită; membrii 
săi predicau non-viog pi anaetoa evanghelice (n. red.) 


118 JOSEPH ARTHUR, conte de GOBINEAU 


Din momentul în care termitele, albinele, furnicile negre au fost cre- 
ate, ele au găsit în mod spontan felul de viaţă care le convenea. Termi- 
tele și furnicile, în comunităţile lor, au descoperit mai întâi un mod de 
construcţie a adăposturilor, un mod de înmagazinare a proviziilor, un 
sistem prin care să aibă grijă de ouă despre care naturaliştii cred că nu 
admite variaţii sau perfecționări. Așa cum e, a fost de ajuns pentru ne 
voile bietelor ființe care-l folosesc. La fel și albinele, cu guvernarea lor 
monarhică expusă schimbărilor suveranelor, dar niciodată revoluțiilor 
sociale, au știut întotdeauna care e modul de viaţă cel mai potrivit naturii 
lor. Le-a fost permis mult timp metafizicienilor să numească animalele 
mașini, atribuind lui Dumnezeu, anima brutorum, cauza mișcărilor lor. 
Astăzi, când se studiază mai atent comportarea acestor pretinse auto- 
mate, nu doar că s-a renunţat la această doctrină înjositoare, ci s-a re 
cunoscut instinctului un sens care-l apropie de demnitatea rațiunii. 

Ce să spunem atunci când, în regatele de albine, le vedem pe suve- 
rane expuse furiei supuselor, ceea ce presupune ori un spirit de revoltă 
la acestea din urmă, ori incapacitatea reginelor de a-și îndeplini obligați 
ile legitime? Ce să spunem atunci când le vedem pe termite cruțându-și 
dușmanii învinși, apoi legându-i și folosindu-i, obligându-i să aibă grijă 
de indivizii tineri? 

Fără îndoială, statele noastre sunt mai complicate, satisfac mai mul 
te nevoi; dar atunci când îl privesc pe sălbaticul rătăcitor, trist, murdar, 
dezorientat, târându-și leneș pașii și bățul ascuțit carei serveşte drept 
lance pe un sol fără culturi; când îl contemplu, urmat de soția sa, unită 
de el printr-o nuntă în care singura ceremonie a constituit-o o violență 
ineptă; când o våd pe această femeie purtându-și copilul, pe care îl va 
ucide ea însăși dacă se îmbolnăvește, sau pur și simplu dacă o încurcă; 
cum, foamea făcându-se simțită, acest sărman grup, în căutarea unui 
vânat oarecare, se oprește fermecat în fața unuia dintre acele muşuroaie 
de furnici inteligente, îi dă un picior, îl smulge și-i devorează ouăle apoi, 
terminând de mâncat, se aşează cu tristeţe într-o scobitură de stâncă, 
ajung să mă întreb dacă acele insecte care au pierit nu erau mai dotate 
decât stupida familie a distrugătorului lor; dacă instinctul animalelor, 
limitat la câteva nevoi, nu le face mai fericite decât această rațiune cu 
care omenirea s-a trezit goală pe pământ, și de o sută de ori mai expu- 
să decât celelalte specii suferințelor cauzate de aer, de soare, de zăpadă 
și ploaie. Biata omenire! N-a ajuns niciodată să inventeze un mijloc de 
a îmbrăca pe toată lumea şi de a pune pe toată lumea la adăpost de sete 
şi de foame. Desigur, cel mai sălbatic individ știe mai multe decât ani- 
malele, dar animalele știu ceea ce le e util, iar noi nu. Ele se ţin de acest 
lucru, iar noi, chiar dacă l-am descoperit, nu-l putem păstra. Ele sunt 

întotdeauna, în timpuri normale, sigure, din instinct, că vor găsi ceea ce 
le e necesar. Vedem numeroase hoarde care, de la începutul secolelor, 
n-au putut să iasă dintr-o stare precară și plină de suferinţe. Atâta timp 
cât nu e vorba decât de bunăstarea pământească, nu stăm mai bine de- 
cât animalele, nu avem nimic mai bun decât un orizont mai întins de 
străbătut, dar limitat ca al lor. 

N-am insistat de ajuns asupra acestei triste condiții umane, de a pier- 
de mereu pe o parte ceea ce se câștigă pe de alta; acesta e totuşi faptul 
care ne condamnă să rătăcim în domeniile noastre intelectuale, fără a 
reuși niciodată, oricât de limitate sunt, să le posedăm în întregime. Dacă 
această lege fatală n-ar exista, înțelegem că într-o zi îndepărtată, în orice 
caz probabilă, omul, găsindu-se în posesia întregii experienţe a epocilor 
precedente, știind ceea ce poate ști, luând tot ceea ce poate lua, învățând 
să-și aplice aceste cunoștințe, ar trăi în mijlocul naturii, fără a mai avea 
de luptat cu semenii sau cu mizeria și, liniștit în cele din urmă, s-ar odih- 
ni, dacă nu la apogeul perfecțiunii, măcar într-o stare suficientă de abun- 
denţă și de fericire. 

O asemenea fericire, așa restrânsă cum e, nu ne e nici măcar promi 
să, de vreme ce omul, pe măsură ce învaţă, uită; de vreme ce nu poate 
câștiga sub raport intelectual și moral fără a pierde sub raport fizic și 
nu păstrează destul de bine nici una din cunoștințele sale astfel încât 
să fie sigur că le va avea totdeauna. 

Credem că civilizația noastră nu va pieri niciodată pentru că avem 
tiparul, aburul, praful de pușcă. Tiparul, care e la fel cunoscut în Tonkin, 
în imperiul Annam și în Japonia ca și în Europa, a dat din întâmplare 
acestor locuri o civilizație mai decentă? Au totuși cărți, multe cărți, care 
se vând mult mai ieftin decât ale noastre. De ce aceste popoare sunt 
atât de înapoiate, de slabe, apropiate de nivelul la care omul civilizat, 
corupt, slab şi laş nu valorează, intelectual mai mult decât un barbar 
care, dacă i se oferă ocazia, îl va oprima? De unde vine acest lucru? 
Din faptul că tiparul este un mijloc, nu un principiu. Dacă e folosit pen- 
tru a reproduce idei sănătoase, viguroase, salutare, el va funcționa în 
mod fructuos și va susține civilizația. Dacă, din contră, inteligențele sunt 
atât de degenerate încât nimeni nu mai aduce sub tipar opere filosofice, 
istorice, literare, capabile să hrănească geniul unei națiuni, dacă presele 
nu mai servesc decât la multiplicarea compozițiilor veninoase ale unor 
creiere enervate, a producţiilor otrăvite ale unei teologii de sectanți, a 
unei politici de pamfletari, a unei poezii de libertini, cum și de ce ar sal- 
va tiparul civilizația? 

Presupunem că, prin ușurința cu care poate răspândi în număr mare 
capodoperele spiritului, tiparul contribuie la conservarea lor și chiar, în 

timpurile în care sterilitatea intelectuală nu permite existența unor ope- 
re rivale, să le ofere cel putin meditației oamenilor onesti. Așa și e de 
fapt. Totuși, pentru a căuta o carte din trecut și a te sexi de ea pentru 
a deveni mai bun, trebuie să posezi deja bunul cel mai de pret: forța 
unui suflet luminat. În timpuri grele, martore ale decăderii virtuților 
publice, se face puţin caz de operele antice și nimeni nu tulbură liniștea 
bibliotecilor. A te gândi să frecventezi asemenea locuri auguste înseam- 
nă a valora mult, iar în asemenea epoci oamenii riu valorează mare lucru. 

De altfel, se exagerează mult longevitatea asigurată producţiilor spi- 
ritului de descoperirea lui Gutenberg. Cu excepția câtorva opere repro- 
duse într-o anumită perioadă, toate cărţile mor azi, așa cum mureau 
odinioară manuscrisele. Tipărite în câteva sute de exemplare, mai ales 
lucrările științifice dispar cu ușurință din domeniul comun. Le mai pu- 
tem găsi, cu dificultate, în marile colecţii. La fel se întâmpla și cu bogă- 
tiile intelectuale ale Antichității și, încă o dată, nu erudiţia salvează un 
popor căzut în decrepitudine. 

Să vedem ce au devenit miriadele de lucrări excelente publicate 
din ziua în care a funcționat prima tiparniță. Cea mai mare parte sunt 
uitate. Cele despre care se vorbește încă n-au deloc cititori și una apă- 
rută acum cincizeci de ani își vede titlul dispărând puţin câte puţin din 
memoria tuturor. 

Pentru a spori meritele tiparului, s-a negat prea mult difuzarea ma- 
nuscriselor. Ea era mai mare decât ne-o imaginăm. În timpul Imperiu- 
lui Roman, mijloacele de instruire erau foarte răspândite, cărțile erau 
chiar ceva comun, dacă judecăm după numărul extraordinar de gră- 
mătici zdrențăroși care mișunau până și în cele mai mici orașe, oameni 
comparabili cu avocaţii, romancierii și ziariștii din zilele noastre, ale că- 
ror moravuri destrăbălate, mizerie și gust pentru plăceri ne sunt poves- 
tite de Satiriconul lui Petronius. Când decadenţa era completă, toți cei 
care voiau cărți mai găseau încă. Virgiliu era citit peste tot. Țăranii, care 
auzeau laude la adresa lui, îl luau drept un escroc periculos. Călugării îl 
copiau. Mai copiau și Pliniu, Dioscoride, Platon și Aristotel; de aseme- 
nea, Cato şi Martial. În Evul Mediu, luând în calcul marele număr ră- 
mas după atâtea războaie, devastări, incendii ale abațiilor și castelelor, 
putem să ghicim câte opere literare, filosofice, științifice ieșite de sub 
pana contemporanilor fuseseră multiplicate mai mult decât credem. Se 
exagerează deci meritele reale ale tiparului fată de știință, poezie, mora- 
litate și de adevărata civilizație și am fi mai exacți dacă am pomeni de 
serviciile zilnice aduse de această inventie intereselor religioase și poli- 
tice de toate orientările. Tiparul, repet, e un instrument minunat; dar, în 
lipsa mâinii și a capului, instrumentul n-ar putea funcționa singur. 

Nu e necesară o lungă demonstraţie pentru a stabili că nici praful 
de pușcă nu poate salva o civilizație în pericol de moarte. E o cunoștință 
care cu siguranță nu va fi uitată. De altfel, e îndoielnic faptul că popoa- 
rele sălbatice care o posedă azi ca și noi și se servesc de ea o consideră 
din alt punct de vedere decât cel al distrugerii. 

Despre abur și toate celelalte descoperiri industriale voi spune, ca 
și despre tipar, că sunt niște mijloace importante; voi adăuga că s-au vă- 
zut uneori procedee născute din descoperiri științifice perpetuându-se 
în stare de rutină, când mișcarea științifică ce le-a dat naștere s-a oprit 
pentru totdeauna, lăsând să se piardă secretul teoretic în care aceste 
procedee își aveau originea. În sfârșit, voi aminti că bunăstarea mate- 
rială n-a fost niciodată decât o anexă exterioară a civilizației și că n-am 
auzit niciodată să se spună despre o societate că merge bine doar pen- 
tru că știe să se deplaseze repede și să se îmbrace bine. 

“Toate civilizațiile care ne-au precedat au gândit, ca și noi, că au ră- 
mas înscrise în timp prin descoperirile lor de neuitat. Toate au crezut 
în nemurirea lor. Familiile incașilor, ale căror palanchine parcurgeau cu 
rapiditate admirabilele drumuri de cinci sute de leghe care unesc încă 
Cuzco și Quito, erau desigur convinse de eternitatea cuceririlor lor. Cu 
o bătaie de aripă, secolele le-au împins imperiul, alături de atâtea altele, 
în neant. Aceşti suverani din Peru aveau și ei științele lor, mecanica lor, 
mașinile lor puternice ale căror lucrări le admirăm cu stupoare, fără a 
putea să le ghicim taina. Cunoșteau secretul transportării unor mase 
enorme. Construiau fortărețe unde așezau unele peste altele blocuri de 
piatră de treizeci și opt de picioare lungime și optsprezece lățime. Ruine 
le de la Tihuanaco ne oferă un astfel de spectacol, iar aceste materiale 
uriașe au fost aduse de la distanțe de mai multe leghe. Știm noi cum 
procedau inginerii acestui popor dispărut pentru a rezolva această pro- 
blemă? Nu mai mult decât în cazul mijloacelor aplicate la construcția 
zidurilor ciclopice ale căror resturi rezistă încă trecerii timpului, în atâ- 
tea locuri ale Europei meridionale. 


Astfel, să nu luăm rezultatele unei civilizații drept cauzele sale. Cau- 


zele se pierd, rezultatele se uită când spiritul care le-a dat naștere dispa- 
re sau, dacă persistă, e grație unui nou spirit care le însuflețește, adesea 
pentru a le da un sens diferit de cel pe care-l aveau inițial. Inteligența 
umană, variind în mod constant, aleargă de la un punct la altul, nu e 
ubicuă, exaltă valoarea de care aparţine, o uită pe cea la care a renunţat 
și, prizonieră a unui cerc din care e condamnată să nu iasă niciodată, 
nu reușește să fecundeze o parte din terenurile sale decât lăsând altele 
în paragină, întotdeauna superioară și în același timp inferioară strămo- 
șilor săi. Umanitatea nu se depășește niciodată pe sine, deci nu e per- 
fectibilă la infinit. 

Capitolul XIV 


Urmarea demonstrației inegalității intelectuale a 
raselor. Diversele civilizații se resping reciproc. 
Rasele metise au și civilizații metise 


Dacă rasele umane ar fi egale între ele, istoria ne-ar prezenta un 
tablou impresionant, magnific şi glorios. Toate inteligente, toate cu 
ochii deschişi asupra veritabilelor lor interese, toate la fel de abile în 
găsirea mijloacelor de a învinge, ele ar fi înveselit fața pământului prin- 
tr-o mulțime de civilizaţii simultane și la fel de înfloritoare. În același 
timp în care vechile popoare sanscrite își fondau imperiul și, prin reli- 
gie și prin sabie, acopereau India meridională de recolte, de temple, de 
palate și de orașe; în același timp în care primul imperiu asirian umplea 
câmpiile Tigrului și Eufratului cu somptuoasele sale construcții, iar ca- 
rele și cavaleria lui Nimrod sfidau popoarele din cele patru vânturi, am 
fi văzut, pe coasta africană, printre triburile de negri prognaţi, apărând 
un stat social rațional, cultivat, savant în mijloacele sale, puternic în re- 
zultatele sale. 

Călătorii celți ar fi adus în extremul occident european, o dată cu 
unele resturi ale înțelepciunii orientale din epocile primitive, elementele 
indispensabile unei mari societăți și ar fi găsit cu siguranță la populați- 
ile iberice răspândite atunci pe fața Italiei, în insulele Mediteranei, în 
Galia și Spania, rivali la fel de informați ca ei în privința vechilor tradiţii, 
la fel de experţi în artele utile și în invențiile de agrement. 

Omenirea unită s-ar fi plimbat nobilă prin toată lumea, bogată în in- 
teligență, formând pretutindeni societăți similare și ar fi fost necesar 
puțin timp pentru ca toate națiunile, privindu-și în același fel trebuințele, 
privind natura cu aceiași ochi, cerându-i aceleași lucruri, să se afle în 
contact și să poată lega aceste relaţii, aceste schimburi multiple, atât de 
necesare pretutindeni și atât de profitabile pentru progresul civilizației. 

Anumite triburi, situate în mod nefericit în climate sterile, în munti 
stâncoși, pe plaje îngheţate, în stepe continuu măturate de vânturile 
din nord, ar fi avut mai mult de luptat cu natura ingrată decât naţiunile 
favorizate. Dar în cele din urmă aceste triburi, neavând mai puțină inteli- 
gentà decât celelalte, ar fi descoperit că există remedii împotriva aspri- 
mii climei. Le-am fi văzut desfășurând inteligenta activitate pe care o 
au azi danezii, norvegienii, islandezii. Ar fi făcut solul rebel să rodească 

împotriva voinței sale. În regiunile muntoase, ar fi exploatat, precum 
elveţienii, avantajele vieții pastorale sau, ca locuitorii din Caşmir, ar fi 
recurs la resursele industriei, iar dacă tara lor ar fi fost atât de săracă, 
situația geografică atât de nefavorabilă încât li s-ar fi demonstrat impo- 
sibilitatea de a trage vreun folos din ea, s-ar fi gândit că lumea e mare, 
că are multe văi şi câmpii blânde cu locuitorii lor și, părăsindu-și patria 
ostilă, s-ar fi grăbit să întâlnească pământuri unde să-și desfășoare în 
mod fructuos inteligenta lor activitate. 

Atunci națiunile de aici, la fel de luminate, la fei de bogate, unele 
prin comert, crescând în oraşele lor maritime, altele prin agricultură, 
înflorind în vastele lor câmpii, unele prin industria dezvoltată în locuri 
alpestre, altele prin tranzit, rezultat fericit al situaţiei lor de mijloc, toate 
aceste naţiuni, în ciuda unor disensiuni pasagere, războaie civile, revol 
te, nenorociri inevitabile ale condiției umane, și-ar fi găsit, între intere- 
sele lor, un sistem oarecare de a le pondera. Imprumutând mult una de 
la cealaltă, civilizațiile de aceeași origine ar fi sfârșit prin a se asemăna 
în aproape toate privinţele și am fi văzut instaurându-se acea confedera- 
ţie universală, visată de atâtea secole și pe care nimic n-ar putea-o îm- 
piedica să se realizeze dacă, într-adevăr, toate rasele ar avea aceeași 
doză sau aceeași formă a facultăților lor. 

În rest, știm că acest tablou este utopic. Primele popoare, demne de 
acest nume, s-au aglomerat sub o idee de asociere pe care barbarii, tră- 
ind mai aproape sau mai departe de ele, nu doar că n-au avut-o atât de 
devreme, ci n-au avut-o deloc de atunci. Au emigrat de pe primul lor 
teritoriu și au întâlnit alte populații: acestea au fost îmblânzite, nu au îm- 
brățișat cu bună știință și nici n-au înţeles ideea dominantă a civilizației 
care le-a fost impusă. Departe de a demonstra că inteligența tuturor tri- 
burilor umane este asemănătoare, națiunile civilizabile au dovedit tot- 
deauna contrariul, mai întâi stabilindu-și starea socială pe baze complet 
diferite, apoi arătându-se îndepărtate una de cealaltă. Puterea exemplu- 
lui n-a trezit nimic la grupurile care nu erau mișcate de un resort inte- 
rior. Spania și galii i-au văzut rând pe rând pe fenicieni, pe greci, pe car- 
taginezi stabilindu-și pe coastele lor oraşe înfloritoare. Nici spaniolii, 
nici galii n-au consimțit să imite moravurile sau guvernarea acestor ne- 
gustori vestiți şi, când au venit romanii, acești învingători n-au reușit 
să transforme noul lor domeniu decât umplându-l de colonii. Celţii și 
iberii au dovedit atunci că civilizația nu se dobândește fără amestecul 
sângelui. 

Populaţiilor americane, la ce spectacol le e dat să asiste în acest mo- 
ment? Ele se găsesc așezate alături de un popor care vrea să-și sporeas- 
că numărul pentru a-și mări puterea. Văd mii de vapoare trecând pe lân- 
gă coastele lor. Stiu că forta stăpânilor lor este irezistibilă. Nici una din 

ele nu mai speră să-și vadă pământurile natale eliberate de prezența 


cuceritorilor. “Toate sunt conștiente că întregul lor continent este de- 
acum înainte patrimoniul europenilor. Ele nu trebuie decât să priveas- 
că pentru a se convinge de fecunditatea acestor instituţii exotice care nu 
mai fac ca viața să depindă de abundența vânatului și de bogăţia pescui- 
tului. Știu, deoarece cumpără rachiu, pături, puști, că până și gusturile 
lor grosolane ar fi mai ușor satisfăcute în rândurile acestei societăți care-i 
cheamă, care-i plătește și-i flatează pentru a le obţine concursul. Ele re- 
fuză, le place mai mult să fugă de singurătate în singurătate; se retrag 
tot mai mult în interiorul pământurilor; abandonează totul, până şi oasele 
strămoșilor. Vor muri, o știu; dar o misterioasă onoare le ține sub stăpâ- 
nirea invincibilei lor repulsii și, admirând forţa și superioritatea rasei 
albe, conștiința lor, întreaga lor natură, sângele lor în cele din urmă se 
revoltă doar la ideea de a avea ceva în comun cu ea. 

În America spaniolă se crede că întâlnim mai puțină aversiune la 
indigeni. Asta pentru că guvernul metropolitan a lăsat odinioară aceste 
popoare sub conducerea preoților. Aceștia nu încercau să-i civilizeze, le 
permiteau să-și păstreze obiceiurile și legile și, dacă erau creştini, nu le 
cereau decât un tribut în bani. Nici măcar guvernul însuși nu se coloni 
za. Odată cucerirea făcută, el s-a abandonat unei tolerante indolente, 
oprimând doar prin butade. De aceea indienii din America spaniolă sunt 
mai puțin nefericiti și continuă să trăiască, în timp ce vecinii anglo-saxo- 
nilor vor fi uciși fără milă. 

Civilizaţia este incomunicabilă nu doar pentru sălbatici, ci și pentru 
popoarele luminate. Bunăvoinţa și filantropia franceză o dovedesc, în 
acest moment, în vechea regență din Alger nu mai puţin decât purtarea 
englezilor în India și cea a olandezilor în Batavia. Nu există exemple și 
dovezi mai frapante, mai concludente ale diferențelor și inegalității din- 
tre rase. 

Căci dacă judecăm doar după barbaria anumitor popoare și, decla- 
rând această barbarie originară, decidem că orice fel de cultură le e re- 
fuzată, ne expunem unor obiecţii serioase. Multe naţiuni sălbatice au 
păstrat urmele unei situații mai bune decât cea în care le vedem azi. 
Există triburi, foarte brutale de altfel, care pentru celebrarea căsători- 
ilor, pentru repartiția moştenirilor, pentru administrația politică au regle 
mentări tradiționale curios de complicate și ale căror rituri, astăzi lipsite 
de sens, derivă evident dintr-o ordine de idei superioară. Se dă exem- 
plul triburilor de piei-roșii rătăcind în vastul pustiu în care se presupune 
că existau odinioară sălașurile aleganilor. Sunt alte popoare care posedă 
procedee de fabricație pe care nu se poate să le fi inventat ei, ca băştina- 
sü din insulele Mariane: le păstrează fără să se gândească şi le utilizea- 
ză, ca să spunem așa, mecanic. 

Putem deci să privim mai atent atunci când, văzând o nație în stare 
de barbarie, suntem tentaţi să credem că a fost așa dintotdeauna. Pen- 
tru a nu comite nici o eroare, să ținem seama de mai multe circumstanțe. 

Sunt popoare care, intrând sub acţiunea unei rase înrudite cu ele, i 
se supun aproape total, acceptă câteva consecinţe, rețin câteva proce- 
dee; apoi, când rasa dominantă dispare, fie expulzată, fie prin imersiu- 
nea completă în rândurile învinșilor, aceștia lasă să piară aproape întrea- 
ga cultură și nu păstrează decât putinul pe care l-au înțeles. Acest fapt 
nu se poate întâmpla, de altfel, decât între naţiile înrudite ca sânge. Așa 
au procedat asirienii cu creaţiile caldeene, grecii sirieni și egipteni fată 
de grecii din Europa, iberii, celții și ilirii întâlnind ideile romane. Dacă 
deci indienii Cherokee, Catawhas, Muskhogees, Seminoles, Natchez 
au păstrat amprenta civilizaţiei aleganiene, nu voi conchide că sunt des- 
cendenţi direcți și puri ai părţii inițiatoare a rasei, ceea ce ar antrena 
consecinţa că o rasă a fost civilizată, dar nu mai e acum: voi spune că, 
dacă unul din aceste triburi mai tine încă, din punct de vedere etnic, de 
vechiul tip dominator, e o legătură indirectă și bastardă, fără de care 
indienii Cherokee n-ar fi căzut hiciodată în barbarie și, cât despre cele- 
lalte populaţii mai putin dotate, ele nu reprezintă pentru mine decât fon- 
dul populaţiei străine, cucerite, învinse, aglomerate prin forță, pe care 
se sprijinea odinioară statul. De-acum înainte, nu mai e de mirare că 
aceste resturi sociale au păstrat, fără a le înţelege, obiceiurile, legile, 
riturile îmbinate de cineva mai abil decât ei, al căror scop și secret nu 
le-au știut niciodată, nefiind pentru ei decât obiectul unui respect super- 
stițios. Acest raționament se aplică și păstrării unor rămășițe de arte 
mecanice. Procedeele pe care le admirăm pot proveni de la o rasă de 
elită dispărută de mult. Uneori, sursa e și mai îndepărtată. Astfel, în pri- 
vința exploatării minelor de către iberi, acvitani și bretonii din insulele 
Cassiteride*, secretul acestei ştiinţe vine din Asia înaltă, de unde stră- 
moșii populațiilor occidentale l-au adus odinioară, în migrațiile lor. 

Locuitorii Carolinelor sunt insularii cei mai interesanti din Polinezia. 
Războaiele lor de ţesut, bărcile lor sculptate, gustul lor pentru naviga- 
tie și comerţ trasează între ei și negrii pelagieni o linie clară de demar- 
caţie. Descoperim fără dificultate de unde vin talentele lor. Le datorea- 
ză sângelui malaiez infuzat în venele lor și cum, în același timp, acest 
sânge e departe de a fi pur, darurile etnice n-au putut să se conserve 
prin ei decât fără a se fructifica și degradându-se. 


* Insulele Sorlingues, situate în largul capului Finistere, la intrarea în Canalul Mâne- 
cii și în Canalul Bristol. Ele ar fi „insulele cu cositor“ pomenite de Herodot (n. red.). 

Astfel, dacă un popor barbar are urme de civilizație, asta nu înseam- 
nă că acel popor a fost vreodată civilizat. A trăit sub dominaţia unui trib 
inrudit şi superior sau, găsindu-se în vecinătatea sa, a profitat, cât de 
putin și de umil, de lecţiile acestuia. Rasele care sunt azi sălbatice au fost 
intotdeauna astfel și, gândind prin analogie, suntem îndreptățiţi să con- 
“hidem că vor continua să fie astfel până în ziua în care vor dispărea. 

Acest rezultat este inevitabil atunci când două tipuri, între care nu 
există nici o înrudire, se află în contact activ, și nu cunosc în această 
privință o demonstrație mai bună decât soarta familiilor polineziene şi 
americane. Am stabilit deci, prin raționamentele precedente: 

1) că triburile actualmente sălbatice au fost întotdeauna astfel, orice 
mediu superior ar fi traversat, şi că vor fi întotdeauna astfel; 

2) că, pentru ca o nație sălbatică să poată suporta o vreme un mediu 
civilizat, trebuie ca natia care creează mediul să fie o ramură mai nobilă 
a aceleiași rase; 

3) că e necesară aceeași conditie pentru ca natiuni diferite să poată 
nu så se confunde, ceea ce nu se întâmplă niciodată, ci doar să se modi- 
fice una pe cealaltă, să împrumute una de la cealaltă, dând naștere la 
alte civilizații compuse din elementele lor; 

4) că civilizațiile provenite din rase complet străine una de cealaltă 
iu pot-decât să se atingă la suprafaţă, fără a se întrepătrunde niciodată 
si excluzându-se totdeauna. Cum acest ultim punct n-a fost clarificat 
suticient, voi insista asupra lui. 

Conflictele au adus alături civilizația persană cu cea greacă, cea egip- 
tcană cu cea greacă și romană; apoi civilizaţia modernă a Europei cu 
„ate cele care există azi în lume, și mai ales cu cea arabă. 

porturile inteligenţei grecești cu cultura persană erau multiple, 
“ar forțate. Mai întâi, o mare parte a civilizației elene, și cea mai boga- 
tă, dacă nu cea mai independentă, era concentrată în orașele de pe lito- 
ralul sirian, în coloniile din Asia Mică și Pont care, repede reunite cu 
statele marelui rege, au trăit sub supravegherea satrapilor păstrându-și, 
până la un punct, identitatea. Grecia continentală si liberă avea, la rân- 
dul său, raporturi strânse cu coasta Asiei. 

Civilizatiile celor două ţări au ajuns să se confunde? Se știe că nu. 
Grecii îi considerau pe puternicii lor adversari barbari și probabil că și 
aceștia pe ei. Moravurile politice, forma de guvernare, direcţia artelor, 
scopul şi sensul intim al cultului public, moravurile private ale popoare- 
lor întrepătrunse în atâtea puncte rămâneau totuși distincte. La Ecbatan 
nu se recunoștea decât o autoritate unică, ereditară, limitată prin câteva 
prescripții tradiţionale, absolută în rest. În Elada, puterea era subdiviza- 
tă într-o mulțime de suveranităţi mărunte. Guvernul, aristocratic la unii, 
democratic la ceilalți, monarhic la aceștia, tiranic la aceia, afișa la Atena, 

Sparta, la Sicyone, în Macedonia cel mai straniu amestec. La perși, cul- 
tul statului, mult mai apropiat de emanatismul* primitiv, dovedea ace- 
eași tendință spre unitate ca și guvernarea și mai ales avea un sens 
moral și metafizic nu lipsit de profunzime. La greci simbolismul, legân- 
du-se doar de aparențele variate ale naturii, se mulțumea să glorifice 
formele. Religia lăsa în seama legilor civile grija de a comanda conștiin- 
tele, iar din momentul în care erau îndeplinite riturile dorite, onorurile 
aduse zeului sau eroului local, credința își considera misiunea îndeplini- 
tă. Apoi, aceste rituri, aceste onoruri, zeii și eroii se schimbau la fiecare 
jumătate de leghe. În cazul în care, în anumite sanctuare, precum la 
Olimpia sau la Dodona, se voia recunoscută nu doar adorarea uneia 
din forțele sau elementele naturii, ci aceea a principiului cosmic însuși, 
unitatea de acest fel, nefiind practicată decât în locuri izolate, nu făcea 
decât mai evidentă fracționarea. De altfel, oracolul din Dodona, Jupiter 
din Olimp, erau culte străine. 

În privința obiceiurilor, nu e nevoie să arătăm în ce măsură erau 
diferite de cele din Persia. Să fii tânăr, bogat, voluptuos și cosmopolit și 
să vrei să imiti modul de viață al rivalilor luxoși și rafinați în altă manie- 
ră decât grecii însemna să te expui oprobriului public. Astfel, până în 
timpul lui Alexandru, adică în marea, frumoasa, fecunda și glorioasa 
perioadă a puterii grecești, Persia, în ciuda dominației sale, n-a reușit să 
convertească Grecia la civilizația sa. 

O dată cu Alexandru, acest fapt a primit o confirmare aparte. Văzând 
Elada cucerind imperiul lui Darius, s-a crezut fără îndoială, un moment, 
că Asia urma să devină grecească, și aceasta cu atât mai mult cu cât în- 
vingătorul și-a permis, într-o noapte de rătăcire, unele acte de agresiune 
atât de violente împotriva monumentelor țării, încât păreau să denote 
tot atâta dispreţ câtă ură. Dar incendiatorul din Persepolis și-a schimbat 
părerea complet, încât a devenit evident proiectul său de a se substitui 
pur și simplu dinastiei Ahemenizilor și de a guverna ca predecesorul 
său sau ca marele Xerxes, având în plus printre statele sale Grecia. Ast- 
fel, sociabilitatea persană ar fi absorbit-o pe cea a elenilor. 

Totuși, în ciuda autorităţii lui Alexandru, acest lucru nu s-a întâm- 
plat. Generalii și soldații săi nu s-au obișnuit să-l vadă purtând roba lun- 
gă și fluturândă și mitra, înconjurându-se de eunuci și renegându-și 
patria. El a murit. Unii din succesorii săi i-au continuat sistemul. Au fost 


* Doctrină răspândită în sistemele religioase și filosofice ale Asiei occidentale şi 
centrale, potrivit căreia puterea creatoare și organizatoare emană dintr-un prin- 
cipiu imobil și se transferă de la ființele perfecte îgspre cele cu gradul de perfec- 
tiune cel mai coborât. Este exprimată în mazdeismul practicat de Zoroastru și 
adoptat de perși începând cu domnia lui Ahemenides (n. red.). 

totuși obligați să-l îmblânzească, și din ce altă cauză ar fi putut ei stabili 
această cale de mijloc care a devenit starea normală a coastei asiatice 
și a popoarelor elenizate din Egipt? Pentru că supușii lor erau o popu- 
latie amestecată de greci, șirieni și arabi care nu avea nici un motiv pen- 
tru a accepta altceva decât un compromis în materie de cultură. Dar 
acolo unde rasele rămân distincte nu există tranzacții. Fiecare ţară și-a 
- păstrat obiceiurile naționale. 

La fel, până în ultimele zile ale Imperiului Roman, civilizația metisă 
care domina tot Orientul, deci şi Grecia continentală, devenise mai 
mult asiatică decât greacă, pentru că masele erau mai ales de primul 
sânge decât de cel de-al doilea. Inteligența părea, e drept, să ia forma 
elenă. Totuși, nu e greu de găsit, în gândirea acelor ţări și a acelor tim- 
puri, un fond oriental care dă vigoare realizărilor școlii din Alexandria, 
ca doctrinele unitare ale jurisconsulților greco-sirieni. Astfel, proporția, 
referitor la cantitatea respectivă de sânge, se păstrează: predomină par- 
tea cea mai numeroasă. Înainte de a termina cu această paralelă, care 
se aplică contactului între orice civilizaţii, doar câteva cuvinte despre 
situația culturii arabe comparativ cu a noastră. 

Despre repulsia reciprocă, ea e neîndoielnică. Strămoșii noștri din 
Evul Mediu au putut admira de aproape minunile statului musulman, 
pe vremea când nu refuzau să-și trimită studenții la școlile din Cordoba. 
“Totuși, în Europa n-a rămas nimic arab, în afara ţărilor care au păstrat 
puțin sânge ismaelit, iar India brahmanică nu și-a dovedit o componen- 
tă mai bună decât noi. Ca și noi, supusă stăpânilor mahomedani, ea a 
rezistat cu succes eforturilor lor. 

Astăzi e rândul nostru să acționăm asupra resturilor civilizaţiei ara- 
be. Le măturăm, le distrugem; nu reușim să le transformăm și totuși, 
această civilizație nefiind originală, n-ar trebui să mai reziste de-acum 
încolo. Natiunea arabă, atât de puțin numeroasă, n-a făcut altceva notabil 
decât să-și asimileze frânturi de popoare cucerite prin sabie. Astfel, mu- 
sulmanii, populație extrem de amestecată, nu au altceva decât o civiliza- 
tie cu același caracter metis ale cărui elemente sunt ușor de recunoscut. 
Nucleul învingătorilor nu era, se știe, înainte de Mahomed, un popor 
nou sau necunoscut. El avea tradiţii comune cu familiile hamite și semi- 
te în care își avea originile. Avusese contacte cu fenicienii, ca și cu evreii. 
Avea în vene și sângele unora și pe al celorlalti, și le servise drept inter- 
mediar în comerțul din Marea Roșie, de pe coasta orientală a Africii și 
din India. Jucase același rol pe lângă perși și romani. Mai multe din tri- 
burile sale luaseră parte la viaţa politică a Persiei sub Arsacizi şi sub fiii 
lui Sassan, în timp ce unul din prinții săi, cum a fost Odenat, se intitula 
Cezar, una din fiicele sale, ca Zenobia, fiica lui Amrou, suverana Palmi- 
rei, se acoperea de gloria romană, iar unul din aventurierii săi, Filip, a 

putut să se înalțe până la purpura imperială. Această națiune bastardă 
n-a încetat deci niciodată, din cele mai vechi timpuri, să întrețină relații 
cu societăţile puternice care-o înconjurau. Ea a luat parte la treburile 
lor și, asemeni unui corp aflat pe jumătate în apă, pe jumătate expus 
soarelui, ţinea în același timp de o cultură avansată și de barbarie. 

Mahomed a inventat cultura cea mai potrivită cu ideile poporului 
său, la care idolatria avea numeroși adepți, dar la care nici creștinismul, 
degradat de eretici și de iudaici, nu făcea mai puțini prozeliți. Tema reli- 
gioasă a profetului a fost o astfel de combinaţie încât acordul între legea 
lui Moise și credința creştină, această problemă atât de neliniștitoare 
pentru primii catolici și încă prezentă în conștiința populațiilor orientale, 
a fost mai bine echilibrat decât în doctrinele Bisericii. Era deja o mo- 
meală seducătoare şi, în rest, orice noutate teologică avea șansa de a 
face prozeliţi printre sirieni și egipteni. Pentru a-și încununa opera, noua 
religie se înfățișa cu sabia în mână, altă garanție de succes la masele 
fără o legătură comună și pătrunse de sentimentul neputinței. 

În acest mod a ieșit islamismul din deșerturi. Arogant, puțin inven- 
tiv, și cucerit dinainte, în proporție de două treimi, de civilizația greco- 
asiatică, el găsea, pe măsură ce avansa pe cele două țărmuri, de est şi 
de sud, ale Mediteranei toate noile sale teritorii saturate deja de această 
combinaţie complicată. De la Bagdad la Montpellier şi-a întins cultul 
împrumutat de la Biserică, de la sinagogă, de la tradiţiile desfigurate 
din Hedjaz și Yemen, legile sale persane și romane, știința sa greco- 
siriană şi egipteană, administrația tolerantă încă din prima zi, aşa cum 
trebuie să fie când nimic unitar nu mai există în corpul statului. Ne-am 
mirat pe nedrept de progresele rapide ale musulmanilor în ceea ce pri- 
veste rafinamentul moravurilor. Cea mai mare parte a acestui popor 
și-a schimbat doar hainele pentru a nu fi recunoscut când s-a apucat 
să joace rolul de apostol pe scena lumii în care, de mult timp, nu mai 
era observat sub vechile sale nume. Trebuie să mai ținem cont de un 
fapt capital. În acest amestec de familii diverse, fiecare își aducea, fără 
îndoială, cota-parte la prosperitatea comună. Cine a dat totuși impulsul, 
elanul, oricât de puţin a durat el? Doar micul nucleu de triburi arabe 
ieșit din interiorul peninsulei, și care furniza nu savanți, ci fanatici, sol- 
dați, învingători și stăpâni. 

Civilizaţia arabă nu a fost altceva decât civilizația greco-siriană înti- 
nerită, readusă la viaţă de un geniu destul de limitat, dar nou și alterat 
în plus de un amestec persan. Astfel, dispusă la mai multe concesii, ea 
nu este totuși în acord cu nici o formulă socială de altă origine decât a ei, 
la fel cum cultura greacă nu s-a acordat cu cea romană, rudă atât de 
apropiată și care a stat timp de secole închisă în limitele propriului im- 
periu. Asta voiam să spun despre imposibilitatea ca nişte civilizații pose- 
date de grupuri etnice străine unul de celălalt să se confunde vreodată. 

Când istoria stabilește acest ireconciliabil antagonism între rase și 
culturile lor, e evident că inegalitatea rezidă în aceste repulsii constitu- 
tive, iar din momentul în care europeanul nu poate spera să-l civilizeze 
pe negru și nu reușește să-i transmită mulatrului decât o parte din apti- 
tudinile sale, când acest mulatru, unit la rândul său cu albul, va crea 
indivizi apți de a cunoaște nimic mai mult decât o cultură la rândul ei 
metisă, cu un grad mai avansată spre ideile rasei albe, mă simt autori- 
zat să afirm inegalitatea inteligențeior diferitelor rase. 

Repet că nu e vorba de a aplica o metodă din nefericire prea dragă 
etnologilor și cel putin ridicolă. Nu discut, așa cum fac ei, valoarea mo- 
rală şi intelectuală a indivizilor luaţi izolat. 

În privința valorii morale, am scos-o complet din discuție când am 
constatat apitudinea tuturor familiilor umane de a recunoaște, într-o 
măsură utilă, luminile creștinismului. Când e vorba de meritul intelec- 
tual, refuz în mod absolut argumentaţia care constă în a spune: orice 
negru e inept*, iar principalul meu motiv pentru a nu face aceasă afir- 
matie e că aș fi obligat să recunosc, în compensație, că toți europenii 
sunt inteligenți. Mă feresc de un asemenea paradox. 

Nu voi aștepta ca amicii egalității raselor să vină să-mi arate un pasaj 
din cartea nu știu cărui misionar sau navigator, de unde reiese că un 
yolof s-a dovedit un tâmplar priceput, că un hotentot a devenit un ser- 
vitor bun, că un cafru dansează și cântă la vioară și că un bambara** 
ştie aritmetică. 

Admit, da, admit înainte de a mi se dovedi, tot ceea ce se poate po- 
vesti despre miracole de acest gen din partea sălbaticilor celor mai abru- 
tizați. Am negat stupiditatea excesivă, inepția cronică, chiar la triburile 
cele mai înapoiate. Merg chiar mai departe decât adversarii mei, pen- 
tru că nu pun la îndoială faptul că un mare număr de șefi negri depă- 
șesc, prin forța și bogăţia ideilor, prin puterea combinațiilor spiritului 
lor, prin intensitatea facultăților lor active nivelul comun la care țăranii 
noștri, chiar și burghezii noștri convenabil instruiți și dotați pot ajunge. 
Încă o dată, și a suta oară, nu mă plasez pe terenul strâmt al individuali- 
tăților. Mi se pare nedemn ca știința să se oprească la asemenea argu- 
mente futile. Dacă Mungo Park sau Lander*** au dat unui negru oare- 


* Poate că judecata cea mai riguroasă exprimată în privința varietății melaniene 
provine de la unul dintre patriarhii doctrinei egalitare. Iată cum îl definea Frank- 
lin pe negru: „Este un animal care mănâncă cât mai mult cu putință și muncește 
cât mai puțin cu putință“ (n. a.). 

** Yolof, bambara — populații din Senegal (n. red.). 
zii Mungo Park (1771-1806) — călător scoțian. „Angajat al Societăţii africane de la 
Londra, a parcurs regiunile dintre Gambia și fluviul Niger, coborând pe acesta 
până aproape de vărsare. 
Fraţii Richard și John Lander au fost primii care au explorat gura de vărsare 
a Nigerului, între 1830 și 1834 (n. red.). 

care un certificat de inteligență, cine-mi spune că un alt călător, întâlnin- 
du-l pe același, nu și-a format despre el o convingere total opusă? Să 
lăsăm deci aceste copilării și să comparăm nu oamenii, ci grupurile. 
Când vom fi recunoscut de ce acestea sunt sau nu capabile, în ce limite 
se încadrează facultăţile lor, la ce nivel intelectual ajung și ce alte naţii 
le domină de la începutul timpurilor istorice, vom fi poate, într-o zi, auto- 
rizați să intrăm în detalii, să cercetăm de ce marile individualități ale 
acestei rase sunt inferioare geniilor alteia. Apoi, comparând între ele 
puterile oamenilor obișnuiți din toate categoriile, ne vom ocupa de părți 
le în care acestea sunt egale și de cele în care unele primează. Această 
muncă dificilă si delicată nu se va putea realiza atâta timp cât nu vom 
cumpâni cât mai exact și, într-un fel, matematic, situația relativă a rase- 
lor. Nu ştiu nici măcar dacă vom obține vreodată rezultate de o claritate 
incontestabilă și dacă, nemaifiind obligați să ne pronunțăm doar asupra 
unor fapte generale, ne vom ocupa atât de îndeaproape de nuanţe încât 
vom putea să definim, să recunoaștem și să clasificăm păturile inferioa- 
re ale fiecărei națiuni și individualitățile pasive. În acest caz, vom dovedi 
cu ușurință că activitatea, inteligența, energia subiecţilor celor mai dotați 
din rasele dominatoare depășesc activitatea, inteligența, energia subiec- 
ților corespunzători aparținând altor grupuri. 

Iată deci umanitatea împărțită în două fracțiuni foarte diferite, foarte 
inegale sau, mai bine zis, într-o serie de categorii subordonate unele 
altora și în care gradul de inteligență marchează gradul de elevaţie. 

În această vastă ierarhie, două lucruri importante acționează neîn- 
cetat asupra fiecărei serii. Acestea, cauze eterne ale mișcării care apro- 
pie rasele și tinde să le facă să se confunde, sunt, cum am indicat deja, 
similitudinea aproximativă a principalelor caracteristici fizice și aptitudi- 
nea generală de a-și exprima senzațiile și ideile prin modulaţii ale vocii. 

Am vorbit prea mult de primul din aceste fenomene, înscriindu-l în 
limitele sale reale. 

Mă voi ocupa acum de cel de-al doilea și voi cerceta ce raporturi 
există între puterea etnică și valoarea limbajului: altfel spus, dacă cele 
mai frumose idiomuri aparțin raselor puternice; în caz contrar, cum 
s-ar explica anomalia. 


~; 

Capitolul XV 


Limbile, inegale între ele, sunt într-un raport perfect 
cu meritul relativ al raselor 


Dacă ar fi posibil ca unele popoare grosolane, situate la baza scării 
etnice, având la fel de puţină importanţă în dezvoltarea masculină, ca și 
în cea feminină a umanităţii să fi inventat totuși limbaje filosofice profun- 
de, frumoase și suple din punct de vedere estetic, bogate în expresii 
diverse și precise, potrivite atât sublimului și grației poeziei, cât și seve- 
rei precizii a științei și a politicii, e neîndoielnic că aceste popoare ar fi 
fost dăruite cu un geniu inutil: cel de a inventa și a perfecționa un instru- 
ment fără folos în mijlocul unor facultăți neputincioase. 

Ar trebui atunci să credem că natura are capricii fără nici un scop 
și să mărturisim că anumite impasuri ale observaţiei duc nu la necunos- 
cut, lucru frecvent, nu la indescifrabil, ci pur și simplu la absurd. 

La prima vedere, chestiunea ar părea să favorizeze această soluție 
supărătoare. Căci, luând rasele în starea lor actuală, suntem obligați să 
convenim că perfecțiunea idiomurilor e departe de a fi pretutindeni pro- 
porțională cu gradul de civilizație. Neluând în considerare decât limbile 
Europei moderne, ele sunt inegale între ele și cele mai frumoase, cele 
mai bogate nu aparțin în mod necesar popoarelor celor mai avansate. 
Dacă le comparăm cu mai multe din limbile care au fost răspândite în 
lume, în diferite epoci, le vedem rămânând în urmă fără excepție. 

Spectacol unic, grupuri întregi de națiuni oprite la grade de cultură 
mai mult decât mediocre sunt în posesia unor limbaje a căror valoare 
nu poate fi negată. Astfel încât țesătura limbilor, compusă din ochiuri 
inegale, pare aruncată la întâmplare peste umanitate, mătasea și aurul 
acoperind adesea ființe mizerabile, inculte și feroce; lâna și cânepa — 
societăți inspirate, savante şi înțelepte. Din fericire, nu e decât o aparen- 
tă și, aplicând doctrina diversităţii raselor, cu ajutorul istoriei, avem în- 
dată dreptate, astfel încât să întărim dovezile de mai sus asupra inega- 
lității intelectuale a tipurilor umane. 

Primii filologi au comis o dublă eroare: prima, de a presupune că, 
paralel cu ceea ce povestesc partizanii unităţii despre originea comună 
a tuturor grupurilor, toate limbile s-au format pe același principiu; a doua, 
de a atribui inventarea limbajului purei influenţe a nevoilor materiale. 

În cazul limbilor, îndoiala nu e permisă. Există o mare diversitate 
de moduri de formare şi, chiar dacă clasificările propuse de filologie 
sunt încă susceptibile de a fi revizuite, nu am putea avea nici o clipă 
ideea că familiile altaică, ariană, semitică nu au surse complet străine 
una de cealaltă. Totul e diferit la ele. Lexicologia are, în aceste medii 
lingvistice diferite, forme perfect caracteristice. Modulația vocii e spe- 
cială: aici servindu-se mai ales de buze pentru a crea sunetele; dincolo, 
redându-le prin contracții ale gâtului; într-un alt sistem, producându-le 
prin emisie nazală și ca din creștetul capului. Compunerea părților dis- 
cursului nu oferă mai puține mărci distincte, reunind sau separând 
nuanțele gândirii și prezentând, mai ales în flexiunea substantivului și 
în particularităţile verbului, dovezile cele mai frapante ale diferenței de 
logică și de sensibilitate care există între categoriile umane. Ce rezultă 
de aici? Că atunci când filosofia, străduindu-se să-și dea seama, prin con- 
jecturi pur abstracte, de originea limbilor, începe aceaștă trudă luând în 
considerare omul ideal, lipsit de caracteristicile speciale ale rasei, ale 
omului în cele din urmă, ea începe printr-un adevărat nonsens și con- 
tinuă neobosită în același mod. Nu există omul ideal, omul nu există și 
sunt convins că nu-l găsim nicăieri, şi mai ales când e vorba despre lim- 
baj. Pe acest teren, îl cunosc pe vorbitorul limbii finice, pe cel al sistemu- 
lui arian sau al combinațiilor semitice; dar pe omul absolut, pe acesta 
nu-l cunosc. Astfel, nu pot deloc gândi conform acestei idei, că un anu- 
mit punct de plecare unic conduce umanitatea în creațiile sale idioma- 
tice. Au fost mai multe puncte de plecare pentru că au fost mai multe 
forme de inteligență și de sensibilitate. 

Trecând acum la a doua opinie, cred că e la fel de falsă. Conform 
acestei doctrine, nu a existat dezvoltare decât în măsura în care a exis- 
tat necesitate. Ar rezulta că rasele masculine posedă un limbaj mai pre- 
cis, mai bogat decât rasele feminine și cum, de altfel, nevoile materiale 
se adresează mai ales obiectelor perceptibile prin simțuri și se manifes- 
tă mai ales prin acte, lexicologia ar fi partea principală a idiomurilor. 

Mecanismul gramatical și sintaxa n-ar fi avut niciodată ocazia de a 
depăși limitele combinațiilor elementare. O înșiruire de sunete bine 
sau rău legate e întotdeauna suficientă pentru a exprima o nevoie, iar 
gestul, comentariu facil, poate suplini ceea ce a fost lăsat obscur de ex- 
presie, așa cum o știu bine chinezii. Şi nu doar sintaxa ar fi rămas în 
primul stadiu. Ar fi trebuit să facem față unei altfel de sărăciri, nu mai 
puţin sensibile, lipsindu-ne de armonie, de număr și de ritm. Ce impor- 
tanţă are, de fapt, meritul melodic atunci când e vorba doar de a obține 
un rezultat pozitiv? Limbile ar fi fost ansambluri negândite, întâmplătoa- 
re, de sunete aplicate în mod indiferent. 

Această teorie are câteva argumente. Chineza, limbă a unei rase 
masculine, pare la prima vedere a nu fi fost concepută decât în scop 
utilitar. Cuvintele nu s-au ridicat dincolo de sunete, au rămas monosila- 
bice. Nici un fel de modificări lexicelogice. Nici o rădăcină care să dea 
naștere unei familii de derivate. Toate cuvintele sunt rădăcini, nu se 
modifică prin ele însele, ci între ele și urmând un mod foarte grosolan 
de juxtapunere. Aici întâlnim o simplitate gramaticală de unde rezultă 
o extremă uniformitate a discursului și care nu e făcută pentru inteli- 
genţele obișnuite cu formele bogate, variate, cu combinațiile nesecate 
ale unor idiomuri mai fericite, până la ideea de perfecțiune estetică. 
Trebuie să adăugăm totuși că nimic nu ne îndreptățește să credem că 
și chinezii au această impresie și, în consecință, de vreme ce limba lor 
are un scop estetic pentru cei care o vorbesc, pentru că e supusă anu- 
mitor reguli menite să favorizeze dezvoltarea melodică a sunetelor, 
dacă îi e mai greu să ajungă la aceste rezultate decât altor limbi, trebuie 
să recunoaștem măcar că le urmărește. De aici încolo, în limba chineză 
este ceva mai mult decât o îngrămădire de articulări utilitare. 

Totuși, nu resping ideea de a atribui raselor masculine o inferiorita- 
te estetică marcată, care se vede în construcția idiomurilor lor. Îi găsesc 
indiciile nu doar la chineză şi la relativa sărăcie a acesteia, ci și în grija 
cu care anumite popoare moderne din Occident au despuiat latina de 
cele mai frumoase facultăți ritmice ale ei și gotica de sonoritatea ei. Sla- 
bul merit al limbilor noastre actuale, chiar al celor mai frumoase, com- 
parativ cu sanscrita, cu greaca, chiar cu latina nu are nevoie să fie de- 
monstrat și concordă perfect cu mediocritatea civilizaţiei noastre și a 
Imperiului Celest în materie de artă și de literatură. Totuși, admițând 
că această diferenţă ar putea servi, împreună cu alte trăsături, la carac- 
terizarea limbii raselor masculine, cum există totuși în aceste limbi un 
sentiment, slab fără îndoială, al euritmiei și o tendință reală de a crea și 
de a menține legi ale înlănțuirii sunetelor și ale condiţiilor particulare 
ale formelor și ale claselor pentru exprimarea modificărilor gândirii, 
trag concluzia că, și în sânul limbilor raselor masculine, sentimentul 
frumosului și logica, scânteia intelectuală se fac încă simțite și stau deci 
pretutindeni la originea limbilor, la fel ca și nevoia materială. 

Spuneam mai devreme că, dacă această ultimă cauză ar fi putut 
domni singură, un fond de articulaţii formate la întâmplare ar fi fost 
suficiente nevoilor umane, în primele timpuri ale existenței speciei. 
Pare clar că acestă ipoteză nu poate fi susținută. 

Sunetele nu sunt asociate întâmplător ideilor. Alegerea a fost dirija- 
tă de recunoașterea instinctivă a unui anumit raport logic între zeomo- 
tele exterioare percepute de urechea omului și o idee pe care gâtul sau 
limba sa voiau s-o redea. În ultimul secol am fost frapati de acest adevăr. 
Din nefericire, exagerarea etimologică, de care se uza atunci, s-a folosit 

de el și s-a ajuns repede la rezultate atât de absurde încât popularitatea 
le-a scăzut, făcându-se astfel dreptate. Mult timp acest teren, atât de 
nebunește exploatat de primii săi exploratori, a înspăimântat spiritele 
de bună credinţă. Acum se revine la el și, profitând de severele lecţii ale 
experienței pentru a ne arăta prudenti, putem să obținem rezultate dem- 
ne de reținut. Fără a împinge remarcile, adevărate în ele însele, până în 
domeniul himerelor, putem într-adevăr să admitem că limbajul primitiv 
a știut, pe cât posibil, să profite de impresiile auditive pentru a forma 
câteva categorii de cuvinte și că, în crearea altora, a fost ghidat de senti- 
mentul raporturilor misterioase între anumite noțiuni ale naturii abstrac- 
te și anumite sunete. Astfel, de exemplu, sunetul í pare potrivit pentru 
a exprima disoluția; w, vagul fizic și moral; m, condiția maternității. 
Această doctrină, menținută în limite prudente, își găsește frecvent 
aplicaţii pentru a fi constrânși să-i recunoaștem realitatea. Dar, desigur, 
trebuie să uzăm de ea cu destule rezerve, pentru a nu ne înfunda pe 
poteci obscure, unde drumul cel bun se pierde imediat. 

Aceste indicații, oricât de slabe ar fi, demonstrează că nu doar ne 
voia materială a prezidat formarea limbajelor și că oamenii au pus în 
aceasta tot ce aveau mai bun. Nu au asociat arbitrar sunetele lucrurilor 
și ideilor; n-au procedat, în această privință, decât în virtutea unei ordini 
prestabilite a cărei revelaţie o găseau î în ei înșiși. De aici înainte, orice 
limbaj primar, atât de grosolan și de sărăcăcios pe cât ni-l reprezentăm, 
avea toate elementele necesare pentru ca ramurile sale viitoare să se 
poată dezvolta într-o zi într-un sens logic, rațional și necesar. 

Domnul Wilhelm von Humboldt a remarcat, cu perspicacitatea sa 
obișnuită, că fiecare limbă există independent de voința oamenilor care 
o vorbesc. Strâns legată de starea lor intelectuală, ea e deasupra puterii 
capriciilor lor și nu stă în puterea lor s-o altereze în mod arbitrar. Încer- 
cările de acest gen oferă exemple curioase. 

Triburile boșimanilor au inventat un sistem de alterare a limbii lor, 
destinat să o facă neinteligibilă tuturor celor care nu sunt inițiați în pro- 
cedeul modificator. Anumite populații din Caucaz practică același obi- 
cei. În ciuda tuturor eforturilor, rezultatul obținut nu depășește simpla 
adăugare sau intercalare a unei silabe subsidiare la începutul, la mijlo- 
cul sau la sfârșitul cuvântului. În afară de acest element parazit, limba 
rămâne aceeași, la fel de puțin alterată în fond ca și în formă. 

O tentativă mai completă a fost observată de domnul Silvestre de 
Sacy* la limba balaibalan. Acest bizar idiom a fost compus de sufiti, 


* Antoine Isaac Silvestre de Sacy (1758-1838) — orientalist francez. Prin cunoaște 
rea a numeroase limbi și metoda sa critică a dobândit un loc de prim rang în 
istoria orientalismului. Intre altele, a editat, tradus și adnotat Cartea de sfaturi 
(Pend-nameh) a sufitului Ferid-Eddin-Attar (sec. al XII-lea) (n. red.). 

pentru uzul cărților lor mistice, ca mijloc de a înconjura cu și mai mult 
mister reveriile teologilor lor. Ei inventaseră, la întâmplare, cuvintele 
care păreau să sune cel mai straniu urechii. Totuși, dacă această pretin- 
să limbă nu aparţinea nici unei ramuri, dacă sensul atribuit vocabulelor 
era artificial, valoarea euritmică a sunetelor, gramatica, sintaxa, tot ceea 
ce dă caracterul tipic a fost calchiat după arabă şi persană. Sufiţii au 
produs deci un jargon totodată arian și semitic, un cifru şi nimic mai 
mult. Confraţii devotați ai lui Djelat-Eddin-Roumi* n-au putut inventa o 
limbă. Această putere, evident, nu îi e dată creaturii. 

De aici trag concluzia că limbajul e intim legat de forma de inteli- 
gență a raselor şi că, de la prima sa manifestare, el a avut, chiar dacă 
în germene, mijloacele necesare pentru a reflecta diferitele trăsături 
ale acestei inteligente, în diferitele ei grade. 

Dar acolo unde inteligenţa raselor a fost în impas și a avut lacune, 
limba a avut și ea unele. E ceea ce demonstrează chineza, sanscrita, 
greaca, grupul semitic. Am remarcat deja la chineză o tendință utilitară 
particulară corespunzătoare căii urmate de spiritul varietăţii. Abundenţa 
de expresii filosofice și etnologice a sanscritei, bogăţia şi frumuseţea 
sa euritmică merg în paralel cu geniul nației. La fel se întâmplă și cu 
greaca, în timp ce lipsa de precizie a idiomurilor vorbite de popoarele 
semitice se potrivește perfect cu natura acestora. 

Dacă, părăsind înălțimile înceţoșate ale epocilor trecute, coborâm 
pe colinele istorice mai apropiate de timpul nostru, asistăm, de astă 
dată, la nașterea unei mulțimi de idiomuri, iar acest mare fenomen ne 
face să vedem și mai clar cu câtă fidelitate se oglindește geniul etnic 
în limbaje. 

Indată ce are loc amestecul popoarelor, limbile respective trec prin- 
tr-o revoluţie, uneori lentă, alteori subită, întotdeauna inevitabilă. Ele se 
alterează și după puțin timp mor. Idiomul nou care le înlocuiește este 
un compromis între tipurile dispărute și fiecare rasă contribuie la el cu 
o parte cu atât mai puternică cu cât a furnizat mai mulți indivizi noii so- 
cietăți. Astfel, la populaţiile noastre occidentale, începând cu secolul 
al XIII-lea, dialectele germanice au trebuit să cedeze, nu în faţa latinei, 
ci în fața romanei, pe măsură ce renăștea puterea galo-romană. Cât de- 
spre celtă, ea nu a dat o clipă înapoi în fața civilizaţiei italiene, ea a fugit 
de colonizare și putem să spunem că tot a obținut mai mult de jumătate 
de victorie, grație numărului celor care o vorbeau, atunci când ia fost 
dat, odată operată definitiv fuziunea gaelilor, a romanilor și a oamenilor 
din nord, să pregătească sintaxa limbii moderne, să-i îmblânzească ac- 
centele vulgare venite din Germania și sonorităţile vii aduse din Peninsu- 


* Sau Jalâl Oddin Rămi (sau Mawlâmâ) — mistic musulman din secolul al XIII-lea, 
fondator al ordinului dervișilor-dansatori (n. red.). 

là și să facă să triumfe euritmia destul de ternă pe care o avea ea însăși. 
Dezvoltarea gradată a limbii franceze nu e altceva decât acest travaliu 
latent, râbdător și sigur. Cauzele care au lipsit germana modernă de for- 
mele destul de strălucitoare remarcate în gotică de episcopul Ulphila* 
nu sunt altele decât prezența unei numeroase populații kymrice pe lân- 
gă numărul mic de elemente germanice rămase dincolo de Rin după 
marile migrații care au urmat secolului al V-lea al erei noastre. 

Întrucât amestecurile de popoare prezintă în fiecare punct caracte- 
ristici particulare avându-și originea în cuantumul elementelor etnice, 
rezultatele lingvistice sunt și ele nuanțate. Putem spune la modul gene- 
ral că nici un idiom nu rămâne pur după un contact intim cu un idiom 
diferit; că și atunci când principiile respective oferă cât mai putine dife- 
rente cu putință, alterarea se face simțită cel puțin în lexicologie; că, 
dacă limba parazitează cu oarecare forță, ea atacă euritmia și locurile 
cele mai vulnerabile ale sistemului gramatical, de unde rezultă că lim- 
bajul este una din părţile cele mai delicate și mai fragile ale individuali- 
tății popoarelor. Vom avea deci adesea spectacolul unic al unei limbi 
nobile și foarte cultivate trecând, prin unirea sa cu un idiom barbar, la 
un fel de barbarie relativă, despuindu-se gradat de cele mai frumoase 
facultăţi ale sale, sărăcind în cuvinte, secându-și formele și dovedind 
astfel o teribilă înclinaţie spre a se asimila din ce în ce mai mult compa- 
nionului de rang inferior care i-a fost oferit de împerecherea popoarelor. 
E ceea ce s-a întâmplat cu valaha și cu retiana**, cu kawi și cu birmana. 
Aceste ultime două idiomuri sunt impregnate de elemente sanscrite și, 
în ciuda nobleţii acestei alianțe, judecătorii competenţi le declară infe- 
rioare ca merit limbii delaware. 

Originară din trunchiul Lenni-Lenapes, asociaţia de triburi care vor- 
beşte acest dialect valorează puțin mai mult decât cele două grupuri 
galbene remorcate de civilizația hindusă și dacă, în ciuda acestui prero- 
gativ, ea rămâne mai prejos decât ele, e pentru că asiaticii în chestiune 
trăiesc sub impresia invențiilor sociale ale unei rase nobile și profită de 
aceste merite, nefiind cine ştie ce:prin ei înșiși. Contactul sanscrit a fost 
suficient pentru a- ridica destul de sus, în timp ce lenapii, pe care ni- 
mic asemănător nu i-a fecundat vreodată, n-au putut urca, în civilizație, 
deasupra valorii pe care le-o vedem. Astfel, pentru a mă servi de o com- 
paratie uşor de apreciat, tinerii mulatri educați la colegiile din Londra 


* Ulphila (sau Ulfilas, sau Wulfila) (311-383) — apostol și episcop al goților. A tra- 


dus Noul Testament în limba gotică şi-a predicat un creştinism de tendință aria- 
nă (n.red). 
** Limba vorbită în provincia Rhaetia, sau Raetia, care se întindea de la Alpi la Rinul 


superior si era locuita de celți (n. red.). 

şi Paris pot, rămânând mulatri și foarte mulatri, sa prezinte, din anumi- 
te puncte de vedere, o aparenţă de cultură mai satisfăcătoare decât unii 
locuitori ai Italiei meridionale a căror valoare intimă este incontestabil 
mai mare. Trebuie deci, atunci când întâlnim un popor sălbatic în pose- 
sia unui idiom superior celui al unor naţiuni mai civilizate, să distingem 
cu grijă dacă această civilizație le aparține cu adevărat sau dacă ea nu 
provine decât dintr-o infiltrare de sânge străin. In acest ultim caz, im- 
perfecțiunea limbajului primitiv și limbajul bastard importat se acordea- 
ză perfect cu existența unui anumit grad de cultură socială. 

Am spus în alt loc că, fiecare civilizație având un anumit scop, nu ar 
trebui să ne mirăm dacă simțul poetic și filosofic era mai dezvoltat la 
hindușii sanscriți și la greci decât la noi, în timp ce societăţile noastre 
se disting prin spiritul practic, critic, erudit. Luaţi ca un tot, suntem do- 
taţi cu o virtute activă mai energică decât iluștri dominatori ai Asiei 
meridionale și ai Eladei. În schimb, trebuie să le cedăm în domeniul 
frumosului și e normal de-acum înainte ca idiomurile noastre să deţină 
rangul umil al spiritelor noastre. Un avânt mai puternic spre sferele 
ideale ce reflectă în mod natural în cuvintele pe care le folosesc scriito- 
rii din India și din Ionia, astfel încât limbajul fiind, o cred şi o admit, un 
bun criteriu de elevaţie generală a raselor, este totuși, într-un mod mai 
special, un criteriu al elevaţiei lor estetice și capătă acest caracter mai 
ales când se aplică pentru compararea civilizațiilor respective. 

Pentru a nu lăsa acest punct pradă îndoielii, îmi voi permite să dis- 
cut o opinie emisă de domnul baron Wilhelm von Humboldt în privința 
superiorității mexicanului asupra peruvianului, superioritate evidentă, 
afirmă el, chiar dacă civilizaţia incașilor a fost mult deasupra celei a 
locuitorilor din Anahuac. 

Moravurile peruvienilor se arătau, fără îndoială, mai blânde, ideile 
religioase la fel de inofensive pe cât erau de sângeroase cele ale supu- 
şilor lui Montezuma. În ciuda tuturor acestor lucruri, ansamblul stării 
lor sociale era departe de a prezenta atâta energie, atâta varietate. În 
timp ce despotismul lor, destul de grosolan, nu realiza decât un fel de 
comunism stupid, civilizaţia aztecă încercase forme de guvernare foarte 
rafinate. Starea militară era mult mai viguroasă și, chiar dacă cele două 
imperii ignoraseră scrisul, părea că poezia, istoria şi morala, cultivate 
cu sârg la venirea lui Cortez, au jucat un rol mai important în Mexic 
decât în Peru, ale cărui instituţii tindeau câtre un epicureism nonșalant, 
puțin favorabil lucrărilor inteligenței. A devenit astfel simplu de consta- 
tat superioritatea poporului celui mai activ asupra celui mai modest. 

În rest, opinia domnului Wilhelm von Humboldt este consecventă 
modului în care defineşte dânsul civilizația. Fără a reînnoi controversa, 


Eseu asupra inegalităţii raselor umane 139 


era indispensabil să nu las acest punct în umbră; căci, dacă două civili- 
zaţii au putut să se dezvolte vreodată paralel cu limbi contrarii meritelor 
lor, ar trebui abandonată ideea oricărei solidarități între valorile idio- 
murilor și cele ale inteligenței. Acest fapt e imposibil de acceptat într-o 
măsură diferită de ceea ce am făcut mai sus pentru sanscrită şi greacă 
comparate cu franceza, engleza, germana. 

De altfel, urmând această cale, ar fi dificil să pe ea cauzele 
stării idiomatice în care se găsesc popoarele metise. Nu avem întotdea- 
una suficiente informaţii despre cantitatea amestecurilor sau despre 
calitatea lor pentru a putea să le examinăm efortul de organizare. Totuși, 
influenţa primelor cauze persistă și, dacă nu e demascată, poate duce 
la concluzii greşite. Tocmai pentru că raportul idiomului cu rasa este 
destul de strâns, el se conservă mult mai mult decât își păstrează po- 
poarele statele. El se face cunoscut după ce popoarele şi-au schimbat 
numele; doar că, alterându-se o dată cu sângele lor, nu moare decât o 
dată cu ultima parte a naționalității lor. Greaca modernă se află în aceas- 
tă situaţie; mutilată pe cât posibil, despuiată de bogățiile gramaticii sale, 
tulburată și murdărită în lexic, sărăcită chiar, se pare, în privința numă- 
rului de sunete, ea nu şi-a mai păstrat amprenta originară. În universul 
intelectual, e într-un fel ceea ce e pe pământ Partenonul degradat care, 
după ce a servit drept biserică papilor apoi, devenit depozit de praf de 
pușcă, a explodat în mii de locuri din fronton și coloane, sub gloanțele 
venetiene ale lui Morosini“, prezintă încă admirației secolelor admira- 
bilul model al graţiei serioase și al majestății simple. 

Se întâmplă şi ca o perfectă fidelitate pentru limba strămoșilor să nu 
stea în firea tuturor raselor. E și aceasta una din cele mai mari dificultăți 
atunci când încercăm să scoatem în evidență, cu ajutorul filologiei, fie 
originea, fie meritul relativ al tipurilor umane. Nu numai că idiomurile 
suferă alterări a căror cauză etnică nu e întotdeauna ușor de găsit: exis- 
tă și națiuni care, presate de contactul cu o limbă străină, o abandonea- 
ză pe a lor. Acest lucru s-a întâmplat, după ce a fost cucerită de Alexan- 
dru, cu partea luminată a populațiilor Asiei occidentale, precum carienii, 
capadocienii şi armenii și la fel s-a întâmplat cu galii noștri. Şi unii și 
ceilalți au inculcat totuși limbilor victorioase un principiu străin care, 
la rândul său, le-a transfigurat în cele din urmă. Dar în timp ce aceste 
popoare îsi mențineau încă, chiar dacă într-un mod imperfect, propriul 
element intelectual, în timp ce altele, mult mai tenace, precum bascii, 


* Francesco Morosini, supranumit i] Peloponnesico (1619-1694) — nobil venetian; 
a capitulat in fata turcilor la Candia şi a recucerit Mistra și Atena (1684-1688). 
Dorind să ia drept trofeu o parte din frontonul de vest al Partenonului, acesta 
s-a spart în ciulere (n. red.). 

berberii din Atlas, ekkhilii* din Arabia meridională vorbesc și azi așa 
cum vorbeau strămoșii lor, există anumite grupuri, evreii de exemplu, 
care par să nu fi ținut niciodată la limbă, și această indiferență e vizibilă 
de la primii pași ai migraţiei poporului ales. Terah**, venind din Ur-ul 
caldeenilor, nu învățase, desigur, în ţara sa natală, limba cananeeană 
care a devenit națională pentru copiii lui Israel. Aceștia au renunțat deci 
la idiomul lor nativ pentru a accepta unul diferit și care, suferind întru- 
câtva, cred, influența primelor amintiri, a devenit în gura lor un dialect 
aparte al acelei limbi străvechi, mamă a vechii limbi arabe, moștenire 
legitimă a acelor triburi înrudite îndeaproape cu hamiţii negri. Nici aces- 
tei limbi evreii nu i-au fost mai fideli decât celei dintâi. La întoarcerea 
din captivitate, bandele lui Zoroabel o uitaseră pe malurile fluviului din 
Babilon, în timpul călătoriei lor, totuși foarte scurte, de șaptezeci de 
ani. Patriotismul, ostil exilului, își păstrase căldura: restul fusese aban- 
donat cu o bizară ușurință de acest popor totodată orgolios și cosmo- 
polit în exces. În Ierusalimul reconstruit, mulțimea a reapărut vorbind 
un dialect aramaic sau caldeean care, de altfel, se asemăna cumva cu 
idiomul strămoșilor lui Avram. 

In vremea lui lisus Hristos, acest dialect a rezistat cu greu invaziei 
argoului grec care înconjura din toate părţile cultura evreiască. Sub 
acest nou veșmânt, mai mult sau mai putin elegant, și-au compus ope- 
rele scriitorii evrei. Ultimele cărți canonice ale Vechiului Testament, 
ca și scrierile lui Filon și Flavius Josephus, sunt opere elenistice. 

Când distrugerea cetății sfinte a risipit natia de-acum dezmoştenită, 
Orientul a recâștigat cultura fiilor săi. Cultura ebraică a rupt legăturile 
cu Atena ca și cu Alexandria, iar limba, ideile Talmudului, învățăturile 
școlii de la Tiberiada au fost din nou semitice, uneori arabe și adesea 
cananeene, pentru a întrebuința expresia lui Isaia. Vorbesc despre lim- 
ba de-acum sacră, cea a rabinilor, a religiei, cea considerată națională. 
Dar în viața de zi cu zi, evreii utilizau idiomurile țărilor în care se aflau. 
E notabil faptul că pretutindeni acești exilați se remarcau prin accentul 
lor specific. Limbajul pe care l-au adoptat și învățat din prima copilărie 
n-a reușit niciodată să le facă mai suplu aparatul fonator. Această obser- 
vaţie confirmă ceea ce spune domnul Wilhelm von Humboldt despre 
un raport atât de intim al rasei cu limbajul încât, după părerea sa, gene- 
rațiile nu se pot obişnui să pronunţe bine cuvintele pe care strămoșii 
lor nu le cunoșteau. 


* Popor străvechi din Arabia meridională, ekkhilii au păstrat o limbă înrudită cu 
dialectele sudarabice din secolul al V-lea î.Chr. (n. red.). 
** Terah — tatăl lui Avram, devenit Avraam (n. red.). 

Orice-ar fi, iată în evrei o dovadă remarcabilă a acestui adevăr, că nu 
trebuie să stabilim întotdeauna la prima vedere o concordanţă exactă 
între o rasă și limba pe care o posedă, pentru că această limbă poate să 
nu-i aparțină în mod originar. După evrei, aş putea da exemplul tigani- 
lor și al altor popoare. 

Vedem cu ce prudență trebuie să ne folosim de afinitatea și chiar 
de similitudinea limbilor pentru a ajunge la concluzia identității raselor, 
de vreme ce nu numai că numeroase naţii folosesc doar limbi alterate 
ale căror principale elemente nu le-au furnizat ele, dovadă majoritatea 
populațiilor Asiei occidentale și aproape toate cele din Europa occiden- 
tală, dar multe altele au adoptat limbi complet străine, la alcătuirea căro- 
ra n-au participat aproape deloc. Acest ultim fapt este, fără îndoială, 
mai rar; se prezintă aproape ca o anomalie. E totuși suficient să aibă 
loc pentru a ne feri de genul de dovezi care suferă asemenea devieri. 
“Totuși, pentru că acest fapt este anormal, pentru că nu-l întâlnim la fel 
de des ca pe opusul său, respectiv conservarea seculară a idiomurilor 
naționale de către grupuri umane foarte slabe, pentru că vedem în ce 
măsură limbile seamănă cu geniul aparte al poporului care le creează 
și cum se alterează în măsura în care sângele acelui popor se modifică, 
pentru că rolul pe care-l joacă în formarea derivatelor lor e direct pro- 
portional cu influența numerică a rasei care le aduce în noul amestec, 
totul ne dă dreptul să conchidem că un popor nu poate avea o limbă 
mai valoroasă decât el, în afară de anumite împrejurări speciale. Cum 
nu vom insista prea mult asupra acestui punct, mă voi folosi de un alt 
fel de demonstrație. 

Am văzut deja că, într-o națiune cu esență compozită, civilizația nu 
există pentru toate straturile sucesive. În același timp în care vechile 
cauze etnice își continuă lucrul la baza scării sociale, ele nu admit și nu 
lasă să pătrundă decât cu greu și în mod tranzitoriu influențele geniului 
naţional conducător. Aș aplica acest principiu în Franţa de altădată și 
aș spune că, din 36 de milioane de locuitori, existau cel puţin 20 de 
milioane care nu luau parte decât forțat, pasiv, temporar la dezvoltarea 
civilizației Europei moderne. Exceptând Marea Britanie, care avea o 
mai mare unitate a tipurilor, consecință a izolării sale insulare, această 
tristă proporţie e și mai mare în restul continentului. De vreme ce am 
ales deja o dată Franța ca exemplu, rămân la ea și cred că opinia mea 
asupra stării etnice a acestei țări și cea pe care am exprimat-o mai de- 
vreme pentru toate rasele în general, referitor la concordanța perfectă 
a tipului și a limbii, se confirmă una pe cealaltă în mod izbitor. 

Ştim prea puțin sau, mai bine zis, nu știm prin ce faze au trebuit să 
treacă celta și latina rustică înainte de a se apropia și de a se confunda. 

Sfântul Ieremia și contemporanul său Sulpicius Severus* ne spun totusi, 
primul în Comentariile sale asupra epistolei către galateni a sfântului 
Pavel, al doilea în Dialogul asupra meritelor călugărilor din Orient că, 
în vremea lor, se vorbeau cel puțin două limbi vulgare în Galia: celta, 
păstrată pură pe malurile Rinului, cu care limbajul gaelo-grecilor, plecați 
din patria mamă de şase sute de ani, semăna din toate punctele de ve 
dere; apoi ceea ce numim galica şi care, după părerea unui comentator, 
nu poate fi decât o limbă romană deja alterată. Dar această limbă galică, 
diferită de ceea ce se vorbea la Trier, nu mai era limba din vest şi nici 
cea din Aquitania. Acest dialect din secolul al IV-lea, probabil împărțit 
el însuși în două mari diviziuni, nu-și găsește deci loc decât în centrul 
și sudul Franţei actuale. La această sursă comună trebuie să raportăm 
curentele, diferit latinizate, care au format mai târziu, în alte amestecuri 
şi în proporții diferite, limba d'oil și romana propriu-zisă. Voi vorbi mai 
întâi despre aceasta din urmă. 

Pentru a-i da naștere n-a trebuit decât să se creeze o alterare destul 
de facilă a terminologiei latine, modificată de o seamă de idei gramatica- 
le împrumutate din celtă și din alte limbi necunoscute odinioară în ves- 
tul Europei. Coloniile imperiale aduseseră un mare număr de elemente 
italiene, africane, asiatice. Invaziile burgunde și mai ales cele gotice și-au 
adus o contribuţie de armonie, de sunete vaste și strălucitoare. Irupțiile 
sarazine le-au mărit puterea, astfel încât romana, distingându-se net de 
galică, a căpătat un caracter special. Fără îndoială, nu o găsim ajunsă la 
perfecțiune în formula jurământului fiilor lui Ludovic cel Bun ca mai 
târziu în poeziile lui Raimbaud de Vacheres** sau Bertrand de Bom***. 
O recunoaștem totuși, caracteristicile sale principale au fost dobândite, 
direcţia îi este clară. E, de-acum înainte, în diferitele sale dialecte, limou- 
sin, provensal, din Auvergne, limba unei populații cu o origine mai ames- 
tecată decât oricare alta. Această limbă fină, suplă, spirituală, ironică, 
plină de strălucire, dar fără profunzime, fără filosofie, de tinichea și nu 
de aur n-a putut, în nici una din minele îmbelșugate care i s-au deschis, 
să treacă dincolo de suprafață. Nu avea principii serioase: trebuia să 
rămână un instrument de indiferenţă universală, de scepticism și de 
zeflemea. Nu și-a ratat această vocaţie. Rasa nu ţinea decât la plăceri 
și la aparentele strălucitoare. Bravând în exces, veselă peste măsură, 


* Sulpicius Severus — istoric creştin, născut pe la 360 în Aquitania. A scris o Istorie 
sacră, mergând de la facerea lumii până în anul 410, şi Trei dialoguri, dintre care 
două despre Sfântul Martin (n. red.). 

** Raimbaud de Vacheres, sau Raimbaut de Vageiras — trubadur provensal din se 
colul al XIHea (n. red.). 

*** Bertrand de Bom, sau Bertran de Born (aprox. 1140-1215) — trubadur din Peri 
gord Operele sale reprezintă o capodoperă de poezie creată în limba d'oil (n. re.d). 

pasionată fără subiect și vioaie fără convingere, ea a avut un instrument 
potrivit pentru a-i servi tendințele și care, de altfel, obiect al admiraţiei 
lui Dante, n-a servit niciodată, în poezie, decât la a rima satire, cântece 
de dragoste, sfidări războinice și, în religie, la a susține erezii precum 
cea a albigenzilor, maniheism licenţios, lipsit până și de valoare litera 
ră, care La făcut pe un autor englez, puțin catolic, de altfel, să felicite 
papalitatea pentru că a scăpat Evul Mediu de el. Aceasta a fost odinioa- 
ră limba romană, tot astfel o găsim și azi. E plăcută, dar nu frumoasă și 
e suficient s-o examinăm pentru a vedea cât de puțin e făcută să serveas- 
că o mare civilizație. 

Limba d'oil s-a format oare în condiții asemănătoare? Examinând-o, 
vom vedea că nu și, oricum ar fi fost făcută fuziunea elementelor celtic, 
latin, germanic — ceea ce nu putem aprecia prea bine, în lipsa monu- 
mentelor aparținând perioadei de creaţie — e sigur cel puţin că ea s-a 
născut dintr-un antagonism clar între trei idiomuri diferite și că produ- 
sul reprezentat de ea trebuia să aibă un caracter și un fond de energie 
cu totul străin de numeroasele compromisuri, de tranzacțiile destul de 
lente din care a ieșit limba romană. Această limbă d'oil a fost, într-un 
anumit moment al vieții sale, destul de apropiată de principiile germa- 
nice. Descoperim, în resturile care s-au păstrat, unul din cele mai im- 
portante caracteristici ale limbilor ariene: puterea, limitată ce-i drept, 
mai mică decât în sanscrită, greacă și germană, dar totuși considerabi- 
lä, de a forma cuvinte compuse. Recunoaștem, în cazul substantivelor, 
flexiunea indicată prin afixe și, în consecință, o facilitate a inversitinii pe 
care noi am pierdut-o și de care limba franceză din secolul al XVI-lea, 
moștenind-o într-o manieră imperfectă, se mai bucura doar în detrimen- 
tul clarității discursului. Și lexicologia sa cunoaște numeroase elemente 
aduse de rasa francă. Astfel, limba d'oil debuta prin a fi aproape la fel de 
mult germanică pe cât galică, iar celta apărea în planul al doilea, hotă- 
rând poate valenţele melodice ale limbajului. Cel mai frumos elogiu 
care i se putea face se găsește în ingenosul eseu al domnului Littré, care 
a putut traduce literar și vers cu vers, în franceza secolului al XIII-lea, pri- 
mul cânt al Iliadei, tur de forță impracticabil în franceza noastră de azi“. 

Această limbă aparținea în mod evident unui popor care contrasta 
puternic cu locuitorii din sudul Galiei, fiind mai profund atașat ideilor 
catolice, cu o politică bazată pe ideile vii de independenţă, de libertate, 
de demnitate și căutând utilul în toate instituțiile sale; literatura popu- 
lară a acestei rase a avut ca misiune să cuprindă nu fanteziile spiritului 
și ale inimii și butadele unui scepticism universal, ci cronicile naționale, 


* E, Littre, „La poesie homerique et lancienne poesie française“, în „Revue des 
Deux Mondes“, 1 iulie 1847 (n. a.). 

așa cum erau ele înțelese si considerate adevărate pe atunci. Datorăm 
acestei glorioase dispozitii a națiunii și a limbii marile compozitii rima- 
te, mai ales Garin le Loherain, mărturie, renegată de atunci, a domina- 
ției nordului. Din nefericire, cum compilatorii acestor tradiții, și chiar 
primii lor autori, aveau înainte de toate intenţia de a conserva fapte isto- 
rice sau de a înfățișa sentimente pozitive, poezia propriu-zisă, dragostea 
pentru formă și căutarea frumosului nu aveu prea mare importanță în 
marile lor povestiri. Literatura limbii d'oil a avut, înainte de toate, pre- 
tenția de a fi utilă. Astfel rasele, limba şi scrierile se găsesc aici într-un 
acord perfect. 

Dar era normal ca elementul germanic, mult mai puţin numeros 
decât fondul galic și decât mixtura romană, să piardă treptat teren în 
sângele naţiei. În acelaşi timp, el a pierdut teren și în limbă, iar celta, pe 
de-o parte, și latina, pe de altă parte, au câștigat. Aceasta limbă frumoa- 
să și puternică, din care nu cunoaștem decât apogeul și care, urmân- 
du-și calea, s-ar fi perfecţionat în continuare, a început să decadă și să 
se corupă spre sfârşitul secolului al XIII-lea. În secolul al XV-lea, ea nu 
mai era decât un dialect din care elementele gramaticale dispăruseră 
complet. Ceea ce a rămas din această comoară risipită, apărând de-acum 
încolo ca o anomalie în mijlocul progreselor celtei și latinei, nu mai ofe- 
rea decât un spectacol ilogic și barbar. In secolul al XVI lea, revenirea 
studiilor clasice a gasit limba franceză în această dezordine și a vrut s-o 
perfecționeze în sensul limbilor antice. Acesta a fost scopul mărturisit 
al scriitorilor din această frumoasă epocă. N-au reușit deloc, iar secolul 
al XViHea, mai înțelept, sau dându-și seama că nu poate stăpâni mersul 
irezistibil al lucrurilor, nu s-a mai ocupat decât de ameliorarea prin ea 
însăși a unei limbi care se precipita în fiecare zi mai mult spre formele 
cele mai fireşti ale rasei predominante, adică spre cele care altădată re- 
prezentaseră gramatica celtică. 

Chiar dacă, la început limba d'oil, apoi franceza si-au datorat carac- 
terul mai unitar decât al romanei marii simplități a amestecului de rase 
și de idiomuri din care s-au născut, ele au avut totuși dialecte care au 
supravieţuit și se menţin. Aceste forme merită întru totul să le numim 
dialecte și nu argouri. Rațiunea lor de a fi nu constă în coruperea tipului 
dominant cu care au fost mai mult sau mai puțin contemporane, ci în 
proporția diferită de elemente celtice, romane și germanice care au con 
stituit sau constituie încă naționalitatea noastră. Dincoace de Sena, dia- 
lectul picard este, prin euritmie si lexicologie, foarte apropiat de flaman- 
dă, ale cărei afinități germanice sunt atât de evidente, încât nu mai e 
nevoie să le arăt. Din acest punct de vedere, flamanda a rămas fidelă 
predilecţiilor limbii doi], care a putut, la un moment dat, fără a înceta să 
fie ea însăși, să admită, în versurile unui poem, formele şi expresiile 
aproape pure ale limbii vorbite la Arras. 

Pe măsură ce înaintâm dincolo de Sena și dincoace de Loara, idio- 
murile provinciale țin din ce în ce mai mult de natura celtică. În dialec- 
tul burgund, în dialectele din Vaud și Savoia, lexicologia însăși — lucru 
demn de a fi remarcat — a păstrat numeroase urme celtice, care nu se 
găsesc în franceză, unde în general domină latina rustică. 

Observam mai devreme cum, începând din secolul al XV-lea, influ- 
enta nordului Franței a cedat în fața dominației crescânde a raselor de 
dincolo de Loara. Nu trebuie decât să faceţi legătura între ceea ce spun 
aici referitor la limbă şi ceea ce spuneam atunci despre sânge, pentru 
a vedea ce strânsă este relația între elementul fizic și instrumentul fone- 
tic în individualitatea unei nații. 

M-am întins putin cu prezentarea unui fapt particular din Franţa. 
Dacă vrem să generalizăm pentru toată Europa, nu vom găsi nici o con- 
tradicţie. Vom vedea cum pretutindeni modificările succesive ale unui 
idiom nu sunt, cum se spune în mod comun, opera secolelor, dacă era 
astfel, atunci ekkhili, berbera, euskara, bretona din sud ar fi dispărut 
demult, iar ele sunt încă vii. Schimbările au fost aduse, într-un parale- 
lism izbitor, de revoluțiile survenite în sângele unor generaţii succesive. 

Nu voi trece sub tăcere nici un alt detaliu care trebuie explicat aici. 
Am arătat cum anumite grupuri etnice ar putea, sub influența unei apti- 
tudini și a unor necesități speciale, să renunțe la idiomurile lor naturale 
pentru a accepta unele care le sunt mai mult sau mai puțin străine. Am 
dat exemplul evreilor, al parşilor. Există exemple și mai ciudate ale aces- 
tui abandon. Vedem popoare sălbatice în posesia unor limbi superioare 
lor: America ne oferă acest spectacol. 

Acest continent a avut destinul aparte ca populațiile sale cele mai 
active să se fi dezvoltat, ca să zicem așa, în secret. Civilizatiile sale nu 
au cunoscut arta scrisului. Timpul istoric n-a început aici decât târziu, 
pentru a rămâne aproape întotdeauna obscur. Pământul Lumii Noi are 
o mulțime de triburi care, învecinate fiind, se aseamănă foarte puțin, 
deși au origini comune combinate diferit. 

Domnul d'Orbigny* ne spune că în America centrală, grupul pe care 
îl numeste ramura chiquiteană este un amestec de națiuni, cea mai nu- 
meroasă având cincisprezece mii de suflete, iar cele mai mici între trei 
sute și cincizeci de membri, iar toate aceste națiuni, chiar și cele mai 
mici, posedă idiomuri distincte. O astfel de stare de lucruri nu poate 
rezulta decât dintr-o imensă anarhie etnică. 

În această ipoteză, nu mă mir văzând mai multe din aceste populații, 
precum cei numiți Chiquitos, stăpânind o limbă complicată și, se pare, 


* Alcide Dessalines d'Orbigny (1802-1857) — zoolog francez, unul dintre fondatorii 
paleontologiei stratigrafice. Discipol al lui Cuvier, a fost unul dintre partizanii 
„revoluțiilor globului“ şi un adversar al lamarckismului (n. red.). 

destul de savantă. La acești indigeni, cuvintele pe care le folosește un 
bărbat nu sunt întotdeauna aceleași cu cele pe care le foloseşte o fe- 
meie. În orice caz bărbatul, atunci când folosește expresiile femeii, le 
modifică desinenţele. Acest lucru e desigur foarte rafinat. Din neferi- 
cire, alături de acest lux lexicologic, sistemul de numerație se restrân- 
ge la numerele cele mai elementare. Foarte probabil, la o limbă atât 
de lucrată în aparenţă, această trăsătură de decădere nu e decât efectul 
secolelor, accentuate de barbaria actualilor posesori. Ne amintim invo- 
luntar, contemplând asemenea bizarerii, de acele palate somptuoase, 
opere ale Renașterii, pe care efectele revoluțiilor le-au făcut să revină 
definitiv unor țărani grosolani. Ochiul admiră și astăzi colonadele deli- 
cate, ornamentele elegante, portalurile sculptate, scările înalte, bolțile 
impozante, lux inutil mizeriei care le locuiește, în vreme ce acoperișu- 
rile sparte lasă să intre ploaia, podelele se prăbușesc și iedera distruge 
pereţii pe care-i învăluie. 

Pot stabili de-acum înainte că filologia, în raporturile sale cu natura 
particulară a raselor, confirmă toate observaţiile fiziologiei și ale istoriei. 
Doar că aserțiunile sale se remarcă printr-o extremă delicateţe și ar fi 
hazardat să tragem concluzii pe baza lor, atunci când ele sunt singurele 
argumente pe care ne putem baza. Fără îndoială, fără nici o îndoială, 
starea unei limbi corespunde stării intelectuale a grupului care o vor- 
beşte, dar nu întotdeauna valorii sale intime. Pentru a obţine acest ra- 
port, trebuie să luăm în considerare doar rasa prin care și pentru care 
această limbă a fost creată inițial. Or, istoria nu pare să ne ofere, în afară 
de familia neagră și de câteva populații galbene, decât rase cuaternare, 
în cel mai fericit caz. În consecinţă, ea nu ne arată decât idiomuri deri- 
vate, a căror lege de formare n-o putem preciza în mod clar decât atunci 
când aceste idiomuri aparțin unor epoci mai recente din punct de vede- 
re comparativ. Prin urmare, concluziile obținute astfel, și care au nevoie 
de o confirmare istorică, nu constituie dovezi infailibile. Pe măsură ce 
ne cufundăm în vechime și lumina pâlpâie din ce în ce mai mult, argu- 
mentele filologice devin și mai ipotetice. E supărător să te găsești limitat 
atunci când încerci să clarifici evoluția unei familii umane și să recunoști 
familiile etnice care o compun. Știm ca sanscrita și limba zend sunt în- 
rudite. Cât despre rădăcina lor comună, nu știm nimic. La fel şi pentru 
alte limbi foarte vechi. Despre euskara nu știm nimic altceva decât lim- 
ba însăși. Cum nu are, până acum, analog, nu-i cunoaștem genealogia, 
nu știm dacă trebuie considerată primitivă sau nu, sau dacă nu cumva 
trebuie să vedem în ea doar un derivat. Nu poate deci să ne înveţe nimic 
pozitiv despre natura simplă sau compozită a grupului care o vorbește. 

În materie de etnologie, e bine să acceptăm cu recunoștință ajutoa- 
rele filologice. Totuși, nu trebuie să le acceptăm decât cu rezerve și, pe 
cât posibil, să nu fondăm nimic doar pe ele. 

Această regulă e cerută de o necesară prudenţă. Totusi, toate faptele 
care au fost trecute în revistă stabilesc că există o identitate originară 
între meritul intelectual al unei rase și cel al limbii sale naturale şi pro- 
prii; că limbile sunt, în consecință, inegale ca valoare și ca sens, diferite 
în formă și în fond,'ca și rasele; că modificările lor nu provin decât din 
amestecurile cu alte idiomuri, ca și modificările raselor; că meritele și 
calităţile lor se absorb și dispar, exact cum se întâmplă și cu sângele 
raselor, într-un ansamblu de elemente eterogene; în fine, că, atunci când 
o limbă de castă superioară se află în posesia unui grup uman nedemn 
de ea, începe să se degradeze și să se mutileze. Dacă e deci dificil, în- 
tr-un caz particular, să judecăm, la prima vedere, valoarea limbii după 
cea a poporului care se serveşte de ea, e incontestabil că, în principiu, 
putem face acest lucru. Rezultă deci această axiomă generală: 

Ierarhia limbilor corespunde în mod riguros ierarhiei raselor. 


Capitolul XVI 


Recapitulare; caracteristicile respectiv ale celor trei mari 
rase; efecte sociale ale amestecurilor; superioritatea 
tipului alb și, în cadrul acestui tip, a familiei ariene 


Am arătat locul privilegiat pe carei ocupă specia noastră în lumea 
organică. Am putut vedea că profunde diferențe fizice, laolaltă cu dife- 
renţe morale la fel de acute, o separă de toate celelalte clase de ființe 
vii. Pusă astfel deoparte, am studiat-o în ea însăși, iar fiziologia, chiar 
dacă nesigură în căile sale, puţin sigură în resurse și defectuoasă în 
metode, mi-a permis totuși să disting trei tipuri diferite: tipul negru, tipul 
galben și cel alb. 

Varietatea melaniană e cea mai umilă și se află la baza scării. Carac- 
terul de animalitate imprimat de forma bazinului său îi trasează destinul 
din chiar clipa creaţiei. Ea nu va ieși niciodată din cercul intelectual cel 
mai restrâns. Acest negru vioi și cu fruntea îngustă, care poartă în par- 
tea mediană a craniului său indiciile unor energii puternice și vulgare, 
nu e totuși o brută pur și simplu. Dacă aceste facultăți intelectuale sunt 
mediocre sau chiar nule, voința sa are o intensitate adesea teribilă. 
Mai multe din simţurile sale s-au dezvoltat cu o vigoare necunoscută 
celorlalte două rase, în special gustul și mirosul. 

Dar chiar aici, în aviditatea senzațiilor, se găseşte dovada frapantă 
a inferiorităţii lui. Toate alimentele sunt bune pentru el, nici unul nu-l 
dezgustă, nici unul nu-i repugnă. Ceea ce vrea este să mănânce, să 

mănânce peste măsură, cu furie; nu există hoit nedemn să-i intre în sto- 
mac. La fel se întâmplă și cu mirosurile, iar senzualitatea sa se acomo- 
dează nu doar cu cele mai vulgare, ci și cu cele mai odioase. Acestor 
principale trăsături de caracter li se adaugă o instabilitate afectivă, o 
variabilitate a sentimentelor pe care nimic nu o poate stabiliza și care 
anulează pentru el virtutea ca și viciul. Am spune că însăși furia cu care 
urmărește obiectul care i-a pus în mișcare sensibilitatea și i-a trezit lăco- 
mia e o dovadă a calmării uneia și a uitării rapide a celuilalt. In fine, ține 
la fel de puţin la viaţa sa ca și la a celorlalți; ucide de dragul de-a ucide 
și această mașină umană, atât de ușor de impresionat, este în fața sufe- 
rinței sau de o lașitate care se refugiază bucuros în moarte, sau de o 
impasibilitate monstruoasă. 

Rasa galbenă e opusul acestui tip. Craniul, în loc să fie împins înapoi, 
este scos în afară. Fruntea largă, osoasă, adesea proeminentă, înaltă, e 
așezată pe o față triunghiulară pe care nasul și bărbia nu formează nici 
una din ridicăturile vulgare care- scot în evidență pe negru. Tendința 
generală spre obezitate nu e în acest caz o trăsătură cu totul specială, 
pentru că nu se întâlnește mai frecvent la triburile galbene decât la alte 
varietăţi. Puţină vigoare fizică, o predispozitie către apatie. În domeniul 
moral, nici unul din acele stranii excese, atât de comune la melanieni. 
Dorinţe slabe, o voință mai degrabă obstinată decât extremă, un gust 
permanent, dar moderat pentru plăcerile materiale; rareori lăcomie, cu 
mai mult gust decât negrii în alegerea felurilor de mâncare. O tendință 
către mediocritate în toate, o înțelegere destul de ușoară a ceea ce nu 
e prea elevat sau prea profund, dragoste pentru util, respect pentru re- 
guli, conștiința avantajelor unei anumite doze de libertate. Galbenii sunt 
oameni practici în sensul restrâns al cuvântului. Nu visează, nu gustă 
teoriile, inventează puţin, dar sunt capabili să aprecieze și să adopte 
ceea ce e util. Dorinţele lor se limitează la a trăi cât mai plăcut și mai 
comod cu putinţă. Vedem că sunt superiori negrilor. E o populaţie și o 
mică burghezie pe care orice civilizator și-ar dori s-o aleagă ca bază a 
societăţii sale; n-ar avea însă din ce să creeze această societate, nici să-i 
dea sevă, frumuseţe și acțiune. 

Urmează acum popoarele albe. Energie gândită sau, mai bine zis, o 
inteligenţă energică; simț practic, dar într-o accepție mult mai largă, 
mai înaltă, mai curajoasă, mai idealizată decât la popoarele galbene; o 
perseverenţă care-și dă seama de obstacole și găsește, pe o perioadă 
mai lungă, mijloacele de a le îndepărta; cu o mai mare putere fizică, un 
extraordinar instinct al ordinii, nu doar ca garanție a tihnei și a păcii, ci 
ca mijloc indispensabil de conservare și, în același timp, un gust pronun- 
tat, chiar extrem al libertăţii; o ostilitate față de această organizare for- 
malistă în care se complac bucuroși chinezii, ca și față de despotismul 
disprețuitor, singurul capabil să țină în frâu popoarele negre. 


- 

Albii se mai disting şi printr-o mare dragoste de viață. Se pare că, 
știind să se bucure mai mult de ea, ei îi atribuie o mai mare valoare, o 
respectă mai mult, pe a lor și pe a celorlalți. Cruzimea lor, atunci când 
există, are conștiința exceselor sale, sentiment problematic la negri. În 
același timp, au descoperit motive de a-şi da fără un cuvânt această via- 
tă, care le e atât de prețioasă. Primul din aceste motive este onoarea 
care, sub nume diferite, a ocupat un loc enorm în ideile sale, de la înce 
putul speciei. Nu mai e nevoie să adaug că termenul de onoare și noțiu- 
nea civilizatoare pe care o desemnează sunt necunoscute atât rasei gal 
bene, cât și celei negre. 

Pentru a completa tabioul, adaug că marea superioritate a albilor 
în domeniul cultural se asociază cu o inferioritate la fel de marcată în 
intensitatea senzaţiilor. Albul e mult mai puţin dotat decât negrul și gal- 
benul din punct de vedere senzorial. El e, de asemenea, mai puțin preo- 
cupat de activitatea fizică, chiar dacă structura sa e mult mai viguroasă. 

Acestea sunt cele trei elemente constitutive ale genului uman, ceea 
ce am numit tipurile secundare, de vreme ce am lăsat în afara discuţiei 
individul adamic. Grupurile terțiare au luat naștere din combinarea vari- 
etăților fiecăruia dintre aceste tipuri. Formațiunile cuaternare sunt näs- 
cute din unirea unuia din aceste grupuri terțiare sau a unui trib pur cu 
un grup din cele două specii străine. 

În descendența acestor categorii există și altele care au ieșit la ivea 
lå și ies în fiecare zi. Unele foarte marcate, formând grupuri originale și 
distincte, pentru că provin din fuziuni încheiate; altele incomplete, dez- 
ordonate și, putem spune, antisociale, pentru că elementele lor, sau 
prea disparate, sau prea numeroase, sau prea puține n-au avut nici tim- 
pul, nici posibilitatea de a se contopi în mod fecund. Acestei multitudini 
de rase metise și amestecate care compun de-acum înainte umanitatea 
nu-i putem atribui alte limite decât numărul înfricoșător al combinațiilor. 

Ar fi inexact să pretindem că toate amestecurile sunt dăunătoare. 
Dacă cele trei mari tipuri, rămânând strict separate, nu s-ar fi unit între 
ele, fără îndoială supremaţia ar fi aparținut celor mai frumoase dintre 
triburile albe, iar varietățile galbenă și neagră ar fi rămas pentru totdea- 
una la picioarele celor mai mici națiuni din această rasă. E o stare oare 
cum ideală, pentru că nu a existat în istorie și nu ne-o putem imagina 
decât recunoscând dominaţia incontestabilă a celor mai pure din gru- 
purile noastre. 

Dar nu am fi avut numai de câștigat dintr-o asemenea situație. Supe 
rioritatea relativă, persistând într-un mod mai evident, n-ar fi fost înso- 
țită, trebuie să recunoaștem, de avantajele produse de amestecuri și 
care, chiar dacă abia compensând inconvenientele acestora, nu sunt 
mai putin demne de a fi, uneori, aplaudate. Astfel, geniul artistic, la fel 

de strâin celor trei tipuri, n-a ieșit la iveală decât în urma amestecului 
albilor cu negrii. La fel, prin nașterea varietăţii malaieze, a ieșit din ra 
sele galbenă și neagră o familie mai inteligentă decât cei doi părinți ai 
săi, iar din alianţa rasei albe cu cea galbenă au rezultat intermediari su- 
periori populațiilor finice pure sau grupurilor melaniene. 

Nu neg: sunt niște rezultate bune. Lumea artelor și a literaturii no- 
bile rezultată din amestecurile de sânge, rasele inferioare ameliorate, 
înnobilate sunt tot atâtea minuni pe care trebuie să le aplaudăm. Cei 
mici s-au înălțat; din păcate, în același timp, cei mari au căzut, și acesta 
e un rău pe care nimic nu-l poate compensa sau repara. De vreme ce 
enumăr tot ce e în favoarea amestecurilor etnice, voi adăuga și faptul 
că le datorăm multe rafinamente morale, religioase și mai ales îmblân- 
ziri ale pasiunilor și ale pornirilor. Dar sunt beneficii tranzitorii, și recu- 
nosc că mulatrul, din care putem face un avocat, un medic, un negus- 
tor, e mai bun decât bunicul său negru, total incult și bun de nimic; de 
asemenea, trebuie să mărturisesc şi că brahmanii din India primitivă, 
eroii Iliadei, cei din Schahnameh, războinicii scandinavi, toți fantome 
glorioase ale celor mai frumoase rase, de-acum dispărute, ofereau o 
imagine mai strălucitoare și mai nobilă a umanității, erau agenți mai 
activi ai civilizaţiei și ai măreției, mai inteligenți, mai siguri pe ei decât 
populaţiile metise, de o sută de ori metise, ale epocii actuale, și totuși 
nici ei nu mai erau puri. 

Orice-ar fi, starea complexă a raselor umane este starea istorică, iar 
una din principalele consecinţe ale acestei situații a fost de a arunca în 
dezordine o mare parte din caracterele primitive ale fiecărui tip. In urma 
unor încrucișări multiple am văzut prerogativele nu doar scăzând în in- 
tensitate, ca și defectele, ci și separându-se, risipindu-se și adesea con- 
trastând. Rasa albă avea monopolul originar al frumuseții, inteligenței 
şi forței. În urma unirilor cu alte varietăți, au apărut metiși frumoși fară 
a fi puternici, puternici fără a fi inteligenți, inteligenți dar urâţi și debili. 
S-a dovedit şi că cea mai mare abundență posibilă de sânge alb, când 
ea s-a acumulat nu dintr-o dată, ci în straturi succesive, într-o nație, nui 
mai aducea calităţile ei naturale. Adesea, ea nu făcea decât să accen- 
tueze tulburarea deja existentă între elementele etnice și nu părea să 
păstreze din excelența ei nativă decât o mai mare putere în fecundarea 
dezordinii. Această anomalie aparentă se explică cu ușurință, de vreme 
ce fiecare grad al amestecului perfect produce, în afară de o alianţă de 
elemente diverse, un nou tip, dezvoltarea unor facultăți aparte. In timp 
ce şi alte elemente se adaugă unei serii de creaţii de acest tip, dificulta 
tea de a armoniza totul creează anarhie, și cu cât această anarhie creşte, 
cu atât cele mai bune, cele mai bogate, cele mai fericite contribuții își 
pierd meritul și, prin simpla lor prezență, agravează un rău pe care nul 

pot eradica. Dacă deci amestecurile sunt, între anumite limite, favora- 
bile umanității, o înaltă și o înnobilează, acest lucru se repercutează tot 
asupra umanității, pentru că tot ele o înjosesc, o umilesc, o văduvesc 
de cele mai nobile elemente ale sale, și totuși încercăm să admitem că 
mai bine transformăm în oameni mediocri miriade de ființe infime de- 
cât să conservăm rase de prinți al căror sânge risipit, sărăcit, subțiat 
devine elementul dezonorat al unei asemenea metamorfoze, deși aceas- 
tă nefericire nu poate fi oprită de amestecuri; că oamenii mediocri, abia 
formaţi pe seama a ceea ce era măreț, se unesc cu noi mediocrităţi, iar 
din aceste amestecuri, din ce în ce mai înjositoare, se naște o confuzie 
care, precum cea din Babel, duce la o completă neputinţă și împinge 
societățile în neant, stare pe care nimic n-o mai poate remedia. 

lată ce ne învaţă istoria. Ea ne arată că orice civilizație decurge din 
rasa albă, că nici una nu poate exista fără concursul acestei rase și că o 
societate nu este mare și strălucitoare decât în măsura în care ea con- 
servă mai mult timp nobilul grup care a creat-o și în măsura în care acest 
grup însuși aparține celei mai nobile ramuri a speciei. Pentru a expune 
aceste adevăruri în toată splendoarea lor e suficient să enumerăm, apoi 
să examinăm civilizațiile care au stăpânit lumea, iar lista lor nu e lungă. 

Din această mulțime de naţiuni care au trecut sau trăiesc încă pe 
pământ, doar zece s-au ridicat la stadiul de societăți complete. Restul, 
în mod mai mult sau mai puțin independent, gravitează în jurul lor pre- 
cum planetele în jurul sorilor. În aceste zece civilizații, dacă se găsește 
fie un element de viață străin de impulsul rasei albe, fie un element de 
moarte care nu provine de la rasele anexate civilizatorilor, sau din dez- 
ordinea indusă de amestecuri, e evident că toată teoria expusă în aceste 
pagini este falsă. Din contră, dacă lucrurile sunt așa cum le-am expus, 
noblețea speciei noastre rămâne dovedită în mod irefutabil; nu există 
mijloc de a o contesta. Aici se întâlnesc deci, totodată, confirmarea suf 
cientă și detaliul dorit al dovezilor sistemului. Doar aici putem urmări, 
cu o exactitate satisfăcătoare, dezvoltarea acelei afirmaţii fundamentale, 
că popoarele nu degenerează decât în urma și proporțional cu ameste- 
curile pe care le suferă, și în funcție de calitatea acestora; că, oricare ar 
fi aceasta, lovitura cea mai dură care poate afecta vitalitatea unei civili- 
zații se produce atunci când elementele regulatoare ale societăților și 
elementele dezvoltate de caracterele etnice devin atât de multe, încât le 
e imposibil să se armonizeze, să tindă în mod sensibil spre o omogeni- 
tate necesară și, în consecință, să obțină, conform unei logici comune, 
acele instincte și interese comune, unicele rațiuni de a fi ale unei legă- 
turi sociale. Nu există un flagel mai mare decât această dezordine, căci, 
oricât de rău ar deveni astfel prezentul, ea pregătește un viitor încă și 
mai rău. 

Pentru a intra în demonstrație, voi aborda partea istorică a subiectu- 
lui meu. E o sarcină vastă, sunt de acord; totuși, ea se prezintă atât de 
puternic înlănțuită în părţile sale și convergând strict spre același scop 
încât, departe de a fi stânjenit de mărimea ei, mi se pare că ea mă ajută 
să stabilesc mai bine validitatea elementelor pe care le voi lua în consi- 
derare. Va trebui să parcurg, fâră îndoială, o dată cu migrațiile albilor, o 
mare parte a globului. Dar voi gravita întotdeauna în jurul regiunilor 
Asiei de nord, punctul central din care rasa civilizatoare a coborât ini- 
tial. Voi adăuga pe rând domeniului istoriei locurile care, odată intrate 
în posesia ei, nu au mai putut fi separate. Voi vedea aici dezvoltându-se 
legile etnice, cu toate combinaţiile și consecinţele lor. Voi constata cu 
ce regularitate inexorabilă și monotonă se impune aplicarea lor. Din 
acest spectacol, desigur foarte impozant, din aspectul acestui peisaj ani- 
mat care învăluie, în cadrul său imens, toate țările de pe pământ în care 
omul s-a arătat cu adevărat dominator, în fine din acest concurs de ta- 
blouri emoţionante și grandioase voi extrage, pentru a stabili inegalita- 
tea raselor umane și preeminenta uneia singure asupra tuturor, dovezi 
incoruptibile ca diamantul și pe care dintele de viperă al ideii demago- 
gice nu va putea să le muște. Voi părăsi deci aici forma criticii și a rațio- 
namentului pentru a o aborda pe cea a sintezei şi a afirmației. Voi fi scurt. 

Am spus că marile civilizații umane nu sunt decât zece și că toate 
sunt născute din inițiativa rasei albe. Trebuie să așezăm în capul listei: 

I. Civilizaţia indiană. Ea a înaintat în Marea Indiei, în nordul și estul 
continentului asiatic, dincolo de Brahmaputra. E originară dintr-o ra- 
mură a națiunii albe a arienilor. 

II. Vin apoi egiptenii. Li se alătură etiopienii, nubienii și câteva mici 
popoare locuind la vest de oaza lui Ammon. O colonie ariană din India, 
stabilită în partea superioară a văii Nilului, a creat această societate. 

III. Asirienii, cărora li se adaugă evreii, fenicienii, lidienii, cartagi- 
nezii, hymiariţii, își datorează inteligența socială marilor invazii albe, al 
căror nume de descendenți ai lui Ham și Sem a fost păstrat. Cât despre 
zoroastrienii-iranieni care domină Asia anterioară sub numele de mezi, 
perși și bactrieni, aceștia erau o ramură a familiei ariene. 

IV. Grecii sunt originari din aceeași tulpină ariană, iar elementele 
semitice i-au modificat. 

V. Copia a ceea ce se întâmplă în Egipt are loc în China. O colonie 
ariană, venită din India, aduce aici luminile sociale. Doar că, în loc să se 
amestece, ca pe malurile Nilului, cu populaţii negre, ea s-a topit în ma- 
sele malaieziene şi galbene și a primit, de altfel, piin nord-vest, destule 
elemente albe, tot ariene, dar nu hinduse. 

VI. Vechea civilizație a Peninsulei Italice, de unde a ieşit cultura 
romană, a fost un amestec de celți, iberi, arieni și semiti. 

VII. Rasele germanice au transformat, în secolui al V-lea, soarta 
Occidentului. Ele erau ariene. 

VIII, IX, X. Sub aceste cifre voi clasa cele trei civilizaţii ale Americii, 
aleganii, mexicanii și peruvienii. 

Din primele șapte civilizații, care sunt cele din lumea veche, şase 
aparţin rasei ariene, iar cea de-a șaptea, cea din Asiria, îşi datorează ace- 
leiași rase renașterea iraniană, care a rămas cel mai ilustru moment 
istoric al său. Aproape întreg continentul european e ocupat, actualmen- 
te, de grupuri în care există principiul alb, dar în care elementele non- 
ariene sunt mai numeroase. Atunci când ramura ariană n-a fost pre- 
dominantă, n-a existat nici un fel de civilizaţie veritabilă la popoarele 
europene. 

Între cele zece civilizaţii, nici o rasă melaniană nu apare în rândul 
inițiatorilor. Metişi doar au parvenit la rangul de inițiați. 

La fel, n-au existat civilizații spontane la naţiunile galbene, iar când 
sângele arian s-a epuizat, a intervenit stagnarea. 

Iată tema a cărei dezvoltare'Tiguroasă în cronicile universale o voi 
urmări. Prima parte a operei mele se sfârșește aici. 


Concluzie generală! 


(...] Specia [rasa — n.n.] albă, considerată la modul abstract, a dispă- 
rut de acum de pe fața lumii. După ce a trecut prin epoca zeilor, când 
era absolut pură, prin epoca eroilor, când amestecurile erau limitate în 
intensitate și în număr, prin epoca nobletei, când facultățile, încă mari, 
nu mai erau înnoite, iată că ea s-a îndreptat, mai repede sau mai încet, 
în funcţie de loc, spre confundarea definitivă a tuturor principiilor, în 
urma acestor uniuni eterogene. De acum, ea nu mai este reprezentată 
decât prin hibrizi; cei care ocupă teritoriile primelor societăți mixte au 
avut, în mod firesc, timpul și ocaziile de a se degrada cel mai mult. 
Masele care, în Europa Occidentală și în America de Nord, reprezintă 
în prezent ultima formă posibilă de cultură dau încă impresia de forță 
și sunt, de fapt, mai puțin decăzute decât locuitorii din Susa sau Yemen. 
Totuşi, această superioritate relativă tinde în mod constant să dispară; 
proporția de sânge arian, micşorată prin diviziune de atâtea ori, care 
există în ținuturile noastre, și care susține singură edificiul societății 
noastre, se îndreaptă cu fiecare zi spre limita absorbției. 

O dată acest rezultat obținut, va începe epoca unității. Principiul alb, 
redus în fiecare individ în parte, se va afla față de celelalte în raport de 
1 la 2, proporție tristă care, în toate cazurile, ar fi suficientă pentru a-i 
paraliza acțiunile de o manieră aproape completă, dar care este cu atât 

“ mai deplorabilă dacă ne gândim că această stare de fuziune, departe de 
a fi rezultatul împreunării directe a celor trei mari tipuri în starea pură, 
nu va fi decât caput mortum al unei serii nesfârșite de amestecuri, și, 
prin urmare, de stigmatizări, ultima etapă a unei mediocrități în toate 
domeniile: mediocritate a forței fizice, mediocritate a frumuseții, me- 
diocritate a aptitudinilor intelectuale — am putea spune că totul se va 
sfârși în neant. Din această moștenire tristă fiecare va căpăta o parte 
egală, nu există nici un motiv pentru ca un anume individ să aibă o por- 
ţie mai consistentă decât altul; şi, ca în insulele polineziene unde metișii 
malaiezi, izolați acolo de veacuri întregi, împărtășesc în mod echitabil 
un tip a cărui compoziție originară n-a fost niciodată tulburată de vreo 


1. Concluzia generală apare la sfârşitul celor şase Cărţi ale Eseului asupra inegali- 
tàtii raselor umane — n. red. 

infuzie de sânge nou, oamenii se vor asemăna cu toții. Înălțimea, trăsă- 
turile, obiceiurile le vor fi asemenea. Vor avea aceeaşi forță fizică, ace- 
leași direcții ale simțurilor, facultăți asemănătoare, iar acest nivel gene- 
_ral, o spun încă o dată, va fi de o mediocritate revoltătoare. 

Copleşite de o somnolență sumbră, națiunile, și nu turmele ome- 
nești, vor trăi atunci toropite în nulitatea lor, asemenea bivolilor rumegă- 
tori din bălțile stătute ale mlaștinilor Pontine. Poate că oamenii aceștia 
se vor crede cei mai înţelepţi, cei mai știutori și mai pricepuți dintre toa- 
te ființele care au existat vreodată; noi înșine, atunci când contemplăm 
marile monumente ale Egiptului și Indiei, pe care am fi atât de incapa- 
bili să le imităm, nu suntem cumva convinși că neputinta noastră este 
cea care ne dovedește superioritatea? Urmașii noștri nevolnici nu vor 
avea nici o greutate de a găsi un argument asemănător în numele căruia 
să ne privească cu milă și să se mândrească cu barbaria lor. Așa, vor 
spune ei arătând cu un gest disprețuitor ruinele ultimelor noastre edifi- 
ci, așa își foloseau forțele, în mod nechibzuit, strămoșii noștri. Ce vor 
face cu nebuniile acestea inutile? Căci vor fi cu adevărat nefolositoare 
pentru ei, de vreme ce natura își va fi recucerit dominarea universală 
asupra pământului, iar făptura omenească nu va mai fi față de ea un st 
pân, ci doar un oaspete, asemenea vieţuitoarelor din păduri și din ape. 

Nici această stare de mizerie nu va dura mult, căci unul dintre efec- 
tele colaterale ale amestecurilor nelimitate este reducerea populatiilor 
la cifre din ce în ce mai mici. Când ne uităm la epocile antice, ne dăm 
seama că pe atunci pământul era acoperit de specia noastră în mod 
diferit față de prezent. China nu a avut niciodată mai puțini locuitori ca 
acum; Asia Centrală era un furnicar, iar în ziua de azi nu mai întâlnești 
pe nimeni acolo. După spusele lui Herodot, Sciţia era plină de naţii, iar 
Rusia este acum un deşert. Germania are destui locuitori, dar așa se 
întâmpla și în secolul al Ilea, al IV-lea sau al VHea din era noastră, când 
năpustea asupra lumii romane, fără să sufere în vreun fel, oceane de 
războinici, urmați de nevestele și copiii lor. Franţa și Anglia nu ne par 
nici nelocuite, nici inculte; dar Galia și Marea Britanie nu erau altfel în 
epoca migrărilor kimrice. Spania și Italia nu mai au nici un sfert din 
oamenii care le acopereau în antichitate. Grecia, Egiptul, Siria, Asia 
Mică, Mesopotamia erau pline de lume, orașele erau la fel de numeroa- 
se precum ciulinii de pe câmpuri; acum, în aceste ținuturi singurătatea 
domnește ca într-o capelă mortuară, iar India, deși este încă populată în 
mod considerabil, nu mai e, în această privinţă, decât umbra ei înseși. 
Africa occidentală, acest ținut care hrănea Europa și undeși etalau 
splendorile atâtea metropole, nu mai contine decât corturile presărate 

ale câtorva nomazi și orașele muribunde ale unui număr mic de negus- 
tori. Celelalte părţi ale continentului zac în aceeași stare peste tot acolo 
unde europenii și musulmanii au adus ceea ce numesc unii progresul, 
ceilalţi credinţa, astfel că interiorul Africii, unde nu a pătruns aproape 
nimeni, este singurul care păstrează încă un nucleu compact. Dar nici 
acesta nu va mai dura. Cât despre America, Europa îi transferă sângele 
său; când una se îmbogățește, cealaltă sărăcește. Astfel, ea dispare în 
același ritm în care se degradează omenirea. 

Nu pretindem că am putea calcula riguros numărul de secole care 
ne mai despart de încheierea sigură. Cu toate acestea, nu este cu ne- 
putință să întrevedem un asemenea calcul. Familia ariană şi, încă în 
măsură și mai mare, restul familiei albe au încetat să fie absolut pure în 
epoca în care s-a născut Christos. Admiţând că formarea globului s-a 
petrecut cu șase-șapte mii de ani înainte de acest eveniment, perioada 
aceasta a fost suficientă pentru a amorti din stadiul de germinaţie prin- 
cipiul vizibil al societăților, iar la sfârșitul ei cauza decrepitudinii pusese 
deja stăpânire peste lume. Prin faptul că rasa albă s-a lăsat absorbită în 
cele două varietăți inferioare pierzându-și esența, acestea au suferit 
modificări corespunzătoare care, pentru rasa galbenă, au reprezentat un 
mare pas înainte. In cei o mie opt sute de ani care s-au scurs de atunci, 
procesul de fuziune, deși a continuat fără încetare și și-a pregătit cuce- 
ririle ulterioare la o scară mai mare ca niciodată, nu mai fost eficace în 
mod atât de direct. Dar, în afară de faptul că și-a creat mijloace de acțiu- 
ne pentru viitor, procesul acesta a mărit considerabil confuzia etnică 
din interiorul tuturor societăților, grăbind, prin urmare, sosirea ceasu- 
lui ultim al perfecționării amalgamului. De aceea, timpul nu a fost nici 
pe departe pierdut; și, pentru că a pregătit viitorul, iar cele trei varietăți 
nu mai posedă grupuri pure, înseamnă că nu exagerâm rapiditatea 
rezultatului dacă acordăm fenomenului ceva mai putin timp pentru a se 
produce decât a fost nevoie pentru ca pregătirile sale să ajungă acolo 
unde sunt astăzi. Astfel, vom fi tentaţi să atribuim dominației omului pe 
pământ o durată totală de douăsprezece până la paisprezece mii de ani, 
împărțită în două perioade: una, care a trecut, a văzut tinerețea, vigoa- 
rea, măreția intelectuală a speciei; cealaltă, care a început, va cunoaște 
mersul încetinit, clătinat spre decrepitudine. 

Oprindu-mă la momentele care vor preceda cu putin ultima răsufla- 
re a speciei noastre, întorcându-mă de la aceste ere invadate de moarte 
în care globul, devenit mut, va continua, dar fără noi, să-și descrie prin 
spațiu orbitele impasibile, nu știu dacă nu suntem cumva îndrituiți să 
numim sfârșitul lumii această epocă mai puțin îndepărtată, care va cu- 
noaște deja înjosirea completă a speciei. De asemenea, nu voi spune că 

este ușor să ne gândim cu un rest de iubire la soarta celor câteva fiinte 
lipsite de forță, frumusețe, inteligență; pentru aceasta, trebuie să avem 
în minte faptul că le va rămâne cel puţin credința religioasă, ultima legă- 
tură, singura amintire, moștenire prețioasă a unor vremuri mai bune. 

Religia însăși nu ne-a făgăduit eternitatea, iar știința, arătându-ne că 
am început, părea întotdeauna să ne asigure, de asemenea, că trebuie 
să sfârșim. Prin urmare, nu e cazul nici să ne mirăm, nici să fim tulbu- 
rați de găsirea unei confirmări suplimentare a unui fapt de care nu se 
îndoia nimeni. Previziunea întristătoare nu e moartea, ci siguranța că 
vom ajunge la aceasta într-o stare degradată; și poate că până și această 
rușine care le este rezervată urmașilor noștri ne-ar putea lăsa reci, dacă 
nu am simți, cuprinși de o groază tainică, faptul că mâinile rapace ale 
destinului s-au așezat deasupra noastră. 

